
CUVÂNT - ÎNAINTE 


Apariţia unei reviste în peisajul ştiinţific este un moment de bilanţ, dar 
marchează în acelaşi timp un început pentru seria istorie a Analelor Liceului „Vasile 
Conta” Târgu-Neamţ. O serie ştiinţifică, alcătuită cu speranţa, că va fi continuată şi cu 
alte domenii. 

Revista apare intr-un an cu aniversări importante pentru istoria naţională. Se 
împlinesc 30 de ani de la Revoluţia din decembrie 1989 şi 15 ani de la aderarea 
României la NATO, 2019 fiind şi anul declarat de către Biserica Ortodoxă Română, 
al satului românesc. 

Nu este o revistă locală, iar publicaţia nu se vrea nici o revistă a Liceului, chiar 
dacă este, dar nu exclusiv, rezultatul eforturilor lor. Ea apare la Târgu-Neamţ, dar se 
adresează unei zone largi, în ideea că în mediul preuniversitar, arhivistic şi 
universitar, există destule resurse intelectuale, care pot fi implicate în cunoaşterea 
istorică şi arhivistică. 

Revista va fi deschisă studiilor istorice care curprind toate perioadele acesteia, 
prezentării surselor, dar nu exclude studiile de arheologie sau ale ştiinţelor speciale 
ale istoriei. 

Revista va promova istoria, reconstituirile detaliate ale unor evenimente, 
momente sau biografii, fără a exista subiecte considerate tabu. Analele vor rezerva un 
loc şi pentru studiile de arhivistică, aniversări, comemorări sau recenzii bibliografice. 
Paginile revistei sunt deschise tuturor celor care vor să îşi prezinte rezultatele 
cercetărilor, bazate pe investigarea surselor, a celor de arhivă în special. 

Ideea acestei reviste a venit din raţiuni academice, acum aproape doi ani, dar 
din diverse motive punerea sa în practică s-a făcut abia acum. Apariţia sa va fi anuală, 
dorindu-ne ca ea să aibă viaţă lungă, să fie un suport al interacţiunii dintre cercetători, 
istorici şi arhivişti, pentru o mai bună cunoaştere a istoriei şi a surselor acesteia. 

Acest număr reuneşte studii şi articole dedicate istoriei naţionale, semnate de 
profesori de istorie şi filologie din mediul universitar şi preuniversitar, doctoranzi în 
istorie şi sociologie, cercetători şi arhivişti din serviciile judeţene ale Arhivelor 
Naţionale. 

Avem convingerea că slova istorică, rostită de autorii materialelor, va deveni în 
timp izvorul etern din care se va revigora mereu substanţa revistei Analele Liceului 
„Vasile Conta”, seria Istorie, iar aceasta va rămâne „cea mai frumoasă poveste” din 
câte s-au scris vreodată. 

Urăm succes, viaţă lungă şi cât mai multe, interesante şi incitante studii şi 
articole publicate. 


Redacţia 

O DESCRIERE A SCHITULUI SIHLA DIN SECOLUL XIX 

Drd. Cosmin NIŢĂ 1 


Abstract: Archimandrite Andronic Popovici, in his writings on the History of the Neamţ and Secu 
Monasteries that are kept in the National Archives of the Republic of Moldova, dedicated the tenth 
book to the description of the sketes of the se monasteries as they were in the mid-19th century. This 
work also describes the Sihla hermitage in the Neamţ Mountains, a description that begins with the 
access road to the monastic settlement, the churches with all the objects used to carry out the worship, 
the annexed buildings, the natural resources from which the monastic community could be used in 
daily life, and the manner in which the religious ritual was conducted in those times. 

Cuvinte-cheie: Andronic Popovici, schitul Sihla, mănăstirea Secu 


Mănăstirea Sihla este situată în comuna Agapia din judeţul Neamţ pe drumul 
ce leagă mănăstirile Secu şi Sihăstria de satul Agapia. începuturile monahismului în 
zona aceasta se pare că au fost încă înainte de înfiinţarea Ţării Moldovei din prima 
parte a secolului XIV 2 . Toponimul Sihla a fost menţionat în data de 19 iulie 1594 
când Aron Tiranul a întărit mănăstirii Secu „hotarul vechi pe unde a fost de demult, 
de la gura Secului şi până sub Sihlă ...” 3 , după care toponimul începe să apară 
frecvent în documentele privitoare la hotarele mănăstirii Secu începând cu data de 21 
august 1604 când a fost scris un act de către Agafton, episcop de Roman, Teodosie, 
episcop de Rădăuţi, Filotei, fost episcop şi Gheorghe pârcălab de Neamţ, prin care s-a 
stabilit hotarele cu mănăstirea Agapia, actul fiind scris la Sihla 4 . 

Schitul conform sit-ului oficial al Mănăstirii Sihla a fost înfiinţat în anul 1731 
cu hramul „Naşterea Sf. Ioan Botezătorul” 5 iar prima atestare documentară este din 
23 iunie 1742 când Iordache Ruset a primit poruncă de la domnul Ţării Moldovei 
„pentru 2 tâlhari ce au trimis cu prepus pentru prada sihastrului ot Sihla” 6 . 

Cea mai veche biserică, „biserica dintr-un brad”, care se păstrează până în 
prezent are hramul „Schimbarea la Faţă a Mântuitorului” şi a fost construită de aga 
Ioniţă Cantacuzino în jurul anului 1763 7 . Iar după ce a venit la mănăstirea Secu 
obştea lui Paisie Velicicovschi şi obştea de la Sihla s-a mărit, în anul 1813, stareţul 
Venedict de la mănăstirea Secu a construit biserica cu hramul „Naşterea sfântului 
Ioan Botezătorul” 8 . Schitul a fost închinat mănăstirii Secu până în anul 1947 când 


1 Universitatea „Ştefan cel Mare” Suceava, Şcoala Doctorală de Ştiinte Socio-Umane; Complexul 
Muzeal Naţional „Moldova” Iaşi. 

2 http://monumenteneamt.ro/ansamblul-schrtului-sihla ţAccesat: 18.08.2019]. 

3 D.R.H., A, IX, pp. 167-168, nr. 101. 

4 D.I.R., A, XVII, I, pp. 176-178, nr. 252. 

5 https://sihla.mmb.ro/istoria-manastirii-sihla ţAccesat: 18.08.2019]. 

6 Condica lui Mavrocordat, editată de Corneliu Istrati, voi. II, Iaşi, 2008, p. 209, nr. 673. 

7 Silviu Văcaru, Schitul Sihla, un colţ de paradis şi o umbră de tristeţe , în „Monumentul - Tradiţie şi 
Viitor”, X, Iaşi, 2009, p. 362. 

8 Ibidem. 

intră în subordinea mănăstirii Sihăstria iar din anul 2011 devine mănăstire de sine 
stătătoare 9 . 

Informaţii noi despre cum arăta aşezarea monahală la jumătatea secolului XIX 
au început să fie cunoscute odată cu valorificarea scrierilor arhimandritului Andronic 
Popovici, Istoria mănăstirilor Neamţul şi Secul, ce se păstrează, în varianta finală - a 
patra, în zece cărţi (volume), la Arhivele Naţionale ale Republicii Moldova 10 . în 
cartea a zecea a lucrării menţionate anterior, ce are titlul Istorie pentru toate schiturile 
mănăstirilor Neamţ şi Secu, la filele 54-61 este descris schitul Sihla, aşa cum arăta el 
la jumătatea secolului XIX * 11 . 

Andronic Popovici face o descriere amănunţită a schitului începând cu drumul 
de acces, bisericile „Naşterea sfântului Ioan Botezătorul” şi „Schimbarea la faţă”, tot 
aici fiind redată şi o catagrafie cu toate obiectele din cele două biserici. Pe lângă 
aceste două biserici autorul mai descrie gospodăria şi resursele naturale de care obştea 
se poate folosi pentru viaţa de zi cu zi. O parte a acestei descrieri este dedicată 
modului în care se desfăşoară serviciile religioase şi sărbătoarea hramului „Naşterea 
Sf. Ioan Botezătorul”. 

Prin valorificarea scrierilor lui Andronic Popovici se poate reconstitui o partea 
din viaţa cotidiană religioasă aşa cum se desfăşura la jumătatea secolului XIX dar 
prin multitudinea de documente folosite se poate completa istoria bisericii ortodoxe 
din Ţara Moldovei. 


Istorie pentru începerea şi zidirea şi buna întemeiare şi înzestrare a sf(â)ntului 
schit „Sihla”, ce este a sf(i)ntei monastiri Secului, în Prinţipatul Moldaviei 

Acest sf(â)nt şi d(u)mnezeesc lăcaş al cinstitului slăvitului pro(o)roc înainte 
mergătoriului şi botezătoriului d(o)mnului nostru Ii(su)s H(risto)s, Ioann, este 
întemeiat, din bun darul lui D(u)mnezeu, pre muntele carele să numeşte Sihla, ce este 
mai în sus, de la sf(â)nta monastire Secul, între amiazăzi şi apus, în depărtare de la 
această monastire, cale pe jos mergând, ca de un ceas şi jumătate, căci cu trăsura nu 
se poate mearge, ci numai pe jos şi călare, însă cam cu greu, că călătoria către dânsul 
este foarte necăjincioasă! Pentru că pornind din monastirea Secul, şi mergând mai 
întâi pe valea pârâului Secului, trecând de vreo câteva ori pârâul Secului, aşa prin apă 


9 http://www.sihla.ro/ari istoric.php [accesat: 28.08.2019]. 

10 Varianta a patra a acestor volume se păstrează la Arhivele Naţionale ale Republicii Moldova 
(ANRM), fond 2119, inv. 3, nr. 53 şi 93 - voi. I, 71 - voi II, 64 - voi. HI, 70 - voi. IV, 82 - voi V, 72 
- voi. VI, 73 - voi. VII, 74 şi 75 - voi. VIII, 89 - voi. IX şi 77 - voi. X. 

11 ANRM, Fond 2119, inv. 3, nr. 77, f. 54-61. O parte din informaţiile redate în acestă carte au fost 
preluate din cartea a Il-a (Istoria Mănăstirii Secu de la origini până la 1775). Cartea a H-a a fost 
publicată cu titlul Istoria Sfintelor Mănăstiri Neamţ şi Secu a Arhimandritului Andronic Popovici, 
editată de Ion Gumenîi, Studiu introductiv de Ierom. Dorimedont Bădărău, voi. II, Piatra-Neamţ, 
Editura „Cetatea Doamnei”, 2017, informaţiile despre schitul Sihla regăsindu-se la pp. 152-154, iar în 
manuscris se regăsesc la filele 126-128 v. 

şi pârâul Negru, iară pârâul Alb, rămiand în mijloc, apoi de la un loc călătoria către 
dânsul este tot la deal, prin codru foarte mare de fag şi de brad mai mult şi de alte 
soiuri de copaci. Şi dupre cum s-au păstrat predanii, este înfiinţat acest sf(â)nt schit 
tot de cătră prea cuvioşii părinţii noştri, igumeni, cei mai din înainte, ai sfintei 
monastiri Secului, lângă nişte stânci de /54/ piatră, foarte grozav de înalte! Care sânt 
şi pomenite şi în hrisovul binecredinciosului domn al Moldovei, Ieremia Movilă 
voevod, cel din 20 de zile ale lunii lui aprilie, din anul 7113 (1605), unde între altele 
se arată cum că au început a se pune seamnele hotarului moşiei Munţii a sf(i)ntei 
monastiri Secului, precum, tot acolo, să pomeneşte şi de numele Sihlii 1 , pre carele loc 
este întemeiat acum acest sf(â)nt schit şi d(u)mnezeesc locaş. Şi care locuri, ale 
Sihlei, se mai pomenesc încă şi prin altele hrisoave domneşti, ce le-am pus în copii, 
prin lăuntrul Istoriei ceii pentru sf(â)nta monastire Secul. Şi soborniceasca biserică, 
aicea, este întemeiată pe temelie de piatră cu păreţii duraţi din lemn şi acoperişul din 
draniţă şi are şi un turn la acoperământ, în mijloc. Şi este sf(i)nţită întru cinstea 
prăzdnuire a Naşterii cinstitului, slăvitului pro(o)roc înainte mergătorul şi botezătorul 
d(o)mnului nostru Ii(su)s H(risto)s, Ioann. Şi catapiteazma are de lemn şi zugrăvită 
îndestul de frumos, după stilul vechi. Insă nici biserica şi nici catapiteazma eii nu este 
chiiar acea veche, pentru că schitul acesta s-au prefăcut, din nou, cu totul, prin 
sârguinţa prea cuviosului părintelui nostru Venedict, arhimandritul şi stareţul 
sf(i)ntelor noastre monastiri, încă pe când se afla, el, igumen <al> sf(i)ntei monastiri 
Secului, în anii 1830. 

Nu se cuvine de a o mai istorisi, încă şi pe aceasta, adică cum că tot acum la 
Sihla, puţin mai la deal de ograda /54v/ schitului mai este, încă, şi o altă sfântă 
biserică tot de asemenea întemeiată pre temelie de piatră cu păreţii de lemn şi 
acoperită cu draniţă, şi sf(i)nţită întru cinstea şi marea prăzdnuire a Schimbării la faţă 
a d(o)mnului D(u)mnezeu şi mărturisitoriul nostru Ii(su)s H(risto)s, prin sârguinţa a 
prea cuvioşilor părinţii, ieroschimonahi şi d(u)hovnici, din sfânta mănăstire Neamţul, 
Callinic 11 şi Callistrat 111 , ucenici ai prea fericitului părintelui nostru stareţ, Paisie. 

Deci toată zestrea şi podoaba soborniceştii biserici dintru acest sf(â)nt schit, să 
încheae întru acest fel de regulă precum se însemnă aici, adică: 

Catagrafie 

Pentru toată zestrea bisericii a Naşterii sfântului Ioan Botezătorul din schitul 
Sihla 


No. 

Arătare anume 

1 

Potiriu de argint, poleit cu aur şi stea şi discos şi linguriţă, toate de argint şi 
poleite cu aur 


I Vezi, fila 16, Cartea 2, Istoria sfintei mănăstiri Secului (notele cu cifre romane sunt ale lui Andronic 
Popovici). 

II Care s-au mutat către Domnul în anul 1842. 

III S-au mutat către Domnul, decembrie 1, anul 1849. 

2 

Potire de madim şi o copie simplă 

7 

Cruci însă: 

1 cruce, mare, de lemn, îmbrăcată cu table de madim şi poleită cu argint, 
dăruită de ieromonahul Callinic, în anul 1819; 

2 cruci, mici, de argint, poleite cu aur, cu scaune; 

1 cruce, mare, îmbrăcată cu argint, cu scaunul de alamă; 

1 cruce, mică, de argint, fără scaun; 1551 

1 cruce, de lemn, îmbrăcată cu safef; 

1 cruce, de lemn, curat. 


7 peste tot. 

1 

Evanghelie, îmbrăcată cu catifea şi ferecată cu argint; 

1 

Păreche paftale de argint poleite cu aur; 

1 

Cădelniţă de argint; 

8 

Candele de argint, cu mari, cu mici; 

1 

Salbă închiiată din un şireag de hunnuz, un icusar de aur, o cruciţă de bronz 
şi nişte bănuţi mărunţei; 

1 

Sfânt aer, zugrăvit, de pânză; 

3 

Antimise, sf(i)nţite; 

2 

Păhăruţe, de madim, pentru litie; 

5 

Văzduhuri din feliurite materii; 

15 

Feloane, însă: 

1 felon de stofă roşie, cu flori de fir galben; 

5 feloane din adămască, de mătase; 

1 felon de aclaz alb; 

8 feloane din feliurite materii. 


15 peste tot. 

11 

Stihare preoţeşti din feliurite materii, adămască şi altele; 

21 

Epitrahire, însă: 

1 epitrahir, de stofă roşie, cu poalele, stofă cafenie; 

3 epitrahire de adămască roşie; 

1 epitrahir de adămască albastră; 

1 epitrahir de aclaz alb; 

15 epitrahire de cutnie şi din altele feliurite materii; 


21 peste tot. 

3 

Stihare diaconeşti din adămască de mătase; 

4 

Orare diaconeşti, 1 de stofă bună şi 3 de adămască, bună; 

15 

Părechi rucaviţi din stofe şi din altele materii; 

11 

Brâie preoţeşti din feliurite stofe şi materii; 

4 

Perdele de tul, ce să pun la icoanele împărăteşti; /55v/ 

1 

Peteală cu flori la icoana „Maicii lui D(u)mnezeu”; 

2 

Coroniţe din stofă, la icoana „Mântuitorului” şi a "Maicii lui D(u)mnezeu”; 

2 

îmbrăcăminţi pentru Sf(â)ntul prestol, de cit; 

4 

Basmale de rnatasă, căptuşite, ce să aştern pe amvon; 

2 

Tulpane, 1 de lână şi 1 de aţă; 

4 

Basmale ce să aştern pe colivariu; 

7 

Cevreale, albe, cusute cu peteală, pentru căţuit, Ecclisiiarhul; 

2 

Acoperăminte pentru Analoguri, de adămască şi cit; 

2 

Poale pentru acoperit Sf(â)ntul pocal; 

3 

Perdele din materie de rnatasă şi din cit la uşile împărăteşti; 

3 

Şaluri de lână ce să pun la scaunul cu „Sf(â)ntul Aer”; 

1 

Poală de cit; 

1 

Scoarţă de lână; 

5 

Lăviţere; 

2 

Perdele de cit; 

4 

Perdele de pâslă, ce să pun la ferestri, în vreme de iarnă; 

7 

Mantii; 

13 

Prosoape; 

55 

Icoane, cu cele mari din catapiteazmă şi cu toate ceale mai mici, ce să pun la 
amvon; 

1 

Policandru de aramă, cu 6 fofezi; 

15 

Sfeşnice de alamă, cu mari cu mici; 

1 

Sfeşnic de fier, pentru v(ă)hod; 

2 

Sfeşnice de fier pentru stranele cântăreţilor; 

2 

Candeluţi de aramă; 

3 

Căţui de alamă; 

2 

Tablale; 

2 

Talgere de cositor; 

1 

Cristelniţă de alamă; 

1 

Teas cu capac de cositor; /56/ 

1 

Lighean cu ibricul său, de cositoriu, la proscomidie; 

1 

Clopoţel mic, trebuitoriu la postul mare; 

2 

Analo(a)ge la strană; 

1 

Analo(a)g, de citit Evanghelia, Psaltirea şi cuvânt; 

1 

Colivariu; 

1 

Serafim de lemn, zugrăvit; 

1 

Cleşte de stins policandru; 

1 

Sobă de table de fier, în biserică; 

1 

Vatraiu de fier, la sobă; 

1 

Dulap întru carele să păstrează veşmintele; 

3 

Lăzi de lemn, pentru trebuinţele bisericii; 

1 

Scaun în Sf(â)ntul Altariu; 

1 

Masă pe care să întinde „Sf(â)ntul Aer”; 

1 

Tăbliţă pentru mucări; 

89 

Cărţi bisericeşti, însă: 

1 Evanghelie, mare, legată cu meşină; 

3 Evanghelii, mici; 

2 Liturghii; 

2 Molitveannice; 

2 Testamente; 

3 Ceasoslove, mari; 

1 Testament, numai Apostol; 

1 Biblie, mare; 

1 Tipicon; 

1 Psaltire, mare; 

1 Bogorodicină; 

1 Apostol; 

1 Octoih, mare; 

2 Chiriacodromion a Evangheliei; 

1 Chiriracodromion a Apostolului; 

2 Trifoloe; /56v/ 

1 Faptele Apostolilor; 

2 trupuri Minee; 

12 cărţi Vieţile Sf(i)nţilor; 

4 Prolo(a)ge; 

1 Filadă a Sf(i)ntelor Patimi; 

3 tomuri Sf(â)ntul Efrem Şirul; 

3 Trio(a)de, mari; 

1 Sf(â)ntul Isaac Şirul; 

1 Pateric; 

1 Penticostariu; 

1 Hronograful Sf(â)ntului Dimitrie Rostovul; 

1 Carte Sf(â)ntului Doroteiu 

1 Carte Sf(â)ntul Macarie Eghipteanul; 

3 Cărţi Slujba învierii în săptămâna cea luminată; 

1 Carte Sf(â)ntul Anastasie; 

1 Cartea ascultării; 

1 Praştie; 

4 Octoihe, mici; 

1 Carte Istoria lui Dimitrie Cantimir; 

1 Aghiasmatariu mic; 

2 Catavasieriu; 

2 Cărticele, Cântările lui Moisi; 

1 Carte Slujba Sf(â)ntului Dimitrie Basarabov; 

1 Cărticică Paraclisul Sf(â)ntului Haralambie; 

1 Cărticică Paraclisul Sf(â)ntului Pantelimon; 

1 Cărticică Slujba Sf(â)ntului Modest; 

1 Cărticică Slujba Sf(i)ntei Filoftiei din Argeş; 

1 Cărticică Sf(â)ntul Filaret cel milostiv; 

1 Cărticică Slujba Sf(i)ntei Polheriei împărăteasa; /57/ 

1 Molebnic; 

3 Cărticele Panahizi; 

3 Azbucovne; 

2 Cărţi scrise cu mâna. 

2 

Clopote mărişoare; 

1 

Tocuţă de fier. 


Rămâne datoria, acum, osebit de aceasta, de a mai arăta aicea faţă, încă şi pre 
toată zestrea bisericii a Schimbării la faţă a d(o)mnului nostru Ii(su)s H(ri)s(tos), 
dintru acest sf(â)nt schit care, dupre cum este regulată să află întru acest chip, adecă: 


No. 

(Arătare anume) 

1 

Potiriu de madim cu stea şi discos şi linguriţă de argint, poleite cu aur; 

4 

Icoane împărăteşti; 

1 

Icoană, mică, a hramului; 

1 

Icoană, mare, în Sf(â)ntul Altariu; 

1 

Icoană Sf(â)ntul Ierarh Nicolae; 

4 

Sveaşnice, de lemn; 

2 

Cruci de lemn; 

2 

Antimise, sf(i)nţite; 

1 

Rând de preocoveţe, cu văzduhul lor; 

1 

Evanghelie, mare; 

1 

Ceasoslov, mare; 

5 

Candele, de lemn, poleite 

1 

Talger, de cositoriu; /57v/ 

1 

Cuţit pentru tăiat anaforă; 

3 

Poale pentru analoguri; 

1 

Sveaşnic, mic, de alamă; 

1 

Felon; 

1 

Stihariu preoţesc; 

3 

Epitrahire; 

1 

Păreache rucaviţi; 

1 

Păhăruţ de tinichea pentru căldură; 

2 

Perdele pentru Uşile împărăteşti; 

1 

Candelută de aramă; 

1 

Ibricel, mic, de alamă pentru căldură; 

1 

Serafim de lemn, zugrăvit; 

1 

Liturghie, tipărită în Iaşi la anul 1794; 

1 

Apostol, tipărit la Buzău în anul 1743; 


Osebit de toate acestea, apoi, mai este de trebuinţă ca să se ştie încă, şi 
aceasta, adecă cum că vieţuitorii şi nevoitorii spre mântuirea sufletului întru acest 
sf(â)nt schit, mai totdeauna, să află vro zece la număr, între carii unul este nacealnic, 
ieromonah şi d(u)hovnic, rânduit din sf(â)nta monastire Secul sau şi din sf(â)nta 
monastire Neamţul, şi altul ieromonah, şi un ierodiacon, şi un monah paraclisiarh, şi 
un monah, tipicar, şi ceilalţi monahi cântăreţi şi ceteţi. 

Nu să cuvine de a o mai şti, încă şi pre aceasta, adecă, cum că rânduiala a 
acestui sf(â)nt schit este întru acest chip, că bisericeasca rânduială să ţine întocma, 
dupre tipicul predanisit întru sf(i)ntele noastre monastiri. Insă d(u)mnezeeasca 
liturghie numai sâmbăta şi duminica şi la zile cu serbători şi la slujbele cu poliele şi 
cu slavoslovii mari să săvârşeşte. Iar în celelalte zile, numai ceasurile împreună cu 
Obedniţa şi Apostolul /58/ şi Evanghelia dupre tipic să săvârşesc dimineaţa. Şi cele de 
trebuinţă pentru tinerea bisericeştii rânduieli şi a tuturor celor de nevoie, adică: 
prescuri, vin, unt de lemn, grâu, tămâie, smirnă, lumânări de ceară, miere, zahar şi 
stafide pentru colivi ce să fac dupre predaniie monastirilor noastre, şi altele ce mai 
trebuie toate se dau, de ajuns, din cămara obştească a sf(i)ntei monastiri Secului, fără 
numai lumânările să iau la începutul fiecăreia luni de la eclesiarhul cel mare al 
sf(i)ntei monastiri Neamţului. Asemenea şi pentru ţinerea părinţilor şi a fraţilor 
vieţuitori şi nevoitori aicea şi să dau hainile trebuitoare şi încălţeri, şi mâncare, şi 
băutură, şi lumânări şi celelalte de nevoie, toate, tot din sf(â)nta monastire Secul, 
dupre regulile predanisite mai înainte. 

Istorisirii aceştiia începe trebuinţa de a să mai pune faţă aicea şi pre aceasta 
ştiinţă, adecă cum că ograda împrejurul a acestui sf(â)nt schit este făcută cu tumurugi 
şi cu bârne de brad şi acoperită cu draniţă. Şi înlăuntrul ogrăzii este o fântână, cu 
roată cu lanţ de fier la găleată, şi cu cerdac de lemn împrejur şi drăniţit, întru care este 
apă foarte bună de băut, rece şi sănătoasă. Şi tot înlăuntrul ogrăzii, în partea cea 
despre apus, în faţa bisericii, este un corpos de chilii întemeiat pre temelie de piatră 
cu păreţii din bârne de lemn, lipiţi, tencuiţi, şi văruiţi şi acoperit cu draniţă. Şi mai 
sânt încă şi altele patru chilii osebite cu câte patru şi cu câte trei încăperi, asemenea 
este şi chilia nacealnicului schitului. Insă toate sânt întemeiate chiar pustniceşti, 
potrivite ca pentru locul acela. Şi alături cu ograda, în partea despre amiazăzi, este şi 
un grajdiu, mic, pentru un cal, ce îl are totdeauna acest schit, dat din sf(â)nta 
monastire Secul. Spre a-şi /58v/ îndeplini trebuinţele cu aducerea din monastire a 
celor de nevo(i)e şi neapărat trebuitoare. Şi este şi o şea cu poclăzile trebuitoare 

pentru cal. Şi este şi o şură alături cu grajdul. Şi iarăşi mai la vale de la poarta cea 
mare a ogrăzii este şi o altă fântână cu apă bună de băut, însă aceasta este chiar în faţa 
pământului, lunâdu-să cu ciorpacul apa, nefiind nevo(i)e de ciutură. 

Cătră toate acestea apoi împrejurul a acestui sf(â)nt şi d(u)mnezeesc locaş să 
află şi puţine livezi cu copaci bine roditori, adică: meri, peri, cireşi, vişeni, perje şi de 
alte soiuri. Insă foarte rare ori să coc roadele din pricina răcelii cei mari, ce domneşte 
acolo, pentru că tot munţii de piatră şi înalţi sânt împrejur şi codri, mari, de fag, de 
brad, de carpăn, de giugastru, de plop, de ulm, de mesteacăn şi de alte soiuri. între 
stâncile de piatră acele înfricoşate să află şi o peşteră îndepărtare din schit cale de un 
cetvert de ceas, în partea despre apus. Şi să numeşte aceasta de cătră toţi, îndeobşte, 
peştera Cuvioasei Teodora care s-au postnicit aicea. Unde aproape pre vârful unei 
stânci de piatră ce este lungăreaţă, crescută în sus, nu tare lată deasupra. Este şi o 
stemă destul de mare, sepată anume în piatră precum să vede, în chipul unui monnânt 
de om, în lungime şi în lăţime, întru care totdeauna să află apă rămasă din omătul de 
iarnă şi din ploile de vară. Să înţelege că s-au nevoit cineva acolo la singurătate, însă 
anume întru care vremi nu am putut afla. în lăuntrul codrului să fac şi gribi foarte 
mulţi, pitărci, râşcovi, pânişoare, opintici, bureţi negri, bureţi păstrăvi, zbârciogi şi 
altele soiuri de bureţi. Să află şi răşină 1591 foarte multă care curge de prin coaja 
copacilor celor de molid şi de prin brazi. Să fac şi mure, căpşune, fragi, zmieură şi 
afine. Sânt şi izvoară de ape, pre aproape, foarte reci, limpezi şi bună la gust. Iară în 
pârâul Negru şi în pârâul Alb, pre unde merge drumul la Sihla, apoi este mulţime de 
peşte, carele se numeşte păstrăv şi zglăvoage. Şi înlăuntrul codrilor acestora se află şi 
mulţime de hiară selbatece, adică: căprioare, (i)epuri, porci selbateci, cerbi, lupi, urşi, 
vulpi, jderi şi altele soiuri. 

Deci acum voesc ca să o mai istorisesc, încă, şi pre aceasta, tot aicea, adică 
cum că din predaniile rămase între vieţuitorii de prin aceste locuri, din vremile cele 
mai de demult, nu să mai dau încă şi aceste ştiinţi, adecă cum că în vremile pre când 
să încuibasă în sf(â)nta monastire Secul oştirile leşeşti, şi nişte joimiri şi drăgani IV , 
atunce toţi părinţii câţi putea scăpa vii din monastire prin mijlocul acestor barbarii 
aice înşii ave răpaosul ca întru un loc ce este foarte liniştit cu văzduh bun şi bine 
plăcut sihastrilor celor adevăraţi. Şi toţi bine credincioşii domni ai Moldaviei, de la 
începutul înfiinţerii lui pre acest sf(â)nt schit, l-au miluit şi l-au ajutorat. Deci şi în 
anul 1768, prea cuvioşii părinţi cei carii petrecea viaţa sihăstrească acolea s-au rugat 
cătră bine credinciosul domn, Grigorie Callimah vo(i)evod, ca să-i miluiască şi măria 
sa şi să le mai dea ajutor dupre cât să va putea, spre mai buna întemeere a 
d(u)mnezeescului acestuia locaş. Iară bine credinciosul domn, cu dragoste 
părintească, primindu-le /59 v/ cererea şi milostivindu-se, îndată le-au şi dat un 
hrisov, la 12 zile ale lunii lui ianuarie v prin care au hotărât ca în fiecare an să 


^ Vezi în Istoria monastirii Secului, carte a 2-a, fila 127 v - 128. 
v Iată, întocma(i), în copie, şi pomenitul mai sus hrisov: 

Noi, Grigorie Ioann Callimah voevod, b<o>jye6 m<i>l<os>ty6 g<o>sp<o>dră zemli Moldavscoi. 
Facem ştire că acestă carte a domniei mele pentru rugătorii noştrii părinţii călugări ce să află lăcuitori 

primească aceşti călugări din vama domnească câte treizeci de lei, şi să aibă scutiţi 
câte treizeci de stupi şi nimănui să nu dea nici un ban, numai şi ei să fie datori a ruga 
pre milostivul D(u)mnezeu pentru bine credincioşii domni şi pentru paza a tot 
norodului Moldaviei. /60/ 

Urmează trebuinţa acum de a să mai istorisi încă şi aceasta, adică, cum că 
întru toată vremea, în fiecare an, când să apropie ziua hramului a acestui sf(â)nt şi 
d(u)mnezeesc locaş, apoi din vechea predanie este acest obiceiu, că prea cuviosul 
igumen, al sf(i)ntei monastiri Secului, înpreună cu sfătuirea a părinţilor d(u)hovnici 
chiamă pre iconomul monastirii şi hotărăşte pre cari anume dintre monahi să 
rânduiască ca să întâmpene sf(i)ntele ascultări. In vremea a acestui sf(â)nt praznic, 
adecă, la bucătărie, la chelărie şi la altele, cari îndată ce să rânduesc sânt şi îndatoriţi 
de a încărca din monastire tot felul de vase şi de lucruri ce ştiu ei, din vechea 
obicinuita rânduială, cum că le trebuiesc, adecă, cazane mari şi mici şi altele lucruri. 

Asemenea să hotărăşte cine să aibă grijă a avea pâine adusă acolo de ajuns de 
la pităria monastirii, şi peste, şi orez, şi unt de lemn, lumânări de la cămară, şi vin, şi 
rachiu de la chelărie şi altele de toate câte sânt de nevo(i)e. Şi să le împărţască şi să le 
iconomicească ca să fie de ajuns şi să se împace toţi, atât cei de casă precum şi 
streinii, ce să vor aduna la praznic. Iară la 22 de zile ale lunii lui iunie, apoi, merge 
acolo şi însuşi prea cuviosul igumen al sf(i)ntei monastiri Secului împreună cu mai 
mulţi ieromonahi, ierodiaconi şi cu tipicariul, împreună şi cu cântăreţi. Şi la 23 de zile 
ale lunii lui iunie seara, spre ziua hramului, după vecernia mică, merg cu icoana 
hramului din biserică la masa ce este pregătită cântându-să troparul hramului şi 
trăgându-să şi clopotele. Atât la mergerea de la biserică la masă precum şi pre urmă, 
/60 v/ la mergerea de la masă până în biserică şi la vremea cuviincioasă începându-să 
şi săvârşindu-să dupre obiceiul sf(i)ntelor noastre monastiri preiveghiarea de toată 
noaptea. Asemenea şi dimineaţa sf(i)nţirea apei şi d(u)mnezeeasca liturghie tot cu 
sobor şi după d(u)mneazeeasca liturghie mergând iarăşi cu icoana hramului la masă, 
cu aceleaşi cântări şi ţeremonii ce au mers şi în seara trecută. Acolo, în vremile 


la sihăstria de la Sihla, la ţinutul Neamţului, unde să cinsteşte şi să prăznuieşte hramul „Naşterii 
sf(â)ntului Ioan Botezătorul”, la cf|d <24> zile a lui iunie. De la carele viind înaintea domniei mele 
părinţii călugări ce lăcuesc acolo, ne-au arătat cărţi, şi de la alţi luminaţi domni, de milă ce au avut. 
Asemenea dar şi domnia mea ne-am milostivit pentru untul de lemn, şi tămâe, şi făclii de ceară, şi vin 
de treaba bisericii, şi pentru îmbrăcăminte şi pâinea de hrana lor, am rânduit ca să aibă ajutor de milă 
să ia pe flecarele an din vama domnească treizeci de lei. Carii bani să li să dea pe jumătate, la sf(â)ntul 
Gheorghe şi jumătate la sf(â)ntul Dimitrie. Aşijderea şi la vremea deseatinii să aibă a scuti treizeci de 
stupi, nimănui nici un ban să nu dea. însă şi părinţii călugări datori să fie a ruga pre milostivul 
D(u)mnezeu pentru (i)ertarea păcatelor noastre şi pentru paza norodului acestuia. Şi poftim domnia 
mea şi pre alţi luminaţi domni ce vor fi în urma noastră să nu strice acestă puţină milă acestor călugări, 
ci mai vârtos să adaogă şi să întărească. Pentru a domniilor sale vecinica pomenire, 

1768 ianuarie 12. 

L.P. domneşti. 

Simeon Burghelea au scris. 

rânduite, să cântă de părinţii cântăreţii moldoveni şi ruşi: mulţi ani pentru domnul 
Moldovei, pentru mitropolitul, pentru arhimandritul şi stareţul monastirilor şi celelalte 
heretismosiri ce sânt predanisite la noi, care să află împreună cu tipicul lor tipărite, în 
tipografia sf(i)ntelor noastre monastiri, în care să numeşte „Innolghion”. Şi apoi seara 
în ziua hramului vecernia să săvârşeşte iarăşi cu sobor, şi după vecernie să face şi 
panihida pentru prea fericiţii ctitori şi, după panihidă, masa. Şi după masa de seară 
îndată prea cuviosul igumen al monastirii Secului împreună cu toţi ieromonahii şi 
ierodiaconii şi tipicariul împreună cu cântăreţii şi cu toţi ceilalţi părinţi şi fraţi cu cari 
s-au fost dus acolo, mulţemind lui D(u)mezeu, şi Prea curatei maicii lui D(u)mnezeu 
şi Sf(â)ntului Ioan Botezătorul, căci au ajutat de s-au săvârşit sf(â)ntul praznic acesta 
cu pace, să înapoesc în monastire la locul lor. 761/ 

ROLUL LUI CONSTANTIN BRÂNCOVEANU ÎN CULTURA 

ROMÂNĂ 

Prof. Mădălina DINU-PĂTRAŞCU 12 


Abstract: In Romainian country, the long reign of Brancoveanu (1688-1714) has concurred with the 
ajfirmation of a specific style, named as ‘brancovenesc’, a synthesis of renaissance and baroque 
elements blended on the basis of old local traditions. The most important monuments of this style are 
the PrincelyPalace in Mogosoaia and the Hurezi Monastery. The cultural and political elite of the 
Romanian society has tried to compensate reality by creating historical literature - with the purpose to 
unveil the noble origin of Romanian. The Brancoveanu epoch has opened up to western influences 
which have started to prevail upon the oriental ones. Artistic life and culture from the time of 
Brancoveanu ’s reign expressed, in an age of transformation in the eastern political geography the 
country ’s own identity. 

Constantin Brancoveanu has undertaken a vast work of cultural patronage. During his time 
the unification of a part of the RomanianChurch of Ardeal with Rome takes place, an unification which 
is accepted by the orthodox clergy. 

Cuvinte-cheie: stilul brăncovenesc, Ţara Românească, tipar. 

în Ţara Românească, lunga domnie a lui Constantin Brâncoveanu (1688- 
1714) concordă cu afirmarea unui stil specific, denumit brăncovenesc, sinteză a unor 
elemente renascentiste şi baroce, grefată pe vechile tradiţii artistice locale. La sfârşitul 
veacului, sub domniile lui Şerban Cantacuzino şi Constantin Brâncoveanu tipăritura 
românească a luat un nou avânt. S-a tipărit în anul 1688 vestita Biblie de la 
Bucureşti, foarte probabil cea mai răspândită în spaţiul românesc 13 . 

Domn „pravoslavnic, cu dragoste şi cu râvnă fierbinte ”, cum l-au apreciat 
cronicile, Constantin Brâncoveanu a întreprins o bogată operă de mecenat cultural. 
Constantin Brâncoveanu a pus să se ridice mănăstiri, bine înzestrate material ca: 
Hurez, Brâncoveni, Mamul, Sf. Gheorghe Nou, a reclădit Curtea Veche din 
Bucureşti, a fondat noi aşezăminte la Făgăraş, Ocna Sibiului, Constantinopole, a 
construit palatele de la Potlogi şi Mogoşoaia, în cazul ultimului devenit reşedinţă 
princiară, arhitectura munteană îmbinându-se annonios cu influenţe renascentiste. Cu 
sprijinul îndeosebi al Mitropolitului Antim Ivireanu, voievodul muntean a deschis 
tipografii la Buzău, Bucureşti, Târgovişte, Snagov, Râmnic, unde s-au tipărit conform 
unei statistici, 42 de cărţi în limba greacă şi 39 în limba română 14 . 

Picturile bisericeşti din epoca brâncovenească, mai ales cele ale lui Pârvu 
Mutu, impresionează şi astăzi. în arhitectură s-a impus stilul brăncovenesc, care 


12 L.T. „C-tin Cantacuzino”, Băicoi, Prahova. 

13 Mircea Bălan, Istoria trădării la români, vol.II, ,,De la Mihai Viteazul până astăzi”. Editura 
„Eurostampa”, Timişoara, 2001, pp. 84-85. 

14 Magda Stan, Cristian Vornicu, 101 personalităţi şi evenimente istorice. Editura „Niculescu”, 
Bucureşti, 2007, pp. 36-37. 

îmbină elementele româneşti, precum foişorul sau pivniţa, cu cele renascentiste 
italiene, ca decoraţiile şi loggia. în anul 1694 a reorganizat Academia domnească de 
la Sfântul Sava, o şcoală superioară („colegiu public pentru pământeni şi străini”) 
având ca limbă de predare greaca veche, în clădirile de la mănăstirea „Sfântul Sava”. 
în 1707 el a reorganizat-o, numind în fruntea ei pe învăţatul grec Sevastos Kyminitis, 
urmat de Marcu Porfiropol. 

în paralel cu „Academia de la Sfântul Sava”, funcţionau şi alte şcoli, în incinta 
unor mănăstiri, în care se preda în slavoneşte şi în româneşte. Aşa au fost şcolile de la 
mănăstirile Sfântul Gheorghe Vechi şi Co/ţea amândouă în Bucureşti, care pregăteau 
dieci pentru cancelariile domneşti, preoţi şi dascăli. O serie de şcoli româneşti existau 
în oraşele ţării, în mănăstiri şi chiar în mediul rural. în câteva mănăstiri au luat fiinţă 
biblioteci, cu lucrări procurate din mari centre culturale din apusul Europei; printre 
acestea se remarcau biblioteca de la mănăstirea Mărgineni (ctitoria lui Constantin 
Cantacuzino, postelnicul) şi biblioteca mănăstirii Horezu, ctitorie a lui Constantin 
Brâncoveanu. Prin faptele sale s-a distins nu numai ca un bun şi abil politician şi 
diplomat, ci şi ca un ales om de cultură 15 . 

Dintre toţi voievozii Ţării Româneşti, nici unul n-a preţuit şi sprijinit cultura 
aşa cum a făcut-o Constantin Brâncoveanu. El însuşi om cu carte, nepot al învăţatului 
stolnic Constantin Cantacuzino care i-a fost tutore, a continuat mişcarea culturală 
începută de Şerban Cantacuzino şi a amplificat-o. în vremea lui se tipăresc zeci de 
cărţi, nu numai bisericeşti, dar şi pentru nevoile noastre şi pentru lumea greacă sau 
orientală. 

Constantin Brâncoveanu a fost un mare credincios. Cronica îl arată ca pe un 
domn creştin şi pravoslavnic, cu dragoste şi cu râvnă creştinească. Acest puternic 
sentiment l-a călăuzit întreaga sa viaţă şi i-a fost sprijinul cel mai tare în ceasul 
crâncen al morţii. 

Numeroasele lăcaşuri dumnezeieşti pe care le ridică, le reface, le înzestrează 
pe întreg cuprinsul ţării şi în afara hotarelor ei sunt manifestări concrete ale credinţei 
sale. încă pe când era boier, înalţă el două biserici pe proprietăţile lui: una la Potlogi, 
în Dâmboviţa (1683), alta la Mogoşoaia, lângă Bucureşti (1688). Pe peretele 
ctitoriilor este întreaga familie a lui Constantin Brâncoveanu şi înaintaşii săi atât 
dinspre tată cât şi dinspre mamă: chipurile sunt zugrăvite cu o deosebită pricepere; se 
poate spune că mănăstirea Hurezu este una din frescele cele mai reuşite din întreaga 
noastră pictură bisericească. 

După ce s-a urcat pe tronul Ţării Româneşti, Brâncoveanu a mai ctitorit tot în 
Bucureşti încă trei biserici, pe locul unora mai vechi: biserica Sfântul Ioan cel Mare 
sau „Grecesc”, demolată în secolul trecut, biserica mănăstirii Sfântul Sava, 
demolată în secolul trecut şi, biserica Sfântul Gheorghe Nou din Bucureşti existentă 
şi azi în centrul capitalei, recent restaurată. La Sfântul Gheorghe Nou, unde aveau să i 


15 Constantin C. Giurescu, Istoria Românilor, voi. III, De la moartea lui Mihai Viteazul până la 
sfârşitul epocii fanariote (1601-1821), Editura Bic AII, Bucureşti, 2007, pp.136-138. 

se odihnească oasele (1720), sfinţirea se făcuse în anul 1707 de către patriarhul 
Ierusalimului şi de o serie întreagă de ierarhi răsăriteni 16 . 

Spre sfârşitul veacului al XVII -lea începe să înflorească din nou învăţământul 
şi în Principate, mai ales după întemeierea Academiei domneşti de către Şerban 
Cantacuzino şi reorganizarea ei de către Constantin Brâncoveanu, instituţie aflată la 
graniţa dintre gimnaziu şi colegiu; renumiţi profesori ai Orientului creştin predau aici 
filosofia, ştiinţele naturale, literatura clasică, etc. La Iaşi, o academie asemănătoare a 
fost creată de Antioh Cantemir în 1707 şi reorganizată de Nicolae Mavrocordat în 
anul 1714. De la început cursurile academiilor au fost gratuite şi deschise tuturor 
indiferent de apartenenţa socială, majoritatea elevilor fiind copii de meseriaşi şi 
negustori, mici boieri sărăciţi, boierimea mare preferând să-şi educe odraslele acasă 
cu profesori particulari, sau să-i trimită în străinătate la Padova, de preferinţă, sau 
chiar la Paris, unde învăţa la 1700 Radu Cantacuzino, probabil cel dintâi student 
român în Franţa. 

Alături de şcoală, cartea a jucat un rol important în difuzarea valorilor 
culturale; manuscrisele au reprezentat în întreaga epocă feudală principala fonnă sub 
care a circulat cartea, meseria de copist fiind nu numai răspândită, dar şi bine 
remunerată. 

în ultimele decenii ale sec. al XVII -lea tiparul cunoaşte o mare înflorire; în 
Ţara Românească funcţionau sub Constantin Brâncoveanu nu mai puţin de 6 
tipografii, tiparinţele producând volume atât pentru uzul românilor cât şi pentru cel al 
grecilor, al armenilor, slavilor de sud, arabilor, turcilor. O statistică a cărţilor apărute 
sub domnia lui Constantin Brâncoveanu arată că sub acest domn au apărut în 
tipografiile româneşti de la Snagov (1696), Buzău (1691), Râmnic (1705), Târgovişte 
(1709), Bucureşti (1716), 42 de cărţi greceşti, 32 slavo-române, meritul principal 
revenind mitropolitului Antim Ivireanul, cu ajutorul căruia s-au întemeiat tipografii şi 
în Gruzia şi în Siria 17 . 

Tot în această perioadă avem infonnaţii şi despre bibliotecile care găzduiau 
aceste cărţi, alături de altele cumpărate din întreaga Europă; cunoscute erau mai ales 
cele ale lui Constantin Brâncoveanu şi ale Stolnicului Constantin Cantacuzino, 
cataloagele lor vădind o mare bogăţie şi diversitate. Toate aceste fapte justifică 
concluzia că sfârşitul veacului al XVII-lea şi începutul celui următor reprezintă din 
punct de vedere al instituţiilor şi instrumentelor culturale o epocă de mare înflorire 18 . 

Domnii afişează un lux ostentativ, înalţă palate domneşti, cel de la Potlogi 
(1699), cel de la Mogoşoaia, construit în anul 1702, îşi comandă coroane voievodale 
somptuoase în Transilvania, duc un mod de trai în care opulenţa Orientului se îmbină 
cu rafinamentul Occidentului. 


16 Constantin C. Giurescu, op. cit., pp. 140-141. 

17 Mihai Bărbulescu, Denis Deletant, Keith Hitchins, Şerban Papacostea, Pompiliu Teodor, Istoria 
României, Editura Enciclopedia, Bucureşti, 1998, pp. 73-74. 

18 Ioan Bulei, O istorie a românilor. Editura Meronia, Bucureşti, 2006, p. 97-98. 

Pe lângă unele mari mănăstiri se formează acum adevărate centre de cultură, 
sprijinite de domnie şi depăşind cu mult sfera culturii ecleziastice; între ele se cuvine 
a aminti mai ales Trei Ierarhi a lui Vasile Lupu, mănăstirea Hurezi a lui Constantin 
Brâncoveanu, ambele în egală măsură şcoli, ateliere artistice, tipografii, ambele 
definind un stil cultural specific care şi-a pus pecetea pe epoca respectivă 19 . 

Pe lângă religiozitate, o altă trăsătură caracteristică a lui Brâncoveanu a fost 
simţul gospodăresc. Dar Brâncoveanu mai avea şi numeroase alte aşezări, atât în ţară 
cât şi peste hotare. în primul rând, cea din Bucureşti, pe malul Dâmboviţei unde sunt 
astăzi aşezămintele Brâncoveneşti; apoi cele de la Obileşti în Ilfov, Scăieni, pe 
dealurile de la miază-noapte de Ploieşti, Valea Schiailor, lângă Mizil, Sărata, în 
Buzău, Tătărani, în Prahova, Mătăsaru, în Dâmboviţa şi multe altele. Brâncoveanu 
este una din figurile cele mai de seamă ale trecutului nostru. El simbolizează epoca de 
strălucire a spiritului românesc, iar sfârşitul său tragic suportat cu tărie de suflet 
adevărat, creştinească, adaugă chipului său aureola de martir 20 . 

în Ţara Românească, lunga domnie a lui Constantin Brâncoveanu concordă cu 
afirmarea unui stil specific, denumit brâncovenesc, sinteză a unor elemente 
renascentiste şi baroce, grefată pe vechile tradiţii artistice locale. 

Pentru a înţelege mai bine această sensibilitate barocă, aflată la temelia 
creaţiei culturale şi artistice româneşti din sec. al XVII -lea se cuvin amintite 
cuvintele adresate de generalul Heissler lui Constantin Brâncoveanu, după ce fusese 
luat prizonier în bătălia de la Zărneşti (1690): „Nu te bucura de această întâmplare, 
că de am pierdut noi războiul, împăratul nostrum mai are ca noi mulţi, ci te bucură 
de vrăjmaşul tău, de Bălăceanu (ginerele fostului domn Şerban Cantacuzino), că 
au pierit, că eu ca să-l mântuiesc pe dânsul am căzut în robie şi de sunt rob, astăzi 
am căzut în robie, însă tu eşti rob de când te-au făcut tată-tu”. 

Elita politică şi culturală a societăţii româneşti a căutat compensarea realităţii 
prin crearea unei literaturi istorice, destinată să releve originea “nobilă” a românilor, 
şi a unei arte în care exuberanţa formelor (la mănăstirea Golia, fiecare din cele trei 
turnuri are altă decoraţie) dă senzaţia opulenţei şi strălucirii 21 . 

Pentru Constantin Brâncoveanu, corespondenţa cu lordul Paget, pe care 
avusese bucuria să-l primească la Bucureşti, la întoarcerea acestuia acasă, după 
încheierea misiunii de la Constantinopol (1702), fusese o fericită ocazie de a-şi afirma 
identitatea spirituală. 

Câţiva ani mai târziu, într-o altă scrisoare spirituală, adresată generalului 
imperial Guido Starhemberg (1657-1737), el cerea infonnaţii „de la nostra 


19 Florin Constantiniu, O istorie sinceră a poporului roman , Editura Univers Enciclopedic, Bucureşti, 
1999, p. 213. 

20 Neagu Djuvara, O scurtă istorie a românilor povestită celor tineri , Editura Humanitas, Bucureşti, 
2008, p. 147-148. 

21 Virgilie Drăghiceanu, O ctitorie brăncovenească dispărută: biserica Sfântul Ion Grecesc din 
Bucureşti, în închinare lui Nicolae Iorga, Cluj, 1930, pp. 85-86. 

Europa” 22 . Dacă un veac mai înainte, Mihai Viteazu avea drept obiectiv apărarea 
creştinătăţii, acum, la începutul sec.al XVIII-lea (în 1707) Constantin Brâncoveanu îşi 
revendica apartenenţa la Europa, prin care fireşte se înţelege lumea civilizată 
înăuntrul căreia prin originea sa istorică şi prin creaţia culturală, românii aveau 
dreptul la un loc bine meritat (în Europa civilizatoare) 23 . 

In 1706 Sfântul Constantin Brancoveanu a mai zidit o biserică în satul 
Doiceşti, Dâmboviţa. Intre bisericile construite de Sfântul Constantin în Transilvania 
se numără o biserică în Făgăraş, alta în Ocna Sibiului, precum şi Mănăstirea Sâmbăta 
de Sus. Dintre ctitoriile sale în afara Ţărilor Române amintim: Biserica "Sfântul 
Nicolae“ din cartierul Galata, Constantinopol, un paraclis şi o trapeză, în cadrul 
Mănăstirii "Sfântul Pavel“ din Muntele Athos, iar la Ismail, pe malul stâng al Dunării, 
a ridicat o biserică cu hramul "Sfântul Gheorghe“. 

Denumirea de stil brâncovenesc, sau de artă brâncovenească este folosită în 
istoriografia română de arta pentru arhitectură şi artele plastice din Ţara Românească 
în timpul domniei lui Constantin Brâncoveanu. Intre 1678 - 1725 domni ca: Şerban 
Cantacuzino, Constantin Brâncoveanu, Nicolae Mavrocordat, mitropoliţi ca Varlaam, 
Theodosie, Antim Ivireanu, episcopi ca Ştefan Mitrofan, stareţi ca arhimandritul Ioan 
de Hurezi, Ilarion de Cozia şi erudiţi ca fraţii Greceanu, Radu Popescu, Constantin 
Cantacuzino realizează în acelaşi timp o amplă operă de reactualizare a tradiţiei 
bizantine. La curtea domnească avut loc o adevarată Renaştere bizantină. 


22 Virgiliu N. Drăghiceanu, în amintirea lui Constantin Brâncoveanu. Lăcaşurile voievodului, 
Bucureşti, 1914, pp.55-57. 

23 Bogdan Teodorescu, Românii şi Europa în sec.al XVII -lea, în „Studii şi articole de istorie”, nr., 
LXX, 2005, p.27. 

EPOCA BRÂNCOVEANU - VIAŢA SOCIALĂ, ECONOMICĂ ŞI 

POLITICĂ 

Prof. Mihail DINU-PĂTRAŞCU 24 


Abstract: C. Brancoveanu (bom 1654 - died 15th August 1714) was a great nobleman from Muntenia, 
gentleman of Tara Romaneasca between 1688 and 1714, nephew of the ruler Serbau Cantacuzino. 
During the time of his reign, Tara Romaneasca has gone through a period of cultural boom and 
development of the spiritual life. Ai an orphan, without a father from the age of 1, he was raised by his 
uncie, steward Constantin Cantacuzino, who offered him a valuable education, learning, among others 
Greek, Latin and Slavonie. During his reign a large number of political and diplomatic actions have 
taken place in order to stop Czar’s and Turkish expansion in south-eastern Europe. 

The main directions folloM’ed by the Romanian ruler: strengthening the reign ’s role; 
reorganizing of the fiscal system; promoting close relationship with Moldova and Transilvania. Until 
1709 Constantin Brancoveanu has succeeded in maintaining a balanced political strategy between the 
Ottoman Empire and the Roman Empire. On 15th august 1714 Brancoveanu was martyred together 
with his entire family. 

Cuvinte-cheie: Ţara Românească, acţiuni diplomatice, sistem fiscal, Imperiul Otoman. 

în anul 1688 a fost ales domn al Ţării Româneşti marele boier Constantin 
Brâncoveanu, fiul lui Papa Brâncoveanu şi al Stancăi Cantacuzino. El a avut una 
dintre cele mai lungi domnii din istoria Ţării Româneşti. 

Strălucit politician, diplomat şi om de cultură, Brâncoveanu a desfăşurat, după 
expresia lui Nicolae Iorga „o politică de cumpătare, dar practică; puţin 
strălucitoare, dar foarte folositoare”. 

El a desfăşurat o politică internă, cu dimensiuni naţionale care a cuprins întreg 
spaţiul românesc. S-a preocupat de întărirea rolului Domniei şi a încercat o 
reorganizare a sistemului fiscal 25 . 

Relaţiile sale cu Moldova, amestecul în politica Curţii de la Iaşiau fost 
determinante, în primul rând, de necesitatea concentrării politicii externe a Ţărilor 
Române, în vederea organizării eficiente a luptei pentru afirmarea intereselor 
naţionale. Pentru aceasta a intervenit în vederea numirii lui Constantin Duca în 
scaunul Moldovei şi pentru încheierea unor alianţe matrimoniale, cu evident, scop 
politic 26 . 

în ceea ce priveşte Transilvania, a menţinut strânse legături în special cu 
oraşul Braşov contribuind la dezvoltarea comerţului de tranzit dintre centrul şi sud- 


24 L.T.A.S. „V. Slăvescu”, Ploieşti, Prahova. 

25 • • • - • 

Virgilie Drăghiceanu, O ctitorie brăncovenească dispărută: biserica Sfântul Ion Grecesc din 
Bucureşti, în închinare lui Nicolae Iorga, Cluj, 1930, pp. 138-142. 

26 Constantin C. Giurescu, Istoria Românilor, voi. III, Editura Bic AII, Bucureşti, 2007, p. 676. 

estul Europei, prin Ţările Române şi păsurile carpatine. în faţa tendinţei Habsburgilor 
de catolicizare a românilor din Transilvania, după unirea religioasă, Brâncoveanu a 
continuat politica tradiţională a voievozilor români susţinând, material şi moral, 
Biserica Ortodoxă, prin construirea de lăcaşuri de cult, înzestrarea lor cu danii, 
tipărirea cărţilor de învăţătură creştină în tipografiile de la Râmnic şi Târgovişte 27 . 

Desfăşurarea războiului curuţilor i-a impus domnului muntean o politică abilă, 
ajutând pe românii din Transilvania, dar şi menţinând echilibrul dintre Imperiul 
Habsburgic şi Poartă. 

Datorită „politicii pungilor cu aur ”, care erau mereu trimise otomanilor, 
Brâncoveanu a fost mereu întărit în scaun, succesiv în anii 1696, 1698, 1700 şi 1704 
de către Imperiul Otoman. 

în politica externă a acţionat cu prudenţă, deoarece Imperiul Otoman era 
puternic, iar Imperiul Habsburgic încerca să se extindă spre sud-estul Europei. A dorit 
să acţioneze împotriva otomanilor, dar a căutat să nu-i provoace şi le-a dat, periodic, 
importante sume de bani. Astfel sultanul l-a reconfirmat de mai multe ori pe tron.în 
secret însă a stabilit relaţii cu alte puteri creştine (Imperiul Habsburgic, Rusia, 
Polonia, etc) 28 . 

Luptele dintre cele două grupări boiereşti din Ţara Românească - Bălenii şi 
Cantacuzinii-generatoare de tensiuni politice şi forţa ofensivă a Poloniei au 
determinat Poarta să încheie ceea ce s-a dovedit un experiment, numind în Ţara 
Românească un membru al familiei Cantacuzino, Şerban, iar în Moldova, un soldat 
pe cât de experimentat, pe atât de fidel Porţii, Constantin Cantemir. 

Moartea neaşteptată a lui Şerban Cantacuzino a adus la domnie pe nepotul 
său, Constantin Brâncoveanu, aflat la început sub tutela unchiului său, stolnicul 
Constantin Cantacuzino, un boier de mare cultură şi, în acelaşi timp, un abil om 
politic. 

Constantin Brâncoveanu a continuat politica de reconciliere a celor două 
grupări boiereşti aflate până atunci în conflict şi a izbutit să-şi asigure o lungă şi 
stabilă domnie, care va aduce Ţării Româneşti o perioadă de bunăstare şi progres ce a 
coincis cu deschiderea Problemei orientale sau a luptei pentru succesiunea Imperiului 
otoman în Europa 29 . Anii domniei lui Constantin Brâncoveanu au fost marcaţi de un 
progres economic şi cultural-artistic, de iniţiative de modernizare a aparatului statal, 
de refonnare a sistemului fiscal. A organizat cancelaria statului în vederea întreţinerii 
raporturilor cu puterile străine, constatându-se prezenţa unui aparat specializat. Epoca 
brâncovenească s-a deschis influenţelor occidentale care au început să prevaleze 


27 Mihai Bărbulescu, Denis Deletant, Keith Hitchins, Şerban Papacostea, Pompiliu Teodor, Istoria 
României, Editura Enciclopedia, Bucureşti, 1998, p. 272. 

28 Magda Stan, Cristian Vornicu, 101 personalităţi şi evenimente istorice. Editura Niculescu, 
Bucureşti, 2007, pp. 36-37. 

29 

Florin Constantiniu, O istorie sinceră a poporului roman. Editura Univers Enciclopedic, Bucureşti, 
1999, pp. 152-153. 

asupra celor orientale. Astfel s-a creat o sinteză originală naţională, prin aportul 
tradiţiei răsăritene şi a celei orientale 30 . 

Politica externă, desfăşurată cu multă pricepere de Constantin Brâncoveanu, a 
transformat Ţara Românească intr-un factor activ pe plan european, ale căror servicii 
diplomatice erau căutate în epocă. 

El a manevrat cu abilitate între puterile europene, mai ales o dată cu apariţia 
unor concurenţi noi - Habsburgii şi Rusia, în cursa pentru controlul politic al sud- 
estului Europei. Axul principal al politicii sale a fost menţinerea, în permanent a unor 
raporturi bune cu Poarta, garantate prin pungile cu bani, pentru păstrarea statutului 
politico-juridic deosebit al Ţărilor Române, într-o epocă de permanente frământări şi 
rapturi teritoriale. Deşi la începutul domniei relaţiile cu Habsburgii au fost încordate, 
Constantin Brâncoveanu rettage delegaţia trimisă la Viena de predecesorul său pentru 
a semna tratatul de alianţă, iar mai apoi ele s-au îmbunătăţit. Voievodul a fost 
confirmat, în 1695, prinţ al Sfântului Imperiu Romano-German. Constantin 
Brâncoveanu a încercat să evite cu orice preţ transformarea ţării în teatru de război 
sau anexarea ei la Imperiul Habsburgic 31 . 

Imperialii însă voiau să-l forţeze pe Constantin Brâncoveanu să li se închine, 
între altele şi fiindcă aveau nevoie neapărată de provizii, în lungul lor război cu turcii, 
provizii pe care Muntenia le putea furniza. De aceea, la începutul lui noiembrie 1689, 
trupele lor intră în ţară, pe la Cerneţi; în decembrie, un alt detaşament condus de 
generalul Heissler, coboară din munţi, pe la Bran. Se cerea domnului întreţinerea, pe 
şapte luni, a 15 000 de soldaţi şi o contribuţie de 800 000 de florini. 

Constantin Brâncoveanu a fost silit să admită o mare parte a acestor cereri şi a 
început să le satisfacă şi a chemat în acelaşi timp în ajutor pe tătari. Când aceştia 
sosiră, în ianuarie 1690, Heissler a trebuit să treacă munţii înapoi, la Braşov. Turcii, 
împreună cu oastea munteană comandată de domn şi ajutat de un corp de “curuţi”, 
ostaşi unguri, conduşi de pretendentul Emric Tokoly, au dat peste Heissler, între 
Zărneşti şi Tohani; Heissler a căzut prizonier la 11 august 1690 32 . 

După anul 1690, Constantin Brâncoveanu nu a mai avut nici o luptă cu 
nimeni. Relaţiile lui cu imperialii se îmbunătăţesc deoarece le-a furnizat informaţii 
asupra situaţiei de la turci şi provizii. La rândul lor, imperialii recunoscând aceste 
servicii, îi dau la 30 ianuarie 1695 titlul de principe al imperiului. Aşa se explică şi 
moşiile pe care domnul muntean şi le cumpără peste munţi, precum şi depozitele de 
bani pe care şi le face la Veneţia. 

Faţă de turci, Brâncoveanu şi-a împlinit obligaţiile la care era ţinut. A furnizat 
„zahereaua” sau proviziile de tot felul ce i se cereau, a dat nenumărate care cu boi 


30 Neagu Djuvara, O scurtă istorie a românilor povestită celor tineri. Editura Humanitas, Bucureşti, 
2008, p. 150. 

31 Virgiliu N. Drăghiceanu, In amintirea lui Constantin Brâncoveanu. Lăcaşurile voievodului, 
Bucureşti, 1914, p. 112. 

32 Mihai Bărbulescu, Denis Deletant, Keith Hitchins, Şerban Papacostea, Pompiliu Teodor, op. cit., 
Editura Enciclopedia, Bucureşti, 1998, p. 272. 

pentru transportul lor, a ajutat la repararea sau ridicarea cetăţilor- a Cladovei, a 
Benderului, a Giurgiului. Bineînţeles, haraciul a fost plătit regulat. Se poate spune că 
nici un alt domn nu a dat turcilor sume atât de mari ca Constantin Brâncoveanu. 
Graţie banilor - dar nu mai puţin şi serviciilor aduse-, izbuteşte să-şi reînoiască mereu 
domnia; în anul 1699 o capătă chiar pe viaţă. 

în acest an se încheie şi îndelungatul război dintre turci şi imperiali, început 
prin asediul Vienei de către vizirul Kara Mustafa, în 1683. După pacea de la 
Karlowitz (1699), Ungaria şi Ardealul revin imperialilor, turcii rămânând la nord de 
Dunăre, numai cu Banatul Timişoarei. Brâncoveanu calculase bine păstrând raporturi 
bune cu cei dintâi: annatele lor sunt acum din nou la hotarele ţării 33 . 

Situaţia Transilvaniei aflată sub dominaţia austriacă (1699) nu a fost 
indiferentă Curţii domneşti de la Bucureşti. Unirea unei părţi a românilor cu Biserica 
Romei (1701) a determinat un efort constant din partea domnitorului pentru 
sprijinirea românilor transilvăneni ameninţaţi cu expansiunea acerbă a catolicismului 
prin scrisori şi memorii adresate împăratului de la Viena, fără a periclita relaţiile cu 
guvernul austriac şi a încerca să obţină garanţii ca populaţia ortodoxă să nu fie 
obligată să accepte ritul numit greco-catolic. 

Experienţa acumulată în raporturile politice cu Austria l-a îndemnat pe 
domnitor să dovedească fermitate în tratativele cu Polonia. Regele August al II lea era 
adeptul unui plan pe cât de ambiţios, pe atât de fantezist, de extindere a graniţelor 
polone “până la Dunăre” şi pentru a elibera de sub stăpânirea otomană Moldova şi 
Ţara Românească. Strategia Poloniei asemănătoare celei austriece l-a îndemnat pe 
Constantin Brâncoveanu să tergiverseze negocierile pentru semnarea unui tratat de 
alianţă antiotoman din cauza politicii muabile a polonezilor 34 . 

Cu domnul Moldovei, Constantin Cantemir (1685-1693) şi cu sfătuitorii 
acestuia, Cupăreştii sau Ruseteştii, Constantin Brâncoveanu a avut relaţii încordate. 
Rezultatul este acela că fiecare caută să sape la Poartă pe celălalt. Ostilitatea faţă de 
Constantin Cantemir se resfrânge şi asupra feciorilor acestuia, asupra lui Dimitrie a 
cărui primă domnie nu este recunoscută de către sultan tocmai în urma intervenţilor 
lui Brâncoveanu, şi asupra lui Antioh. Constantin Brâncoveanu a căutat după moartea 
lui Constantin Cantemir să aibă în Moldova un domn al său, care să-i împărtăşească 
gândurile şi să-i urmeze indicaţiile. De aceea el îl sprijină pe Constantin Duca, pe care 
şi-l face şi ginere. 

Urmează o epocă liniştită, de belşug, cea mai frumoasă epocă din domnia lui 
Brâncoveanu.Voievodul înconjurat de o familie numeroasă, clădeşte palate, biserici şi 
mănăstiri, încurajează arta, sprijinită de cărturari, duce o viaţă plăcută, în strălucire şi 
lux. Epoca aceasta fericită ţine până în anul 1711 când izbucneşte războiul ruso-turc. 


33 Constantin C. Giurescu, op. cit., pp. 128-129. 

34 Niculae Lixandru, „ Constantin Brâncoveanu este dus la pierzanie de diplomaţia sa duplicitară ”, în 
„Historia”, anul II, nr. 44, august 2005, pp. 31-32. 

Armata rusă condusă de ţarul Petru cel Mare trece în Moldova, unde Dimitrie 
Cantemir devine filorus. După o luptă de câteva zile, la Stănileşti, Petru cel Mare 
trebuie să ceară pace şi a fost bucuros să o obţină. Turcii au început, din acest 
moment, să-l bănuiască pe Constantin Brâncoveanu de trădare, după ce omul său de 
încredere, spătarul Toma Cantacuzino, fără ştirea domnului muntean a plecat alături 
de turci. Se adaugă apoi intrigile duşmanilor şi printre aceştia erau chiar boieri din 
apropierea tronului, mai mult chiar din nefericire - rude de-ale sale, ca stolnicul 
Constantin Contacuzino 35 . 

Misiunile lui Gheorghe Castriotul (1698) şi ale lui David Corbea (1702) la 
Moscova au fost expresia încercării lui Constantin Brâncoveanu în calitate de 
reprezentant al populaţiilor balcanice supuse otomanilor, de a atrage atenţia Rusiei, 
asupra situaţiei din Balcani şi a o cointeresa, pentru a opri astfel, indirect, tendinţele 
de expansiune ale Habsburgilor. în războiul ruso-turc din 1710-1711, Constantin 
Brâncoveanu a adoptat o politică de expectativă, concentrându-şi forţele în tabăra de 
la Urlaţi, lângă Ploieşti, pentru a vedea în ce parte se îndreaptă victoria 36 . 

După 25 de ani de domnie, Constantin Brâncoveanu este îndepărtat de pe tron 
şi dus la Istanbul. închis şi torturat i se cere averea şi convertirea la mahomedanism. 
Nicio ameninţare nu-1 face pe Constantin Brâncoveanu să renunţe la credinţă, 
învinuit, după cum spunea în 1716, cronicarul otoman Mehmed Rashid, că „adunase 
multe bogăţii şi arme pentru a se opune şi pregăti o răscoală aşteptând ca să-şi 
arate dorinţa de a domni în chip absolut independent” 37 . 

Se imputa domnului că întreţinea relaţii secrete cu puterile creştine 
comunicându-le acestora ştiri care dăunează Porţii, că stă mai mult la Târgovişte, spre 
a putea fugi la nevoie peste munţi unde şi-a cumpărat moşii, că a depus, tot în vederea 
unei asemenea fugi, bani la Viena şi la Veneţia, ţara fiind strivită de dări, în sfârşit că 
a bătut în Ardeal medalii de aur cu chipul său, ceea ce dădea un semn de 
independenţă (defapt le bătuse spre a sărbători împlinirea a 60 de ani, care se apropia, 
căzând la 15/26 august 1714). Turcii erau bucuroşi să pună mâna pe marile averi ale 
lui Constantin Brâncoveanu; se folosiră de gestul necugetat al lui Toma Cantacuzino, 
reţinură şi o parte din pârile trimise de duşmani şi hotărâră să-l mazilească 38 . 

Constantin Brâncoveanu a fost mazilit în anul 1714 în apropierea Paştilor, 
împreună cu întreaga familie a fost închis la Constantinopole şi toate bunurile şi 
averile i-au fost confiscate. La 15/26 august 1714, exact când împlinea 60 de ani, a 
fost executat la Poartă împreună cu fiii săi, Constantin, Ştefan, Radu şi Matei şi 
boierul Ianache Văcărescu. 

Mezinul, Matei, de 12 ani cere îndurare, spunând că se va face sultan. 
Legenda spune că tatăl său l-a mustrat: „Mai bine să mori de 100 de ori decât să te 


35 Constantin C. Giurescu, op. cit., p. 131. 

36 Vlad Georgescu, Istoria românilor de la origini până în zilele noastre. Editura „Humanitas”, 
Bucureşti, 1992, p. 82. 

37 Ioan Bulei, O istorie a românilor. Editura „Meronia”, Bucureşti, 2006, p. 67. 

38 Constantin C. Giurescu, op. cit., p. 132. 

lepezi de credinţă!”. Şi copilul renunţă, capul lui tânăr rostogolindu-se în ţărână 
alături de celelalte, unde va cădea şi capul lui Constantin Brâncoveanu - boier vechi 
şi domn creştin. Moartea principelui şi a familiei sale impresionează puternic pe 
contemporani şi va dăinui peste timp ca o imagine făuritoare de conştiinţă istorică 39 . 

Acuzele aduse domnitorului nu au umbrit realizările politice şi culturale ale 
acestuia. Nicolae Iorga sublinia importanţa celor 25 de ani de domnie pentru Ţara 
Românească: „Legăturile politice sunt astăzi, şi se pot sfărâma mâine, pe când 
succesele dobândite printr-o hotărâre a întâmplării se pierd, lucrurile agonisite 
prin cultură adânc coborâte în suflete fac parte din moştenirea unui popor”. 

în concluzie, perioada prezentată din istoria românilor a demonstrat ipocrizia 
marilor interese, iar politica înţeleaptă a domnitorului a menţinut autonomia ţării, dar 
fără a găsi răspuns la problema eliminării dominaţiei otomane 40 . 

Mai târziu, în 1720, cu mare greutate, trupul lui Constantin Brâncoveanu a 
fost adus în ţară şi îngropat la ctitoria sa din Bucureşti, Biserica Sfântul Gheorghe 
Nou, sub o candelă pusă de soţia sa, Marica, cu următoarea inscripţie: „Această 
candelă ce s-au dat sfetii Gheorghe cel Nou luminează unde odihnesc oasele 
fericitului domn, Io Constandin Brâncoveanu Basarab voievod şi iaste făcută de 
doamna Măriei Sale, carea şi Măria Sa nădăjduieşte în Domnul iarăşi aicea să i se 
odihnească oasele: iulie în 12 zile, leat 7228” 41 . 

Prin domniile lor, Constantin Brâncoveanu şi Dimitrie Cantemir au realizat o 
operă politică şi artistică unitară şi au contribuit la organizarea modernă a instituţiilor 
autorităţii centrale. în acelaşi timp ei au acţionat pentru respectarea drepturilor 
suverane ale Ţărilor Române profitând de declinul puterii Imperiului Otoman. 

în noile condiţii, de la începutul sec. al XVIII-lea, otomanii neavând încredere 
în domnii români s-au străduit să afle o altă cale de a controla mai bine Ţările 
Române. Noua fonnula politică a fost instaurarea domniilor fanariote, care au 
înlocuit, pentru un secol, domniile pământene. 


39 Mircea Bălan ,,,Istoria trădării la români”, voi.II, Editura „Eurostampa”, Timişoara, 2001, pp. 198- 
199. 

40 Niculae Lixandru, an. cit., p. 34. 

41 Mircea Bălan, op. cit., pp.198-199. 

TELEGRAMELE CIFRATE - MIJLOACE DE COMUNICARE 
ALE STRUCTURILOR DE INFORMAŢII DIN MINISTERUL DE 

INTERNE ÎN ANUL 1918 


Drd. Valentin IO AN 42 


Abstract: In order to gather the data and information that the Romanian Army needed during the First 
World War, the representatives of the law enforcement and naţional security authorities took measures 
regarding the creation and organization of some security and gendarmerie Services near the large 
army corps, and, besides their units, there were delegated commissioners and agents with experience 
in the collection of operaţional information. These agents were part of the Directorate of Police and 
General Security, this structure being under the coordination of the Ministry of Interior and set up in 
the year of 1908. The directorate had the role of collecting and exploiting information relevant to the 
state’s security. The agents that had duties on the informative-operative line had having an intense, 
encrypted correspondence with the central ojfice. For the encryption of the correspondence, special 
dictionaries, which were kept under security, were used. 

Keywords: cryptology, information, agents, correspondence, security 


După retragerea armatei şi a autorităţilor în Moldova în timpul Primului 
Război Mondial, în structura Direcţiunii Poliţiei şi Siguranţei Generale din cadrul 
Ministerului de Interne (principala structură secretă cu rolul de a culege şi valorifica 
infonnaţii cu relevanţă pentru siguranţa statului) 43 , al cărui sediu avea să fie stabilit la 
Iaşi, funcţionau birourile şi brigăzile de siguranţă. în această structură existau Biroul 
Secretariatului, Biroul Poliţiei Generale şi de Frontieră, Biroul Controlul Străinilor, 
Biroul Controlului şi Statisticii, Biroul de Identificări, Biroul Presei şi Interpreţilor, 
Biroul Oficiului Telegrafic 44 şi Telefonic. în cadrul acestor birouri activau agenţi care 
îndeplineau activităţi pe linie informativă. în ceea ce priveşte structura aparatului 
teritorial al Siguranţei, acesta se compunea din Serviciul Siguranţei din Prefectura 
Poliţiei din Iaşi, Birourile de Siguranţă din Chesturile de Poliţie din reşedinţele 
judeţelor din Moldova şi Brigăzilor de Siguranţă. De asemenea, şi în celelalte zone 
ale Moldovei au fost înfiinţate brigăzi speciale de siguranţă tocmai pentru a dezvolta, 
a întări acest serviciu de culegere a informaţiilor, deoarece teritoriul a fost împânzit 
de cadre ale poliţiei militare şi ale serviciilor informative secrete germane, secondate 


42 

Universitatea „Ştefan cel Mare” Suceava, Şcoala Doctorală de Ştiinte Socio-Umane; SJAN Bacău. 

43 Alin Spânu, Prima structură informativă/contrainformativă a României din secolul XX / Direcţiunea 
Poliţiei şi Siguranţei Generale , în Revista „Dosarele Istoriei” an. VIII, nr. 5(81)/2003, pp. 19-28. 
44 Vasile Bobocescu, Momente din istoria Ministerului de Interne , Editura Ministerului de Interne, 
Bucureşti, 2002, p. 118. 

de cele austro-ungare, turceşti şi bulgare 45 . Pentru îndeplinirea misiunilor 
încredinţate, structurile informative din Siguranţă cooperau cu fonnaţiunile de poliţie 
din oraşe, gări, porturi şi puncte de frontieră. în scopul culegerii de date şi informaţii 
de care armata avea nevoie, s-au organizat, pe lângă marile corpuri de armată 46 , 
servicii de siguranţă şi de jandarmerie, iar pe lângă unităţile acestora au fost delegaţi 
comisari şi agenţi cu experienţă în culegerea informaţiilor cu caracter operaţional 47 . 
Pe lângă unităţile militare, ofiţerii şi subofiţerii care deţineau atribuţii pe linie 
informativ-operativă purtau o corespondenţă cifrată intensă cu biroul central. 

în ceea ce priveşte criptologia, aceasta a apărut ca o necesitate pentru a apăra 
şi a afla interesele politice, militare, economice şi religioase ale unui stat. Această 
ştiinţă are două componente şi anume criptografia şi criptanaliza. Astfel, criptografia 
are ca scop transfonnarea în mod voit şi intenţionat a scrisului, ascunderea înţelesului 
mesajelor celor care nu ar trebui să îl cunoască. Pe de altă parte, criptanaliza nu face 
altceva decât să desluşească mesajul textului cifrat. Din documentele de arhivă din 
anul 1918 identificate în fondul arhivistic Ministerul de Interne - Direcţia Generală a 
Poliţiei observăm faptul că pentru cifrarea corespondenţei erau utilizate dicţionare 
cifrate în trei moduri: cifrarea literelor, cifrarea cu litere şi cu cifre a cuvintelor şi 
cifrarea anumitor expresii militare. în timp de război, în special, existau o serie de 
restricţii asupra corespondenţei cu scopul de a pune o primă piedică în calea 
metodelor secrete de comunicare. Conform cu „ Instrucţiunile asupra măsurilor ce 
trebuie luate în statele majore, servicii sau corpuri de trupă pentru a se evita 
indiscreţiile şi a ne păzi de spionajul inamicului ”, dicţionarele de cifrat trebuiau să fie 
păstrate în dulapuri sau cufere solide sau în case de fier iar ciornele de cifrat 
telegrame trebuiau sa fie arse de ofiţeri 48 . Din conţinutul mai multor telegrame cifrate 
transmise către Siguranţa Generală Iaşi de către poliţiştii din cadrul unor puncte de 
poliţie cum a fi Rădăuţi, Mihăileni, autorităţile române au primit infonnaţii de mare 
însemnătate, referitoare la situaţia pregătirilor făcute de austro-ungari. Descoperim 
date despre tranzitul navelor pe râuri importante precum Dunăre şi Prut, resursele 
umane implicate, concentrarea trupelor în anumite zone, componentele de suport 
(aprovizionarea cu hrană, armament, muniţie, materiale de apărare,), punctele 
strategice (fabrici de armament, fortificaţii, minarea unor căi de comunicaţii rutiere 
(soşele, poduri, canale de scurgere) şi feroviare, dar şi date privind inamicul (stare de 
sănătate, de spirit, gradul de dotare pentru apărare şi pentru riposte, gradul de instruire 
a militarilor) 49 . 


45 Alin Spânu, Unele probleme informative-contrainformative în judeţul Bacău, noiembrie 1916-aprilie 
1917, în Anuarul Arhivelor Naţionale „Acta Bacoviensia”, nr. XII/ 2017, p.l 17. 

46 Arhivele Naţionale Istorice Centrale, fond Direcţia Poliţiei şi Siguranţei Generale, dos.69/1916, f.l. 
47 Cristian Troncotă, Istoria serviciilor secrete româneşti. Editura Ion Cristoiu, Bucureşti, 1999, p. 52- 
53. 

48 Alin Spânu, Reorganizarea structurilor informative/contrainformative ale Armatei Române (1917) în 
Buletinul Arhivelor Militare Române „Document”, anul XX, nr. 2(76)/2017, p. 48. 

49 Culitza Theodor, Poliţia de informaţii şi contrainformaţii. Bucureşti, 1938, p.12. 

în continuare aducem în atenţie câteva telegrame cifrate din anul 1918 ale 
unor lucrători de poliţie cu atribuţii pe linie informativă, telegrame transmise către 
Siguranţa Generală Iaşi. Transcrierea telegramelor cifrate s-a făcut respectându-se 
principiul reproducerii exacte a textului original şi particularităţile sintactice şi 
morfologice ale limbii din perioada respectivă pentru a da dovadă de rigurozitate şi 
respect pentru adevărul istoric, având la bază documentul de arhivă. 

1.TELEGRAMA No. 596 

URGENT SIGURANTZA GENERALĂ JAŞY 
HERTZA No.9 ST 50 3/3 12 

6799 9425 6723 UN 1420 4801 3090 DIN 16770-7372- 6588-2077- 9298 8048 

2334-0327-5905-8700-1754 AVERTIZAT 2681 1402 CA LA 9425 0068 II VA 9796 
7625 ASEMENIA CA 7073 1980 8875 0730 2136 7789 7800 SI ANUME IN 4884 
7314 5679 9258 DE 4666 1420 4801 A 9928 CA 7400 VA 9322 9796. 

ŞEFUL POLITZIEI SERAKITOPOL No.24 


Descifrarea telegramei 

„Herţa-astă-noapte ora 10 un ofiţer austriac din tranşeele direcţia Mamoriţa- 
Lucoviţa avertizat trupa noastră că la ora 12 îi va ataca. A spus asemenea că ei cunosc 
câtă forţă armata avem şi anume în ce localitate. A trecut intervalul de timp, ofiţerii 
austriaci că nu va mai ataca. 

19.11.918 Şeful Poliţiei Serachetopol” 50 

2.TELEGRAMA No. 146 

SIGURANTZA GLA JASY 
RADAUTZI 57 S 136 4/3 19, 45 

ASTAZI ORA 17 AU VENIT LA 3463-5687 3474-7635 DE PE 5327 -0327 
7300-7430-8842-7392 UN 3918 4801 INSOTZIT DE 4454 1420-SI O 7146 DE 
NOUA 8618 -I CERÂND SĂ 9717-1091 CU UNUL DIN 1420-1 3405 SA TRIMIS 
IMEDIAT UN 9310 CARE A FOST 4261 CENTRU CE 7800 9566- E 95555 -E 
LA ACEL 3860 DE 3474 A MAI ÎNTREBAT DACA 2976-UL 5687 -7976- 7392 - 
6767 CARE VA TRECE DIN 9557 ARE VOE A TRECE IN 1825 IN 1825 1420 
ACEASTA SAU 1556 ASTAZE DUPĂ AMIAZA 5459-E 4801-E AU UMBLAT 
IN 7300-7430 8842-7392 DIN 4877 IN 4877 FACAND 9450 ORIVITOARE LA 
ACEIA CARE NAU 2023 7786 -E= 

ŞEFUL POLITZIEI C. GEORGESCU No. 74 


Descifrarea telegramei 


50 Arhivele Naţionale Istorice Centrale, fond Ministerul de Interne. Direcţia Generală a Poliţiei , dos. 
4/1915, f. 39-40. 

„Rădăuţi - Astăzi ora 17 au venit la capătul podului de pe malul Lipscani un 
colonel austriac însoţit de patru ofiţeri şi de o gardă de nouă soldaţi, cerând să 
vorbească cu unul din ofiţerii noştri. S-a trimis imediat un locotenent care a fost 
întrebat pentru ce avem santinele la acel cap de pod, a mai întrebat daca corpul 
ucrainienilor care va trece din România are voie a trece în Basarabia. Ofiţerul nostru a 
răspuns că execută dispoziţia comandamentului după aceasta s-au retras. Astăzi după- 
amiază patrule austriace au umblat în Lipscani din casele la aceia cari n-au depus 
armele. 


20.11.918 Şeful Poliţiei C. Georgescu ” 51 


3. TELEGRAMA No. 137 URG SIG GLA JASY 
HERTZA 26 S 75 4/3 19 23,20=/ 

IN E 4577 0171 8558-2049-S1-2078 4801-4171 2796 UN 5512 DE 3411 
3474 4243 LA 0988-SE - 3801-0988-6911-ESTE 6455 DE 7674 8618-4171 5536 
3574 3195 -1575-4171 CARE FAC 6441 DIN 3136 DE LA 5327 5327-7300-5142 
AVUT 0402 IN ACEIAŞI 1401 A 3138 2964 - 

SEF POLITZIEI SERAKITOPOL No.25-=/ 


Descifrarea telegramei 

„Herţa-în faţa satului, austriacii au aşezat un punct de observaţie, la podul 
instalat la Criseaucri, comandantul este păzit de 300 de soldaţi. Regimentul 16 Husari 
cere a face parte din fortificarea de la Mămăliga şi a avut ordin ca în noaptea de 18 să 
treacă în România, dar acest ordin în aceeiaşi noapte a fost contramandat. 

20.02.918 Şeful Poliţiei Sarachitopol 
SS. indescifrabil ” 52 


4. TELEGRAMA No. 81 SIG GLE JASSY= 

RADAUTZI NO E7 ST 58-5-20 

ASTA NOAPTE A 1623 7300-7430-8842-7392 0 3821 DE 0792 SI UN 

6531 9426-UL ESTE 9203 DE 9566-E ASTFEL CA IN PRESENT SI E441-1 
8624-AA 3474 7685 ESTE 8410-A DE 4801-1 DIN ACEASTA CAUSA 
NUMAI 7517-1085-4413 4696 8222= 

21.02. 918 SEF POLITZIEI C GEORGESCU 76= 


Descifrarea telegramei 


51 Ibidem , f. 61-63. 

52 Ibidem , f. 53-54. 

„Rădăuţi -astă noapte a sosit în Lipcani o baterie de artilerie şi un regiment de 
infanterie. Oraşul este înconjurat de santinele astfel că în prezent şi partea stângă a 
podului este ocupată de austriaci din această cauză numai putem obţine uşor 
infonnaţii. 

21.02.918 Şeful Poliţiei C. Georgescu” 53 

5. TELEGRAMA No.20 CU PREK SIG GLA JASI 

MIHAILENI 43 S 95 11/3 1730 

6531 E 4801 No. 33 CARE ÎNAINTE DE RETRAGEREA 2680-7074-OR 
1404 CANTONA EU 4619 SA STRĂMUTAT LA 6652-5524-3837-4885-6531 E 
COMPUS NUMAI DIN 6670 2825-UNUL FIIND PLECAT MAI DE MULT LA 
0282 DOUA STAU IN 6652 -4885 IAR AL PATRULEA ESTE 8138 DE LA 2489- 
5712 -8558-3290- A PANA LA 2617 IAR 6521 N41 CARE CANTONA IN 5712- 
3285-8898-2663 ESTE IN 2617 SI FACE 6453 IN SPRE 2645 ERI 2928 LE DE PE 
8138 DE AICI AU FOST INSPECTATE DE 6917 SI 0158 0327-8841-4566-8055 
6911-UL DIV 6678= 

SEF POLITZIEI NI 16. 26/2= 54 


Descifrarea telegramei 

„Mihăileni - Regimentul de Infanterie Austriac Nr. 33, care înainte de 
retragerea trupelor noastre cantona în Slobozia, s-a strămutat la Tereblecea. 
Regimentul de Infanterie este compus din batalioane, unul fiind plecat mai de mult la 
Iţcani, două stau în Tereblecea, iar al patrulea este pe frontieră de la Provoroki până la 
Şiret, iar Regimentul de Infanterie N. 41 era în Şiret şi face paza înspre Suceava. Ieri 
companiile de pe frontieră de aici au fost inspectate de comandantul regimentului, 
general de divizie Luksado, comandantul Diviziei 34. 

27.11.918 Şef Poliţie Nr. 116” 55 

6 . TELEGRAMA NO. 280 SIGURANŢA GLĂ IAŞI 
MIHAILENI ORA 15:30 

IERI DIMINEAŢA 6531 33 4801 CARE FACEA PAZA 8138 A PLECAT 
6148 FIGI-7300-4838-8842 ÎNSĂ ASEARĂ 8537 1420 ÎI 4801 MI-AU 7625 CA 

ACEA 6147 FIIND 4835 DE ALTE 2680 CARE PLECA SPRE 8137-7372-2682- 
3295 DE LA 6321 ASA CA EI VOR RAMANEA ACI 0067 8727 DUPĂ CARE 
VOR PLECA TOT ÎN ACEA PARTE. 

16.III.918 ŞEF POLIŢIEI PUNCT T. 130 


53 Ibidem, f.70-71. 
54 Ibidem, f. 143-144. 
55 Ibidem, f. 145. 

Descifrarea telegramei 

„Mihăileni - Ieri dimineaţa Regimentul de Infanterie No.33 austriac care făcea 
paza frontierei a plecat la gara Hliboca însă aseară s-a reîntors. Ofiţerii austriaci mi-au 
spus că acea gară fiind blocată de alte trupe cari pleacă spre frontul italian sau 
macedonean aşa că ei vor rămâne aci două zile, după care vor pleca tot în acea parte. 

16.III.918 Şeful Poliţiei Punctului 130 

SS Indescifrabil” 56 
7. TELEGRAMA No. 928 ora 21:30 

GALAŢI CUV. 120, GR. C, 

D-LUI MINISTRU DE INTERNE 
IASY 

ASTĂZI ORA ZECE JUMĂTATE 55235, 38249 ÎN 48049, 53436-ULUI 
89075- 90072, 85132, O 50514, 71755 DIN 58996, SI A ALTORA CARE 
ÎNTÂMPLĂTOR SE 40367 IN 66054 PUNCT A 9025-91854-87859, 56214 86936 
FIIND PREZENTE SI 71346 PUNCT SĂ 84689 O 68297 PRIN CARE SPUNE CĂ 
DACĂ 60049-UL 51225 47257 EI ÎŞI REZERVĂ 55237-UL DE A 54231 

CHESTIA 76340-1 FIE CARE 74993 CUMVA CREDE DE CUVIINŢĂ PUNCT 
APOI AU 53137 CA NICI O 60017, 73451 UN POATE 84681 SI LUA 54281 IN 
NUMELE 71755 FĂRĂ 50840, 66094 PUNCT 68297 A FOST 83239 A PRIN 
53436-UL 81459, 84977 LA 86815 

PREFECTUL JUD. COVURLUI LT.COL AL. SIDERI 

28.III.918 

Descifrarea telegramei 

„Domnului Ministru de Interne - Iaşi 

Galaţi - astăzi ora 10 jumătate a avut loc în casa deputatului Ignat Alexandru o 
consfătuire parlamentară din Galaţi şi a altora, care întâmplător se aflau în localitate. 
A prezidat Episcopul Nifon, fiind prezent şi Orleanu. S-a votat o moţiune prin care 
spune că dacă guvernul convoacă camerile, ei îşi rezervă dreptul de a discuta chestia 
ratificării, fiecare procedând cum va crede de cuviinţă. Apoi au declarat că nici o 
grupare politică nu poate vorbi şi lua dispoziţiuni în numele parlamentarilor fără 
consultarea lor. Moţiunea a fost trimisă prin deputatul Ştefan, ziarelor la Iaşi. 

28.III.918 Prefect Covurlui Lt. col Al. Sideri No. 1737” 57 

Prin activitatea informativ-operativă desfăşurată pe front în anul 1918, 
structurile de informaţii din cadrul Ministerului de Interne au asigurat transmiterea 
informaţiilor intr-un cadru de securitate, contribuind la menţinerea siguranţei 
naţionale, independenţei şi integrităţii teritoriale a Statului Român. 

ION MIHALACHE. ÎNVĂŢĂTOR SI MARE POLITICIAN 

5 9 


56 Ibidem, f. 158. 

57 Ibidem, f. 26-27. 

Prof. Marian-Laurentiu SANDU 58 

9 


Abstract: Ion Mihalache was a rural teacher who became one of the great politicians of Great 
Romania.Managed by the deşire to help the peasants as much as possible, Mihalache founded the 
National Peasant Party in December 1918. From the debut on the Romanian political scene, the 
National Peasant Party places Ion Mihalache among the great romanian politicians. He was minister 
in seven govemments, vicepresident and then president of the National Peasant Party, ThiS party 
wasone of the most powerful Romanian parties, founded in October 1926 by merging the Peasant 
Party with the Romanian National Party. A politician with principles, he refuses to support the regime 
of the authoritarian monarchy of Carol II but also to take part in the Antonescu govemment because 
he supported the struggle for the liberation of Basarabia, The North of Bucovina and Herţa Land from 
the USSR. After August 23, 1944 he was involved with Iuliu Maniu in the reorganization of PNŢ to 
prevent the establishment of the communist regime. Arrested in 1947 by the communist authorities Ion 
Mihalache is detained in the Galaţi Penitentiaryfn Sighetul Marmaţiei and then in the Râmnicul 
Sărat Prison where he dies in difficult conditions. 

Cuvinte-cheie: Ion Mihalache, învăţător, Partidul Ţărănesc, Partidul Naţional Ţărănesc, penitenciar. 

Ion Mihalache a fost creatorul Partidului Ţărănesc, vicepreşedinte şi apoi 
preşedinte al Partidului Naţional Ţărănesc, unul din Partidele istorice ale României 
Mari. S-a remarcat mai ales ca un luptător neobosit pentru interesele ţărănimii din 
rândurile căreia îşi trăgea obârşia. A venit pe lume în data de 15 59 februarie 1882, în 
familia săracă şi cu mulţi copii a ţăranilor Iancu şi Ana din comuna Topoloveni- 
Argeş. Elev eminent, a urmat, cu bursă de la stat, cursurile Şcolii Normale ,, Carol I ” 
din Câmpulung Muscel după absolvirea căreia va fi numit, la 20 august 1901, 
învăţător în comuna Ludeşti - Dâmboviţa. Aici va profesa până în septembrie 1903 
când se transferă în comuna natală. La 1 noiembrie 1903 întrerupe vreme de un an 
activitatea didactică pentru satisfacerea stagiului militar în Regimentul 30 Muscel 60 . 
Iubind meseria de dascăl, Ion Mihalache a parcurs, între 1904 şi 1910, cu rezultate 
excepţionale, toate examenele specifice carierei didactice din acea vreme, obţinând 
gradul de institutor. Examenul a fost susţinut la Bucureşti şi Mihalache a avut media 
9,45, clasându-se pe locul al doilea. 

El nu se va afirma doar ca un învăţător cu vocaţie, ci îşi ia foarte în serios 
calitatea de luminător al satului înţelegând să contribuie nu doar la educaţia copiilor 
ci şi a comunităţii locale. încearcă să-i antreneze şi pe ceilalţi învăţători în rezolvarea 
problemelor cu care se confruntau sătenii, la reuniunile de specialitate spiritul său 
critic, depăşind sfera profesională prin accentele social-politice. Din cauza acestei 
atitudini este arestat, în martie 1907, iar guvernul liberal vede drept cauză a răscoalei 


58 Colegiul de Industrie Alimentară „Elena Doamna” Galaţi. 

59 Apostol Stan, Ion Mihalache. Destinul unei vieţi, Editura Saeculum, Bucureşti 1999, p. 17; Nota 1. 
Actul lui de deces din închisoare înregistrează drept dată a naşterii 18 februarie 1882. 

60 Ibidem,p. 8. 

ţărăneşţi, nu condiţiile foarte grele de viaţă şi exploatarea în care trăiau ţăranii, ci 
ideile pretins anarhice răspândite în lumea satelor de socialişti şi învăţătorii rurali. 
Cercetările efectuate de parchetele judeţelor Muscel şi Ilfov nu au putut însă dovedi 
implicarea lui directă în răscoală, astfel încât a fost eliberat 61 . 

Ion Mihalache a continuat şi după acest eveniment să militeze pentru 
emanciparea economică şi politică a ţărănimii asemeni lui Constantin Dobrescu 
Argeş, un alt învăţător care la finele secolului al XlX-lea „a organizat în judeţul 
Argeş şezători şi serbări culturale, a întemeiat biblioteci, bănci populare şi 
cooperative săteşti” 62 ,înfiinţând totodată prima formaţiune politică ce reprezenta 
interesele sătenilor Partida Ţărănească. Pentru îmbunătăţirea situaţiei sociale a 
ţăranilor Ion Mihalache a susţinut ideea cooperatismului, acţionând în acest sens. 
Unirea forţelor ţăranilor prin obştile de arendare şi crearea băncilor populare au 
coonstituit baza cooperatismului. S-a ajuns astfel prin contribuţia decisivă a tânărului 
învăţător din Topoloveni ca la 11 martie 1908 să ia fiinţă federaţia „Podgoria” ce 
avea sediul la Topoloveni şi reunea 12 bănci populare din plasa cu acelaşi nume a 
judeţului Muscel 63 . 

Considerând că e necesar un partid ţărănesc prin care ţăranii să-şi obţină 
drepturile ce li se cuvin, el s-a implicat şi în plan politic. începuturile carierei politice 
pot fi legate de revista Vremea Nouă unde a fost redactor între octombrie 1912 şi mai 
1915. Devine nu doar susţinătorul cel mai fidel al revendicărilor ţărăneşti ci şi o 
personalitate în „breasla” socială din care făcea parte. Astfel, în decembrie 1912 este 
delegat să prezinte omagiul învăţătorilor la înmormântarea lui Spira Haret, om politic 
liberal care în calitate de ministru al Cultelor şi Instrucţiunii Publice a dat un impuls 
implicării învăţătorilor săteşti în ameliorarea situaţiei educaţionale şi materiale a 
ţăranilor 64 . Tot ca o recunoaştere a prestigiului de care se bucura în rândul colegilor 
săi, Ion Mihalache este ales în 1913 preşedinte al Asociaţiei Generale a învăţătorilor 
din România. 

Ofiţer în rezervă Ion Mihalache a fost mobilizat în Primul Război Mondial 
(1914-1918) împreună cu fratele său Dumitra care va muri ca erou în luptă pentru 
întregirea neamului 65 . Comandant de pluton Ion Mihalache a luptat cu multă vitejie 


61 Ibidem, pp. 25, 26. 

62 Ioan Scurtu, Istoria Partidului Ţărănesc (1918-1926), Editura Enciclopedică, Bucureşti, 2002, p. 15. 

63 Apostol Stan, op. cit., p. 16. 

64 Spiru Haret (1851-1912) matematician, astronom şi pedagog român rămas în istorie mai cu seamă 
drept cel mai important reformator al învăţământului din România modernă. în calitate de ministru al 
Cultelor şi Instrucţiunii publice între anii 1897-1899, 1901-1904 şi 1907-1910 a iniţiat un amplu 
program de de construire a şcolilor în mediul rural şi a organizat programe speciale de pregătire a 
învăţătorilor, încurajându-i în activitătiţile extraşcolare dedicate comunităţii locale. Sub impulsul său 
au luat fiinţă la sate cercuri culturale, cursuri pentru adulţi, bănci populare şi ziare, cuprinzând sfaturi 
practice legate de lucrările agricole, creşterea vitelor, igienă sau îndemnuri de solidaritate între ţărani. 
65 http://www. corneliucoposu.ro/articol/index.php/71 fundaţia hanns seidel ion mihalache in fata is 

toriei/ din Direcţia Departamentelor de Studii, Doctrine, Programe a P.N.Ţ.C.D. Fundaţia Hanns 
Seidel; Ion Mihalache în faţa istoriei. Editura Gândirea Românească, p. 30. 

pentru apărarea patriei în Cadrilater, la Enigeea, în Subcarpaţii Meridionali, la 
Plăişorul Mic 66 şi pe frontul din Moldova unde a participat la obţinerea strălucitelor 
victorii româneşti de la Mărăşeşti şi Oituz 67 . Pentru faptele sale de arme a fost înălţat 
la gradul de căpitan şi decorat cu cea mai înaltă distincţie de război ce se putea acorda 
ofiţerilor Ordinul militar „Mihai Viteazul”. 

Anii de război (1916-1918) au întărit şi mai mult convingerea lui Ion 
Mihalache că ţărănimea este o forţă însemnată care poate juca un rol important pe 
scena politică românească mai ales după îndeplinirea promisiunilor făcute de regele 
Ferdinand I (1914-1927) în primăvara anului 1917 pe front privind introducerea 
votului universal şi înfăptuirea refonnei agrare. Pentru organizarea unui partid 
propriu al ţărănimii, el a luat legătura cu generalul Alexandru Averescu - devenit 
celebru după biruinţele de la Mărăşti şi Oituz din vara anului 1917 - şi cu marele 
istoric român Nicolae Iorga; dar ambele personalităţi l-au refuzat 68 . Aceste refuzuri 
nu l-au făcut însă pe Ion Mihalache să abandoneze. 

La scurt timp după încheierea primului război mondial (11 noiembrie 1918) 
el a convocat pe data de 5/18 decembrie 1918 la Bucureşti o consfătuire la care au 
luat parte 160 de delegaţi ai ţăranilor, învăţătorilor şi preoţilor din opt judeţe ale 
Munteniei. Pe baza adeziunilor celor mai mulţi participanţi, a luat naştere Partidul 
Ţărănesc, la conducerea căruia Ion Mihalache s-a afirmat de la întemeiere până în 
1926. Partidul Ţărănesc s-a unit cu partidul Muncitor din Moldova în februarie 1919 
şi a înregistrat un mare succes electoral obţinând 61 de locuri de deputaţi şi 28 de 
senatori în alegerile din octombrie 1919 69 . 

Ion Mihalache a devenit din acest moment unul din cei mai de seamă oameni 
politici ai României interbelice. Din 1919 până în 1937 a fost ales deputat în toate 
legislaturile şi desemnat ministru în şapte guverne: ministru al agriculturii în guvernul 
de coaliţie (Blocul Parlamentar) condus de Alexandru Vaida-Voievod (1 decembrie 
1919-13 martiel920), în guvernul lui Maniu (10 noiembrie 1928-7 iunie 1930), în 
guvernarea lui GeorgeMironescu (7 iunie 1930-13 iunie 1930), în guvernul de sub 
preşedinţia lui Iuliu Maniu (13 iunie 1930-10 octombrie 1930), ministrul de interne în 
guvernul Gheorghe Gh. Mironescu (10 octombrie 1930-18 aprilie 1931), în guvernul 
Vaida-Voievod (llaugust 1932-19 octombrie 1932) şi în guvernul Maniu (20 
octombrie 1932-13 ianuarie 1933) 70 . 

în calitate de ministru al Agriculturii şi Domeniilor, Ion Mihalache a reuşit o 
realizare deosebită pentru învăţământul agricol din România datorită legii din 1920 
(cunoscută sub numele de Legea lui Ion Mihalache) prin care, pentru instruirea 


66 Apostol Stan, op. cit., pp. 56-57. 

67 Prof. dr. Nuţu Roşea, închisoareaeliteiromăneşti. Compendiu, Sighetu Marmaţiei, 2006, p. 126. 

68 Alexandru Averescu a optat pentru formaţiunea politică Liga Poporului, înfruntea căreia se afla din 
3/16 aprilie 1918, iar Nicolae Iorga a respins ideea de partid de clasă pronunţându-se în favoarea 
„armoniei sociale”. 

69 Ioniţoiu Cicerone, Victimele terorii comuniste. Dicţionar M, Editura „Maşina de Scris”, p. 253. 

70 Prof. dr. Nuţu Roşea, op. cit., p. 127. 

elevilor s-au atribuit şcolilor agricole terenuri în suprafaţă de circa 100 ha, iar celor 
horticole de 25 de ha 71 . Insă proiectul său de lege agrară prin care se extindea 
suprafaţa expropriată era redus preţul de răscumpărare şi se stabilea distribuirea 
pământului la ţărani în loturi individuale, a fost criticat de liberali, conservatori şi 
chiar de rege, nefiind aprobat 72 . 

Partidul lui Mihalache îşi va extinde influenţa şi în Basarabia prin fuziunea cu 
Partidul Ţărănesc, aprobată de moldoveni în Congresul din 6-7 noiembrie 192 1 73 . Iar 
la 10 iunie 1922 , la Cernăuţi ia fiinţă şi prima organizaţie ţărănistă din Bucovina 74 . 
Poziţiile politice similare adoptate de Partidul Ţărănesc şi Partidul Naţional a lui Iuliu 
Maniu, precum neparticiparea la ceremonia de încoronare a regelui Ferdinand de la 
Alba Iulia (15 octombrie 1922) organizată de liberali, nevotarea Constituţiei liberale 
din 1923 şi nesusţinerea legii primei electorale (1926) elaborată de liberali, au dus la 
o apropiere între cele două partide 75 . Unirea dorită de Ion Mihalache s-a realizat la 10 
octombrie 1926 când Partidul Ţărănesc şi Partidul Naţional Român au format Partidul 
Naţional Ţărănesc. Mihalache a deţinut funcţia de vicepreşedinte al partidului - care 
va fi unul din cele mai puternice partide româneşti alături de P.N.L. până la venirea 
comuniştilor - între anii 1926-1933 şi 1937-1947, şi pe cea de preşedinte în perioada 
1933-1937 76 . 

Ministru al Agriculturii în timpul Marii Crize Economice (1929-1933), el a 
susţinut redresarea micii agriculturi prin cooperativizarea satelor 77 după modelul 
obştii săteşti de la Topoloveni unde obţinuse rezultate notabile în plan economic şi 
social 78 . A fost criticat de adversarii săi politici care l-au acuzat pe nedrept de 
bolşevism, nefăcând diferenţa între proprietatea individuală întâlnită în planurile de 
cooperativizare ale lui Ion Mhalache şi proprietatea de stat specifică comunismului 79 . 

S-a pronunţat permanent pentru păstrarea democraţiei, respingând orice 
manifestare sau regim nedemocratic. Ca ministru de interne, Ion Mihalache dizolvă 
pe cale administrativă Garda de Fier în data de 2 ianuarie 1931 8() . A refuzat să susţină 
regimul de autoritate monarhică a regelui Carol al II-lea (1938-1940), acceptând 
totuşi funcţia de consilier regal. înţelegând că a fost înşelat de rege, căci nu l-a 


71 http://ro. wikipedia.org/wiki/Ion Mihalache . 

72 Elena Cozma, Elvira Rotundu, Mădălina Bunduc, Sinteze de istorie pentru bacalaureat, Polirom, 
1999, p. 173. 

73 O grupare condusă de Ion Inculeţ a continuat activitatea Partidului Ţărănesc din Basarabia până în 
ianuarie 1923, când a fuzionat cu Partidul Naţional Liberal. 

74 Apostol Stan, op. cit., p. 113. 

75 Ibidem, p. 117; Ioan Scurtu, op. cit., p. 204. 

76 Elena Cozma, op. cit., p. 173. 

77 Apostol Stan, op. cit., p. 153. 

78 http://ro. wikipedia.org/wiki/Ion Mihalache . 

79 Apostol Stan, op. cit., p. 299. 

80 Ioan Scurtu, Gheorghe Buzatu, Istoria românilor în secolul XX (1918-1948), Editura Paideia, 
Bucureşti, 1999, p. 232; Marin Lupu, Dicţionar de istorie pentru elevi, ediţia a IlI-a , Editura Terra, 
Focşani, 2001, pp. 204-205. 

consultat niciodată folosindu-1 doar pentru a-şi întări imaginea, Mihalache 
demisionează din funcţie după numai două luni (la 26 iunie 1940) 81 . Alături de Iuliu 
Maniu, refuză să participe la guvernarea antonesciană dar este de acord cu decizia 
generalui Ion Antonescu de implicare a României în Al Doilea Război Mondial 
pentru eliberarea Basarabiei, Bucovinei de Nord şi Ţinutului Herţa cotropite de 
sovietici în iunie 1940. Mai mult face cerere de mobilizare pentru a pleca pe front 
spre a-şi împlini datoria faţă de ţară 82 . Ajunge la Chişinău abia la 3 august 1941 când 
eliberarea teritoriului naţional luase sfârşit şi refuză oferta lui Antonescu - care avea 
în vedere continuarea războiului dincolo de Nistru alături de germani şi aliaţii lor - de 
a rămâne pe lângă el pentru chestiuni politice justificând: „ nu pot să-mi asum 
răspunderea pe o politică în care n-am crezut, nu cred - dimpotrivă: îi prevăd 
dezastrul.” 83 

îşi dă concursul pentru trimiterea misiunii lui Barbu Ştirbei la Cairo cu 
misiunea de a contacta Aliaţii 84 în vederea scoaterii României din război. Susţine în 
convorbirile avute cu mareşalul Ion Antonescu, împreună cu Iuliu Maniu, la 18 martie 
1944 ori singur la 22 august 1944 ca reprezentant al opoziţiei ieşirea grabnică a ţarii 
noastre din război 85 . în faţa refuzului mareşalului, se va bucura de actul de la 23 
august 1944 prin care România înceta războiul cu Naţiunile Unite, salutând-o drept 
ziua sfântă în care în care ţara a fost eliberată de dictatură datorită regelui Mihai 86 . 

După 23 august 1944 îl secondează pe Iuliu Maniu intr-un efort intens în 
vederea împiedicării impunerii regimului comunist în România. Se implică în 
reconstituirea Partidului Naţional Ţărănesc şi împreună cu Iuliu Maniu pune la punct 
programul manifest al partidului ce va fi publicat în presă la 10 octombrie 1944 87 . Nu 
poate candida la alegerile din 19 noiembrie 1946 datorită acuzaţiei mârşave aduse de 
Petru Groza ca voluntar hitlerist, bazate pe cererea din 23 iunie 1941 datorită căreia 
avusese loc mobilizarea lui în războiul antisovietic. Deoarece sorţii luptei 
anticomuniste în ţară erau tot mai nefavorabili, Ion Mihalache împreună cu alţi trei 
fruntaşi ai Partidului Naţional Ţărănesc: Nicolae Penescu, Nicolae Carandino şi Ilie 
Lazăr urmau să plece în străinătate pentru a infonna corect opinia publică 
internaţională despre situaţia României. în noaptea de 13 iulie 1947 Iuliu Maniu le-a 
expus în linii mari programul de acţiune, dar a doua zi dimineaţă, în momentul sosirii 
celor două avioane pe aerodromul de la Tămădău 88 , Mihalache şi restul „delegaţiei” 


81 Apostol Stan, op. cit., p. 255. 

H2 lbidem, p. 259. 

83 Ibidem , p. 260. 

M Ibidem , p. 262. 

85 Ibidem , pp. 262-263, 264. 

Ibidem, p. 265. 

87 Ibidem , p. 268. 

88 Aerodromul Tămădău era situat la circa 46 kilometri de Bucureşti, lângă Fundeni. 

P.N.Ţ.-iste au fost arestaţi de autorităţile comuniste care pregătiseră încă de la început 
înscenarea 89 . 

Stă în arest la Ministerul de Interne 103 zile, timp în care este anchetat spre a i 
se smulge mărturii mincinoase. într-una din zile are bucuria ultimei întâlniri cu soţia 
sa Niculina care l-a vizitat la închisoare 90 . Este judecat împreună cu alte 19 persoane 91 
de Tribunalul Militar al Regiunii a Il-a Bucureşti începând cu ziua de 25 octombrie 
1947 92 . Procesul s-a dovedit a fi un simulacru, Ion Mihalache apărându-se cu 
modestie dar şi fermitate de acuzaţiile nedrepte aduse 93 . Prin sentinţa 1988/11 
noiembrie 1947 a fost condamnat la 104 ani de muncă silnică 94 , pedeapsă comutată 
apoi în închisoare 95 . 

împreună cu lideii ţărănişti Iuliu Maniu, Ilie Lazăr, Nicolae Carandino, Radu 
Niculescu-Buzeşti, Piky Pogoneanu, Camil Dumitrescu şi colonelul Ştefan Stoica Ion 
Mihalache este deţinut în Penitenciarul Galaţi de la finele anului 1947 până la 14 
august 195 1 96 . Celula sa se găsea în partea stângă a celularului, între cea a lui Maniu 
şi Carandino. Iniţial a avut ca şi ceilalţi un „legionar” în celulă dar după o perioadă 
scurtă de timp acesta a fost retras rămânând singur pe toată durata detenţiei de la 
Galaţi. 97 „încă destul de vioi şi energic”, după cum îl caracteriza Nicolae 
Carandino 98 , Mihalache a învăţat - e adevărat ceva mai greu - alfabetul de tip Morse 
prin ciocănituri discutând diverse planuri de viitor cu acesta 99 . Descoperirea lui 
Carandino că sunt ascultaţi, prin intennediul unei aparaturi postate la etajul superior, 
a dus însă la diminuarea semnificativă a conversaţiilor 100 . Atât lui cât şi celorlalţi 
deţinuţi din grupul lui Maniu nu li s-a permis din cauza secretoşeniei autorităţilor 
efectuarea duşului săptămânal al închisorilor trebuind să se mulţumească cu cele 3- 
400 de grame de apă primite în fiecare zi pentru băut, spălat şi clătit vreo rufă 101 

Considerat periculos, este dus spre închisoarea de la Sighetul Marmaţiei întru- 
un vagon dublu, ennetic închis singur în compartiment la fel ca Iuliu Maniu şi Ilie 
Lazăr 102 . Aici a stat puţin timp în celulă cu Iuliu Maniu, Nicolae Carandino şi Asra 


89 Nicolae Carandino, Tămădău, în Gh. Buzatu, România cu şi fără Antonescu , Editura „Moldova”, 
Iaşi, 1991, pp. 358-359; Lucia Hossu Longin, Memorialul durerii: o istorie care nu se învaţă la şcoală. 
Editura „Humanitas”, Bucureşti, 2007, p. 122. 

90 Apostol Stan, op. cit., p. 291. 

91 Din arhiva comunismului românesc:... Au elaborat un plan în vederea unei lovituri de stat în Gh. 
Buzatu, op. cit., p. 361. 

92 Apostol Stan, op. cit., p. 291. 

93 Nicolae Carandino, Nopţi albe şi zile negre. Memorii, Editura Eminescu, Bucureşti, 1992,p. 309. 

94 Prof. dr. Nuţu Roşea, op. cit., p. 127. 

95 Dennis Deletant, România sub regimulcomunist. Fundaţia Academia Civică, Bucureşti, 1997, p. 60. 

96 Apostol Stan, op. cit., p. 292. 

97 Nicolae Carandino, op. cit., pp. 312-313. 

98 Ibidem, p. 312. 

99 Ibidem, pp. 315-316. 
m Ibidem, pp. 318-319. 
m Ibidem, pp. 311-312. 

102 Apostol Stan, op. cit., p. 292. 


42 



Analele Liceului „Vasile Conta” Târgu-Neamţ, Istorie, 1/2019 


Berkovitz 103 , fostul director al ziarului „Liberalul”. După moartea lui Maniu, Ion 
Mihalache a fost dus, în toamna anului 1953, la Ministerul de Interne din Bucureşti, 
unde s-au făcut presiuni asupra sa pentru „a se salva” renunţând la crezurile lui 
politice. A respins cu demnitate presiunile şi momelile Securităţii care s-a folosit între 
altele de vizita unor admiratori, omul de litere Mihai Ralea, ajuns între timp demnitar 
comunist şi patriarhul României Iustinian Marina, care au încercat să-l convingă să 
cedeze 104 . De asemenea, a fost plimbat prin ţară pentru a vedea realizările noului 
regim însă el a rămas de neclintit, refuzând să dea declaraţia cerută 105 . 

La 27 iulie 1955 este transferat în închisoarea de la Râmnicu Sărat unde va 
îndura condiţii foarte grele. I se aduc cărbunii pentru foc în gamela pentru mâncare şi 
întrucât fiind grav bolnav nu respectă regulamentul de a nu sta pe pat în timpul zilei 
este anchetat şi pedepsit - de obicei prin trimiterea la neagra (izolare) 106 . între cei 
care l-au anchetat se numără şi căpitanul Gheorghe Enoiu celebreu datorită faptului că 
l-a bătut şi schingiuit pe scriitorul disident Paul Goma 107 . „Supravieţuitorii iadului 
de la Râmnicu Sărat povesteau că în iama anului 1962-1963 se auzeau pe coridoare 
strigătele deznădăjduite ale fostului preşedinte al Partidului Naţional Ţărănesc: 
Ajutor! Ajutor! Sunt Ion Mihalache! Sunt orb! Duşmanii neamului românesc mă 
omoară!” 108 ,, La strigătele lui, parcă neobosite, i se arunca cu apă în celulă. A fost 
ţinut singur, paralizat la pat, timp de şapte luni, până în februarie 1963, când a intrat 
în comă” 109 Chinurile sale au luat sfârşit la 5 februarie 1963, când se stinge din viaţă, 
într-o celulă rece, întemeietorul ţărănismului din România 110 . Trupul său neînsufleţit 
a fost aruncat într-una din gropile comune aflate la marginea cimitirului 111 . Devotata 
lui soţie, Niculina Mihalache, în urma unor lungi străduinţe a reuşit să-i mute 
osemintele din groapa comună de la Râmnicu Sărat în cimitirul de la Dobreşti 112 , 
satul ei de baştină 113 unde locuise împreună cu Ion Mihalache o vreme 114 . 

DINASTIA REGALĂ ROMÂNEASCĂ DE LA CAROLI LA 
CAROL AL H-LEA. CONTRIBUŢII DE MITOLOGIE ISTORICĂ 


103 Nicolae Carandino, op. cit., pp. 339-340. 

104 Apostol Stan, op. cit., pp. 292-293. 

105 Nicolae Carandino, op. cit., p. 309. 

106 Apostol Stan, op. cit., p. 293. 

107 Lucia Hossu Longin, op. cit., p. 128. 

108 Prof. dr. Nuţu Roşea, op. cit., p.127. 

109 Lucia Hossu Longin, op. cit., p. 128. 

U0 Apostol Stan, op. cit., p. 293; Ioana Voicu-Arnăuţoiu, Un om trecut prin iad: Ion Mihalache, în 
„Memoria”, nr.22, 1997, p. 43. 
m Lucia Hossu Longin, op. cit., p. 128. 

112 Ioniţoiu Cicerone, op. cit., p. 254. 

113 Apostol Stan, op. cit., p. 9. 
lu Ibidem, pp. 63, 251. 

Prof. dr. Daniel DIEACONU, prof. Dionisie - Ioan SA VIN 115 


Abstract: We are focusing our attention by this study on a theme of Romanian historical mythology: 
the royal dynasty of Romania from Carol 1 to Carol II. The Romanian royal dynasty has linked its 
name to the great achievements of modern Romania and has benefited, in the most part of the reigns, 
by a strong capital of popularity. Mythicization took place naturally and justified, but also benefited 
from the support of official propaganda. Carol II, a pioneer of the aggressive use of political 
propaganda, instituted an authoritarian regime, but failed toproperly manage the internai and externai 
political situation, putting an end to democracy and collapsing the borders of Great Romania. His 
demythicization was swift. Not the same thing we can say about the myths of Carol I, Ferdinand or 
Mary, powerful even nowadays. 

Key words: royal dynasty, historical mythology, mystification, mystification. 

Dinastia regală a României ocupă un loc important în istoria noastră. Sub 
conducerea reprezentanţilor acestei dinastii s-a edificat România modernă şi întreagă. 
Nu e de mirare că a dat naştere unor puternice mituri istorice româneşti. O arată 
numeroasele scrieri apărute în timpul vieţilor şi domniilor, sau postume, generate de 
fapte care au impresionat în epocă şi după aceea sau care au fost create de aparatele 
de propagandă. Petru Groza îi spunea, de altfel cu justeţe, regelui Mihai, la 30 
decembrie 1947: „Ţara a fost învăţată să vă iubească” 116 . Şi într-adevăr, mare parte 
din perioada în care România a fost condusă de dinastia Hohenzollern, familia regală 
a beneficiat de o imagine favorabilă. întreţinută de propagandă, cu eleganţă în timpul 
lui Carol I şi Ferdinand, şi cu agresivitate în timpul domniei lui Carol al II-lea, 
imaginea dinastiei a cunoscut apogeul puterii sale între anii 1877-1935. 

O perioadă lungă de timp, vinovat pentru deteriorarea ei a fost considerat şi 
Carol al II-lea, mai ales odată cu instaurarea domniei autoritare. „Indiferent de 
terminologia utilizată pentru a desemna regimul regelui Carol al II-lea, este 
incontestabil faptul că perioada cuprinsă între 10/11 februarie 1938 şi 6 septembrie 
1940 a reprezentat pentru români o experienţă fără precedent în istoria României, a 
cărei moştenire a marcat imaginarul românesc şi identitatea naţională şi, în acelaşi 
timp, a compromis atât imaginea Dinastiei române, cât şi a sistemului democratic 
românesc”, concluziona Diana Mihaela Păunoiu 117 , aserţiune la care subscriem. 

Carol de Hohenzollem-Sigmaringen a urcat pe tronul României în momente grele 
pentru tânărul stat care cunoscuse de puţin timp unificarea parţială şi începuse edificarea 
instituţiilor ei modeme. Ţara sa, Prusia, se afla în război cu austriecii, iar noua sa patrie 
trebuia să lupte împotriva acţiunilor de desfacere a unirii de către Imperiul Otoman, Rusia 
sau Austria. Era nevoie de un „salvator”. Pentru Carol I a fost clădit un mit al omului 
providenţial, aflat la locul potrivit când ţara a avut nevoie. Faptele îl îndrituiau. Mitul său, 


115 Şcoala Gimnazială Crăcăoani, Neamţ. 

116 M. Ciobanu, Convorbiri cu regele Mihai I, Ed. „Humanitas”, Bucureşti, 2004, p. 65. 
ln Diana-Mihaela Păunoiu, Rezidenţa regală a ţinutului Olt (1938-1940), Ed. Academiei Române, 
Bucureşti, 2012, p. 7. 

aflat în apogeu la 1878 şi apoi la , jubileu”, scade în putere spre sfârşitul domniei, din 
cauza dorinţei sale de a lupta alături de Puterile Centrale. A fost un rege mare, dar pentru 
România mică 118 . 

Umbrirea mitului lui Carol I s-a datorat faptului că la începutul „marelui război” a 
fost pro-gennan, moartea sa fiind o uşurare: „Tristă ieşire din scenă pentru purtătorul 
unui mare mit” 119 . A ieşit de pe scena politică şi de pe cea lumească într-un moment 
potrivit pentru clasa politică majoritar antantofilă. O domnie aşa de lungă şi cu multe 
realizări nu putea fi însă lesne demitificată. 

Carol I a primit încă din timpul vieţii o statuie la Universitate, la Bucureşti. Se 
începuse o eroizare antumă. La jubileu, se vădea o panteonizare viitoare. Şi nu doar în 
Bucureşti. In 1904, se începe, din dorinţa regelui, refacerea celor mai vechi monumente 
din ţară: bisericile „Nicolae Domnesc” şi Sf. Trei Ierarhi. Participă la aceste acţiuni toată 
familia regală. Primăria din Iaşi a scos cu acest prilej o medalie populară pentru cinstirea 
familiei regale 120 . în august 1913, apar medalii comemorative cu Mircea cel Bătrân (cel 
Mare) şi Carol I (cel Mare) 121 . 

Paul Lindenberg nota cuvintele regelui Carol I într-o carte publicată într-o primă 
ediţie în 1906, la Berlin: „Legea şi dreptatea au domnit sub mine, am introdus ordine 
şi siguranţă şi am avut grijă să fie disciplină perfectă în armată” 122 . A sprijinit 
înflorirea culturală prin Bibliotecile Universitare şi Biblioteca Centrală şi prin 
Fundaţia Universitară „Carol I”. A fost „prim servitor al statului, el a ştiut întotdeauna 
să păstreze în chip inteligent măsura în problemele politice, a intervenit fenn la 
momentul potrivit” 123 . 

Mitul lui Carol I cunoaşte o revigorare în timpul lui Carol al Il-lea, care nutrea o 
admiraţie deosebită faţă de unchiul său, dorind în acelaşi timp şi o legitimare pentru el ca 
şi continuator. în 1933, la semicentenarul Peleşului, Carol I a primit o statuie în faţa 
palatului, realizată de către Oscar Han 124 . Carol I ieşea din conul de umbră în 1933 printr- 
o serie de serbări, conferinţe, volume de evocări, filatelie, cartofilie, statui 125 . Anul 1939 
este un vârf al acestei tendinţe, fiind şi an aniversar, centenarul naşterii şi amintim 
maiestuoasa statuie ecvestră realizată de Mestrovici, un sculptor celebru al acelor 
vremi 126 . Sunt publicate mai multe lucrări dedicate regelui Carol I: „Memoriile unui 
martor ocular al regelui Carol I, ediţie de Gh. Brătianu, apărută la Editura Universul, în 


118 A. Mihalache, Mănuşi albe, mănuşi negre. Cultul eroilor în vremea dinastiei Hohenzollern, Cluj- 
Napoca, Ed. „Limes”, 2007, p. 139. 

119 L. Boia, Suveranii României. Monarhia o soluţie?, Ed. „Humanitas”, Bucureşti, 2014, p. 203. 

120 A. Mihalache, op. cit., p. 139. 

121 Carmen Tănăsoiu, Carol I şi iconografia sa oficială - mărci poştale, monede şi medalii, p. 152. Se făcea 
legătura peste secole între un strămoş al lui Carol din familia Zollem, care a luptat alături de cruciaţi la 
Nicopole, fiind pe câmpul de luptă alături de domnitorul român Mircea cel Bătrân. 

122 P. Lindenberg, Regele Carol I al României, Ed. „Humanitas”, Bucureşti, 2010, p. 285. 

123 Ibidem, p. 281,284. 

124 G. Badea-Păun, Mecena şi comanditari, artă şi mesaj politic, Noi Media Prinţ, f.a., Bucureşti, p. 187. 

125 L. Boia, Suveranii României. Monarhia o soluţie?, Ed. „Humanitas”, Bucureşti, 2014, pp. 304-306. 

126 Ibidem, p. 36. 

1939; „Cuvântările Regelui Carol I”, ediţie de C.C. Giurescu; Alexandru Tzigara- 
Samurcaş, „Din viaţa regelui Carol I 1839-1939. Mărturii contemporane şi documente 
inedite”; Alexandru Emanoil Lahovary, „Regele Carol I şi politica externă”, Nicolae 
Iorga, „Despre Regele Carol I”; C.C. Kiriţescu, „O mare personalitate morală: Carol I, 
regele întemeietor”; o culegere - „Cuvintele regelui Carol către poporul său”; albumul 
„Prinos Marelui Rege Carol I, 1839-1939” etc. La 9 mai 1939, s-au amenajat două 
tribune în Piaţa Palatului şi „ziua este splendidă. Lume imensă în haine de sărbătoare 
ocupă toată piaţa bogat împodobită”, spune Buhman. Defilează în frac foştii funcţionari 
ai lui Carol I 127 .1.C. Băcilă realiza o lucrare bibliografică dedicată domniei lui Carol I în 
1916 şi aduna titlurile a 285 de lucrări de propagandă monarhică. Lucrarea sa a fost 
tipărită pe cheltuiala Fundaţiei Universitare „Carol I” şi premiată 128 . Mari personalităţi 
ale lumii politice şi culturale româneşti s-au exprimat laudativ. Grigore Antipa vedea pe 
Carol I drept „unul dintre cei mai înţelepţi şi ascultaţi suverani ai timpului” 129 . Gala 
Galaction: „El a fost iubit la noi mult mai puţin decât a meritat (...) Era prea înţelept, prea 
virtuos, prea fără vină pentru noi” 130 . „România, odinioară slabă şi umilită, a devenit sub 
domnia mentorului regal, tare şi conştientă de sine-şi”, scria Paul Lindenberg 131 . 

Carol I a fost omagiat prin emisii filatelice la jubilee, la semicentenare, 
precum cel al Societăţii de Geografie din 1927 sau a Castelului Peleş din 1933 sau, tot 
în 1927, semicentenarul Independenţei 132 . Desigur, i-au fost găsite şi defecte şi pete, 
ca de altfel pentru toţi membrii familiei regale. Regina Elisabeta este văzută de 
Nicolae Iorga ca fiind dintre membrii familiei regale „fără pată”, veşnic între rafturi 
de bibliotecă 131 . Regina Elisabeta are statuie superbă la Constanţa pe faleză. Familia 
regală a avut parte de mai multe statui. Carol I a primit o statuie ecvestră realizată de 
Mestrovici, trei are Ferdinand: Bucureşti, opera lui Mestrovici, Chişinău - Oscar Han, 
Oradea, lângă cea a reginei Maria 134 . Şi principalul sfetnic al regelui Carol I, în 
perioada urcării sale pe tron şi apoi a cuceririi independenţei de stat, Ion C. Brătianu, 
a primit o statuie realizată de Mestrovici şi la dezvelirea ei au participat membrii 


127 E.A. Buhman, Patru decenii în serviciul Casei Regale a României. Memorii 1898-1940. Ed. 
„Sigma”, Bucureşti, 2006, p. 470. 

128 I.C. Băcilă, Bibliografia domniei Regelui Carol I al României , lucrare făcută în seminarul de istorie 
românească sub direcţiunea Domnului Profesor Dimitrie Onciul, Institutul de editură şi arte grafice 
„Flacăra”, Bucureşti, 1916. 

129 Gr. Antipa, Câteva amintiri despre regele Carol 1, în Din viaţa regelui Carol I (Mărturii contemporane şi 
documente inedite culese de Al. Tzigara-Samurcaş), Bucureşti, pp. 30-31. 

130 G. Galaction, Aşa cum mi-l aduc aminte, în Din viaţa regelui Carol 1 (Mărturii contemporane şi 
documente inedite culese de AL Tzigara-Samurcaş), Bucureşti, pp. 68-69. 

131 P. Lindenberg, Regele Carol al României. 70 de ani de viaţă ai unui Viteaz (7/20 aprilie 1939 - 7/20 
aprilie 1909), Bucureşti, 1909, p. 107. 

132 Carmen Tănăsoiu, Carol 1 şi iconografia sa oficială, în Mituri istorice româneşti , pp. 140-144. 

133 N. Iorga, O viaţă de om aşa cum a fost, Ed. Minerva, Bucureşti, 1976, p. 461. 

134 G. Badea-Păun, Mecena şi comanditari, artă şi mesaj politic. Editura „Noi Media Prinţ”, f.a., Bucureşti, 
p. 194. 

guvernului, văduva, familia 135 . Se născuse o mitologie liberală, creată în jurul familiei 
Brătianu, o adevărată dinastie de conducători politici. 

Odată cu moartea lui Carol I, s-a deschis drumul pentru mitificarea celui de-al 
doilea rege. Ferdinand I a fost purtătorul şi simbolul înfăptuirilor istorice ale timpului 
său şi au fost dintre cele mai importante din istoria românilor. Proclamaţia către ţară a 
regelui Ferdinand I, 15 august 1916, îl proclama pe rege drept continuator al operei 
lui Mihai Viteazul 136 . Dar drumul spre mitificare a celui ce va deveni Ferdinand 
întregitorul sau Ferdinand cel Loial a fost lung şi greu. 

Ferdinand s-a născut la 24 august 1867 la Sigmaringen, urmând gimnaziul la 
Diisseldorf, în 1885, luând bacalaureatul. La Kasell a urmat Şcoala de Război şi, de 
asemenea, cursuri la universităţile din Leipzig şi Tiibingen 137 . A ales să fie principe 
moştenitor al Coroanei României şi prima renunţare a fost la dragostea ce i-o purta 
Elenei Văcărescu, dragoste împărtăşită de aceasta. „Din amintirile Elencuţei 
Văcărescu” aflăm despre Ferdinand: „Vorbea rar, cu privirea pierdută în depărtare, cu 
frumoasele sale palme unite, sprijinite pe genunchi sau întinse în faţa lui. Cu un gest 
fennecător le ridica în sus în clipa în care dorea să-şi exprime o părere sau o bucurie, 
atunci, chipul lui gânditor se lumina şi sângele îi îmbujora tâmplele şi obrajii”. Era 
blond, înalt şi subţire, cu ochi albaştri şi visători. Era timid, tăcut şi nimeni nu-i 
cunoştea părerile, după spusele Elenei Văcărescu 138 . Elena Văcărescu era văzută de o 
altă tânără cu sânge albastru a epocii, Sabina Cantacuzino, ca fiind „deşteaptă, 
instruită, plăcută, intrigantă şi ambiţioasă”. A făcut în aşa fel încât „ajunse în scurt 
timp să pună mâna pe regină” 139 . 

S-au logodit la 20 aprilie 1891 cu binecuvântarea reginei la mănăstirea 
Nămăraţi de lângă Câmpulung, iar Ferdinand „strălucea de tinereţe şi de dragoste” 140 . 
Au vrut să se căsătorească, dar clasa politică a reacţionat: „Rămâne un simplu 
particuler”, ar fi spus Lascăr Catargiu 141 . Carol I a cerut lui Ferdinand să aleagă între 
tron şi Elena Văcărescu. Principele a fost trimis la Sigmaringen de unde ameninţa cu 
sinuciderea, iar Elena Văcărescu a fost trimisă la Paris. împăratul german Wilhelm I 
nu este de acord cu căsătoria şi trimite pe von Bullow la regele Carol I cu cererea ca 
prinţul să plece pentru un timp din ţară. Dorinţa lui Wilhelm I a fost respectată 142 . 

Ferdinand a fost excomunicat de Biserica Catolică pentru că şi-a botezat copiii 
în credinţa ortodoxă, o mare lovitură pentru sufletul său, a fost exclus de familia 


135 „Egalitatea”, 7 decembrie 1938. 

136 „Viitorul”, 16 august 1916. 

137 P. Lindenberg, Regele Carol I al României , p. 285. 

138 Din amintirile Elencuţei Văcărescu , Ed. Paideia, Bucureşti, 2000, pp. 58-60. 

139 Sabina Cantacuzino, Din viaţa familiei I.C. Brătianu, voi. II, Ed. Albatros, Bucureşti, p. 221. 

140 Din amintirile Elencuţei Văcărescu , pp. 99-100. 

141 C. Bacalbaşa, Bucureştii de altădată, voi. II, Ed. Adevărul, Bucureşti, 1936, p. 135. 

142 Gh. I. Bodea, op. cit. p. 18. Elena Văcărescu avea prietenia marilor poeţi francezi ai timpului, era o poetă 
de succes şi a primit în 1891 Premiul Academiei Franceze pentru poezie. Au pledat pentru ea Anatole 
France sau Henri Taine (Gh.I. Bodea, op. cit, p. 46, nota 15). Alexandru Gâmeaţă scria că a plecat în Franţa 
cu un copil de câteva luni (Al. Gâmeaţă, op. cit., p. 41). 

Hohenzollern pentru că s-a supus dorinţei românilor şi a luptat împotriva Germaniei. 
Se bucura de mare simpatie însă în rândul clasei politice şi a poporului român, care 
ştiau durerea sa 143 . 

Boala l-a făcut de nerecunoscut din punct de vedere fizic, „timid şi stângaci, el 
era lipsit de poză şi prestanţă”, credea Sterie Diamandi, dar vedea cum Ferdinand s-a 
schimbat când a devenit rege. Nu s-a gândit la imaginea sa fizică ce-o lasă posterităţii, 
ci la realizările monarhiei în timpul său 144 . 

încoronarea sa ca rege al României Mari s-a petrecut la Alba-Iulia, simbolul 
căutat fiind din nou Mihai Viteazul. La Bucureşti, după unire, s-au făcut defilări ale unor 
cortegii istorice cu Traian şi Decebal în frunte, dar nelipsind nici Carol I, insistându-se pe 
ideea de continuitate 145 . 

„Regele cu chip şi mâini de sfânt” a fost omagiat de Goga şi Coşbuc dintre 
ardeleni 146 . Regele s-a implicat în mai multe acţiuni culturale în Transilvania, dar mai 
puţin mediatizate, nu urmărea să fie foarte des în atenţia presei. A sprijinit 
Universitatea din Cluj şi diverse societăţi de cultură transilvane cu bogată activitate, 
în 1924, la 28 august, s-a făcut în biserici parastas pentru Avram Iancu. Regele a fost 
cu familia la manifestările Astra de la Ţebea şi Câmpeni. La Ţebea a plantat un gorun 
lângă cei ai lui Horea şi Avram Iancu 147 . 

Ferdinand a avut o domnie cu evenimente deosebite, dintre care se detaşează 
războiul de reîntregire, Marea Unire, reformele. N-a fost un dominator ca unchiul său, 
dar a ştiut să se înconjoare de colaboratori excepţionali, aşa cum a fost I.I.C. 
Brătianu 148 . Regele Ferdinand I i-a spus lui Ioan Lupaş „prefer să cad cu Brătianu, 
dacă ar fi să se întâmple, dar este singurul în care am încredere” 149 . 

Ionel Brătianu spunea: „De neclintit în convingerile sale şi în hotărârile sale 
pe timpul războiului, bun şi înţelept pe timp de pace, Ferdinand I va rămâne 
întotdeauna Regele care s-a identificat cu poporul său, care a înfăptuit marile reforme, 
care a adus statului dreptatea, puterea şi liniştea” 150 . Alexandru Vaida-Voevod îl 
vedea pe Ferdinand ca fiind întotdeauna bine informat şi „deosebit de scrupulos” 151 . 
„Era un gentelman în cel mai puternic şi înalt înţeles al cuvântului”, avea să spună 
Duca 152 şi continua: „Toţi miniştrii săi au putut constata că era la curent cu toate 


143 Sabina Cantacuzino, Din viaţa familiei Brătianu, Tip. Universul, Bucureşti, 1937, p. 3. 

144 S. Diamandi, Galeria oamenilor politici, Ed. Gesa. Bucureşti, 1991, p. 5. 

145 I. Gorun, încoronarea primului rege al României întregite la Alba lulia şi Bucureşti , Ed. I.G. Herz, 
Bucureşti, f.a.,p. 13-16. 

146 Gh. Cardas, Regele Carol al II-lea preamărit cu slavă şi credinţă de cântăreţii neamului, Bucureşti, f.a., 
pp. 5-6. 

147 C.I. Stan, Regele FerdinandI, Ed. Paideia, Bucureşti, 2011, pp. 198-199. 

148 1. Scurtu, Regele întregirii. Regele controversat. Regele detronat, în „Dosare Istoriei”, nr. 5 (117), 2006, 
p. 40. 

149 1. Lupaş, Regele Ferdinand, Cluj, 1929, p. 20. 

150 „Viitorul”, 23 iulie 1927. 

151 Al. Vaida-Voevod, Memorii, voi. IV, Ed. Dacia, Cluj-Napoca, 1998, p. 213. 

152 1. G. Duca, Memorii, voi. I, Ed. „Expres”, Bucureşti, 1992, p. 139. 

chestiunile, că ştia tot ce se petrece, că nimic nu-i scăpa, cunoştea viaţa intimă şi 
publică a tuturor, că analiza cu luciditate, că era în măsură să indice soluţia, cu 
siguranţă cea mai bună şi, adesea, cea mai elegantă” 153 . C.I. Stan, istoric 
contemporan, descria pe regele Ferdinand I astfel: „A fost un om al timpului său. A 
avut calităţi, dar şi defecte omeneşti. A comis şi greşeli. Uneori nu a fost un arbitru 
imparţial al vieţii politice româneşti, favorizând unii oameni politici şi partide în 
detrimentul altora. A tolerat fonnarea unei camarile, nu de dimensiunile şi de 
influenţa celei din timpul fiului său, dirijată de Barbu Ştirbey şi care a reuşit în bună 
parte să influenţeze deciziile regelui” 154 . Au apărut şi destule articole defăimătoare, 
precum cele ale lui N.D. Cocea. Despre „regi nemernici” scria în „Facla” din 24 
martie 1923, în articolul „Răspunzătorul”, dar fără puternică impresie în rândul 
publicului. 

Moartea sa a produs o puternică impresie printre români. Murea primul rege al 
României Mari. Nicolae Iorga cinstea prin cuvinte frumoase moartea lui Ferdinand: 
„Chinul fără nume care se chema pentru Ferdinand I, rege al României unite, viaţa, s- 
a încheiat. Nobilul martir se odihneşte” 155 . 

în perioada regimului comunist, numele lui Ferdinand a fost ostracizat, trecut 
pe nedrept în uitare. Personalitatea sa a fost diminuată, iar lucrările istoricilor nu 
trebuia să-l pomenească de prea multe ori. După 1989 s-a petrecut o relativă reparaţie 
morală. S-a dat numele unui bulevard din Bucureşti, e drept unul important, la câteva 
licee, dar nu statui, aşa cum făcuseră contemporanii săi care i-au cinstit memoria, i-au 
ridicat mai multe statui, cea mai impunătoare fiind cea din Oradea 156 . 

Mitologia politico-istorică atinge forme paroxistice în societăţile totalitare sau 
în cele aflate în perioade de restructurare, societăţi aflate în criză. Istoria devine armă 
politică pentru asigurarea legitimităţii şi pentru justificarea deciziilor luate 157 . Un 
specialist în imagologie politică, Nicolae Cristea, crede că la 1930 mentalul colectiv 
era suprasaturat de minciună şi corupţie şi vedea în Carol un salvator 158 . „Cuvântul” 
din 7 iunie 1930, ziarul lui Nae Ionescu, titra pe prima pagină: „Trăiască Salvatorul 
României Mari!”. Dar nu este primul „salvator” al perioadei interbelice şi modelele 
de „salvatori” au fost constante în istoriografia românească, cu extensie deosebită în 
perioadele naţionaliste. Neorânduiala cere mitul eroului providenţial. 

Este nevoie de personaje mitificate, este momentul principelui ideal 159 . N-are 
cum să ne mire o astfel de opinie: românii trecuseră peste entuziasmul provocat de 


153 Ibidem, p. 137. 

154 C. I. Stan, Regele Ferdinand I, p. 234. 

155 N. Iorga, Oameni cari au fost, voi. III, Fundaţia „Regele Carol al Il-lea”, Bucureşti, 1936, p. 241. 

156 C. I. Stan, Regele FerdinandI„întregitorul” (1914-1927), Ed. „Paideia”, Bucureşti, 2003, p. 235. 

157 L. Drulă, Ion Antonescu şi Mihai I între istorie şi politică , în „Mituri istorice româneşti”, Ed. Universităţii 
Bucureşti, 1995, p. 221. 

158 N. Cristea, Contribuţii privind imaginea lui Carol cd 11-lea ca rege al României, în „Studii şi articole de 
istorie”, LXV, Bucureşti, 2000, p. 128. 

159 L. Boia, Istorie şi ideologie naţională, în Mituri istorice româneşti, p. 7. 


49 



Analele Liceului „Vasile Conta” Târgu-Neamţ, Istorie, 1/2019 


victoria în alegeri a lui Averescu, când speranţele de „îndreptare” şi credinţa în 
„steaua generalului” erau mari, dar la fel au fost şi deziluziile; au sperat din nou 
alături de „era nouă” a naţional-ţărăniştilor, dar dezamăgirea a fost la fel de mare. 
Aveau nevoie de un alt „salvator”. 

Aşteptările mesianice ale venirii unui salvator, inspirate de creştinism, mai 
ales de cel popular, au alimentat speranţele colective 160 , astfel că venirea lui Carol în 
ţară a fost primită cu entuziasm de populaţie. Românii aşteptau un salvator 
întotdeauna când le era greu şi cum le-a fost de multe ori, au aşteptat şi au primit 
salvatori, fie ei haiduci, voievozi sau regi. Momentul critic prin care trecea ţara, 
coroborat cu criza instituţională şi modul spectaculos prin care a revenit în ţară, au 
făcut din Carol al II-lea un adevărat erou, ce venise să salveze ţara. Asemeni eroilor 
din basmele populare, Carol al II-lea a avut de înfruntat multe obstacole şi duşmani în 
tentativa sa de a reveni în mijlocul poporului său, după cum el însuşi a declarat la 
revenirea în ţară, dar în cele din urmă, binele, în persoana regelui, a învins. 

Salvatorii interbelici au început intr-un şir deschis de generalul Alexandru 
Averescu, salvatorul din război, văzut ca un virtual reformator. Era o urmare a 
psihozei frontului pe care demobilizaţii au adus-o cu ei acasă 161 . Constantin 
Argetoianu îşi amintea de modul în care era primit generalul prin sate: „Ţine-1, 
Doamne, ţine-1 pentru mântuirea noastră!” 162 . Au urmat în şirul salvatorilor: Iuliu 
Maniu, Carol al II-lea, Codreanu sau Ion Antonescu 163 . 

Carol al II-lea îi ia locul lui Ferdinand I şi îşi doreşte să fie „desăvârşitor”. 
Este un deschizător de drumuri, renaştere - regele plugarilor, regele culturii. Efortul 
pentru această imagine este dirijat de propagandă. Silueta mitică a celor trei regi era 
diferită: solemnitate rece la Carol I; evanescenţă la Ferdinand I; Carol al II-lea şi-a 
dorit să capete imaginea unui rege dinamic, modern, meleu de maiestate şi populism 
de familiaritate 164 . Cezar Petrescu scrie la 1935 cartea „Cei trei regi”. Poartă 
următoarele titluri pentru marile capitole: „Făuritorul Regatului” - regele Carol I; 
„Făuritorul României mari” - Ferdinand I; „Făuritorul României veşnice” - Carol al 
II-lea 165 . 

Fucian Boia se concentra din punct de vedere al mitologiei istorice româneşti 
asupra frescei de la Ateneul Român realizată de Costin Petrescu în perioada 1933- 
1937, sub patronajul regelui Carol al II-lea, şi care cuprinde un şir de personaje 
mitificate. Pentru perioada modernă, după 1859, sunt ilustraţi: Cuza, Kogălniceanu, 
Carol I, Regina Elisabeta, I.I.C. Brătianu, Ferdinand I, Regina Maria, Carol al II-lea, 


160 Simona Nicoară, Istoria şi miturile. Mituri şi mitologii politice modeme, Cluj-Napoca, Ed. „Accent”, 
2009, p. 165. 

161 L. Boia, Istorie şi mit în conştiinţa românească, p. 314. 

162 C. Argetoianu, op. cit., voi. VI, p. 44, Ed. „Machiavelic. 

163 „Universul” din 6 septembrie 1940 îl vedea pe Antonescu drept un „salvator”: „omul în care de mult 
neamul românesc îşi pune nădejdile”. 

164 L. Boia, Suveranii României. Monarhia o soluţie?, pp. 304-306. 

165 Pe larg C. Petrescu, Cei trei regi, Ed. „Fundaţia Culturală Carol al II-lea”, Bucureşti, 1934. 

Principele Mihai 166 . Pentru legitimarea monarhiei autoritare se face apel la înaintaşi, 
se încearcă o autohtonizare prin tradiţia voievodală românească autocratică. Şi unul 
dintre corifeii acestei acţiuni este C.C. Giurescu 167 . 

După 1930, Carol I apare în mai multe serii filatelice, Carol al II-lea dorind 
astfel legitimarea domniei sale. în 1931, cei trei regi apar într-o emisiune filatelică 
dedicată semicentenarului, în cinci timbre, Carol al II-lea fiind principal (şi ca valoare 
în lei). Urmează „Trei Regi”, cu intenţia vădită de legitimare a întoarcerii sale. Seria 
„Straja Ţării” din 1938 prezenta efigiile a 11 domnitori din istoria ţării, în ordinea: 
Dimitrie Cantemir, Maria de Mangop, Mircea cel Bătrân, Constantin Brâncoveanu, 
Ştefan cel Mare, Alexandru Ioan Cuza, Mihai Viteazul, Regina Elisabeta, Carol al II- 
lea, Ferdinand I, Carol I 168 . în 1939, centenarul naşterii lui Carol I a fost considerat o 
sărbătoare impusă, mult prea impusă ca să fie naturală, şi aici vădindu-se intenţiile de 
legitimare ale lui Carol al II-lea 169 . Dar şi demitificarea începuse, se crease contra- 
mitul, pe măsura mitului, cu imaginea unui aventurier, a unui destrăbălat, profitor, nu 
creatorul „României veşnice”, ci cel care a distrus sistemul democratic românesc. Şi 
astăzi discursul monarhist îl ocoleşte 170 . 

Carol al II-lea a avut de luptat şi cu alte mituri ale timpului său şi chiar cu o dinastie, 
cea a Brătienilor, un mit liberal, promovat printre alţii de I.G. Duca sau Sterie 
Diamandi. De asemenea, a avut de luptat şi cu mitul Reginei Maria, mama sa. 

Un panteon masculin dominant 171 a făcut loc unei mitologii feminine reduse. 
Regina Elisabeta a fost în umbra lui Carol I, dar Regina Maria a fost cel mai puternic 
mit istoric feminin românesc 172 . La fel ca la Ferdinand, soţul ei, începuturile mitificări 
păreau firave şi potrivnice. Ziarele româneşti precum „Adevărul”, antidinastice, 
scriau despre „o logodnă” (cea dintre Ferdinand de Hohenzollem şi Maria de 
Edinburg), dar şi despre „necinstirea unei vechi familii româneşti” (Elena 
Văcărescu) 173 . 

Ziarele „Adevărul” şi „Facla” au dus mai multe campanii antidinastice, unde 
nu a fost cruţată nici principesa Maria cu aventurile ei, care apărea în publicaţiile 
numite cu numele de „Miţa Cotroceanca”. Despre Ferdinand, Alexandru Gâmeaţă a 
adunat mărturii că a avut amante, iar despre Barbu Ştirbey nota că a fost foarte 
apropiat de regină până la 1938, la moartea ei 174 . I s-a imputat faptul că era ahtiată 


166 L. Boia, Elemente de mitologie românească, în ,, Mituri istorice româneşti ”, p. 13. 

167 C.C. Giurescu, Influenţe ale tradiţiei naţionale în noua noastră organizare de stat, în Zece ani de domnie 
a M.S. Regele Carol II, voi. I, Bucureşti, 1940, p. 74. 

168 Carmen Tănăsoiu, Carol I si iconografia sa oficială - mărci poştale, monede si medalii , pp. 140-144. 

169 Ibidem, p. 145. 

170 L. Boia, Suveranii României. Monarhia o soluţie?, Ed. „Humanitas”, Bucureşti, 2014, pp. 306-307. 

171 M. Bizomescu, Un mit la feminin, in Mituri istorice româneşti, p. 171. 

172 L. Boia, Suveranii României. Monarhia o soluţie?, Ed. „Humanitas”, Bucureşti, 2014, p. 309. 

173 .Adevărul”, 24 mai 1893, articol de Alexandru Beldiman - „O logodnă”. Tot Alexandru Beldiman 
evidenţia atitudinea prea germană a dinastiei într-un articol în „Pruncul român”, 7 octombrie 1893. 

174 Al. Gâmeaţă, Adevărul despre monarhia românească, Ed. „Cartea Românească”, pp. 38, 95-96. Ediţie 
din 1948. 

după „show-off’ 175 . Dar apar şi articolele elogioase de la „Adevărul”: „Pentru graţia 
şi frumuseţea sa, prin înclinările sale sportive, care denotau un temperament vioi şi 
pentru opera sa capitală, prinţul Carol al II-lea” 176 . Frumos scrie „Adevărul” şi despre 
ceremonia încoronării 177 . „New York Times” îi arată mult respect: „Nicio 
personalitate publică din România nu a avut un comportament mai patriotic decât 
această regină de sânge străin. Ca şi regele Albert al Belgiei şi-a câştigat consideraţia 
poporului care a ajuns la idolatrie” 178 . 

Aron Cotruş scria poezia „Maria Doamna” în 1938: 

„Mihai Viteazul de te-ar fî văzut, 

Albă şi vie - 
Pe unde ar fi trecut, 

Ţara dintr-o dată ar fi crescut, 

Sub pasul lui de fier, - împărăţie.. ,” 179 

„S-a aşezat ca ctitoriţă a României întregite şi ca una dintre cele mai mari 
figuri ale istoriei noastre naţionale”, avea să spună Constantin Argetoianu 180 . Iar 
Alexandru Marghiloman scria: „Singura fiinţă care a crezut că sfârşitul războiului va 
fi aşa cum a fost. Este adevărat: toată lumea s-a îndoit, dar toţi fără excepţie” 181 . 

I.Gh. Duca, unul dintre marii admiratori ai Reginei Maria, scria: „Orice 
greşeli ar fi comis înainte şi după, în timpul războiului atitudinea ei a fost 
admirabilă” 182 . Grigore Gafencu scria: „Dar aşa cum e, cu păcatele şi patimile ei, e 
mai mare decât toţi biruitorii ei la un loc” 183 . Raoul Bossy nota că era nemulţumită de 
rolul pe care-1 avea în 1927, când nu intrase în Regenţă. Se mira că poporul nu 
gândeşte la fel ca ea 184 . Şi-a dorit ca şi pe timp de pace să aibă un rol pe măsură; nu a 
reuşit să intre în Regenţă. Carol, fiul ei, preocupat de imaginea sa istorică, a dat-o la o 
parte. Dinastia străină a căpătat o imagine proastă din cauza lui Carol al II-lea, 
temerile reginei s-au materializat şi au condus spre o abdicare forţată şi oprobiul 
opiniei publice 185 . 

Presa vremii este alături de regina care murea după o scurtă suferinţă: „La 
căpătâiul Reginei lui, un popor îndurerat, îngenunche azi şi se roagă” 186 . 

Mitul lui Carol al II-lea era umbrit şi de eroii mitologiei legionare, mai ales în 
perioada în care s-a aflat în conflict cu liderul carismatic al Gărzii de Fier, Corneliu 


175 Gh. Jurgea-Negrileşti, Troica amintirilor. Sub patru regi, p. 261. 

176 „Adevărul”, 13 iulie 1903. 

177 Ibidem, 17 octombrie 1922. 

178 Hannah Pakula, Ultima romantică, Ed. „Curtea Veche”, Bucureşti, 2017, p. 462. 

179 A. Cotruş, Maria Doamna , 1938, pp. 14-15. 

180 C. Argetoianu, op. cit, voi. V, Ed. „Machiavelic, 1995, p. 197. 

181 Al. Marghiloman, Note politice, voi. III, Ed. „Machiavelic. Bucureşti, 1995, p. 362. 

182 I.Gh. Duca, Memorii, voi. III, p. 27. 

183 Gr. Gafencu, însemnări politice, p. 89. 

184 R. Bossy, Amintiri din viaţa diplomatică, voi. I, Ed. „Humanitas”, Bucureşti, 1993, p. 156. 

185 Hannah Pakula, op. cit., p. 465. 

186 „Universul”, 21 iulie 1938. 

Zelea Codreanu. Mitologia legionară se concentra pe marii învinşi: Decebal, Horea, 
Avram Iancu, dar şi pe Eminescu 187 . Milviuţa Ciauşu prezenta din punct de vedere al 
istoriei imaginarului Mişcarea Legionară, concentrându-se în mod special asupra 
presei legionare care apelează deseori la istorie în discursul ei propagandistic 188 . 
„Buna Vestire” din 14 septembrie 1940 vedea în istoria românilor o înşiruire de 
drame şi tragedii cu eroi şi doar „frânturi de glorie”. Iar „Cuvântul” din 27 noiembrie 
1940 făcea apel la tradiţia istorică: „Neamul nostru n-a trăit prin milioanele de robi 
care şi-au pus gâtul în jugul străinilor, ci prin Horia, prin Avram Iancu, prin Tudor, 
prin Iancu Jianu, prin toţi haiducii”. Horea apare foarte des şi alături de el şi Avram 
Iancu sau Bărnuţiu şi Tudor, sau Goga 189 . La 1 decembrie 1940, se desfăşoară serbări 
legionare la Alba Iulia. Tribuna are în fundal portretele lui Horea, Cloşca şi Crişan, 
alături de Corneliu Zelea Codreanu 190 . Asasinarea lui Corneliu Zelea Codreanu, din 
ordinul lui Carol al II-lea, a dat putere unui mare mit legionar, cu putere în unele 
medii şi astăzi. 

Carol al II-lea a avut grijă ca membrii familiei regale să nu umbrească aura pe 
care începuse să o creeze de la urcarea pe tron. Le-a îngrădit accesul la viaţa publică 
românească, le-a tăiat fondurile băneşti, i-a eliminat chiar din cadrul familiei regale. 
Cel mai mult a avut de suferit Regina Maria, considerată de el principalul pericol, de 
multe ori purtându-se cu mojicie, dar era greu să o scoţi din sufletele românilor pe 
Regina României Mari. Era purtătoarea unui mit puternic, care a trecut peste ani. 

Mitificarea lui Carol al II-lea se năştea sub favorabile auspicii şi era înconjurat 
de entuziasmul sincer a milioane de români, mai ales în mediul rural, unde era 
asemuit cu domnitorii veacurilor de vitejie muşatină sau basarabă. Exacerbarea 
cultului personalităţii sale a dus la erodarea mitului, la fel şi faptele sale politice care 
nu au fost la înălţimea lozincilor ce umpleau primele pagini ale ziarelor şi revistelor. 
Oamenii au început să se îndoiască: ce e de ascuns, ce nu este aşa cum li se arată de 
către instituţiile statului?! Mulţi l-au crezut şi atunci când şi-a asumat toată puterea şi 
toată responsabilitatea în conducerea statului, dar lucrurile nu au mers aşa cum şi-ar fi 
dorit regele şi ţara. Nu l-au mai vrut rege al unei Românii ciopârţite. Cele bune făcute 
până atunci au fost uitate, vina prăbuşirii graniţelor a cântărit prea greu. A fost 
coborât de pe tron şi de pe soclu. Demitificarea regelui „desăvârşitor de ţară” a 
însemnat în fapt dezvăluirea unei mistificări. Şi cei ce s-au simţit înşelaţi nu au putut 
să ierte. Antonescu nu l-a iertat, iar comuniştii nu au menajat pe nimeni din familia 
regală, cu atât mai puţin pe Carol al II-lea, care, părând mai păcătos, putea fi cel mai 
veridic mânjit cu noroi. Cei ce-au scris după 1990 despre perioada interbelică au 
refăcut miturile regale: Carol I, parcă mai puternic ca în perioada interbelică, Regina 
Maria, Regele Eerdinand. Dar nu şi Carol al II-lea, mitul său fiind mai slab ca al lui 
Antonescu sau Ceauşescu. Nici măcar ca „rege al culturii”. Mitificarea prin 


187 L. Boia, Istorie şi mit în conştiinţa românească , pp. 319-320. 

188 Mituri istorice româneşti , p. 199 şi urm. 

189 Mituri istorice româneşti, p. 211. Spre exemplu în „Porunca Vremii” din 4 septembrie 1940. 

190 „Cuvântul”, 4 decembrie 1940. 

mistificare este efemeră. Dar Carol al II-lea rămâne unul dintre cele mai interesante 
personaje ale istoriei românilor şi este prin domnia sa o parte importantă a istoriei 
noastre, când România a cunoscut momente de înaltă efervescenţă economică sau 
culturală. 


NICOLAE OLARU: DE LA ROMAN LA TIUMENI. 
ISTORIA DEPORTATULUI NUMĂRUL 506! 

dr. Octavian ZELINSKI 191 


Abstract: I bring to your attention a sad story! The story of a man, Nicolae Olaru, who, like other 
hundreds of thousands of Bessarabians, became a victim ofthe Soviet regime, being deported in 1949 
to Tiumeni. It came in 1956. The "Thaw" ofthe Khrushchev brought also the parţial rehabilitation of 
Nicolae Olaru, and the return horne. On February 18, 1991, the presidency of the Supreme Court of 
the SSM, comprising, by the way, the subsequent president of the country Nicolae Timofti, decided to 
cancel the convictions of the Olaru family and the rayon council Donduseni received instructions to 
return the confiscated property, but not until today the wealth has not been returned. 

Keywords: Gulag, Uniunea Soviectică, NKVD, deportare. 


Vă propun atenţiei o poveste tristă! Povestea unui om, Nicolae Olaru, care, 
asemenea altor sute de mii de basarabeni, a ajuns victimă a regimului sovietic, fiind 
deportat în anul 1949 în Tiumeni. 

Nicolae Olaru s-a născut în satul Brăteşti, comuna Brăteanu în 1920. De la 
vârsta de 3 ani a crescut fără tată. A absolvit în 1936 şcoala de 7 clase... A lucrat un 
timp ca telefonist, apoi ca muncitor agricol... La 18 ani a mers în armată, în 
regimentul 24 de artilerie Roman, unde a ajuns la gradul de sergent major. A început 
cel de-al Doilea Război Mondial. In iulie 1941 a fost rănit, decorat de Regele Mihai I, 
după care s-a demobilizat. în 1942 a venit în Basarabia, iar în februarie 1943 s-a 
căsătorit cu Eugenia Lupaşcu (înfiată de familia Novoselschi, astfel figurând şi în 
acte), o fată din Donduşeni. 

Au început o mică afacere - o crâşmă la Donduşeni, dar după 11 luni au 
închis-o, iar în martie 1944 au fost evacuaţi dincolo de Prut, din cauza înaintării 
armatei sovietice. 

în 1945, în pofida protestelor soţiei, a decis să se întoarcă cu familia în 
Basarabia, la baştina Eugeniei. Acolo au primit 4 hectare de pământ, şi-au construit o 
căsuţă... Au apărut copiii - Constantin, născut în 1945, şi Gheorghe, născut în 1947. 

Dar scurtă le-a fost fericirea în ”patria sovietică”. Deja în 1946 era urmărit de 
agenţii operativi ai N.K.V.D., fiind suspectat de acţiuni antistatale şi de faptul că ar fi 
membru al sectei „Martorii lui Iehova”. Câţiva indivizi cu nume de cod „Dughin”, 
„Gosti”, „Boico”, „Podruga”, „Goremulito”, „Kuzima”, etc. - au contribuit prin 
denunţuri fantasmagorice la condamnarea lui Nicolae Olaru. Aşa apare la lumina zilei 
dosarul de deportare nr. 2636... 

Şi iată că la 18 mai 1949, prin încheierea unui colegiu al M.G.B. (Ministerul 
securităţii de stat), condus de maiorul Suhozolov, fără judecată, fără drept la apărare, 
Nicolae - cetăţean al României - alături de soţie şi de cei doi fii minori au fost 
deportaţi în regiunea Tiumeni, localitatea Berdiujie. Averea, bineînţeles, i-a fost 


191 Preşedinte A.O. Astra din Anenii Noi, Republica Moldova. 

confiscată (anexăm actul). A mai urmat o încheierea a aşa-numitei „oco6oe 
coBeLnantic” a Ministerului securităţii de stat a R.S.S.M. din 12 noiembrie 1949, care 
a pus punct condamnării. 

A fost condamnat la 25 de ani de deportare, cu condiţia prezentării lunare la 
miliţie, pentru a confirma aflarea în locul de deportare. 

La 6 iulie 1949 au fost deportaţi... După săptămâni de calvar în vagonul 
marfar, la 21 iulie au ajuns la Berdiujie... Unul dintre fii lui Nicolae, Anatolie, mi-a 
povestit că la sosire li s-a arătat un teren viran şi li s-a spus că aici vor trăi. Aici, fiind 
în câmp... Descurcaţi-vă cum ştiţi până la iarnă, au adăugat miliţienii din Berdiujie. 

S-au descurcat! Şi-au construit un adăpost, apoi o casă frumoasă, iar ulterior 
au ajuns să fie caracterizaţi de organele de miliţie din Siberia ca oameni ”avuţi”. 
Aveau chiar şi o vacă! Gospodarul şi în Tiumeni rămâne gospodar! 

Nicolae Olaru a încetat să mai fie cetăţean, soţ sau tată. Pentru puterea 
sovietică el a devenit un număr - 506. în condiţii inumane, Nicolae nu a dat mâinile 
în jos! A încercat să conteste decizia de deportare, de mai multe ori chiar! însă de 
fiecare dată i se refuza! 

Anii treceau... în familia lui Nicolae şi a Eugeniei au apărut încă doi fii - 
Anatolie (1950) şi Vladimir (1954)... A venit anul 1956. "Dezgheţul” hruşciovist a 
adus şi reabilitarea parţială a lui Nicolae Olaru... De astă dată alţi martori (deşi doar 
Dumnezeu ştie, poate erau aceiaşi din 1946-1947) au declarat că Nicolae Olaru nu a 
desfăşurat activitate antisovietică, că nu a fost iehovist şi că în general a fost un om 
liniştit şi la locul lui! Dramatic, nu-i aşa? După 7 ani de Siberie... să ajungi să ţi se 
recunoască dreptatea! Dreptate, dar parţială! Pentru că prin încheierea Colegiului 
judecătoresc pentru procesele criminale a Judecătoriei Supreme a R.S.S. 
Moldoveneşti din 20 iunie 1956, familiei Olaru i se permite revenirea la baştină, 
dar... fără a i se întoarce averea confiscată (anexăm actul)! Deci... ca şi în 1949, 
atunci când au ajuns la Berdiujie, revenirea acasă a însemnat de fapt aruncarea 
familiei Olaru în drum! 

Dar viaţa a mers înainte... Au trecut anii. Nicolae Olaru a plecat în lumea 
celor drepţi. Iar în anii perestroikăi gorbacioviste fiii - Anatolie şi Vladimir au 
început demersurile pentru reabilitarea completă a tatălui lor şi pentru întoarcerea 
averii confiscate pe nedrept. 

La 18 februarie 1991, prezidiul Judecătoriei Supreme a R.S.S.M., în 
componenţa căruia intra, apropo, şi ulteriorul preşedinte al ţării Nicolae Timofti, a 
decis anularea încheierilor de condamnare a familiei Olaru (anexăm actul), iar 
consiliul raional Donduşeni a primit indicaţii să reîntoarcă averea confiscată. 

Şi din nou jumătăţi de măsură şi dreptate parţială! Pentru că nici până azi 
averea familiei aşa şi nu a fost întoarsă, iar fiii continuă procesele de judecată, 
ajungând deja a TREIA oară la Curtea Supremă de Justiţie a R.M. Şi totul pentru 
că... statul moldovenesc nu deţine informaţii privind averea confiscată de la familia 
Olaru (anexăm scrisoarea respectivă de la Ministerul de Interne). 

P.S.: am făcut cunoştinţă cu Anatolie Olaru, locuitor al oraşului Anenii Noi şi 
fiul lui Nicolae Olaru în 2015 la mitingurile de protest contra puterii criminale. Am 
devenit colegi de idee politică şi prieteni. M-arn convins că e un om de ispravă şi cu 
demnitate, iertător şi blând! Pentru că aşa suntem noi, românii basarabeni, iertători... 
chiar şi dacă suntem născuţi, asemeni dlui Anatolie Olaru, în Berdiujie, regiunea 
Tiumeni, la aproape 4000 de kilometri de baştină... 

Informaţiile sunt obţinute de către autor de la însuşi Nicolae Olaru care avea 
xerocopiile dosarului său de condamnare şi urmărire) 

Drd. Emanuel BĂLAN 192 


Abstract: After the attack on Poland on September 1, 1939, Romania through the Crown Council 
chose the path of neutrality to this conflict. However, he gave support to Polish refugees (dignitaries, 
civilians and military), thus assuming the risks and sacrifices in front of a friend in a difficult time. 
Among the 100,000 Polish refugees there were many Jews, some ofthem, about 300 were temporarily 
in the Bacau area. The community here was involved in their material assistance, until the first part of 
1940, when they were moved to other locations or left for Palestine. 

Keywords: evrei, polonezi, refugiu, Bacău, al Doilea Război Mondial. 


La 1 septembrie 1939 Polonia a fost atacată de Gennania, această agresiune 
reprezentând cauza declanşării celui de al Doilea Război Mondial. La câteva ore după 
declanşarea atacului german, Jozef Beck informa autorităţile române, solicitându-le 
adoptarea unei atitudini binevoitoare, în spiritul alianţei bilaterale. România era legată 
de Polonia printr-un tratat de garanţie încheiat în 1921, reînnoit şi completat în anii 
1926, 1931 şi 1936, fapt care o plasa într-o postură extrem de delicată. Potrivit 
tratatului de garanţie româno-polon, intervenţia militară română era posibilă doar în 
cazul unui atac sovietic. în cazul în care România sau Polonia s-ar vedea atacate fără 
vreo provocaţiune din parte-le, cele două state îşi iau imediat îndatorirea de a-şi da 
imediat ajutor şi sprijin. 193 

Implicarea efectivă a României în cazul unei agresiuni asupra statului polonez 
funcţiona deci numai în cazul unui atac venit din partea Uniunii Sovietice, întrucât 
clauza erga omnes, negociată intens de partea română chiar în cursul anului 1939, 
avea în realitate doar o valoare teoretică 194 . Tratatul româno-polon era pus la grea 
încercare în contextul agresiunii germane asupra statului polonez, cu atât mai mult cu 
cât el nu prevedea, în nici unul din scenariile elaborate de către Statele Majore 
Generale român şi polonez, cooperarea militară contra unei agresiuni germane. 195 

în scopul clarificării poziţiei diplomatice a României faţă de situaţia creată 
prin atacarea Poloniei de către Germania, la 6 septembrie 1939, a fost convocat de 


192 

Universitatea „Ştefan cel Mare” Suceava, Şcoala Doctorală de Ştiinte Socio-Umane; Liceul „Vasile 
Conta” Târgu-Neamţ. 

193 Marguerite Willaume, L.activite des polonais en Roumanie pendant la Seconde Guerre Mondiale, 
Anuarul Institutului de Istorie şi Arheologie, „A. D.Xenopol” (în continuare se va cita: AHA.), Iaşi, 
XX, 1983, p. 19. 

194 Daniel Hrenciuc, Relaţiile romăno-poloneze în perioada interbelică (1919-1939). Unele 
consideraţii, în „Cetatea de Scaun” , Suceava, nr. 1, an I, aprilie 2004, p. 93. 

195 Constantin Vişoianu, Relaţiile sovieto- române în 1939 şi 1940, în „Magazin istoric”, anul XXVII, 
nr. 10(319), 1993, p.ll. 

regele Carol al II-lea Consiliul de Coroană 196 , reunit la Cotroceni. Aici, personalităţile 
politice prezente (Armând Călinescu, Grigore Gafencu, Emest Urdăreanu, Al. Vaida- 
Voevod, George Mironescu, dr. Constantin Angelescu, Gheorghe Tătărescu, Nicolae 
Iorga, Constantin Argetoianu şi generalul Ernest Baliff) 197 au ascultat după câteva 
cuvinte introductive ale regelui expunerea lui Grigore Gafencu referitoare la politica 
externă a guvernului în lunile din urmă, relative la atitudinea României faţă de 
conflictul care a izbucnit între Polonia, Germania, Franţa şi Anglia şi raporturile cu 
cele patru state beligerante, precum şi starea în care se află relaţiile noastre cu statele 

198 

vecine. 

Participanţii la Consiliul de Coroană de la Cotroceni, după ce au analizat cu 
multă atenţie şi responsabilitate situaţia creată în urma invadării Poloniei de către 
Germania, s-au pronunţat în final pentru neutralitate 199 : demnă şi onestă (Iorga), cu 
cinste şi corectitudine. (Angelescu), perfectă (Gh. Tătărescu) 200 , Constantin 
Argetoianu a observat că între hitlerism şi stalinism nu e mare deosebire, recunoscând 
că se află sub impresia .unui sentiment tragic. 201 

In continuarea intervenţiei sale, Argetoianu a sugerat o neutralitate cinstită, 
recomandând raporturi normale cu Uniunea Sovietică întrucât constata că ea este 
victorioasa zilei de astăzi. Demnitarul român a propus trimiterea în acest scop a lui 
Nicolae Iorga la Moscova. In finalul dezbaterilor, Regele Carol al II-lea i-a anunţat pe 
cei prezenţi despre conţinutul discuţiilor sale purtate cu Ismet Inonu, preşedintele 
Turciei, şi despre faptul că a stabilit cu ministrul turc de externe, Saracioglu, ca acesta 
să sondeze terenul în cursul vizitei pe care urma să o întreprindă la Moscova, relativ 
la poziţia sovieticilor faţă de România. în finalul intervenţiei sale, monarhul s-a referit 
la .neutralitate şi raporturi (normale - n.n.) cu Rusia. 202 

Autorităţile române, în frunte cu regele Carol al II-lea, au decis adoptarea unei 
neutralităţi suple (sintagmă definind în percepţia românească a neutralităţii, intervalul 


196 Armând Călinescu, însemnări politice (1916-1939), ediţie prefaţată şi îngrijită de dr. Al. Gh. Savu, 
Bucureşti, Editura „Humanitas”, 1990, p. 430. 

197 Rebecca Haynes, Politica României faţă de Germania între 1936 şi 1940 , Bucureşti, Editura 
„Polirom”, 2003, p. 125. 

198 Ion Calafeteanu, Politică şi interes naţional în România interbelică. Bucureşti, Editura 
Enciclopedică, 1997, pp. 262-263. Mariana Stoian, Vespasian Pella despre situaţia juridică a 
refugiaţilor politici poloni în România, în voi. Polonezi în România..., p.46. Kareţchi, A. Ieşanu, 
Românii şi cauza Poloniei în 1939, în voi. Românii în istoria universală, II/l, 1986, p. 490; Ion 
Constantin, România Marile Puteri şi problema Basarabiei, Bucureşti, Editura Enciclopedică, 1995, 
p.45. 

199 Ion Calafeteanu, op.cit., p.263. 

200 Armând Călinescu, op. cit., p. 430. 

201 Valeriu Florin Dobrinescu, op.cit., p. 61. 

202 A.M.A.E, fond IXtRomănia. General, voi. 7, f. 176. 

6 septembrie 1939-28 mai 1940, consacrată drept perioada neutralităţii declarate) 203 , 
în sensul că au avantajat Polonia şi au cedat formal unor pretenţii ale Germaniei. 204 

Gestul românesc era adaptat perfect aşteptărilor şi împrejurărilor grave ale lui 
septembrie 1939, în condiţiile în care, dispărând un aliat preţios în calea garantării 
frontierei noastre cu Uniunea Sovietică, el a fost apreciat atât de Franţa şi Anglia, cât 
şi de Polonia, întrucât acordând sprijin refugiaţilor polonezi (demnitari, civili şi 
militari) 205 ne asumam riscurile şi sacrificiile în faţa unui prieten aflat într-un 
moment de grea cumpănă (s.n.). 206 

După o serie de estimări, cifra totală a refugiaţilor polonezi în România se 
ridică la 100.000 de personae, din care 60.000 militari. O statistică a Comisariatului 
general pentru refugiaţii polonezi indică faptul că la 4 octombrie 1939 primiseră azil 
un număr de 49.547 de polonezi, dintre care 23.035 militari. O parte dintre aceştia 
părăsesc România la 9 octombrie acelaşi an, rămânând în continuare 36.957 persoane. 
Marea majoritate a militarilor polonezi şi-au continuat drumul spre Franţa şi Orientul 
Apropiat. Totodată, în baza convenţiei militare româno-polone, din 30 iunie 1931, 
care prevedea obligaţia „de a uşura transportul furniturilor şi tranzitul mijloacelor de 
război”, guvernul român a permis Poloniei însângerate tranzitul prin ţară al diferitelor 
materiale de război şi al unei cantităţi de peste 70.000 kg aur. Nu întâmplător istoricul 
polonez Hanryk Batowsky aprecia gestul românilor „ca pe un enonn serviciu adus 
Poloniei”. 

La finele anului 1939, numărul refugiaţilor civili aflaţi în România se ridica la 
peste 15.000 de persoane, iar al militarilor internaţi în lagăre, de aproximativ 10.000. 

în perioada mai-aprilie 1939-1940, un număr foarte mare de refugiaţi s-au 
întors în Polonia. Odată cu aderarea României la Pactul Tripartit, autorităţile 
româneşti au exercitat presiuni puternice asupra refugiaţilor cu scopul de a micşora 
numărul acestora. La finele anului 1939, numărul refugiaţilor civili aflaţi în România 
se ridica la peste 15.000 de persoane, iar al militarilor internaţi în lagăre, de 
aproximativ 10.000. în martie 1940, numărul refugiaţilor atingea cifra de 10.000 de 
persoane, dintre care 7.000 sub protecţia CARP. La 1 iulie 1940, numărul refugiaţilor 
a atins cifra de 5.300. 

La sfârşitul anului 1940, numărul refugiaţilor polonezi civili din România era 
de 4.100, iar de refugiaţi polonezi internaţi în lagăre de 1.600. în luna iulie a anului 
1941, mai existau pe teritoriul ţării noastre circa 3.200 de refugiaţi civili. Odată cu 
aderarea României la Pactul Tripartit, autorităţile româneşti au exercitat presiuni 


203 Alexandru Vianu, Constantin Buşe, Zorin Zamfir, Gheorghe Bădescu, Relaţii internaţionale în acte 
şi documente (1939-1945), voi. II, Bucureşti, Editura Didactică şi Pedagogică, 1976, p. 15. 

204 A. Kareţchi, A. Ieşanu, op.cit., p. 490. 

205 Carol al Il-lea, între datorie şi pasiune. însemnări zilnice voi. I (1904 -1939), Ediţia a II a revizuită 
şi completată de Marcel-Dumitru Ciucă şi Narcis-Dorin Ion, Bucureşti, Editura „Curtea Veche”, 2003, 
p. 424: Constantin Argetoianu, însemnări zilnice, 1 iulie - 22 noiembrie 1939, Ediţie de Stelian 
Neagoe, Bucureşti, Editura „Machiavelli”, 2003, p. 110. 

206 Gheorghe Buzatu, Dosare ale războiului mondial. Iaşi, Editura „Junimea”, 1979, pp. 44 - 45. 

puternice asupra refugiaţilor cu scopul de a micşora numărul acestora. La 12 februarie 
1941, toate taberele/lagărele de refugiaţi polonezi din România au fost închise, cei 
rămaşi în continuare în România fiind civili. O parte dintre aceşti refugiaţi polonezi 
erau de origine evreiască, iar în rândurile de mai jos ne vom referi la evreii polonezi 
aflaţi pentru o scurtă perioadă la Bacău. 

La 21 septembrie 1939, Comunitatea evreiască din Bacau a format un comitet 
de ajutorare a refugiaţilor polonezi aflaţi în tranzit prin gara Bacău. Acest comitet era 
format din doamnele dr. Sabath şi Osias Herşcovici, care s-au ocupat şi de strângerea 
unor sume de bani pentru procurarea alimentelor pentru hrana celor aflaţi în transit. 

A fost strânsă din donaţii suma de 8650 207 de lei de la următorii evrei: dl. 
Lupuşor Klein - 1000 de lei; dl. ing. Zelţer -1000 de lei; dl Brii şi Davidsohn - 500 de 
lei; firma H. Abramovici - 1200 de lei; firma Isvoreanu - 3000 de lei; avocat Haifler - 
200 de lei; dl. Steinberg, Ksigowy - 250 de lei; dr. Sabath - 1000 de lei şi dna Valeria 
Lupescu - 500 de lei. Comitetul o împuternicea pe H. Perlbergh să cumpere alimente, 
ceai, cafea, brânză, lămâi, mezeluri şi alte produse, iar o echipă formată din doamne 
trebuia să fie prezentă în gara Bacău la sosirea trenurilor cu refugiaţi şi împreună cu 
cei de la Crucea Roşie Bacău să distribuie aceste alimente. 

Tot în luna septembrie, comunitatea din Bcău îl delega şi autoriza pe inginerul 
Beno Făinaru să reprezinte comunitatea în obţinerea ajutoarelor necesare întreţinerii 
refugiaţilor polonezi evrei din Bacău şi de a înlesni emigrarea acestora „în special 
pentru Palestina şi alte ţări”. 208 

Cum întreţinerea acestor refugiaţi era peste puterile comunităţii băcăuane, 
aceasta adresează la 30 septembrie 1939 un apel către toate comunităţile din ţară, prin 
care cerea ajutorul ca „o datorie a tuturor coreligionarilor noştri.” 209 Comunitatea 
arăta că în Bacău sunt peste 300 de evrei poloni care au autorizaţie de şedere în 
localitate, dar care au nevoie de asistenţă zilnică, de aceea este nevoie ca toţi evreii 
„să subscrie şi contribuie în numerar, haine, încălţăminte, lengerii în special haine 
groase de iarnă, paltoane şi a le trimite pe adresa Comunităţii evreilor din Bacău.” 210 

Din informarea Prefecturii Bacău din 20 octombrie 1939, în oraş mai erau 154 
de evrei poloni, care au primit aprobarea de a locui în oraş până la plecarea lor spre 
Palestina. 211 Dintr-o altă informare din 24 octombrie a Comitetului de asistenţă Bacău 
către Comitetul Central de asistenţă al refugiaţilor poloni de la Bucureşti, aflăm că un 
număr de 28 de refugiaţi au fost dirijaţi către Pucioasa, unde le-a fos stabilit 
domiciliul, iar în Bacău au rămas 147 de refugiaţi, pentru întreţinerea cărora a fost 
adunată suma de 121.853 de lei, cheltuită astfel: „42.148 cu alimentarea; 22.215 lei 
cu procurarea de veşminte noi; 29.000 lei sume acordate refugiaţilor care au părăsit 


207 SJAN Bacău, fond Comunitatea Evreilor Bacău, dosar 26/1939, f. 1. 

208 Ibidem, f. 29. 

209 Ibidem , f. 68. 

210 Ibidem , f. 190. 

211 SJAN Bacău, fond Prefectura judeţului Bacău , dosar 48/1939, f. 200. 

oraşul; 2.932 lei diverse cheltuieli.” 212 Soldul rezultat de 25.558 de lei era destinat 
cheltuielilor zilnice cu hrana care se ridicau la suma de 2500-3000 de lei. Comitetul 
băcăuan arată că evreii poloni aflaţi în oraş au nevoie urgentă de „40-50 paltoane de 
iarnă pentru bărbaţi, 9-10 paltoane de iarnă pentru doamne, 70 de perechi 
încălţăminte, 50-60 cămăşi bărbăteşti, 50-60 flanele, osebit ciorapi, mănuşi, batiste 
etc.” 213 

Comitetul local de asistenţă era condus de H. Perlbergher, secretară fiind Coca 
A. Isvoreanu. De gestiunea banilor se ocupau Bianca Sarf, Coca Isvoreanu, Jean 
Singher şi Iacob Elenboghen. Comitetul era format din patru comisii astfel: Comisia 
pentru îmbrăcăminte: Rosei Perlbergher, Sofica Sabath, Rena Filderman şi H. 
Perlbergher, Comisia de încartiruire: Sidonia Simsensohn, Bianca Grinberg, Hascal 
Istric şi Iacob Elenboghen, Comisia pentru legătura şi asistenţa la autorităţi şi 
informaţii: H. Perlbergher, Herman Kisler şi I. Filderman şi Comisia pentru 
distribuţii: Rosei Perlbergher, Sofica Sabath, Osias Herşcovici şi I. Elenboghen. Acest 
comitet era asistat de o comisie din partea refugiaţilor care furnizau datele şi 
informaţiile comitetului. 214 

Prin adresa 15672 din 31 octombrie 1939, Prefectura Bacău înainta Chesturii 
de Poliţie Bacău lista cu cei 147 de evrei polonezi aflaţi pe raza oraşului. (Anexa 1) 

La începutul anului 1940, Poliţia Bacău trimitea nota infoirmativă 4/1940 
către Inspectoratul Regional de Poliţie Iaşi, în care făcea o descriere a situaţiei 
evreilor polonezi aflaţi pe raza oraşului. 215 Din această notă reiese că în Bacău se mai 
aflau 162 de evrei polonezi, „în general suspecţi pentru noi, cari când au venit îţi 
inspirau mizerie şi milă vâzându-i grupaţi pe la colţuri de stradă, trişti şi prost 
îmbrăcaţiastăzi îi vezi din contră bine îmbrăcaţi, introduşi şi cu foarte multe 
cunoştinţe şi legături.” Nota informativă cuprinde informaţii despre întâlnirile 
acestora cu unii proprietari evrei de fabrici din oraş, Jean Singer şi Henry Perlberger, 
dar şi despre clubul refugiaţilor şi cele două şcoli situate în imobile ale comunităţii 
locale, situate pe străzile Lecca şi Precista. Unii dintre aceşti refugiaţi şi-au întemeiat 
familii în Bacău, aşa cum reiese din notă, unii fiind întovărăşiţi cu soldaţi ai armatei 
române. Se recomanda ca aceste elemente „fără nici o ocupaţie propriu zisă, ce au 
legături în Rusia şi care sunt capabili de orice tranzacţie” să fie transferaţi în 
Muntenia sau Oltenia. 216 

în data de 4 martie 1940, Poliţia Bacău informa Inspectoratul Regional de 
Poliţie Iaşi despre situaţia refugiaţilor evrei aflaţi la Bacău. Aflăm că se mai aflau 149 
de refugiaţi, din care 88 bărbaţi, 35 femei şi 26 copii, „profesionişti liberi, foşti 
bancheri şi industriaşi cu cunoştinţe vechi şi legături de prietenie cu industriaşii evrei 


212 SJAN Bacău, fond Comunitatea Evreilor Bacău, dosar 26/1939, f. 123. 

213 Ibidem , f. 124. 

214 Ibidem, f. 125. 

215 SJAN Bacău, fond Poliţia oraşului Bacău, dosar 17/1939, f. 1. 

216 Ibidem, f.2. 

români din localitate.” 217 Mai aflăm că prin Comitetul central de ajutorare a 
refugiaţilor poloni evrei din România, s-a trimis până la acea dată suma de 165.000 de 
lei prin Jan Zingher, comitet din România care este „subvenţionat de către societăţile 
de binefacere evreeşti din America.” 218 Comitetul local de ajutorare era format aşa 
cum reiese din adresa din Mişu Grad industriaş, Rabinovici M. Directorul băncii de 
credit mărunt, Dr. Sebath Samuel, medic, inginer Făinaru Beno industriaş, D-na Coca 
Isvoreanu, soţia industriaşului Isvoreanu, şi D-na Sabath Beno, care au reuşit să 
strângă în folosul refugiaţilor evrei suma de 10000 lei. 219 Din aceeaşi informare mai 
aflăm că sala clubului polonez situată „deasupra bodegii Consum de pe strada Regele 
Ferdinand no 16”, era închiriată de comunitatea din Bacău cu suma de 3000 de lei 
lunar de evreul Herman Isac. 220 

în privinţa căsătoriilor nu erau înregistrate până la acea dată căsătorii mixte, ci 
doar una singură între „Adam Veinsberg de ani 21, profesor de religie mozaică, 
refugiat polon, cu Freida Edel Szapira ani 22 refugiată polonă, după cum se constată 
din actul de căsătorie no 14 din 23 ianuarie 1940.” 221 

Refugiaţii purtau corespondenţă cu rudele din Galiţia Orientală, ocupată de 
U.R.S.S. dar „această corespondenţă nu conţine nimic subversiv.” 222 

La 5 aprilie 1940, Biroul Poliţiei de Siguranţă Bacău întocmea un referat 
despre situaţia regfugiaţilor polonezi din localitate. Reiese că la acea dată se mai aflau 
92 de refugiaţi polonezi evrei, adică 62 de bărbaţi, 22 de femei şi 8 copii, diferenţa 
până la 147, comunicată la 31 octombrie 1939, însemnând plecaţi din oraş: „unii în 
Palestina, Iugoslavia, Italia, iar alţii la Bucureşti (14 la număr).” 223 Ajutoarele băneşti 
către aceştia erau achitate de Prefectura Bacău, în suma zilnică de 100 lei pentru 
intelectuali, 80 de lei muncitorii şi 50 de lei minorii. Toţi aceştia erau controlaţi la 
domiciliu de două ori pe săptămână de către agenţii Siguranţei, nefiind probleme până 
la acea dată. Conform dispoziţiilor din 1940, evreii aveau voie să se stabilească pe 
raza judeţului Bacău doar în localităţile Bacău, Moineşti şi Prăjeşti. 224 


217 Ibidem, f.4. 

218 Ibidem. 

219 Ibidem. 

220 Ibidem. 

221 Ibidem. 

222 Ibidem. 

223 Ibidem , f.7-8. 

224 SJAN Buzău, fond Prefectura Bacău , dosar 2/1949, f. 25. 

Anexa 1 - Lista cu cei 147 de evrei polonezi autorizaţi de Ministerul Ordinei Publcie să 
domicilieze în oraşul Bacău 


Z7 

X. 

Crt. 

C'omu 

-na 

Numele şi 
Pronumele 

Profesia 

Băr¬ 

baţi 

Femi 

-ne 

C'opi 

1 

Locul si data naşterii 

Ultimul domiciliu 

Numele 
pers. la 
care 

locuieşte 

Strada 
şi No 

Comuna 

Anul 

Lu 

na 

Ziu 

a 

Comuna 

Strada 

No 

1749 

1 

Bacău 

Abraham 

Karlman 

comerciant 

1 



Lwow 

1898 

XI 

24 

Krakow 

Piereckiego 

7 

Orfelinat 

Joniţă 

Sturdza 

63 

1750 

2 

Bacău 

Bedrylo 

Wlodzimierz 

şofer 

1 



Lwow 

1913 

IX 

10 

Lwow 

Jaskulska 

5 

Orghidan 

Wagoe 

Vodă 

1751 

3 

Bacău 

Bachner 

Markus 

inginieur 

1 



Zoelonki 

1887 

X 

30 

Krakow 

P. Micha- 
Lowskiego 


Berger 

Şt. cel 
Mare 21 

1752 

4 

Bacău 

Brandstaetter 

Isidor 

inginieur 

1 



Bielsko 

1911 

IV 

20 

Biala 

Sukienmcza 

22 

Lazarovici 

Mare 82 

1753 

5 

Bacău 

Buchband 

Edmund 

comerciant 

1 



Lwow 

1912 

XII 

29 

Przemysl 

Kazimierza 

17 

Gutman 

Poştei 15 

1754 

6 

Bacău 

Buclibaud 

Regina 

casnică 


1 


Stryj 

1914 

n 

8 

Przemysl 

Kazinuerza 

17 

Gutman 

Poştei 15 

1755 

7 

Bacău 

Buchband Rutli 

copil 



1 

Przemvsl 

1939 

IV 

9 

Przemysl 

Kazimierza 

17 

Gutman 

Poştei 15 

1756 

8 

Bacău 

Buchband 

Israel 

comerciant 

1 



Przemysl 

1874 

V 

1 

Przemysl 

Kazimierza 

17 

Berger 

Şt. cel 
Mare 21 

1757 

9 

Bacău 

Bucheister 

Naftali 

copil 



1 

Krakow 

1922 

IV 

19 

Krakow 

Sarego 

15 

Novak 

Vultur 

1758 

10 

Bacău 

Diamant Sabina 

casnică 


1 


Krakow 

1905 

VII 

7 

Krakow 

Plac Kossaka 

1 

Solomon 

Regina 
Maria 12 

1759 

11 

Bacău 

Diamant 

Marcel 

copil 



1 

Krakow 

1936 

1 

31 

Krakow 

Plac Kossaka 

1 

Solomon 

Regina 
Maria 12 

1760 

12 

Bacău 

Diamant 

Samuel 

Proc. de 
bancă 

1 



Krakow 

1900 

rv 

14 

Krakow 

Plac Kossaka 

1 

Solomon 

Regina 
Maria 12 

1761 

13 

Bacău 

Diamant 

Bronislaw 

copil 



1 

Krakow 

1932 

rv 

11 

Krakow 

Plac Kossaka 

1 

Solomon 

Regina 
Maria 12 

1762 

14 

Bacău 

Ing. Duntucli 
Alfred 

inginieur 

1 



Krakow 

1903 

VIII 

8 

Krakow 

Gamcarska 

3 

Klein 

JSturdza 

29 

1763 

15 

Bacău 

Dtintuch 

Antomna 

casnică 


1 


Krakow 

1910 

VII 

14 

Krakow 

Gamcarska 

3 

Klein 

J. Sturdza 
29 

1764 

16 

Bacău 

Dtintuch Olga 

CQP» 1 



1 

Krakow 

1935 

IX 

2 

Krakow 

Gamcarska 

3 

Klein 

J.Sturdza 


















29 

1765 

17 

Bacău 

Domberger 

Emil 

industriaş 

1 



Drohobycz 

1901 

m 

5 

Drohobycz 

Mieckiewicza 

24 

Sewab 

Mărăşe- 
şti 51 

1766 

18 

Bacău 

Domberger 

Josef 

Copil 



1 

Drohobycz 

1926 

m 

17 

Lwow 

Obr Lw'owa 

21 

Sewab 

Mărâşe- 
şd 51 

1767 

19 

Bacău 

Engel Mozes 

şofer 

1 



Liewcze 

1904 

m 

3 

Lwow 

Szpitalna 

23 

Marcovici 

Bunave¬ 
stire 51 

1768 

20 

Bacău 

Ferber Anatol 
Wiktor 

avocat 

1 



Krakow 

1912 

VI 

13 

Krakow 

Plac Matejki 

5 

Isvonanu 

J. Sturdza 
233 

1769 

21 

Bacău 

Fned Leib 

comerciant 

1 



Przemysl 

1896 

vm 

24 

Przemysl 

Dworskiego 

19 

Sehcovici 

Florilor 

50 

1770 

22 

Bacău 

Fnes Abraham 

agronom 

1 



Polanka 

1905 

VII 

27 

Katowice 

Slowackiego 

45 

Her scoria 

Flonlor 

34 

1771 

23 

Bacău 

Fries Ozias 

agronom 

1 



Polanka 

1903 

vm 

10 

Katowice 

Andrzeja 

6 

Hersco\ici 

Florilor 

34 

1772 

24 

Bacău 

Fries Mendel 

agronom 

1 



Polanka 

1901 

X 

4 

Katowice 

3 Maja 

9 

Auller 

F. Klein 

15 

1773 

25 

Bacău 

Fnes Markus 

agronom 

1 



Polanka 

1909 

VII 

13 

Katowice 

Andrzeja 

6 

Herscovici 

Florilor 

34 

1774 

26 

Bacău 

Fisch Mandel 

comerciant 

1 



Tlumacz 

1904 

IV 

4 

Lwow 

Kochanowskie- 

go 

15 

Agastem 

Şt. cel 
Mare 21 

1775 

27 

Bacău 

Fisch Gitel 

casnică 


1 


Kosow 

1906 

vm 

13 

Lwow 

Kochanowskie- 

go 

15 

Agastem 

Şt. cel 
Mare 21 

1776 

28 

Bacău 

Fisch Mira 

copil 



1 

Stanislawow' 

1933 

IV 

17 

Lwow 

Kochanowskie- 

so 

15 

Agastem 

Şt. cel 
Mare 21 

1777 

29 

Bacău 

Dr. Graz 

Ignacy 

avocat 

1 



Lwow 

1894 

K 

6 

Krakow 

Dietla 

20 

Dawidson 

Târgoviş 
te 59 

1778 

30 

Bacău 

Grad Hemyk 

student 

1 



Przemysl 

1919 

vm 

20 

Przemysl 

Wladycze 

8 

Lupu Hom 

Calea 
Vitus 27 

1779 

31 

Bacău 

Goliger Henryk 

industnaş 

1 



Przemysl 

1892 

n 

11 

Przemysl 

PI. Nabramie 

6 

Lazarovici 

Alex cel 
Bun 10 

1780 

32 

Bacău 

Goliger Adolf 

industriaş 

1 



Przemysl 

1889 

IV 

15 

Przemysl 

Piotra Knuty 

6 

Foto Max 

Alex cel 
Bun 10 

1781 

33 

Bacău 

Griinspan 

Abraham 

agronom 

1 



Podmebyle 

1901 

XII 

12 

Katow'ice 

3 Maja 

22 

Leraer 

Ermei 

1782 

34 

Bacău 

Engel Jakub 

industriaş 

1 



Przemysl 

1908 

V 

17 

Lesko 



Sharf 

Joniţa 

Sturdza 

1783 

35 

Bacău 

Dr. Hamik 

avocat 

1 



Oroszeny 

1884 

IV 

25 

Zaleszczyki 

Krzyzanowski- 

1 

Avram 

Precista 


66 

Salomon 










ego 



58 

1784 

36 

Bacău 

Harrnk Amalia 

casnică 


1 


Ivăncăuţi 

1893 

DC 

16 

Zaleszczyki 

Krzyzanowski- 

ego 

1 

Avram 

Precista 

58 

1785 

37 

Bacău 

Dr. Herzhaft 
Stanislaw 

medic 

1 



Rzeszow' 

1905 

n 

5 

Krakow 

Flonasnka 

47 

Ing. Ruf 

Banca 
Naţional 
a 15 

1786 

38 

Bacău 

Dr. Herzhaft 

medic 


1 


Krakow 

1906 

IV 

14 

Krakow 

Flonasnka 

47 

Ing. Ruf 

Banca 

Naţionala 

15’ 

1787 

39 

Bacău 

Dr. Hertzhaft 
Emil 

avocat 

1 



Rzeszow 

1900 

XI 

15 

Bielsko 

Piastowska 

5 

Isvorianu 

Joniţă 

Sturdza 

33 

1788 

40 

Bacău 

Dr. Horowitz 
Zygmunt 

negustor 

1 



Frywald 

1890 

V 

22 

Krakow 

Straszewskiego 

25 

DL 

Milcovici 

Calea 
Vituz 27 

1789 

41 

Bacău 

Horowitz 

Stefania 

casnică 


1 


Laganow 

1906 

VI 

9 

Krakow 

Straszewskiego 

25 

DL 

Milcovici 

Calea 
Vituz 27 

1790 

42 

Bacău 

Horowitz Jerzy 
Stanislaw 

copil 



1 

Krakow 

1928 

m 

29 

Krakow 

Straszewskiego 

25 

DL 

Milcovici 

Calea 
Vituz 27 

1791 

43 

Bacău 

Horowitz 

Janina Zofia 

copil 



1 

Krakow 

1931 

X 

25 

Krakow 

Straszewskiego 

25 

Dl. 

Milcovici 

Calea 
Vituz 27 

1792 

44 

Bacău 

Haber Beno 
Wilhelm 

arcliitect 

1 



Krakow 

1913 

XII 

24 

Krakow 

Sienna 

14 

Spital 

Calea 
Vituz 44 

1793 

45 

Bacău 

Feilgut Damei 

funkţionar 

1 



Krakow 

1905 

XII 

30 

Krakow 

Basztowa 

5A 

Spital 

Calea 
Vituz 44 

1794 

46 

Bacău 

Kassner 

Mendel 

expeditor 

1 



Przemysl 

1897 

VI 

13 

Przemysl 

Czameckiego 

7 

Rosentlial 

Joniţă 

Sturdza 

75 

1795 

47 

Bacău 

Dr. Koffler Izak 
Eliasz 

comerciant 

1 



Zaleszczyki 

1890 

XH 

30 

Zaleszczyki 

Rynek 

5 

Elicoviti 

V. 

Aleesau 
dri 6 

1796 

48 

Bacău 

Koffler Anna 

casnică 


1 


Nagykarolyi 

1897 

DC 

18 

Zaleszczyki 

Rynek 

5 

Elicoviti 

V. 

Alecsan 
dn 6 

1797 

49 

Bacău 

Koffler Beata 

copil 



1 

Wien 

1926 

VI 

3 

Zaleszczyki 

Rynek 

5 

EllCOvitl 

V. 

Alecsan 
dn 6 

1798 

50 

Bacău 

KofQer Emest 

copil 



1 

Wien 

1928 

ni 

24 

Zaleszczyki 

Rynek 

5 

Elicoviti 

V. 

Alecsan 


















dn 6 

1799 

51 

Bacău 

Ing. Klug 

Samuel 

chemist 

1 



Krakow 

1899 

m 

25 

Trzebinia 

Rafmerja Nafty 

5 

Sulemson 

Gen. 
Averesc 
u 10 

1800 

52 

Bacău 

Klug Ewa 

casnică 


1 


Tamow 

1911 

IX 

3 

Trzebinia 

Rafmerja Nafty 

5 

Sulemson 

Gen. 
Averesc 
u 10 

1801 

53 

Bacău 

Klug Maria 

copil 



1 

Krakow 

1926 

vm 

2 

Trzebinia 

Rafmerja Nafty 

5 

Sulemson 

Gen. 

Averesc 
u 10 

1802 

54 

Bacău 

Klug Tomasz 

copil 



1 

Krakow 

1936 

vm 

2 

Trzebinia 

Rafmerja Nafty 

5 

Sulemson 

Gen. 
Averesc 
u 10 

1803 

55 

Bacău 

Komer Jakub 

industriaş 

1 



Przemysl 

1882 

V 

3 

Przemysl 

Kopemika 

9 

Adelstein 

August 

34 

1804 

56 

Bacău 

Komer Jozef 

industriaş 

1 



Przemysl 

1909 

vm 

18 

Przemysl 

Tamowskiego 

10 

Adelstein 

August 

34 

1805 

57 

Bacău 

Komer Teodor 
Gideon 

funcţionar 

1 



Przemysl 

1913 

IX 

4 

Przemysl 

Kopemika 

9 

Katz 

Platon 

26 

1806 

58 

Bacău 

Karnil Leser 
Littman 

comerciant 

1 



Jablonica 

1902 

V 

19 

Lwow 

Domagalskiego 

2 

Derner 

Reg. 
Ferdinan 
d 69 

1807 

59 

Bacău 

Kamil Berta 

casnică 


1 


Roman 

1911 

vn 

11 

Lwow 

Domagalskiego 

2 

Demer 

Reg. 

Ferdinan 

d69 

1808 

60 

Bacău 

Kaganow r icz 

Izrael 

technic 

1 



Wilno 

1907 

i 

17 

Warszawa 

Okopowa 

29A 

Briill 

Joniţă 

Sturdza 

1809 

61 

Bacău 

Kling Henryk 

funcţionar 

1 



Chrzanow 

1904 

DC 

30 

Krakow 

Al. Slowackiego 

15A 

Filderman 

Calea 
Mărăşeş 
-til2 ’ ’ 

1810 

62 

Bacău 

Ing. Lang 

Emest 

inginieur 

1 



Cieszyn 

1899 

xn 

31 

Czechowice 

628 


Davidson 

Precista 

58 

1811 

63 

Bacău 

Ing. 

Landsberger 

Ştefan 

architect 

1 



Krakow 

1901 

IX 

24 

Krakow 

Batorego 

9 

Isvorianu 

Cuza 

Vodă 2 

1812 

64 

Bacău 

Landsberger 

Lydia 

casnică 


1 


Krakow 

1912 

VI 

6 

Krakow 

Batorego 

9 

Isvorianu 

Cuza 

Vodă 2 

1813 

65 

Bacău 

Landsberger 

copil 



1 

Krakow 

1937 

VI 

30 

Krakow 

Batorego 

9 

Isvorianu 

Cuza 


67 









































































Analele Liceului „Vasile Conta” Târgu-Neamţ, Istorie, 1/2019 





Jerzy 













Vodă 2 

1814 

66 

Bacău 

Lewin Frydcryk 

constructor 

1 



Zaleszczyki 

1902 

XI 

9 

Zaleszczyki 



Iosefssokn 

Pavel şi 
Ana 

Crist 16 

1815 

67 

Bacău 

Lewin Maks 

agricultor 

1 



Zaleszczyki 

1905 

VI 

3 

Zaleszczyki 



Iosefssokn 

Pavel şi 
Ana 

Crist 16 

1816 

68 

Bacău 

Lewin Klara 

casnică 


1 


Zaleszczyki 

1908 

I 

30 

Zaleszczyki 



Iosefssohn 

Pavel şi 
Ana 

Crist 16 

1817 

69 

Bacău 

Lewin Herman 

grădinar 

1 



Zaleszczyki 

1897 

IV 

1 

Zaleszczyki 



Iosefssohn 

Pavel şi 
Ana 

Crist 16 

1818 

70 

Bacău 

Liwszyc Jakub 
Chaim 

şofer 

1 



Brzescnad 

Bugiem 

1884 

V 

30 

Warszawa 

Sienkiewicza 

4 

Gruenberg 

Buna 

Vestire 

22 

1819 

71 

Bacău 

Lichtig Jakub 

industriaş 

1 



Krakow 

1897 

vin 

8 

Krakow 

Dieda 

11 

Borstein 

15 

August 

14 

1820 

72 

Bacău 

Liclitig 

Saloinon 

industriaş 

1 



Krakow 

1885 

vn 

13 

Krakow 

Siemieradzkiego 

12 

Goldenburg 

Calea 
Oituz 44 

1821 

73 

Bacău 

Lichtig Helena 

casnică 


1 


Krakow 

1898 

vn 

27 

Krakow 

Siemieradzkiego 

12 

Goldenburg 

Calea 
Oituz 44 

1822 

74 

Bacău 

Lichtig Marek 

copil 



1 

Krakow 

1925 

VIII 

5 

Krakow 

Siemieradzkiego 

12 

Goldenburg 

Calea 
Oituz 44 

1823 

75 

Bacău 

Leinkram Leon 

industriaş 

1 



Krakow 

1902 

i 

14 

Krakow 

Szopena 

1 

Filderman 

Calea 

Mărăşeş 

-til2 

1824 

76 

Bacău 

Mann Maurycy 

comerciant 

1 



Mosty 

Wielkie 

1890 

vn 

31 

Lwow 

Slowackiego 

14 

Grad 

V. 

Alee san¬ 
da : î 

1825 

77 

Bacău 

Mânu Rachel 

casnică 


1 


Pierzyce 

1898 

XI 

22 

Lwow 

Slowackiego 

14 

Grad 

V. 

Alecsan- 
dri 21 

1826 

78 

Bacău 

May Dawid 

comerciant 

1 



Krakow 

1902 

X 

11 

Krakow 

Kosciuszki 

5 

Smulovici 

Gen. 

Averescu 

5 

1827 

79 

Bacău 

Dr 

funcţionar 

1 



Andrychow 

1893 

vin 

13 

Lwow 

Piekarska 

23 

Berger 

St. cel 





Mandelbaum 

Stamslaw 













Mare 21 

1828 

80 

Bacău 

Mandelbaum 

Auna 

casmcă 


1 


Krakow 

1901 

I 

2 

Lwow 

Piekarska 

23 

Berger 

Şt. cel 
Mare 21 

1829 

81 

Bacău 

Moszkowski 

Wmcenty 

agncultor 

1 



Krakow 

1878 

I 

9 

Krakow 

Smolesnk 

25 

Milovici 

Strada 
Vituz 27 

1830 

82 

Bacău 

Moszkowski 

Franciszka 

casnică 


1 


Stawiszcze 

1883 

I 

12 

Krakow 

Smolesnk 

25 

Milovici 

Strada 
Vituz 27 

1831 

83 

Bacău 

Mgr. 

Moszkowski 

Henryk 

funcţionar 

1 



Kapuscince 

1902 

X 

8 

Krakow 

Smolesnk 

25 

Milovici 

Strada 
Vituz 27 

1832 

84 

Bacău 

Zan Jan 

mecanic 

1 



Zamosc 

1905 

IV 

24 

Warszwa 

Leszno 

68 

Miculescu 

Baucu 

26 

1833 

85 

Bacău 

Nussbaum 

Mojzesz 

electrician 

1 



Przemysl 

1918 

VI 

28 

Przemysl 

Franciszkanska 

21 

Hom 

Calea 
Vituzulu 
i 27 

1834 

86 

Bacău 

Dr. Osiek Karol 

industriaş 

1 



Krakow 

1901 

XI 

7 

Krakow 

Szopena 

3 

Filderman 

Calea 
Mărăşeş 
-til2 ’ ’ 

1835 

87 

Bacău 

Arch. Osiek 
Samuel 

arckitect 

1 



Krakow 

1903 

n 

6 

Krakow 

Gamcarska 

21 

Sabatk 

15 

August 

1836 

88 

Bacău 

Av. Osiek 
Ferdynand 

avocat 

1 



Krakow 

1909 

IV 

9 

Krakow 

Rynek 

24 

Sabatli 

15 

August 

1837 

89 

Bacău 

Ing. Rubel Filip 

ingmieur 

1 



Jaslo 

1905 

i 

4 

Jaslo 

Asnyka 

8 

Sigler 

Banca 

Naţională 

1838 

90 

Bacău 

Mgr. Rubel 

Nma 

clumista 


1 


Nowy Sacz 

1905 

XI 

12 

Jaslo 

Asnyka 

8 

Sigler 

Banca 

Naţională 

1839 

91 

Bacău 

Ing. Rubel 

David 

mgmieur 

1 



Krakow 

1905 

V 

31 

Dziedzice 

3 Maja 

216 

Sigler 

Reg. 

Ferdmand 

90 

1840 

92 

Bacău 

Rubmstem Beri 

comerciant 

1 



Zaleszczyki 

1883 

i 

1 

Zaleszczyki 

Rynek 

3 

Sckwartz 

Busuioc 

20 

1841 

93 

Bacău 

Rubinstein 

Feiga 

casmcă 


1 


Czemelica 

1884 

vin 

8 

Zaleszczyki 

Rynek 

3 

Schw'artz 

Busuioc 

20 

1842 

94 

Bacău 

Rubmstem 

Dawid 

comerciant 

1 



Heidelberg 

1913 

i 

21 

Zaleszczyki 

Rynek 

3 

Perlmuter 

Poem 

Grandea 6 

1843 

95 

Bacău 

Rosenzweigvel 
Nahum Axerrad 

comerciant 

1 



Probuzna 

1904 


6 

Zaleszczyki 

Rynek 

4 

Elenbogen 

Dermeos 
-ca 29 


68 

1844 

96 

Bacău 

Rebbkan 

Samuel 

industriaş 

1 



Rymanow 

1892 

X 

21 

Przemysl 

Dworskiego 

10 

Selicovici 

V. 

Alecsan 
dri 13 

1845 

97 

Bacău 

Dr. Rebhan 
Moshe 

avocat 

1 



Przemysl 

1907 

vm 

7 

Warszawa 

Marszalkowska 

119 

Selicovici 

V. 

Alecsan 
dri 13 

1846 

98 

Bacău 

Spiewak 

Zygmunt 

comerciant 

1 



Tomasznow 

Mazowiecki 

1890 

XII 

14 

Tomasznow 

Mazowiecki 

Antoniego 

19 

Spital 

Calea 

Vituz 

1847 

99 

Bacău 

Spiewak Roza 

casmcă 


1 


Tomasznow 

Mazowiecki 

1910 

vn 

12 

Tomasznow 

Mazowiecki 

Antoniego 

19 

Spital 

Calea 

Vituz 

1848 

100 

Bacău 

Spiewak Josef 
Juliusz 

copil 



1 

Tomasznow 

Mazowiecki 

1931 

X 

16 

Tomasznow 

Mazowiecki 

Antoniego 

19 

Spital 

Calea 

Vituz 

1849 

101 

Bacău 

Seifert Jakub 

negustor 

1 



Jaroslaw 

1888 

V 

5 

Bieslsko 

Listopadowa 

21 

Orfelinat 

Joniţă 

Sturdza 

63 

1850 

102 

Bacău 

Dr. Statter 
Maksymilian 

medic 

1 



Nowy Târg 

1897 

XII 

11 

Biala 

Ratuszowa 

3 

Orfelinat 

Joniţă 

Sturdza 

63 

1851 

103 

Bacău 

Statter Hernuaa 

casnică 


1 


Biala 

1912 

X 

9 

Biala 

Ratuszow 

3 

Orfelinat 

Joniţă 

Sturdza 

63 

1852 

104 

Bacău 

Statter 

Marianna 

copil 



1 

Biala 

1932 

IV 

23 

Biala 

Ratuszow 

3 

Orfelinat 

Joniţă 

Sturdza 

63 

1853 

105 

Bacău 

Sztrumf 

Wladvslaw 

negustor 

1 



Plock 

1893 

m 

17 

Krakow 

Syrokomli 

23 

Dl 

Milcovici 

Calea 
Vituz 27 

1854 

106 

Bacău 

Sztrumf Bella 
C'elma 

casnică 



1 

Lodz 

1896 

n 

7 

Krakow 

Syrokomli 

23 

Dl 

Milcovici 

Calea 
Vituz 27 

1855 

107 

Bacău 

Sztrumf Janina 

copil 



1 

Krakow 

1927 

XI 

22 

Krakow 

Syrokomli 

23 

Dl 

Milcovici 

Calea 
Vituz 27 

1856 

108 

Bacău 

Szapira Freida 

casnică 

1 



Krakow 

1914 

V 

18 

Krakow 

Brzozowa 

4 

Davidovici 

Calea 

Vituz 

108 

1857 

109 

Bacău 

Dr. Stemberg 
Izak 

avocat 

1 



Czortkow 

1900 



Zaleszczyki 

Rynek 

26 

Elenbogen 

Dermeos 

ca 23 

1858 

110 

Bacău 

Stemberg Fania 

casnică 


1 


Zaleszczyki 

1909 

m 

23 

Zaleszczyki 

Rynek 

26 

Elenbogen 

Dermeos 

ca 23 

1859 

111 

Bacău 

Stemberg Ruth 

copil 



1 

Zaleszczyki 

1935 

VII 

13 

Zaleszczyki 

Rynek 

26 

Elenbogen 

Dermeos 


















ca 23 

1860 

112 

Bacău 

Singer Leon 

comerciant 

1 



Monasterzys 

ka 

1874 

XII 

26 

Zaleszczyki 

Rynek 

26 

Elenbogen 

Dermeos 
ca 23 

1861 

113 

Bacău 

Dr. Spitz Alfred 

avocat 

1 



Bolechow 

1893 

DC 

10 

Zagorz 

Dwor 


Zeler 

Gen.Ave 
rescu 26 

1862 

114 

Bacău 

SpitzNelly 

casmcă 


1 


Cernăuţi 

1899 

IV 

25 

Zagorz 

Dwor 


Zeler 

Gen.Ave 
rescu 26 

1863 

115 

Bacău 

Sckîitzer Envm 

student 

1 



Stryj 

1921 

vm 

22 

Stryj 

3 Maja 

11 

Hotel 

Select 


1864 

116 

Bacău 

Schutzer Hugo 

student 

1 



Wien 

1916 

XII 

6 

Stiyj 

3 Maja 

11 

Hotel 

Select 

- 

1865 

117 

Bacău 

Schutzer 

Sydoma 

casnică 


1 


Horodenka 

1893 

vm 

7 

Stryj 

3 Maja 

11 

Hotel 

Select 

- 

1866 

118 

Bacău 

Singer Ita 

studenta 


1 


Zaleszczyki 

1915 

v 

9 

Zaleszczyki 

Sobieskiego 

23 

Elenbogen 

Dermeos 

ca 23 

1867 

119 

Bacău 

Streifler 

Meszulem 

comerciant 

1 



Czemelica 

1864 

X 

18 

Lwow 

Janowska 

24 

Hotel 

Select 


1868 

120 

Bacău 

Streifler 

Nechamke 

casmcă 


1 


Husiatyn 

1865 

XI 

5 

Lwow 

Janowska 

24 

Hotel 

Select 


1869 

121 

Bacău 

Streifler 

Edward 

comerciant 

1 



Potok Zloty 

1905 

VI 

9 

Lwow 

Krasickich 


Nachman- 

son 

Calea 

Mărăşeşti 

26 

1870 

122 

Bacău 

Streifler Gusta 

casmcă 


1 


Lwow 

1910 

n 

5 

Lwow 

Krasickich 


Nachman- 

son 

Calea 

Mărăşeşti 

26 

1871 

123 

Bacău 

Streifler Daisy 

copil 



1 

Wien 

1936 

IV 

25 

Lwow 

Krasickich 


Nachman- 

son 

Calea 

Mărăşeşti 

26 

1872 

124 

Bacău 

Stok Josef 

student 

1 



Przemysl 

1895 

XI 

14 

Przemysl 

Slowackiego 

63 

Rosental 

Joniţă 

Sturdza 

75 

1873 

125 

Bacău 

Spindel 

Emanuel 

şofer 

1 



Lwow 

1920 

V 

17 

Lwow 

Rynek 

12 

Marcovici 

Buna 

Vestire 

27 

1874 

126 

Bacău 

Taube Chaim 

funcţionar 

1 



Glogow 

1903 

n 

15 

Lwow 

Piekarska 

8 

Schwartz 

Busuioc 

20 

1875 

127 

Bacău 

Tisch Alfred 

industriaş 

1 



Bielsko 

1898 

XI 

26 

Bielsko 

Pilsudskiego 

44 

Briill 

Alex. 

Cel 


69 

Bunl3 

1876 

128 

Bacău 

Tulasiewicz 

Bruno 

judecător 

1 



Stanislawow 

1907 

V 

16 

Bielsko 

Drzmaly 

314 

Cucer 

Calea 
Mărăşeşt 
i 74 

1877 

129 

Bacău 

Tulasiewicz 
Sigrid Kamila 

casnică 


1 


Rowne 

1907 

X 

2 

Bielsko 

Drzvmaly 

314 

Cucer 

Calea 
Mărăşeşt 
i 74 

1878 

130 

Bacău 

Tomaszewski 

Franciszek 


1 



Mjwglud 

Mierzyglug 

1921 

X 

13 

Miegud 

Holucikow 


Clopov 

Dla. 

Mana 

1879 

131 

Bacău 

Dr. Wemsberg 
Jakub 

REZISTENŢĂ ANTICOMUNISTĂ ŞI REPRESIUNE ÎN SATUL 
ROMOS DIN JUD. HUNEDOARA. STUDIU DE CAZ: ARDEREA ARIEI 

Prof. drd. Adela- Emanuela ORDEAN 225 


Abstract: The present study brings to light an unusual topic about the issue of collectivization of 
agriculture at the level of Romos village in Hunedoara country. After the establishment of the 
communist regime in Romania, the new political power was interested in materializing the communist 
ideology following the Soviet model. In this sense, in 1949 starts the process of collectivisations of 
agriculture, the first massive movement of communist, wich affected the peasants both economically 
and socially. 

Transformations initiated by the regime have resulted in waves of anti-communist resistance 
of the peasants, always followed by repression. The same scenario, but with others actors, also occurs 
in Romos. Here, in the context of agricultural collectivisation, or how the communist authorities 
imposed the collection ofwheat quotas, in the summer of 1950 has been one of the biggest disasters of 
the peasants in the locality: the burning of the Aria, the place where the villagers were forced to take 
their han’ested wheat. The event was marked by an explosion of violence between the villagers and 
communist authorities, followed by repression and arrest. 

Reconstituted on the basis of oral history, the day when Aria burned, remained alive in the 
memory of the elderly. 

Keywords: Collectivization of agriculture, Aria, anti-communist resistance, repression, oral history. 


în anul 1946, Winston Churchill a susţinut la Universitatea Westminster din 
Fulton, Missouri, un celebru discurs în care a formulat faimoasa frază: De la Marea 
Bahică la Adriatica, de la Szczecin la Trieste, o cortină de fier a coborât peste 
Europa. Cuvintele lui Churchill au descris realitatea existentă în „bătrânul continent” 
la scurt timp după încheierea celei de-a doua conflagraţii mondiale. 

în această Europă divizată între apusul democratic şi răsăritul comunist, 
România a avut nefericita şansă să se găsească la est de „cortina de fier”, acolo unde 
URSS se îngrijea de materializarea comunismului în statele sale satelit, materializare 
care s-a întreprins cu ajutorul Annatei Roşii şi prin mijloace violente care s-au soldat 
cu pierderea unui mare număr de vieţi omeneşti. 

în România, instaurarea regimului comunist s-a realizat în ianuarie 1948, 
imediat după abdicarea forţată a regelui Mihai (30 decembrie 1947). Fiind un regim 
totalitar, comunismul a atins toate compartimentele vieţii sociale, a derulat un proces 
complex de transfonnare radicală a economiei şi a structurilor politice, care s-au 
întreprins, bineînţeles, după modelul sovietic. în contextul acestor procese de 


225 Universitatea „Babeş-Bolyai” Cluj Napoca, Şcoala Doctorală „Istorie, civilizaţie, cultură”; Liceul 
Teoretic „Aurel Vlaicu” Orăştie, Hunedoara. 

transformare, care aveau ca scop să distrugă vechea ordine socială 226 şi de a 
întruchipa un viitor mai civilizat al omenirii 227 , şi-au făcut apariţia rezistenţa 
anticomunistă şi represiunea. 

în continuare, prezentul articol tratează şi pune în lumină un subiect inedit pe 
tema rezistenţei anticomuniste şi a represiunii din satul Romos, judeţul Hunedoara, o 
aşezare amplasată la sud de râul Mureş, la jumătatea distanţei dintre lanţurile 
montane Şureanu şi Orăştie, într-o zonă cu soluri fertile 12 *. 

La nivelul satului Romos, rezistenţa anticomunistă şi represiunea se găsesc în 
legătură cu procesul de colectivizare a agriculturii, proces iniţiat oficial în timpul 
Plenarei C.C. al P.M.R. din perioada 3-5 martie 1949 229 . Colectivizarea agriculturii 
însemna, în viziunea comuniştilor, calea ideală prin care se putea elimina 
„exploatarea omului de către om”, dar şi prin care economia ţării se putea dezvolta. 

Ne sprijinim pe ţărănimea săracă, întărim alianţa cu ţărănimea mijlocaşă şi 
purtăm un război fără cruţare împotriva chiaburimii 230 , a fost lozinca procesului de 
colectivizare. Conţinutul acesteia reflectă atât împărţirea ţăranilor în trei categorii, 
după criteriul averii, respectiv: ţărani săraci, ţărani de mijloc şi ţărani înstăriţi 
(chiaburi), cât şi modul în care s-a derulat transformarea socialistă a agriculturii. 

Dată fiind politica comunistă asupra agriculturii, în Romos rezistenţa 
anticomunistă s-a caracterizat prin revolte şi împotriviri ţărăneşti, care timp de peste 
un deceniu nu au permis înfiinţarea Gospodăriei Agricole Colective 231 . Dintre cele 
trei categorii de ţărani, „elementele duşmănoase” erau reprezentate în special de 
chiaburi. Liderul comunist, Gheorghe Gheorghiu-Dej, vedea în ţăranul chiabur un 
duşman al colectivizării, afirmând că acesta [...] e periculos, e tenace, e combativ. 
Chiaburul se deosebeşte chiar de confraţii săi burghezi de la oraş, prin aceea că nu 
face multă teorie. El pune mâna pe topor, pe ciocan, trage din ascunziş, îşi apără cu 
preţul vieţii lui proprietatea pentru că la el există intrat în sânge acest sentiment de 


226 Andrei Pleşu, Gabriel Liiceanu, Horia-Roman Patapievici, Horia-Roman, O idee care ne suceşte 
frunţile, Editura Humanitas, Bucureşti, 2014, p. 27. 

227 Franşois Furet, Inventarele comunismului, Institutul European, Iaşi, 2017, p. 44. 

228 Adela- Emanuela Ordean, Memorie şi istorie. Procesul colectivizării agriculturii în satul Romos din 
judeţul Hunedoara. Studiu de caz., Lucrare de licenţă, Universitatea Babeş-Bolyai, Facultatea de 
Istorie şi Filosofie, Cluj-Napoca, 2015, p. 4. 

229 Cosmin Popa, Regimul comunist din România (1948-1949), în: loan-Aurel Pop, Ioan Bolovan 
(coord.), Istoria României. Compendiu, Academia Română, Centru de Studii Transilvănene, Cluj- 
Napoca, 2007, p. 628. 

230 Octavian Roske, Radiografia unui eşec. Colectivizarea agriculturii în România, în Ruxandra Ivan 
(coord), „ Transformarea socialistă ”. Politici ale regimului comunist între ideologie şi administraţie, 
Editura Polirom, Iaşi, 2009, p. 85. 

231 Primăria comunei Romos, Fond Arhivă, Dosar cereri de înscriere în G.A.C., Proces - verbal, p. 15- 
17. 

proprietate 232 . în contextul dat, în zona cercetată şi-a făcut apariţia, inevitabil, şi 
represiunea comunistă, soldată cu ameninţări, bătăi, deportări şi arestări. 

Cu ajutorul documentelor din arhiva Primăriei Romos şi a istoriei orele am 
putut identifica acele aspecte din cadrul procesului de colectivizare care au determinat 
confruntări între ţăranii romosani şi autorităţile comuniste. în acest sens, o schimbare 
majoră a fost dată de introducerea sitemului de cote pentru cereale, legume, produse 
lactate, carne şi lână, pe care ţăranii trebuiau să le achite obligatoriu. 

Sistemul de cote a vizat distrugerea vechilor gospodării ţărăneşti, fiind 
totodată şi o necesitate pentru aprovizionarea ţării cu alimente, dat fiind faptul că 
producţia agricolă din acea vreme era mult inferioară României burghezo- 
moşierească. 

în unna intervievării unui număr de ţărani în etate, am constatat că la nivelul 
satului Romos, din întregul proces de colectivizare se remarcă sistemul cotelor, 
respectiv modul în care acesta a fost întreprins. Sistemul în cauză este corelat de 
ţărani întotdeauna cu locul numit în zona de cercetare drept Arie. 

Deoarece strângerea cotelor de grâu nu se realiza potrivit planificării 
regimului, precum şi din teama generată de faptul că ţăranii ar putea să înşele 
autorităţile comuniste, acestea din urmă au decis ca tot grâul secerat să fie strâns în 
locul numit Arie. Acolo fiecare ţăran îşi ducea grâul secerat, îşi făcea stogul, iar la 
final când se făcea treieratul, în prezenţa delegatului şi a responsabililor cu 
colectatul cotelor, ţăranii predau cotele, după care dacă mai rămâneau cu ceva grâu 
îl luau acasă, dacă nu îşi luau doar paiele 233 . 

în vara anului 1950 „seceta a ucis orice boare de vânt” la Romos, provocând 
în luna august unul dintre cele mai mari dezastre care s-au năpustit asupra comunităţii 
în veacul trecut. în acest sens, intervievata fvan Anuţa mărturiseşte: Pe urmă să 
povestesc ce s-a întâmplat. I-a lămurit pe oameni, i-a obligat de fapt, ca tot grâul ce 
îl recoltau de pe câmp să îl adune la Arie. Acolo nepăstrându-se distanţa dintre 
stoguri, fiind foarte cald, de la tractor în timpul treiertaului s-a aprins Aria. A fost un 
dezastru! Romosanii sunt nişte oameni foarte liniştiţi, foarte, foarte, noi zicem moi, 
dar atunci am văzut ce nu mi-am putut închipui niciodată, o revoltă! Au început să îi 
bată pe toţi activiştii de partid, pe cine au întâlnit în cale, pentru că au rămas fără 
grâu, fără paie pentru animale, fără pleavă, că şi aia era importantă. Totul era 
important! După toată revolta asta, noaptea au urmat arestările. Au fost arestaţi de 
la noi din sat, de securitate, tineri, aş putea spune şi mai bătrâni, şi i-au dus direct la 
Sibiu. La Sibiu au fost închişi trei sau patru luni de zile, printre care şi Lomonar 
Elena, care este singura ce mai trăieşte dintre cei arestaţi 234 . 


232 Octavian Roske, Radiografia unui eşec. Colectivizarea agriculturii în România , în Ruxandra tvan 
(coord), ,,Transformarea socialistă”. Politici ale regimului comunist între ideologie şi administraţie. 
Editura Polirom, Iaşi, 2009, p. 79. 

233 Adela - Emanuela Ordean, op. cit. p. 24. 

234 Anuţa tvan, născută în 1938, intelectual, Romos, aprilie 2015. 

Evenimentul din august 1950 nu apare consemnat în documentele din Arhiva 
Primăriei Romos. Astfel am făcut apel din nou la istoria orală. Lomonar Elena, azi în 
vârstă de 89 de ani, este una dintre cele 12 persoane care au fost arestate din cauza 
revoltei săvârşite la Arie. în acest sens, intervievata mărturiseşte: Partidul Comunist 
Român, respectiv Clonţa Ion, care o fost preşedinte, şi Buzdugan, care o fost 
secretar, i-o obligat pe ţăranii noştri să îşi ducă tot grâul acolo la Arie, tot acolo. Or' 
ars zăci de tone de grâu acolo. Explozie o făcut. Apă nu era, râul era ca sec, până or' 
adus ei apă de la Mureş, s-o dus tot grâul. Ei or' vrut ca oamenii să ducă grâul acolo 
ca să aibă ei siguranţa că îşi iau cotele. De la neglijenţă o ars tot grâul, că tractorul 
avea eşapamentul spart şi o făcut scânteie şi o luat foc grâul. Dacă vedeai ce era, 
numa scrum, tot scrum. Tot stogul o ars. După aia oamenii or' trebuit să cumpere alt 
grâu. Atunci când o ars Aria o fost nenorocire, un fel de răscoală, dar anii următori 
oamenii şi-or dus grâul acasă, nu or vrut să mai ducă Ia Arie 235 . întrebată fiind de ce 
a ajuns să fie arestată, Lomonar Elenă răspunde: Eu de supărare am dat jos pe 
secretarul Sfatului, Buzdugan, de pe bicicletă. Altceva nu am făcut. Ala o căzut jos de 
pe bicicletă într-o groapă, eu m-am dus mai departe la grămada de oameni care 
veniseră de la raion, şi ăştia ai noştri erau cu ciomagele şi dădeau în grămada aia. 
Că sub conducerea lor s-o făcut ce s-o făcut 236 . 

Despre primarul satului, Clonţa Ion, în timpul căruia a avut loc tragicul 
eveniment, aflăm că o fugit la Biserica săsească, de frică că-l bat oamenii, şi s-o suit 
în turnu' bisericii şi de acolo să uita, supraveghea de acolo să vadă focu' şi ce să 
întâmplă 237 . Chiar dacă a reuşit să scape de răzbunarea ţăranilor, Clonţa Ion a fost 
arestat de autorităţile comuniste pe motiv de neglijenţă, ajungând, potrivit istoriei 
orale, la Canalul Dunăre-Marea Neagră 238 . 

în privinţa valului de arestări care a avut loc în noaptea de după arderea Ariei, 
intervievata Lomonar Elena mărturiseşte: Noaptea mă trezesc că vine după mine şi 
mă ia din pat. Am fost 12 inşi din sat pe care ne-o luat: Blidar Saveta, Ştef Aurica, 
Blidar Adam, Sâvucu 239 , Baba Ioan, Ştef Gheorghe, Căstăian Gheorghe 240 , un sas 241 , 
Lie lui Pătru 242 , Ordean Teodor, Gheorghe Lie a lui Gligor 243 şi eu, Lomonar Elena. 
Ne-a luat într-o dubă, că nu vedeam nimic. Ne-o dus la Orăştie, ne-o ţânut peste 
noapte acolo, după aia o venit o maşină şi ne-o îmbarcat. O zis că ne duce la Sibiu şi 
aşa o fost, ne-o dus la Sibiu. Am stat acolo la securitate două săptămâni, după aia 
ne-o dus la penitenciar la Sibiu, unde eram nouă într-o cameră. Erau paturi 


235 Elena Lomonar, născută în 1930, ţărancă, Romos, aprilie 2015. 

236 Ibidem. 

237 Anuţa Ordean, născută în 1939, ţărancă, Romos, martie 2015. 

238 Ibidem 

239 Iosif Ilea. 

240 Gheorghe Căstăian-Ştefanescu. 

241 Matei Moss. 

242 Vasile Purcar. 

243 Ştef Gheorghe. 

suprapuse, toate îmbâcsâte, nu te puteai mişca. O fost foarte rău. Dormeam cu Blidar 
Saveta intr-un pat şi pătura avea un petec şi ne sfădeam care să ne acoperim cu 
petecu' ca să ne fie mai cald. Pe noi ne-o băgat la instigare publică, îţi închipui că 
ne-o judecat tribunalul militar din Sibiu, ăia ne-o judecat după tri luni de zile. Apoi 
doctor Baiciuc o avut ceva relaţii şi ne-o ajutat la proces, se cunoştea cu Petru Groza 
şi o intervenit la acesta 244 . 

în lumea satului, Lomonar Elena a rămas cunoscută pentru cântecul pe care l-a 
compus în perioada sa de detenţie. 

Vinde mamă rochia 
Şi-mi plăteşte temniţa 
Şi mai vinde şi-un păpuc 
Şi plăteşte la haiduc 
Să-mi dea drumul să mă duc. 

Vinde-ţi şi mărgelele 
Şi-mi plăteşte fierele 
Şi mai vinde şi-o bazma 
Că mi temniţa prea 245 . 

Tot despre detenţia la Sibiu ne vorbeşte şi intervievatul Ordean Dorel, al cărui 
bunic, Ordean Teodor, s-a aflat printre cele 12 persoane arestate. L-a dus la Sibiu, 
unde l-a pus la munci care erau inutile, dar [care] se făceau doar pentru batjocura 
chiaburilor. Un exemplu a fost că la Sibiu, la moară, până la amiaz a fost pus să suie 
sacii cu grâu sus în moară, iar după amiaz a fost pus să îi coboare, pentru a-şi bate 
joc de el 246 . 

Revenind la Rornos, autorităţile comuniste nu au ţinut cont de situaţia dificilă 
în care se aflau ţăranii afectaţi. Pierderile erau enonne, iar familii întregi au rămas 
fără grâu pentru hrana proprie şi a animalelor, dar şi fără grâu pentru semănat în 
toamna ce avea să vină. Cu toate acestea, ţăranii au fost obligaţi să-şi achite cota de 

~ 247 

grâu . 

Cu ajutorul istoriei orale am identificat câteva soluţii la care au apelat sătenii 
cu scopul de a-şi achita „datoria faţă de stat”, dar şi de a-şi asigura hrana şi grâul 
pentre semănat. în acest sens, intervievata Ordean Anuţa mărturiseşte: O ars stogurile 
de grâu ale noastre, ale Iu' Stoicoi Ioan, ale lu' tata, a lu' Beri an Vasile, bunicu', tata 
Iu' mama, şi a lu' sora lu' mama, Dăiescu Ana. Şi la ăştia, toţi tri' nemotenii, o ars 
[grâul]. Şi o bătrână de icea din Romos, o chema Motroc Ana, o avut pretene la 
Romoşel 248 şi ceva neamuri, şi s-o dus să ceară grâu di pi la alea şi di la cine o putut, 
pentru noi, să ne ajute. Nu ştiu cât o strâns. în continuarea interviului, aflăm că 


244 Elena Lomonar, născută în 1930, ţărancă, Romos, aprilie 2015. 

245 Ibidem. 

246 Dorel Ordean, născut în 1963, nepot de chiabur, ianuarie 2015. 

247 Aurel Răduţiu, Romos (jud. Hunedoara). File de cronică 1850-1950, Editura Episcopiei Devei şi 
Hunedoarei, Deva, 2015, p. 366. 

248 Sat vecin, aflat în comuna Romos. 

ţăranii au trebuit să parcurgă distanţe mari pentru a cumpăra grâu la un preţ acceptabil 
situaţiei lor. S-or dus pe unde era grâu mai lesne şi or cumpărat. O trăbuit grâu să 
facem să ducem la moară să facem pită, să sămănăm. Cam di pin' Oltenia [au 
cumpărat]. [Ţăranii] mergeau cu trenu', îl aduceau cu trenu'până Ia gară la Orăştie. 
Tata ştiu c-o fost [în Oltenia] după grâu. 

Arderea Ariei nu s-a soldat doar cu represiunea întreprinsă de comunişti, ci şi 
cu declararea localităţii ca „sat revoluţionar”, o etichetă care le-a adus sătenilor noi 
dificultăţi şi care i-a urmărit până la căderea regimului comunist. După acest 
eveniment autorităţile comuniste au decis ca ţăranii să aprovizioneze Aria cu butoaie 
umplute cu apă. Dar această măsură nu era privită de ţărani cu eficacitate, ceea ce i-a 
determinat pe comunişti să le accepte sătenilor propunerea de a-şi duce grâul acasă. 

După aproape 70 de ani de la arderea Ariei, acea parte a sătenilor, cărora 
timpul le-a consacrat şansa de a mai fi printre noi, privesc cu emoţie, suferinţă şi 
umilinţă povestea Ariei, a zilei în care truda lor de luni şi luni s-a năruit, a zilei în care 
au rămas fără hrană. 

In urma celor expuse în prezentul articol, putem concluziona că rezistenţa 
anticomunistă şi represiunea întreprinsă de regimul comunist sunt prezente şi la 
nivelul satului hunedorean Romos, acestea găsindu-se în legătură cu procesul de 
colectivizare a agriculturii, un proces care în zona cercetată s-a încheiat doar în 8 
februarie 1962 249 . 


249 Primăria Comunei Romos, Fond Arhivă, Dosar cereri de înscriere în G.A.C ., Proces verbal , p. 15- 
17. 

PROFESORUL SILVIU CĂRPINIŞANU: UN REPREZENTANT 
AL ELITEI ŞCOLARE DIN SEBEŞ 
URMĂRIT, ANCHETAT ŞI ÎN DETENŢIA SISTEMULUI DE 
REPRESIUNE COMUNIST (1947-1960)* 

Prof. Daniela CURELEA* 
Prof. dr. Dragoş - Lucian CURELEA 


Abstract: In the study that we are going to briefly present to the reader, we will summarize the 
highlight of what was the life of Professor Silviu Cărpinişanu (n: 30 August 1897 in Răhău- d: 22 May 
1982 in Sebeş Alba) in Sebeş-Alba, between the follow-up, investigation, conviction and detention he 
executed. We conclude by asserting that out of the 87 years of life, 50 years, Professor Cărpinişanu 
offered to the schools in Sebeş and the surrounding area, 42 years was under the supervision of the 
Services of the political post in communist Romania, and 2 years in detention for political reasons, 
with foremost of the "guilt" ofbeing a member of the National Peasant Party. 

Keywords: anticomunism, rezistenţă, PNŢ, elită, represiune. 

De menţionat că în perioada imediat următoare preluării puterii în România şi 
a controlului şi controlării sistemelor articulate şi de execuţie în ţara noastră, regimul 
comunist a iniţiat şi pus în aplicare în mod eficient un demers amplu prin care s-a 
urmărit comunizarea ţării, a instituţiilor centrale şi locale, a justiţiei, a educaţiei, fiind 
urmărită în mod obsesiv ideea doctrinară a fonnării omului nou. Procesul acesta care 
a vizat impunerea regimului comunist în România, s-a desfăşurat pe două ample 
direcţii: prima a urmărit implementarea unui sistem ideologic şi de politizare a 
învăţământului românesc (în felul acesta regimul comunist a putut efectiv să 
contribuie la fonnarea omului nou prin demersuri de natură idelogică şi formativ- 
doctrinară), iar a doua a vizat racolarea, atragerea, atât a tinerilor, cât şi a maturilor în 
rândurile membrilor de partid. Iniţial a fost vorba de Partidul Muncitoresc din 
România, iar apoi a Partidului Comunist din România; avem în vedere aici şi 
structurile de tineret ale acestor mişcări politice din ţara noastră: Uniunea Tineretului 
Muncitoresc, care mai apoi s-a transformat în Uniunea Tineretului Comunist 250 . 


* Articol prezentat în cadrul Conferinţei naţionale „Comunismul românesc”, ediţia a IX, organizată în 
28-29 martie 2019 de C.N.S.A.S şi Institutul Naţional de Istorie „Nicolae lorga”, împreună cu 
Universitatea din Bucureşti. 

* Daniela Curelea, profesor de istorie şi geografie la Colegiul Tehnic „Cibinium” Sibiu, director- 
adjunct al unităţii de învăţământ; Dr. Dragoş L. Curelea, profesor de istorie în Şcoala Gimnazială 
„Radu Selejan” Sibiu & Liceul Tehnologic „Avram lancu” Sibiu, membru CRIFST al Academiei 
Române, Filiala Braşov. 

250 Nicoleta Ionescu-Gură, Stalinizarea României. Republica Populară Română 1948-1950: 
transformări instituţionale, Biblioteca Cntrală Universitară Cluj-Napoca, Editura AII, 2005, p. 324- 
331; Cristina Anisescu, Mirela Matiu, Agentura fostei Securităţi 1973-1989. Cronica unui sfârşit de 

Imediat după ce Partidul Comunist Român a fost recunoscut pe scena politică 
din ţara noastră, ca urmare a cooptării unora dintre membrii săi în guvernele 
României care s-au succedat după evenimentele de la 23 august 1944, acesta a trecut 
la aplicarea programului său care viza printre şi înlocuirea societăţii burgheze şi a 
economiei de piaţă liberă, specifică lumii capitaliste, care avea deja în România in 
secol de activitate, cu o formulă nouă de organizare a statului, societăţii, instituţiilor şi 
economiei după modelul promovat de Uniunea Sovietică 251 . 

Politizarea sistematică a României s-a făcut pe faţă şi a cuprins un arsenal 
divers de metode şi strategii care au fost folosite de organele de partid, dar şi de 
ofiţerii şi subofiţerii care au activat în fosta poliţie politică din această ţară, cu 
deosebire la începuturile comunizării sale (1947-1960). în arsenalul folosit intrau 
promisiunile de promovare, ameninţările cu retrogradarea în funcţie sau în trepte 
salariale, marginalizrea la locul de muncă sau în comunitate, şantajul, dar şi altele, 
evident aceste mecanisme folosite de şcolile de cadre ale partidului sau de ofiţerii de 
securitate s-au raportat mai degrabă la atitudinea şi colaborararea, ori lipsa acesteia, a 
celui care era vizat. De exemplu, a fost frecvent folosită santajarea cu eliberarea din 
funcţie, cu dezvăluirea promiscuităţii celui vizat, cu mutarea disciplinară într-o altă 
localitate dintr-o altă regiune a ţării, cu retrogradarea profesională, dar mai ales cu 
scoaterea din câmpul muncii şi pensionarea forţată, sau chiar arestul din motive 
induse 252 . 

în studiul pe care urmăm al prezenta în mod succint cititorului, ne vom 
rezuma a reliefa care a fost viaţa profesorului Silviu Cărpinişanu (n: 30 august 1897 
în Răhău- d: 22 mai 1982 în Sebeş Alba) din Sebeş-Alba, între urmărire, anchetă, 
condamnare şi detenţia pe care a executat-o. 

Odată cu preluarea puterii politice din Romînia au fost întreprinse măsuri de 
epurare a sistemului educaţional din ţara noastră de elementele vechiului regim 
burghez 253 . Un asemenea caz este şi cel al emeritului profesor Silviu Cărpinişanu, 
care a intrat în atenţia poliţiei politice din România începând din anii 1947-1948 254 . 


sistem, în Analele Sighet, Anii 1973-1989, Fundaţia Academia Civică, 1999, p. 350-358. 

251 Jean Frangois Soulet, Istoria comparată a statelor comuniste din 1945 până în zilele noastre, Iaşi, 
Editura „Polirom”, 1998, p. 41-42; Liviu Petre Niţu, Politica de anihilare a adversarilor poitici în 
România anilor 1947-1950, în C.N.S.A.S., Arhivele Securităţii, (Coord.: Silviu B. Moldovan), Voi. 4, 
Bucureşti, Editura Enciclopedică, 2008, p. 436. 

252 Silviu Curticeanu, Mărturia unei istorii trăite, Bucureşti, Editura Albatros, 2000, p. 91-92; Cristian 
Troncotă, Practici şi mentalităţi în activitatea aparatului de Securitate din România 1948-1965, în 
Arhiva totalitarismului, nr. 1-2, 2000, p. 78-84; Idem, Duplicitarii, Bucureşti, Editura „Elion”, 2014, p. 
45. 

253 Claudiu Secaşiu, Preliminarii ale asaltului final asupra PNŢ. Contribuţia organelor de in formaţii 
1945-1947 , în Anul 1947. Căderea Cortinei, Bucureşti, Fundaţia Academia Civică, 1997, p. 539-540. 

254 Petru Ioan Faur, Profesorul Silviu Cărpinişanu reprezentant al culturii secolului al XX-lea în Sebeş, 
Alba Iulia, Editura „Altip”, 2010, p. 75 (apud, Nicolae Afrapt, Liceul din Sebeş 1945-1989 : profesori 
şi elevi sub teroarea vremurilor : aspecte şi fapte. Alba Iulia, „Altip”, 2016, p. 43-45). Vezi în 
amănunţime: Idem, Colegiul naţional Lucian Blaga Sebeş. Un liceu în calea vremurilor , Alba Iulia, 
Editura ’,Altip”, 2003, p. 54-56. ’ 


78 




Analele Liceului „Vasile Conta” Târgu-Neamţ, Istorie, 1/2019 


Cine a fost însă profesorul Silviu Cărpinuşanu? La această întrebare, de 
departe se poate răspunde că în perioada interbelică, dar şi după aceea, S. Cărpinişanu 
era cel mai de seamă şi apreciat cadru didactic din Sebeş-Alba. A fost diretorul 
Gimnaziului românesc din acest oraş în decadele interbelice, iar după 1945 a deţinut 
aceeaşi funcţie până în anul 1948. Dincolo de activitatea pe care a desfăşurat-o în 
plan administrativ şi didactic, ca director şi profesor, S. Cărpinuşanu a fost implicat şi 
în sfera manifestărilor culturale ale Asociaţiunii Transilvania ca propagandist oficial 
al celebrei instituţii culturale transilvănene, şi preşedinte din anul 1926 al 
Despărţământului Astrei organizat în plasa administrativă Sebeş, calitate în care a 
organizat şi susţinut prelegeri pentru ţărani în satele şi comunele din apropierea 
Sebeşului, dar şi conferinţe pentru intelectuali care au avut loc în Sebeş 255 . 

Deşi a avut o activitate importantă, atât în serviciul sistemului de învăţământ 
din România, cât şi în cadrul Asociaţiunii, venirea comunismului la putere, cât şi 
noile direcţii de promovare ale educaţiei care urmăreau epurarea de elementele 
nedorite, au avut drept consecinţe în ceea ce-1 priveşte pe S. Cărpinişanu, 
monitorizarea, hăituirea, marginalizarea socială, arestarea şi în ultimă instanţă 
închiderea sa din raţiuni strict politice 256 . Activitatea, faptele şi viaţa sa după anul 
1946, putem să o reconstituim pornind de la dosarele de urmărire, atât în plan penal, 
cât şi informativ, care i-au fost fost realizate de ofiţerii de securitate care l-au 
monitorizat atent până în ultimul an de viaţă 257 . încă din anul 1947, represiunea a 
atins şi instituţia de învăţământ (Liceul din Sebeş) pe care o conducea profesorul 
Cărpinişanu. în condiţiile în care organele de inspecţie şcolar-administrative şi opinia 
public-comunitară din Sebeş aprecia activitatea profesorului Cărpinişanu, acesta a 
intrat în atenţia organelor locale ale Securităţii din localitatea menţionată, care în 
rândurile unei note informative din cursul lunii septembrie 1947 semnată de Partenie 
Fleşeriu, conchidea că în perioada primelor luni din acel an directorul Cărpinişanu s-a 
prezentat benevol la Biroul local de Poliţie solicitând în scris să nu mai fie considerat 
ca făcând parte din biroul local de conducere al PNŢ ramura Iuliu Maniu. Asta în 
condiţiile în care menţiona acesta şi-a prezentat demisia din acest partid care i-a fost 
înregistartă şi trasmisă pe adresa sa 258 . De semnalat şi aspectul că profesorului 


255 Vaier Moga, Despărţământul Alba Iulia al Astrei, înApulum, XXXI, 1994, p. 456. Mai remarcăm 
implicarea profesorului Silviu Cărpinişanu în activitatea politică locală ca membru în Partidul Naţional 
Ţărănesc. 

256 Nicolae Afrapt, Colegiul Naţional Lucian Blaga Sebeş, p. 43; Vezi pe larg în: Claudiu Secaşiu, 
Noaptea demnitarilor. Contribuţii privind disstrugerea elitei politice româneşti, în Analele Sighet, nr. 
6, p. 894-921, passim. 

257 Consiliul Naţional pentru Studierea Arhivelor Securităţii, (în continuare se va cita: C.N.S.A.S.), 
dosar, P (penal), nr. 72.663, Ibidem , dosar nr. 872.663; Ibidem, dosar DUI (dosar urmărire 
informativă), 696.323. De remarcat că parcurgerea acestor documente ne oferă imaginea a 
începuturilor perseuţiilor comuniste în România 

258 C.N.S.A.S., Fond Documentar, dosar P, nr. 72.663, p. 10-11; Din documentul amintit reieşea şi 
faptul că profesorul Cărpinişanu s-a înscris în Partidul Social Democrat, iar victoria în alegeri la Sebeş, 
cel puţin, aprecia acelaşi ofiţer care semna nota, i se datorează şi lui, în special datorită notorietăţii 

Cărpinişanu i-a fost solicitat de şeful Poliţiei din Sebeş, Constantin Păsărică, să se 
prezinte zilnic la biroul instituţiei pentru a semna un document de prezenţă 259 . 

Remarcăm că monitorizarea liderilor locali ai PNŢ, ramura I. Maniu, s-a 
realizat în baza unei directive a lui Teohari Georgescu, care solicita încă din 23 
ianuarie 1947 ca autorităţile de ordine din localităţi să ia atitudine împotriva 
agitatorilor şi propagandiştilor ţărănişti, cu precădere fiind monitorizate elementele 
care aparţineau ramurii Maniu, acestora din unnă fiindu-le interzisă difuzarea ideilor 
politice în mediul rural. Intr-o altă întrunire politică cu factorii de decizie din 
Ministerul Afacerilor Interne, T. Georgescu preciza în 20 februarie din acelaşi an ce 
măsuri trebuiau adoptate împotriva liderilor politici adverşi. Indicaţiile sale erau 
foarte concrete în condiţiile în care sublinia că „întreaga atenţie împotriva 
elementelor de conducere de la Comitetul central, judeţean, de plasă şi comună şi 
dacă vom lua conducătorii din Capitală, pe linie studenţească, muncitorească, 
militară, capetele acestora căzând, atunci vom trezi la realitate pe cei care i-au 
înşelat, pe cei care urmează ...Dacă vom putea stăpâni cu 100, ne vom mulţumi cu 
atât, dar, dacă trebuie 5000, vom lua 5000 ... Am luat măsuri şi vom face una, două 
sau cinci închisori, câte vor fi nevoie pentru ei, pentru apărarea regimului 
democratic 260 . 

O atenţie deosebită era acordată şi tratatmentului şi metodelor care urmau a fi 
folosite în privinţa deţinuţilor din motive de ordin politic. Aşadar, din februarie 1947 
s-a trecut la o radicalizare a demersurilor represive fiind îndeosebi vizate cadrele de 
bază ale fostelor partide politice de tradiţie din România. Mai semnalăm şi ordinele 
speciale ale Ministerului de Interne nr. 18.000 şi 50.000/1947, în temeiul cărora au 
fost operate o serie de arestări în rândurile naţional-liberalilor şi naţional- 
ţărăniştilor 261 . 

în cursul lunii iulie 1947, pornind în executarea ordinelor mai sus menţionate 
emise de Minister, comisarul Isailă, raportează eşalonului ierarhic superior că încă din 
25 ianuarie 1947 a efectuat cu mandat o percheziţie la domiciliul profesorului S. 
Cărpinişanu din strada Decebal, ocazie cu care a rechiziţionat/confiscat/ridicat ca 


bune de care acest cadru didactic se bucură în comunitatea din Sebeş-Alba. 

259 Nicolae Afrapt, Liceul din Sebeş 1945-1989, p. 45. Prezenţa sa zilnică la Postul local de Poliţie din 
Sebeş-Alba denotă că S. Cărpinişanu era deja la 21 septembrie 1947, în atenţia şi supravegherea 
informativă a ofiţerilor Siguranţei din Alba şi în mod direct a celor care formau biroul local din Sebeş a 
respectivei instituţii de forţă din România postbelică. 

260 Claudiu Secasiu, Preliminarii ale asaltului final asupra PNT. Contribuţia organelor de informaţii 
1945-1947, p. 540. 

261 Liviu Petre Niţu, Politica de anihilare a adversarilor politici în România anilor 1947-1950, p. 440- 
441. Eşaloanele 2 şi 3 ale partidelor burgheze au fost afectate de aceste măsuri, astfel încât, comuniştii 
şi-au atins obiectivul urmărind să rupă legătura între elita politică naţională şi electoratul specific al 
acestor partide care a fost format din avocaţi, profesori, medici, preoţi funcţionari din mediile urban şi 
rural, ţăranii cu potenţial economic, comercianţii, micii meseriaşi. 

probe împotriva acestuia un material considerat subversiv. Era vorba despre o broşură 
cu discursul liderului naţional-ţărănist Ion Mihalache din 27 iulie 1926 262 . 

Din punct de vedere administrativ, ierarhia sistemului de învăţământ, prin 
intermediul Departamentului pentru învăţământ Secundar al Ministerului Educaţiei 
Naţionale, printr-o adresă din 2 iulie 1947, urmată apoi în 8 august acelaşi an, nota 
Inspectoartului Şcolar al Judeţului Sibiu, repuneau de drept în funcţia de director al 
Liceului din Sebeş pe profesorul S. Cărpinişanu, care a fost înlocuit din funcţia 
aceasta în mod abuziv de către profesorul Guzun Boris (un apropiat al noilor 
autorităţi comuniste). însă nota emisă de Inspectoratul de resort de la Sibiu, evidenţia 
că S. Cărpinişanu era numit cu delegaţie pe această funcţie, până la o dată ulterioară 
când se va organiza un concurs pe această funcţie 263 . în lumina acestor noi acuze care 
i-au fost aduse, în fond doar un simplu denunţ, care nu avea bază reală, Siguranţa 
statului, iar Biroul de la Sebeş a trecut la adunarea unor probe (ireale, fabricate) în 
vederea întocmirii unui dosar în care să se stabilească vinovăţia profesorului 
Cărpinişanu faţă de noile autorităţi politice din România. 

Parcurgerea dosarelor sale (penal şi informativ), permite să desprindem ca 
principală vină a emeritului profesor din Sebeş, doar pe aceea de a fi fost în perioada 
interbelică adept a lui Iuliu Maniu şi membru în biroul local al naţional-ţărăniştilor 
din oraşele Sebeş şi judeţul Alba 264 . Din aceleaşi dosare menţionate anterior 
constatăm că nu a activat politic şi nu a fost membru de partid în perioada 1922-1927, 
respectiv că a fost fiul unui mic funcţionar nealiniat politic în perioada dualismului 
habsburgic, anterior atât Marelui Război, cât şi a Marii Uniri din 19 1 8 265 . 

în decadele interbelice, Silviu Cărpinişanu a fost membru al naţional- 
liberalilor între 1927-1931, între 1931-1933 a fost partizanul guvernării Iorga, iar 
între anii 1933-1946 a fost membru al Partidului Naţional Ţărănesc, Filiala Sebeş 266 . 
Silviu Cărpinişanu între cele două războaie mondiale a activat şi în plan cultural. A 
făcut parte din comitetele locale de conducere ale Despărţământului central judeţean 
Alba al Astrei încă din 192 6 267 . Menţionăm că a fost apreciat ca find cel mai bun 
orator al oraşului Sebeş între cele două conflagraţii mondiale, dar şi după anul 1945, a 
înflăcărat şi animat publicul, atât în cadrul prelegerilor şi conferinţelor pe care le-a 


262 C.N.S.A.S., Fond Documentar, dosar P, nr. 72.663, p. 17. 

263 Nicolae Afrapt, Liceul din Sebeş 1945-1989, p. 45-46. Boris Guzun a fost nemulţumit de această 
situaţie. Acesta a făcut mai multe denunţuri la Siguranţă (Biroul local Sebeş), în care l-a învinuit pe 
profesorul Silviu Cărpinişanu de acţiuni subversive, minciună şi îndeosebi de colaborarea sa cu 
partidul lui Iuliu Maniu. 

264 Nicolae Afrapt, Liceul din Sebeş 1945-1989, p. 45. 

265 Ibidem, p. 46. 

266 C.N.S.A.S., Fond Documentar, dosar nr. 872.663, p. 1-2. Vezi pentru viaţa cotidiană şi atmosfera 
social-politică, economică, dar şi culturală din Sebeşul interbelic în: Ilie Stricatu, Pe cărările 
destinului. Romanul unei vieţi trăite (1914-1918), Ediţie, studiu introductive, note şi indici de Mihai 
Octavian Groza, Gabriela Margareta Nisipeanu, Iuliu-Marius Morariu, Cluj-Napoca, Editura 
„Argonaut/Mega”, 2017. 

267 Vaier Moga, Despărţământul Alba lulia, p. 12. 

susţinut sub cupola Asociaţiunii, cât şi în cadrul activităţii sale didactice, sociale şi 
politice 268 . în 9 octombrie 1947 ajungea în Sebeş o notă de la Serviciul Siguranţei 
Alba, în care se menţiona ca profesorul Cărpinişanu să fie lăsat liber, dar 
supravegheat şi folosit în limita posibilităţilor 269 . în anul 1948 S. Cărpinişanu a fost 
tot mai frecvent invitat la autorităţile din Sebeş, fiind supus unor presiuni constatate, 
atât pe linie administrativ-ierarhică, cât şi politică. în acest context a fost nevoit 
pentru a-şi salva familia de la eventualitatea oprobiului public şi cariera profesională, 
să încerce a se adapta noilor realităţi sociale şi politice de la noi din ţară, făcând chiar 
pasul de a se încadra în Partidul Social Democrat. 

încă din cursul lunii septembrie 1947, conducerea locală din Alba a partidului 
mai sus menţionat, a acceptat şi a apobat cererea de primire în rândurile sale a 
profesorului emerit Cărpinişanu de la Sebeş, încadrându-se acesta în ideologia 
exprimată a acestui partid 210 . în pofida acestui pas, şi evident fiind în continuare 
atent monitorizat, profesorul S. Cărpinişanu nu a scăpat de atenţia organelor locale de 
partid şi de stat, el aflându-se pe lista celor cu care noua conducere politică urma a se 
răfui în procesul urmărit de formare a omului nou din România. 

Deşi a fost unanim acceptat la aceea dată faptul că S. Cărpinişanu era un 
eminent profesor cu activitate de 25 de ani şi care se bucură de prestigiul locuitorilor 
din oraş, iar în timpul campaniei electorale din noiembrie 1946 nu a făcut nicio 
politică subversivă, dovedind în ultimul timp că este un bun democrat, ... anchetele 
ultimului timp datorându-se unor persoane rău intenţionate şi care au urmărit cauze 
personale ... prin înlăturarea dânsului de la direcţia liceului 111 . 

Prestigiul de care se bucura rezultă şi din adresa care a fost înaintată 
Ministerului de resort şi în care sub semnătura liderilor politici locali (grupaţi în 
Consiliul politic al B.P.D.) şi anume: Emilian Pauliuc din partea comuniştilor, Nistor 
Ilie Mircea din partea naţional-liberalilor şi Beanga Ilie din partea Frontului 
Plugarilor, apreciau tactul şi experienţa pedagogică a profesorului de limba latină S. 
Cărpinişanu, atât de necesare pentru dezvoltarea armonioasă a Liceului din Sebeş în 
confonnitate cu noile realităţi sociale, economice, politice, solicitau Ministerului 
menţinerea pe funcţie a profesorului S. Cărpinişanu, pentru că remarcau aceştia, 
propunerea lor era susţinută de populaţia întregului oraş 272 . în aceste condiţii noi, 
directorul Cărpinişanu a fost mai degrabă determinat să accepte o colaborare cu 
aceştia, fiindu-i recomandate tot felul de sarcini, printre care menţionăm că în 12 
august 1947 a prezentat o conferinţă cu tematică pedagogică în Casa de Cultură 
Mihail Sadoveanu, iar în calitatea de director şi reprezentant local al învăţământului 
pornea ştafeta sportivă denumită Filimon Sârbu în 12 septembrie acelaşi an. 


268 Nicolae Afrapt, Liceul din Sebeş 1945-1989, p. 46-47. 

269 Petru Ioan Faur, Profesorul Silviu Cărpinişanu reprezentant al culturii secolului al XX-lea în Sebeş, 
p. 18,59-60,65. 

270 C.N.S.A.S., Fond Documentar, dosar nr. 72.663, p. 11. 

271 Ibidem, p. 14. 

272 C.N.S.A.S., Fond Documentar, dosar nr. 72.663, p. 14. 

Conform dosarelor de urmărire aflăm că în luna ianuarie 1948, Ion Staicu 
raporta în două infonnări că profesorul Cărpinişanu nu se străduieşte destul pentru a 
se încadra eficient în linia promovată de PSDR, însă aprecia acesta în notele sale, că 
profesorul, aflat în monitorizare atentă, are o purtare bună, ba chiar ireproşabilă şi nu 
mai depune niciun fel de activitate în structurile Partidului Naţional Ţărănesc. însuşi 
Silviu Cărpinişanu nota că activează ca un factor al organizaţiilor democratice şi mai 
ales, concluziona acesta că este implicat activ în Asociaţia Română a Legăturilor cu 
Uniunea Sovietică: ARLUS 273 . Şi în pofida tuturor acestor fapte, în toamna lui 1948, 
Liceul din Sebeş a fost desfiinţat, fostul său director era dat afară din învăţământ, însă 
din considerente care ţineau de probitatea morală şi profesională a acestuia este repus 
în activitate la şcoli din jurul Sebeşului 274 . 

Câţiva ani mai târziu, în toamna lui 1954, a fost reţinut de organele locale de 
Securitate şi dus la Deva pentru a i se lua un amplu interogatoriu cu privire la 
activitatea pe care a desfăşurat-o în Partidul Naţional Ţărănesc şi la colaborarea pe 
care acesta a avut-o cu fruntaşii locali ai structurii politice sus amintite din Sebeş, dar 
şi din judeţul Alba. Datorită faptului că răspunsurile sale nu au fost considerate ca 
fiind satisfăcătoare, în noaptea de 16 către 17 august 1952, o echipă de anchetă, care 
era condusă de sublocotenentul de securitate Gheorghe Oprean, i-a efectuat o nouă 
percheziţie la domiciliul din strada Decebal, oraşul Sebeş. Percheziţia nocturnă a fost 
desfăşurată între orele 24 10 şi l 30 însă nu a găsit ceva compromiţător la adresa 
profesorului Cărpinişanu 275 . în dimineaţa zilei de 4 septembrie 1952, profesorul 
Cărpinişanu, a fost ridicat de organele de securitate şi dus pentru interogare în Deva, 
la acea dată capitala regiunii Hunedoara care avea în structura sa administrativă şi 
Raionul din Sebeş. în temniţele organelor de Securitate din acest oraş a fost supus 
unui nou interogatoriu care în linii mari repeta aceleaşi întrebări legate în prinicipal 
de activitatea politică a profesorului Cărpinişanu în Partidul Naţional Ţărănesc şi 
eventualele sale legături cu membrii marcanţi ai acestei structuri din judeţul Alba, 
precum: avocaţii Ioan Pop, fost prefect naţional-ţărănesc al judeţului Alba 276 , Ioan 


273 Ibidem, p. 26. 

274 Nicolae Afrapt, Liceul din Sebeş 1945-1989, p. 48. Organele de Securitate au continuat şi după 
această dată monitorizarea sa informativă considerându-1 în continuare ca fiind suspect 

275 C.N.S.A.S., Fond Documentar , dosar nr. 72.663, p. 6-8. De semnalat că profesorul S. Cărpinişanu a 
pus în evidenţă faptul că la alegerile care au fost organizate în anul 1946 el activa în Partidul Social 
Democrat, facţiunea Ştefan Voitec şi mai ales a fost propagandist oficial al Blocului Partidelor 
Democratice. 

276 Avocat dr. Ioan Pop, membru în Consiliul Naţional Român local din Alba lulia, structură prezidată 
de protopopul ortodox Ioan Teculescu; organism care a organizat Marea Adunare de la Alba lulia 
pemntru 1 decembrie 1918. A fost primul prefect român al judeţului Alba după Marea Unire din 1918. 
Menţionăm că a activat în plan politic local fiind primul organizator al structurilor naţional-ţărăniste 
din judeţul Alba. A fost membru al Guvernului fiind Subsecretar de Stat la Interne, ccalitate în care a 
militat pentru organizarea Serbărilor Unirii în 29 mai 1929 la Alba lulia. A făcut demersurile necesare 
pentru ca reşedinţa judeţului Alba să nu mai fie Aiudul, ci Alba lulia. în plan cultural a fost membru în 
toate birourile de conducere ale Despărţământului Alba lulia al Astrei în perioada 1920-1948. în 

Oniţiu, şeful plasei administrative Sebeş, Ion Oţoiu, avocatul teiuşan Ovidiu O. 
Răhăian şi protopopul ortodox de Alba Iulia, Alexandru Baba, vicarul onorific de 
Alba Iulia 277 . 

în această perioadă organele de Securitate din Deva i-au întocmit un dosar, 
element care ne demonstrează că se pregăteau să-l condamne la detenţie. Profesorul 
Cărpinişanu era apreciat ca fiind descris ca o: persoană inteligentă, cu mult peste 
medie, care a căutat să prezinte situaţia în care a activat dar nu a precizat care au 
fost legăturile sale cu conducerea Partidului Naţional Ţărănesc din Alba; este puţin 
fricos şi caută să dea vina pe alţii, că a vrut să aibe un post cât mai bun 278 . 

în concluzie, se aprecia că fostul fruntaţ ţărănist din oraşul Sebeş este un 
element social periculos şi prin profesiunea fonnativă pe care o are. Se recomanda în 
continuare monitorizarea sa permanentă. 

în toamna anului 1952, organele de Securitate din Regiunea Hunedoara 
(Deva), în documentele interne remarcau printre altele că după Marele Război 
(referindu-se la Primul Război Mondial), în urma izbucnirii unei strări de revoltă în 
Sebeş, Silviu Cărpinişanu a condus garda naţională românească în contra saşilor şi 
maghiarilor din localitatea ardeleană îndeosebi împotriva acelora care nu agreau 
hotărârile Consiliului Naţional Român Central de la Arad şi nici hotărârile adoptate 
de organismul local care a fost condus în spaţiul comitatului Alba de protopopul 
ortodox de Alba Iulia, Ioan Teculescu 279 . 

Organele de urmărire remarcau în notele infonnative că profesorul Silviu 
Cărpinişanu este inteligent, bun orator, electrizează masele, naţionalist, idealist, dar 
fricos, incapabil de acte revoluţionare de amploare cu priză la masele sociale m) . 


regăsim şi în Frontul Renaţterii Naţionale, iar după anul 1948 a fost arestat şi închis în închisoarea de 
la Sighet, unde s-a şi stins din viaţă în 1953. 

277 C.N.S.A.S., Fond Documentar, dosar nr. 696.323, p. 4-5. 

278 Ibidem, Fond Documentar , dosar Informativ , nr. 72.663, p. 2...,/ 0- 

279 A se vedea în acest sens mai multe detalii la: Mihai Octavian Groza, Sebeşul şi Marea Unire. 
Aspecte privind activitatea Consiliului Naţional Român din Sebeş (3 noiembrie 1918-19 februarie 
1919), în voi., Sebeş -O istorie şi tradiţii locale, (Coord.: Ionuţ Costea), Sebeş, Editura „Emma 
Books”, 2014, p. 126-155; Idem, Activitatea Consiliului Naţional Român din Sebeş şi contribuţia 
sebeşenilor la Marea Unire (noiembrie 1918-februarie 1919), în voi. Sebeş. Timp regăsit. Lucrările 
conferinţei ,,100 de ani de la declanşarea Primului Război Mondial. Contribuţia sebeşenilor la război 
şi Marea Unire (5 decembrie 2014)”, (coord.: Rodica Groza), Sebeş, Editura „Emma Books”, 2014, p. 
156-162. Ioan Teculescu a fost originar din Covasna, comitatul Trei Scaune. A urmat Studii de 
Teologie la Sibiu. După absolvirea acestora a fost învăţător iar apoi preot paroh în Râşnov. în anul 
1901, mitropolitul ortodox al Transilvaniei, Ioan Meţianu l-a numit pe Ioan Teculescu protopop de 
Alba Iulia. în această funcţie administrative-religioasă a activat până la începutul lunii aprilie 1923, 
când a fost investit cu demnitatea de Episcop militar de Alba Iulia, pentru ca un an mai târziu să-l 
aflăm, ca urmare a alegerii sale de înaltul Colegiu al Sfântului Sinod în demnitatea ecleziastică de 
Episcop de Cetatea Albă şi Ismail în Basarabia. Menţionăm şi faptul că între 1905-1923, Ioan 
Teculescu a fost director al Despărţământului Alba Iulia al Astrei, iar din toamna anului 1918 a activat 
ca preşedinte al Consiliului Naţional Român local din Alba Iulia. 

280 C.N.S.A.S., Fond Documentar , dosar Informativ, nr. 696.323, p. 23-24; Nicolae Afrapt, Liceul din 
Sebeş 1945-1989, p. 49. 

în ciuda aprecierilor de care s-a bucurat în comunitatea din Sebeş, nu a avut 
cum să evite arestarea şi condamnarea sa aşa cum rezultă din ordinul 490 K din 22 
octombrie 1952, document emis de Ministerul Afacerilor Interne şi dus la îndeplinire 
prin Direcţia Penitenciarelor 281 . Din acelaşi document putem constata că de la 
închisoarea de la Deva, Silviu Cărpinişanu, a fost transferat iniţial la penitenciarul din 
Lugoj, iar apoi a urmat închisoarea din Galaţi, unde a prestat diferite munci agricole 
la o fermă din apropierea acestui oraş 282 . Remarcăm că în perioada detenţiei, 
profesorul Cărpinişanu a avut parte de un regim foarte strict fiindu-i rezervată: „o 
celulă întunecată care nu avea nici pat, nici masă, nici scaun, camera dădea impresia 
că nu are nici pereţi, era pur şi simplu o peşteră cu apă pe jos şi două scânduri ca să 
poţi şedea fără să te uzi cu totul ” 283 . 

Din studierea scrisorilor şi din memoriile sale, aflăm informaţii esenţiale 
despre modul în care profesorul Cărpinişanu şi-a asumat şi receptat perioada 
detenţiei. Acesta a prezentat într-o imagine mai mult decât sumbră închisorile prin 
care a fost purtat. De asemenea, a remarcat sintetic dar foarte clar multa suferinţă, 
tratamentul inuman, bătăile pe care atât el, cât şi ceilalţi deţinuţi politic le suportau, 
frigul, dar mai ales puţinătatea mâncării şi foamea constantă de care a suferit în acei 
ani 284 . Mă mir de cum trăiţi, exclama adeseori medicul penitenciarului , deoarce 
aprecia acesta numărul zilnic de calorii de care deţinuţii au avut parte nu depăşea 800. 
Numărul acesta nefiind unul suficient pentru o bună desfăurare a funcţiilor biologic- 
vitale ale unui individ matur nici în condiţii de repaus, cu atât mai puţin în condiţiile 
de activitate. Malnutriţia, foamea pennanentă avea ca efect scăderea imunităţii 
naturale a deţinuţilor şi contractarea diferitelor boli care le eroda constant sănătatea, 
chiar punându-le viaţa în pericol 285 . 

începând din anul 1954, profesorului Cărpinişanu i-a fost pennis să comunice 
cu familia sa. Astfel, dintr-una dintre acestea aflăm că adresându-se soţiei, profesorul 


281 C.N.S.A.S., Fond Documentar , dosar Informativ , nr. 696.323, p. 25. Menţionăm că prin acest ordin. 
Silviu Cărpinişanu a fost încadrat în câmpul muncii pe o perioadă de 2 ani în temeiul faptului că a 
recunoscut învinuirile care i-au fost aduse privind colaborarea sa cu fruntaşi naţional-ţărănişti şi că s-a 
implicat în viaţa de partid urmărind anumite avantaje administrative pentru sine, evident referimdu-se 
aici la funcţia de director în Liceul din Sebeş. 

282 Petru Ioan Faur, Profesorul Silviu Cărpinişanu reprezentant al culturii secolului al XX-lea în Sebeş, 
p. 66. Petru I Faur ne oferă în lucrarea sa informaţia că ferma agricolă în care a muncit profesorul 
Cărpinişanu în perioada detenţiei sale la Galaţi s-a numit: Ferma Agricolă Dudu. 

283 Petru Ioan Faur, Profesorul Silviu Cărpinişanu reprezentant al culturii secolului al XX-lea în Sebeş, 
p. 66. Vezi pe larg inumanitatea acestor forme de detenţie în: Liviu Petre Niţu, Politica de anihilare a 
adversarilor poitici în România anilor 1947-1950, p. 440; Florian Banu, Fragmente din ,,metodica 
predării luptei de clasă”, în C.N.S.A.S., Arhivele Securităţii, (Coord.: Silviu B. Moldovan), Voi. 4, 
Bucureşti, Editura Enciclopedică, 2008, . 672, 676-678. 

284 Petru Ioan Faur, Profesorul Silviu Cărpinişanu reprezentant al culturii secolului al XX-lea în Sebeş, 
p. 69. Mâncarea zilnică a deţinuţilor consta din: 500 grame de pâine şi ciorbă cu un polonic mare, 
nimic altceva. 

285 Petru Ioan Faur, Profesorul Silviu Cărpinişanu reprezentant al culturii secolului al XX-lea în Sebeş, 
p. 69; Nicolae Afrapt, Liceul din Sebeş 1945-1989, p. 50. 

nostru a apreciat situaţia sa prin cuvintele unnătoare: Dragă Silvia (de remarcat că pe 
D-na Cărpinişanu o chema Silvia, iar profesorul Cărpinişanu avea prenumele 
asemănător: Silviu,), scumpi copii şi nepoţi şi toţi dragii ai mei! Sunt sănătos. Pot să 
primesc lunar o carte poştală şi un pachet cu 5 kg. alimente şi medicamente 286 . Din 
rândurile scrisorilor trimise şi primite, remarcăm că solicita medicamente antigripale 
şi 150 de ţigarete marca Mărăşeşti. De asemenea, putem remarca că solicita infonnaţii 
despre cei de acasă şi îi săruta. 

Pentru a petrece mai uşor perioada detenţiei, profesorul S. Cărpinişanu avea 
voie să scrie primind în acest sens creion şi hârtie. Printre versurile sale, identificăm, 
una dintre poeziile care exprima cât se poate de bine starea sufletească a deţinutului 
Cărpinişanu în preajma uneia dintre Sărbătorile de Crăciun pe care le-a petrecut 
departe de Sebeşul său drag şi de familia sa. Poezie pe care o vom reproduce şi noi în 
rândurile studiului de faţă, considerând-o mai multe decât relevantă: A venit şi aici 
Crăciunul/Să ne mângâie surghiunul/Cade albă nea/Peste viaţa mea./Care-aici se 
stinge,/Peste viaţa mea/Cade albă nea/Peste suflet ninge./Tremură albastre stele/Peste 
lacrimile mele/Dumnezeu de sus/în inimă a pus/Pâlpâiri de stele/Maica-a 
Domnului/Curată/Ad-o veste minunată/Izvoreşte-n prag,/Zâmbetul tău drag,/Ca o 
sărbătoare,/Zâmbetul tău drag/îl aşteaptă-n prag/Cei din închisoare 287 . 

în cursul lunii februarie 1954 după aproape doi ani petrecuţi în închisoarea de 
la Galaţi, Silviu Cărpinişanu era din nou transferat de această dată în penitenciarul din 
Lugoj. Menţionăm că a executat mai bine de jumătate din perioada anilor de 
închisoare pe care a primit-o. Mai avea însă de executat 26 de luni, adică un interval 
de peste doi ani şi două luni. La 28 mai 1954, poate că Dumnezeu ascultase versurile 
scrise de profesorul nostru şi Serviciul Penitenciar din Ministerul Afacerilor Interene, 
hotăra, deoarece executase deja 21 de luni fără a mai pune în calcul perioada de arest 
anterior condamnării, să-l pună în libertate 288 . Conform ordinului nr. 005.32216/din 
10 iunie 1954, deţinutul ţărănist Silviu Cărpinişanu, a fost pus în libertate, dar se 
impune a face aici menţiunea potrivit căreia, în momentul eliberării sale din 
penitenciarul din Lugoj a fost pus să semneze un document prin care s-a angajat să nu 
divulge nimic în viitor despre cele văzute, auzite şi trăite în sistemul concentraţionar 
prin care a trecut 289 . Citând din memorialistica sa aflăm că în acel moment a dat slavă 
lui Dumnezeu că am ieşit destul de sănătos şi i-am găsit şi pe ai mei tot aşa. Şi i-am 


286 Petru Ioan Faur, Profesorul Silviu Cărpinişanu reprezentant al culturii secolului al XX-lea în Sebeş, 
p. 69. între alimentele care erau admise şi puteau fi trimise enumerăm: brânză, cărnuri afumate, fucte, 
miez de nucă, pâine, slănină, salam, şi 1 kg de zahăr. Nu erau admise borcanele din sticlă, iar 
alimentele trebuiaiu învelite în plastic, celofan sau hârtie. 

287 Petru Ioan Faur, Profesorul Silviu Cărpinişanu reprezentant al culturii secolului al XX-lea în Sebeş, 

p. 68. 

288 C.N.S.A.S., Fond Documentar, dosar Informativ, nr. 72.663, p. 27-33. 

289 Ibidem, p. 30-31. 

mulţumit lui Dumnezeu de câte mi-a ajutat să fac pentru sufletul omenesc, în 
Mormântul fără Cruce al generaţiei noastre 29 °. 

în vara anului 1954 Silviu Cărpinişanu avea 57 de ani şi apreciem că şi-a 
achitat vina de a fi fost membru de partid, cu precădere a Partidului Naţional 
Ţărănesc, una dintre cele mai democratice structuri politice româneşti în perioada 
modernă a ţării noastre. A urmat apoi o perioadă de zeci de ani de monitorizare atentă 
şi marginalizare socială. Din punct de vedere strict profesional îşi găseşte cu greu un 
serviciu, predând mai mult în mediul rural: la Vingard în perioada 1954-1955, la 
Petreşti în anul şcolar 1955-1956 şi apoi la Şcoala generală nr. 2 din Sebeş-Alba în 
perioada 1955-1957 291 . Cu data de 1 septembrie 1957 a fost încadrat pe o catedră de 
Limba latină la Şcoala Medie Mixtă din Sebeş (actualmente Colegiul Naţional 
„Lucian Blaga” din Sebeş-Alba). 

După doi ani de activitate didactică în prestigioasa instituţie de educaţie din 
acest oraş a trecut la pensie (1959) îndeplinind cumulativ vârsta de pensionare şi 
stagiul de cotizare. Dar şi în aceste condiţii, comunitatea locală i-a solicitat să mai 
rămână la catedră pentru că nu se găseau specialişti în limba latină, astfel în perioada 
1959-1970, profesorul Silviu Cărpinişanu a continuat să predea în Liceul din Sebeş cu 
mici perioade de întrerupere. A rămas practic toată viaţa în atenţia serviciilor 
specializate în urmărire operativă şi fîlaj ale Securităţii, aşa cum rezultă din notele 
informative întocmite de ofiţerii care l-au monitorizat, dar şi din infonnările date 
despre el de către diferite surse locale. 

în 20 aprilie 1955 i-a fost luat un nou interogatoriu la biroul local al Securităţii 
din oraşul Sebeş, seara între orele 20 şi 22 30 , aşa cum reiese din dosarul de urmărire 
informativ-operativă care se realiza asupra sa 292 . în toamna aceluiaşi an, în 21 
noiembrie 1955 o sursă sub acoperire, pe numele legendat. Dorin Marian, informa pe 
ofiţerul de securitate Ion Staicu despre organizarea politică a partidelor din plasa 
Sebeş, atât între cele două războaie, cât şi după Silviu Cărpinişanu fiind apreciat ca 
fiind un fel de vicepreşedinte local 293 . Câţiva ani mai târziu, în pofida faptului că 
profesorul Cărpinişanu era trecut prin închisoare şi deja se afla în pensie, ofiţerul 
local de securitate Cornel Fodor, a considerat în 2 aprilie 1963 să întocmească un nou 
dosar de urmărire pe numele lui S. Cărpinişanu pe motive că între cele două războaie 


29° p etm j oan p aur Profesorul Silviu Cărpinişanu reprezentant al culturii secolului al XX-lea în Sebeş, 
p. 70. Vezi în amănunţime prezentarea momentului eliberării din detenţi al fosştilor deţinuţi din motive 
politice în: Radu Ciuceanu, Intrarea în tunel, Bucureşti, Editura Meridiane, 1991, p. 59-61; Iulia Pop, 
Dicoace de gratii ... Momentul eliberării în memoria foştilor deţinuţi politici. Reprezentări ale 
eliberării în memorialistica românească de detenţie, în. Forme de represiune în regimurile comuniste, 
(Coord.: Cosmin Budeancă, Florentin Olteanu, Iaşi, Editura „Polirom”, 2008, p. 205-207. 

291 Petm Ioan Faur, Profesorul Silviu Cărpinişanu reprezentant al culturii secolului al XX-lea în Sebeş, 
p. 44; ; Nicolae Afrapt, Liceul din Sebeş 1945-1989, p. 51-52. 

292 C.N.S.A.S., Fond Documentar, Dosar Urmărire Informativă, nr. 696.323, p. 23. 

293 Ibidem, p. 21. 

mondiale, acesta a activat şi a fost un important propagandist naţional-ţărănesc în 
judeţul Alba 294 . 

O altă sursă sub acoperire denumită generic Marin Tănase, în anul 1967 
infonna pe maiorul de securitate Constantin Dăscăloiu că fiind apropiat şi bun prieten 
al doctorului Radu Cărpinişanu, fiul profesorului şi al nepotului acestuia, menţiona că 
profesorul Silviu Cărpinişanu nu a fost de acord cu intrarea fiului său în rândurile 
Partidului Comunist Român, menţionând uşor maliţios: de ce nu mi-a cerut şi mie 
părerea înainte de a fi făcut acest pas ? Discuţiile purtate cu acesta erau de regulă 
despre literatură, artă, filosofie, S. Cărpinişanu exprimându-se deschis în favoartea 
repunerii în drepturi a filosofului Lucian Blaga. De asemenea, bătrânul profesor s-a 
exprimat constant şi în mod laudativ cu privire la revenirea la unele aspecte pozitive 
din perioada interbelică şi anume: o deschidere spre obiectivitate istorică, 
reintroducerea în circuitul şcolar a cântecelor Hora Unirii şi Deşteaptă-te române!, 
reconsidrarea rolului educativ, formativ şi patriotic al istoriei în şcoală, dar şi altele. 

în perioada anilor 1967-1973, maiorul de securitate C. Dăscăloiu de la 
Serviciul Sebeş-Alba, trasa sursei acoperite sub legenda Marin Tănase să-l 
monitorizeze îndeaproape pe bătrânul profesor, acesta fiind considerat în continuare 
un element care nu era demn de încredere, deoarece întreţinea relaţii de amiciţie cu 
foşti ofiţeri ai Annatei Regale, dar şi cu intelectualii oraşului din perioada decadelor 
interbelice, mulţi dintre aceştia activând odinioară în rândurile naţional-liberalilor şi 
naţional-ţărăniştilor din judeţul Alba 295 . 

între anii 1973-1982 mai multe surse dau în continuare relaţii despre viaţa şi 
faptele profesorului S. Cărpinişanu, apreciind că în casa acestuia nu intră decât fiul 
său, medicul Radu Cărpinişanu, alte surse apreciau că în anul 1974-1975, profesorul 
este în vârstă, bolnav şi mai mult întins la pat. O altă sursă a Securităţii locale oferă 
aceeaşi înfonnaţie şi în 25 august 1978. în 26 mai 1982, sursa legendată sub numele 
de Vasilescu, nota că în 22 mai acelaşi an, profesorul Cărpinişanu s-a stins din viaţă 
în vârstă de 87 ani 296 . Sursa mai aprecia că parohul comunităţii preotul dr. Petru 
Brudea, şi el fost deţinut politic şi membru al naţional-ţărăniştilor din judeţul Alba, a 
cuvântat la moartea profesorului subliniindu-i atât meritele, cât şi realizările intr-un 
panegiric magistral. Două luni mai târziu, locotenentul Vaier Popa din cadrul 


294 Ibidenv, Nicolae Afrapt, Liceul din Sebeş 1945-1989, p. 52. 

295 C.N.S.A.S., Fond Documentar, Dosar Urmărire Informativă, nr. 696.323, p. 16; Nicolae Afrapt, 
Liceul din Sebeş 1945-1989, p. 53. Maiorul de Securitate C. Dăscăşoiu elaborase un plan în patru 
puncte, astfel încât sursa Marin Tănase trebuia să urmărească mai multe aspecte ale vieţii profesorului 
S. Cărpinişanu. Sursa urma să raporteze imediat dacă profesorul avea relaţii în Unitatea militară din 
Sebeş-Alba sau dacă intenţiona să îşi facă relaţii în sus numita unitate; dacă intelectualii din localitate 
aveau relaţii cu ofiţerii şi civilii care activau în Miliţia, Securitatea şi Garnizoana militară din Sebeş 
sau chiar cu ofiţeri de grad inferior din Biroul local al Securităţii; dacă profesorul oferă contra cost sau 
chiar pe gratis meditaţii copiilor cadrelor militare indiferent de instituţia din care aceştia proveneau din 
Sebeş sau Alba Iulia, respectiv să se facă eforturile necesare pentru a fi infiltrat agentul Mişu Grosu în 
cercul apropiaţilor lui Silviu Cărpinişanu 

296 C.N.S.A.S., Fond Documentar, Dosar Urmărire Informativă, nr. 696.323, p. 20. 

Serviciului Securitate din Sebeş-Alba propunea la 7 iulie 1982 eşaloanelor superioare 
judeţene şi centrale clasarea materialelor şi documentelor adunate despre profesorul 
Cărpinişanu şi scoaterea acestuia din evidenţele informative şi din activitatea 
serviciului judeţean de filaj operativ şi monitorizare ambientală (ascultare tehnic- 
operativă) 297 . 

Concluzionăm prin a afirmarea că din cei 87 ani de viaţă, 50 de ani, profesorul 
Cărpinişanu i-a oferit şcolilor din Sebeş şi împrejurimi, 42 de ani s-a aflat sub 
monitorizarea servicilor poiţiei politice din România comunistă, iar 2 ani în detenţie 
din motive politice, cu precădere din „vina” de a fi fost membru al Partidului 
Naţional Ţărănesc. 


297 Nicolae Afrapt, Liceul din Sebeş 1945-1989, p. 54. 

CINCI DECENII CONTROVERSATE. 
B.O.R. ŞI STATUL COMUNIST 


Luminiţa -Elena BALABAN 298 


Abstract: Considered an institution with a strong impact on the masses by the doctrine and type of 
behavior imposed (humility) B.O.R. was severely criticized after thefall of communism. For B.O.R. the 
approximately 50 years of communism it represents an extremely difficult period in his history, when 
it was wanted to turn this institution into a state agency. 

The role of the Church in preserving the Christian conscience of Romanians, while it had 
been established an extremely violent atheist policy, it was a difficult one. Gallery of clergy who 
opposed communist disease, paying the price of their lives and their families, it will remain in history 
as the undeniable evidence against all those accusations of "collaborationism". 

Keywords: BOR , regimul comunist, religie, Rugul Aprins. 


Noul „Ev Mediu ” pe care-1 anunţa filosoful rus Berdiaev a cuprins România 
după nefasta întâlnire de la Yalta a liderilor marilor puteri care şi-au trasat sferele de 
influenţă după bunul plac. Ocuparea de către Stalin a Europei Răsăritene şi impunerea 
controlului sovietic asupra acestui spaţiu s-au concretizat într-o atitudine ofensivă 
antiamericană şi antioccidentală, marcând un nou război de această data rămas în 
istorie sub denumirea de „Războiul Rece”. 

Partidul Comunist din România şi-a luat încă de la înfiinţarea sa în serios rolul 
prin care unnărea impunerea unei stări de obedienţă faţă de Uniunea Sovietică, 
înregimentarea României în blocul sovietic, s-a realizat la toate nivelurile şi sub toate 
aspectele. 

înfiinţarea Republicii Populare România printr-un act a cărui legalitate 
rămâne susupectă, pune bazele statului totalitar. încă de la început însă, anumite 
segmente sociale au tratat cu mefienţă noul partid politic detectând în acesta o 
maladie gravă. Dintre cei care au înţeles pericolul pe care-1 reprezenta noua orientare 
care se prefigura pe scena politică românească postbelică au fost şi reprezentanţii 
Bisericii, atât Ortodocşi cât şi Greco- Catolicii sau Uniţii din Transilvania . 

Grefată pe fondul influenţei sovietice, concepţia P.C.R. despre religie şi 
instituţia sa este în mod evident, în detrimentul acesteia. Filosofia Marxist-leninistă 
erijată în însăşi esenţa ideologiei comuniste promovează o atitudine anticlericală şi 
atee care vizează instaurarea unei împărăţii pământeşti. Conform marxismului, 
singurul capabil să vindece omenirea de tarele sale este proletariatul, care trebuie 
emancipat de orice dominaţie. Religia, în concepţia lui Marx este instrumentul cu care 


298 Serviciului Judeţean Neamţ al Arhivelor Naţionale. 

burghezia a reuşit să supună masele. Etichetată drept “opium” pentru popor, religia 
trebuia înlăturată:” împărăţia lui Dumnezeu nu este altceva decât o formă detenninată 
istoric şi folosită de către clasele conducătoare pentru propriile avantaje” 299 . 

Pe fundamentul constituit de filosofia lui Marx, Lenin militează pentru un 
machiavelism politic absolut, stabilind că „în politică nu există morală, doar 
eficacitate”. Promovând acest deziderat el fixează o delimitare precisă între instituţia 
politică şi cea religioasă, Stat şi respectiv Biserică. 

Diferenţa de doctrină între creştinism şi comunism, repectiv între “homo 
religiosus ” supus unei puteri transcedentale şi “homo sovieticus omul de tip nou 
eliberat de orice prejudecată este generatoare de antipatii violente ale celui din urmă. 
Acesta valorificând legile ştiinţifice ale materialismului dialectic şi istoric se 
evaluează la nivel de lider politic, singurul eficient în exercitarea unei guvernări 
perfecte. 

în România, în ceea ce priveşte situaţia religioasă, nu s-a urmat ad litteram 
modelul sovietic. Dat fiind rolul pe care l-a avut Biserica Ortodoxă Română în 
prezervarea sentimentului coeziunii şi identităţii naţionale în timp, mai ales în sec. 
XVIII şi XIX şi credibilitatea de care s-a bucurat în rândul maselor, Statul a încercat 
să-şi apropie această instituţie în scopuri utilitariste. 

în Constituţia din 1923 Biserica Ortodoxă fusese declarată „dominantă” şi i se 
stabiliseră privilegii, printre care, plata salariilor clerului de către Stat. Această lege a 
fost valorificată de Statul Comunist în detrimentul Bisericii prin încercarea de a o 
transforma intr-un instrument al său care sa-i asigure supunerea din partea poporului. 
A fost demarată, totodată, o campanie virulentă de minimalizare a Bisericii şi a 
reprezentanţilor săi, punându-se bazele celebrei ipoteze a colaborării acestora cu 
regimul totalitar. 

Controversatul raport dintre B.O.R şi Statul Comunist Român implică două 
abordări fundamentale -din perspectiva politică şi religioasă, accentul căzând pe 
răspunsul la întrebarea “în ce măsură raportul de subordonare se datorează 
agresivităţii Statului şi în ce măsură atitudinii ecleziale?”. 

Comparat cu alte culte, Ortodoxismul este acuzat de pasivitate, de supunere şi 
chiar de colaborare cu forţe obscure ale regimului comunist. Explicaţia acestui tip de 
comportament (dacă e să-l considerăm pasiv) ar consta în lipsa unui sprijin extern 
puternic. Biserica Ortodoxă Rusă, sub protecţia căreia se afla Biserica Ortodoxă 
Română era înregimentată intr-un sistem legislativ opresiv. Studiul lui Meyndorff 
relativ la situaţia Bisericii Ortodoxe Ruse oferă o perspectivă pesimistă asupra 
“armoniei “dintre cele două instituţii, politică şi religioasă în perioada comunistă. 

„Această atitudine se exprimă mai cu seamă prin hotărârile Comitetului 
Central al Partidului din 10 noiembrie 1954, semnate de secretarul N.Hrusciov şi 
apărute în Pravda din 11 noiembrie 1954, ” care anunţau materialismul dialectic ca 


299 Paul Negruţ, Biserica şi Statul, O interogaţie asupra modelului simfoniei byzantine. Oradea, Ed. 
Institutului biblic „Emanuel”, 2000, p. 86. 

doctrină a noii orientări politice , desconsiderând religia. Măsurile care vizau 
eradicarea principiilor religioase au demarat la nivel legislativ cu Constituţia din 1918 
care garanta “libertatea religioasă” şi “libertatea propagandei religioase şi 
antireligioase” ; în timp, manifestărilor din ce în ce mai vituperante la adresa religiei 
li s-au oferit acoperiri legale - în 1929 “era vorba doar de o libertate a confesiunii 
religioase şi a propagandei antireligioase ” 300 . 

în aceste condiţii B.O.R era pusă practic în imposibilitatea de a rezista şi 
riposta intr-un mod eficient, spre deosebire de Bisericile Catolice şi Protestante care 
au beneficiat de sprijinul oferit de Vatican. Cadrul legislativ impus de Statul totalitar 
român devine unul din ce în ce mai constrângător pentru instituţia bisericii. 

Legea “Cultelor Religioase” din 4 august 1948 a conferit Ministerului Cultelor 
controlul în problemele legate de situaţia cultelor legal recunoscute. Formularea 
acestor articole era echivocă, oferind “libertatea de conştiinţă şi de credinţă ” şi în 
acelaşi timp, condiţionând această libertate de cooperarea cu statul, care putea revoca 
recunoaşterea legală a unui cult atunci când acesta era considerat o ameninţare pentru 
securitatea internă, ordinea publică şi moralitatea generală. Această lege urmărea, 
prin aplicarea ei, imixtitunea partidului în sfera ecleziastică intr-un mod irevocabil. Se 
impunea deci, alegerea episcopilor sub controlul statului, centralizarea administraţiei 
sub autoritatea unui singur patriarh, naţionalizarea proprietăţilor şi fondurilor 
Bisericii, preluarea de către stat a tuturor instituţiilor de învăţămând religios, 
culminând cu interzicerea unor practici relegioase, de exmplu, celebrarea publică a 
sărbătorilor de Paşte sau Crăciun. 

Concomitent cu măsurile legale care vizau sabotarea Bisericii exista si un 
plan, -planul Vişinschi (comisar adjunct al Afacerilor Externe al URSS, considerat 
“pumnul lui Stalin” în România), care exprima clar intenţia antireligioasă. P. Negrutiu 
consemnează în lucrarea sa următoarele puncte din acest plan:- „controlul asupra 
clerului şi asupra liderilor religioşi prin încadrarea acestora în regim bugetar, 
lichidarea liderilor indezirabili şi implantarea de lideri religioşi, instruiţi de către 
sovietici, în poziţii cheie, interzicerea activităţilor bisericeşti sau religioase, cu 
excepţia slujbelor de închinare şi a liturghiilor -doar între zidurile bisericilor, crearea 
unui front ortodox comun, loial puterii comuniste împotriva bisericilor 
occidentale,, 301 . Astfel se conturează în mod evident o concluzie: atitudinea 
antioccidentală de care este acuzată B.O.R. se datorează ingerinţei ideologiei 
comuniste în structurile religioase româneşti. 

Programul de represalii împotriva clerului demarează în toamna anului 1944 
prin verificarea bilunară a liderilor Bisericii, cenzurarea publicaţiilor religioase, 
verificarea coresponenţei Patriarhului şi deportarea în U.R.S.S. a preoţilor care se 
împotriveau regimului. 


300 Jean Meyendorff, Biserica Ortodoxă ieri si azi , Ed. „Anastasia”, 1996, p.l 13. 

301 Paul Negrut, op. cit. 

Noii lideri politici declanşaseră o adevărată apocalipsă a culturii, iar sfera 
publicaţiilor religioase nu a fost omisă. Cenzorii de la Departamentul Cultelor erau 
incapabili să înţeleagă conţinutul şi mesajul lucrărilor pe care le distrugeau, făcându- 
şi mereu simţită prezenţa terifiantă la toate adunările bisericeşti. în ceea ce priveşte 
încercarea de minimalizare a sacralităţii B.O.R prin introducerea de preoţi falşi, 
instigatori, acesta s-a făcut atât prin introducerea efectivă a acestori impostori, dar şi 
printr-o manipulare psihologică prin răspândirea zvonurilor cu privire la “securiştii în 
sutană ”. 

Î.P.S. Antonie Plămădeală susţine că „zvonul acesta era o fonnă de a ne 
menţine sub control, sub teroare, de a preîntâmpina orice împotrivire sau revoltă”. 302 

în 1947 sunt elaborate două legi care vizau pensionarea preoţilor şi 
redistribuirea scaunelor episcopale, vizând înlocuirea clericilor din adunările 
epsicopale cu membrii partidului. 

Prin alegerea Patriarhului -Iustinian Marina, 24 mai 1948, a majorităţii 
Sfântului Sinod şi a Consiliului Naţional al Bisericii ca şi a administraţiei patriarhale 
de către membrii Partidului Comunist şi prin supunerea întregii organizări bisericeşti 
la un control financiar direct de către miniştri, guvernul a preluat şi a transfonnat 
Biserica Ortodoxă într-o altă agenţie a sa. Ministrul Finanţelor de la acea dată 
considera absolut normal acest act, care nu face decât să protejeze situaţia statului 
„Altarul trebuie să rămână altar şi nu club politic reacţionar” 303 . 

Dincolo de atitudinea de supunere la care era obligat clerul, există însă 
nenumărate cazuri în care preoţii ortodocşi au militat împotriva noii maladii ce pusese 
stăpânire pe România. înţelegându-şi menirea, aceşti „luptători cu crucea în mână ” 
au valorificat din plin poziţia pe care o aveau în comunitate învăţându-i pe oameni că 
nu Marx, ci Iisus Hristos este adevăratul mântuitor. Prin cuvântul lor, rostit duminică 
de duminică, sărbătoare de sărbătoare, aşezau cărămidă peste cărămidă în zidul 
credinţei. Istoria noastră va păstra mereu numele acelor preoţi orodocşi care au făcut 
cinste instituţiei pe care au reprezentat-o şi în spiritul căreia şi-au jertfit vieţile. 

Acuzaţiilor de colaboraţionism cu statul se opun activităţile de rezistenţă şi 
suferinţele unor clerici ca Î.P.S. Antonie Plămădeală, Mitropolitul Ardealului, Preotul 
Gheorghe Calciu, Părintele Cleopa, Preotul Mina -Dobzeu, Părintele Arsenie Boca, 
Preotul Grigore Băbuş, Preotul Sofian Boghiu, Preotul Iustin Pârvu , Preotul 
Gherontie Puiu, Părintele Constantin Galeriu, Preotul Ilie Lăcătuş, Preotul 
Constantin Voicescu şi lista continua mult cu nume celebre sau mai puţin celebre ale 
preoţilor care nu au făcut compromisuri cu noua conducere ateistă. 

Despre viaţa pe care a trebuit s-o suporte din cauza convingerilor sale, Î.P.S. 
Antonie Plămădeală afirma intr-un interviu acordat lui Dan Pavel în Revista 22, din 
ianuarie 1990, că l-a marcat şi că -şi doreşte să facă o radiografie a vieţii religioase în 


302 Dan Pavel, Cine, ce şi de ce? Interviuri despre politică şi alte tabu-uri. Bucureşti, Ed. „Polirom”, 
Bucureşti, 1998, p 49. 

303 Negrut, Paul, op. cit., p. 114. 

cei 40 de ani de comunism, pentru ca noi, cei de astăzi, să putem înţelege şi să ne 
gândim de două ori înainte de a arunca pietre... 

“In 1949 am fost condamnat la 7 ani de temniţă grea, dar vreme de cinci ani 
am fost fugar. Până la urmă am fost arestat. Zi şi noapte am fost anchetat în temniţă, 
apoi mutat la Galaţi, la Jilava. N-am făcut decât doi ani de temniţă grea pentru că am 
beneficiat de un decret de amnistie. In 1949 din cauză că eram condamnat politic, am 
fost caterisit, adică şters din rândul clerului, apoi în 1959 am fost reprimit. M-am 
înscris la doctorat. La sfârşitul celui de-al treilea an am fost eliminat din facultate, dat 
din nou afară din preoţie şi monahism, tuns şi bărbierit, îmbrăcat civil şi lăsat să mă 
descurc singur. Trei ani am lucrat cu ziua la construcţii, la vopsit tablă, pe unde se 
putea, iar în 1962 am fost angajat la Fabrica de Mase Plastice unde măturam 
atelierele”. 304 

Un alt caz dramatic este cel al Părintelui Gheorghe Calciu, declarat „duşman 
personal al lui Ceauşescu” şi care a trebuit sa execute 21 de ani de închisoare politică. 
Era student la Medicină în anul III, în 1948, şi-şi susţinea vehement convingerile 
religioase şi anticomuniste. Din acest motiv a fost întemniţat timp de 14 ani (1948- 
1962), acuzat de “subminarea securităţii statului şi obligat să trăiască ororile 
reeducării de la Piteşti. în toţi aceşti ani, însă contrar noii ideologii promovate de 
partid, credinţa în Dumnezeu devine tot mai puternică astfel încât îmbrăţişează 
preoţia după ce a fost eliberat şi creează un curent subteran de rezistenţă, susţinut mai 
ales de tineri teologi printr-o serie de predici cunoscute sub denumirea de CELE 
ŞAPTE CUVINTE CĂTRE TINERI. Este închis din nou (1979-1984), aceste predici 
fiind considerate ca «veritabile atacuri la adresa dictaturii lui Ceauşescu» 305 ”. 

Din galeria reprezentanţilor puterii spirituale din România anticomunistă, face 
parte şi Părintele Mina Dobzeu din Huşi, cel care l-a creştinat pe evreul Nicolae 
Steinhardt în închisoarea de la Jilava. A făcut puşcărie de trei ori (1948- la Galaţi, 
1959-1966 şi 1988- la Jilava) din considerente politice. Părintele povesteşte că prima 
dată a fost întemniţat pentru că a lansat o campanie împotriva noii legislaţii impuse de 
guvern. „în 1948 când s-a scos învăţământul religios din şcoală, am răspândit afişe 
prin Huşi. Atenţionam poporul credincios că au venit vremuri grele asupra noastră. 
Au scos icoana Domnului Iisus şi au pus icoana lui Stalin {...}. Le spuneam: Feriţi - 
vă de învăţăturile staliniste, ţineţi-vă credinţa, îndrumaţi copiii să meargă la biserică. 
Să avem încredere că puterea lui Antihrist va cădea 306 ”. 

în acelaşi rând al preoţilor care nu au abdicat de la credinţa lor este şi 
Părintele Arsenie Boca de la Mănăstirea Sâmbăta de Sus. Influenţa pe care o exercita 
asupra enoriaşilor prin propovăduirea Cuvântului lui Dumnezeu era alarmantă pentru 
comunişti. îşi susţinea atitudinea anticomunistă atât prin predicile sale cu un impact 
foarte puternic asupra oamenilor, cât şi prin propriile sale exemple. îi ajuta pe 


304 Interviu acordat lui Dan Pavel în Revista 22, anul I, numărul 1, 20 ianuarie 1990. 

305 Claudiu Târziu, Jurnalul Naţional , 5 aprilie 2004. 

306 Idem, p. 7. 

partizanii din Munţii Făgăraşului în mişcarea lor de rezistenţă. A fost mutat de la 
Mănăstirea Sâmbăta de Sus la Mănăstirea Prislop, în scopul de a-1 izola de oamenii 
care-I căutau sfaturile înţelepte. 

„Mutarea Părintelui Arsenie la Prislop era în realitate o trimitere în surghiun, 
unde în condiţiile de atunci ar fi murit de frig, de boli şi de subnutriţie. <...> Totul 
acolo era în paragină, de la clădirea bisericii la construcţiile adiacente, de strictă 
necesitate” 307 notează Dan Lucinescu, un apropiat al Părintelui Arsenie, el însuşi 
fiind obligat la o detenţie de 15 ani, coleg de celulă cu Părintele Iustin Pârvu, în 
închisoarea de la Suceava şi “beneficiar al reeducării ” de la Piteşti. De la Mănăstirea 
Prislop, Părintele Arsenie este luat şi dus în lagărul de deţinuţi de la Ocnele Mari, 
apoi de aici mutat la şantierul Poarta Albă din cadrul complexului “Canalul Dunăre - 
Marea Neagră”. 

Inscriindu-se în acelaşi registru al rezistenţei anticomuniste, Părintele 
Gherontie Puiu de la Mănăstirea Caraiman din Bucegi oferă un exemplu 
cutremurător de rezistenţă împotriva noului regim şi de consecvenţă în credinţa sa. 

Părintele şi-a făcut ucenicia la Mănăstirea Neamţ. “în 1959 toţi călugării de la 
Neamţ au fost arestaţi de Miliţie şi duşi cu dubele, la muncă forţată la Fabrica de 
Textile din Iaşi.Tuns, ras, bătut şi batjocorit, după 3 săptămâni, Gherontie Puiu a fugit 
din baracă, dar a fost prins şi arestat, fiind acuzat că i-ar fi atacat pe miliţieni şi ar fi 
încercat să-i omoare. A fost condamnat la 15 ani de muncă silnică, la Periprava. 308 ” A 
fost mutat de acolo la Tulcea, de unde a reuşit să fugă, ajungând la Timişul de Sus. A 
urcat în munţi, s-a ascuns într-o peşteră unde şi-a improvizat şi un mic altar şi a trăit 
timp de un deceniu, izolat, ca sihastru, printre fiarele din Munţii Bucegi. Abia în 1989 
se întoarce la Mănăstirea Neamţ, unde urmează cursurile Seminarului Teologic, fiind 
numit mai întâi diacon, apoi preot. 

Părintele Sofian Boghiu de la Mănăstirea Antim oferă un alt exemplu de 
rezistenţă anticomunistă. A fost închis sub acuzaţia “de uneltire contra orânduirii 
sociale, prin activitatea mistică duşmănoasă în cadrul Organizaţiei RUGUL APRINS 
şi condamnat la 16 ani de muncă silnică la Jilava, Aiud şi Salcia. 

Despre Mişcarea RUGUL APRINS, Î.P.S. Antonie Plămădeală spune că este 
una dintre cele mai “îndrăzneţe acţiuni concrete de rezistenţă spirituală ortodoxă 
împotriva comunismului” 309 . 

Acest fenomen a fost iniţiat de Părintele Daniil Tudor şi s-a desfăşurat la 
M.rea Antim. Sintagma RUGUL APRINS are conotaţii biblice - în Vechiul 
Testament se povesteşte cum Moise a văzut în pustiu un rug care ardea încontinuu şi 
nu se mistuia. Esenţa de principiu a RUGULUI APRINS este îndumnezeirea omului 
prin rugăciune continuă în numele lui Iisus. Aceasta era de altfel şi activitatea 


307 Dan Lucinescu, PĂRINTELE ARSENIE BOCA un sfânt al zilelor noastre , Ed. SIAJ, 2009, p. 57. 
3°8 g r0 ş llra Mănăstirii „înălţarea Sfintei Cruci” Caraiman- Buşteni. 

309 Antonie Plămădeală, Rugul Aprins, Sibiu, 2002. 


95 



Analele Liceului „Vasile Conta” Târgu-Neamţ, Istorie, 1/2019 


grupului care refuza doctrinele marxist leniniste promovate de regimul totalitar în 
speranţa atrofierii spiritului religios. 

Membrii acestui grup erau în marea lor majoritate intelectuali, printre aceştia 
numărându-se- Prof .Tudor Vianu, romancierul Ion Marin Sadoveanu, filosoful 
Mircea Vulcănescu, poetul Ion Barbilian, preotul Vasile Voiculescu, preotul Dumitru 
Stăniloae. 

„întâlnirile de la Mănăstirea Antim aveau loc în mod obişnuit joi seara, fie în 
bibliotecă, fie în pridvorul mănăstirii şi erau prezidate de către stareţul de atunci al 
mănăstirii, în persoana Preacuviosului Părinte Arhimandrit Vasile Vasilache. Se 
citeau piese literare (comentate apoi dintr-o perspectivă teologică), texte 
scripturistice, patristice şi filosofice, sau erau dezbătute chestiuni diverse din 
actualitatea imediată, culturală, economică si socială” 310 . 

„în anul 1950 începe calvarul arestărilor, când grupul e acuzat de fascism şi 
atitudine ostilă faţă de orânduirea comunistă. Părintele Agaton a fost condamnat la 5 
ani de muncă zilnică, pedeapsă pe care a executat-o în diverse lagăre de muncă, 
inclusiv la Canalul Dunărea-Marea Neagră, cimitir al elitei româneşti. După 
eliberarea din detenţie, Părintele Agaton s-a mutat la Mănăstirea Sihăstria Neamţ, 
fiind hirotonit schimnic de Părintele Arhimandrit Cleopa Ilie şi ulterior numit Stareţ 
al Mânăstirii Rarău, pe 15 noiembrie 1953, sub numele Daniil Tudor 311 ”. 

în cei aproape 50 de ani de communism se înregistrează două mari fenomene 
spirituale prin care s-a încercat păstrarea sentimentului religios în acel cadru de 
teroare. Este vorba despre mişcarea RUGUL APRINS, iniţiată de Părintele Daniil 
Tudor şi Mişcarea de la Sâmbăta de Sus, Mănăstirea Brâncoveanu, din Făgăraşi şi 
apoi mutată la Mănăstirea Prislop iniţiată şi dezvoltată de Părintele Arsenie Boca . 

Este de notat că aproape toţi participanţii la aceste mişcări de rezistenţă au 
suferit ani grei de temniţă şi totuşi ei nu şi-au abandonat crezul, luptând în continuare. 

Rezistenţa ortodoxă s-a dovedit mai puternică decât toate metodele de tortură 
utilizate de comunişti. Recensământul din 7 ianuarie 1992 demonstrează acest adevăr. 

Dintr-un total de 22 760 449 de locuitori din România, 86,8 % s-au declarat 
ortodocşi şi doar 25 000 de locuitori au declarat că nu au religie, iar 11 000 sunt atei. 

Aceste cifre demonstrează o activitate susţinută de B.O.R. în detrimentul 
„educaţiei ateist ştiinţifică” şi în scopul menţinerii poporului român într-o sferă 
spiritual religioasă. 

„Colaboraţionismul” de care este acuzată B.O.R se concretizează într-o 
atitudine diplomatică şi extrem de prudentă a membrilor clerului ortodox. în contextul 
în care prin noua legislaţie era transformată într-o simplă instituţie a statului, B.O.R. 
trebuia să găsească o metodă de supravieţuire. Supravieţuirea B.O.R. echivala cu 
menţinerea unei spiritualităţi a poporului român, în detrimentul spiritului ateist 
promovat de partidul de guvernământ. 


310 https://www.crestinortodox.ro/religie/rugul-aprins-la-manastirea-antim-bucuresti-125384.html. 

311 https://iurnalspiritual.eu/miscarea-spirituala-rugului-aprins-nucleu-de-iradiere-duhovniceasca/. 

MITROPOLITUL VISARION PUIU. 
LEGĂTURI CU ZONA NEAMŢULUI 


Col. (r.) Dumitru STAVARACHE 312 


Abstract: In our comunication, The metropolitan Visarion Puiu. Conections with Neamţ area, we 

try to remind a forgotten personaliity and its connections with the Neamţ area. Trough these 
connections, which were permanent, he helped people and institutions in the Neamţ area. A proof that 
he loved this area is olso the one that pepared his eternal resling place near Neamţ monastery. 


Keywords: Metropolitan Visarion Puiu, Neamţ monastery, personalities from the Neamţ area. 


Considerăm că este de datoria noastră - scria I.P.S.Daniel, mitropolitul Moldovei şi 
Bucovinei, actualul P.F.Părinte Patriarh al României - să cinstim lumina credinţei 
ortodoxe şi a faptelor vrednice pe care a lăsat-o posterităţii, mai presus de tumultul 
vremii şi de umbra firii umane fragile, Mitropolitul Visarion Puiu al Bucovinei, păstor 
şi luptător, “călugăr ostaş”, cum îl numea Nicolaie Iorga 313 . 


Cine a fost Visarion Puiu 

Despre Visarion Puiu (n. 1879, Paşcani, România-d.1964, Viels Maisons, 
Franţa) a fost interzis să se scrie sau să se vorbească până la evenimentele din 1989. 
Aceasta ca urmare a condamnării lui la moarte, în contumacie, de către Tribunalul 
Poporului din Bucureşti (1946) şi a caterisirii lui, la presiunea politică a acelui regim, 
de către Sf. Sinod al Bisericii Ortodoxe Române (1950). După 1990 (anul în care Sf. 
Sinod al Bisericii Ortodoxe Române a anulat nedreapta caterisire din 1950), au apărut 
iniţial articole, apoi, mai multe lucrări ce i-au fost consacrate. 314 


312 Istoric militar, Bucureşti. 

313 Daniel, Mitropolitul Moldovei şi Bucovinei, în Cuvânt-înainte la cartea Mitropolitul Visarion Puiu, 
însemnări din viaţa mea , ediţie, note şi addenda de Dumitru Stavarache şi Gheorghe Vasilescu, editura 
Trinitas, Iaşi, 2004, p.8. 

314 Dumitru Stavarache, Mitropolitul Visarion Puiu. Documente din pribegie (1944-1964), Editura 
Moldopress, Paşcani, 2002, 446p; Dinu Costin, Mitropolitul Visarion Puiu. Activitatea în Misiunea 
bisericească română din Transnistria, Teză de Licenţă, îndrumători Mihai Spătărelu, Dumitru 
Stavarache, Bucureşti, 2003, 14lp; Mitropolitul Visarion Puiu, însemnări din viaţa mea (ediţie îngrijită 
de Dumitru Stavarache şi Gheorghe Vasilescu), Editura Trinitas, Iaşi, 2004, 180 p + 32 pl, reeditată în 
anul 2014, Editura Doxologia, Iaşi; Dumitru Stavarache, loan Negoescu, Mitropolitul Visarion Puiu. 

Pentru a pune în evidenţă dimensiunea personalităţii lui Visarion Puiu, pe care 
Nicolae Iorga îl considera ca fiind cel mai învăţat cleric al epocii, enumerăm 
următoarele repere: împlinirile ca ierarh: episcop al Argeşului (1921-1923); episcop 
de Hotin (1923-1935); mitropolit al Bucovinei (1935-1940); şef al Misiunii 
Bisericeşti Ortodoxe Române în Transnistria şi Mitropolit al Odesei (1942-1943); 
fondator şi conducător al Episcopiei Ortodoxe a Românilor din Străinătate (1945- 
1958); Rol determinant în înfiinţarea unor eparhii în ţară (Hotin, Maramureş, 
Timişoara) şi peste hotare (SUA, Canada, Europa Occidentală); Bogată activitate 
publicistică (circa 40 de lucrări tipărite până în anul 1944, sute de articole şi studii), în 
care a abordat probleme de istorie a creştinismului, de educaţie şi morală creştină, de 
pregătire a tinerilor pentru viaţă; Intensă corespondenţă cu Biserici din Occident, 
Orient, cu aşezăminte de la Muntele Athos, cu mari personalităţi ale vremii, cu 
prestigioase instituţii ştiinţifice; Ajutor material acordat diverselor instituţii culturale 
şi de învăţământ din Iaşi, Cernăuţi, Bucureşti, Paris, Strassbourg; Sprijin moral şi 
material pentru instruirea ca teologi, a unor tineri din afara graniţelor României, în 
special din ţările sud-Dunărene; Donaţii (manuscrise, cărţi, obiecte, tablouri ş.a.), 
făcute Academiei Române, Muzeului Militar Naţional, Muzeului din Odesa, 
Arhivelor Naţionale Române, unor biblioteci, biserici, mănăstiri; Demersuri 
(memorii, apeluri, scrisori) către organisme internaţional (ONU), şefi de state (URSS, 
SUA, Franţa), importante personalităţi bisericeşti şi laice pentru: eliberarea României, 
a altor ţări şi popoare de sub ocupaţia şi influenţa sovietică; pace şi lichidarea 
focarelor de conflict, cu referiri special la zona Ierusalimului. 

Concepţia că eparhiile trebuie să constituie adevărate fortificaţii de 
spiritualitate românească la graniţele ţării o găsim prezentă la înaltul ierarh al B.O.R. 
în acest sens a acţionat direct în eparhiile de graniţă pe care le-a condus - Hotin, 
Bucovina, Maramureş, Transnistria. Cu altele, aflate în afara subordonării sale 
directe, a stabilit relaţii de prietenie şi colaborare. 


Relaţiile cu Biserica Anglicană. Documente (1921-1954), Editura Publirom, Bucureşti, 2004, ediţie 
bilingvă română-engleză, 176 p fiecare ediţie; Constantin N. Tomescu, Prietenul meu Visarion Puiu 
(ediţie îngrijită de Dumitru Velenciuc şi Dragoş-Radu Mihai), Suceava, 2005, 93 p + 18 pl.; 
Arhimandrit Visarion Puiu, Documente inedite, 1908-1917, ediţie îngrijită de Pr.Eugen Drăgoi, Editura 
Episcopiei Dunării de Jos, Galaţi, 2005, 174p; Dumitru Stavarache, Ion Negoescu, Mitropolitul 
Visarion Puiu.Relaţiile cu biserici din Canada şi S.U.A.-Documente, Editura Publirom, Bucureşti, 
2005, 320p; Dr.Antonie Plămădeală, Visarion Puiu.Documente şi Visarion Puiu.Corespondenţă, 
Editura Arhiepiscopiei Ortodoxe Române, Sibiu, 2005, 15lp şi 18lp; Dumitru Stavarache, Ion 
Negoescu, Mitropolitul Visarion Puiu. Relaţiile cu biserici din Athos, Editura Artpress Târgovişte, 
2008, 294p +10 pl; Mario Gâdili, II Metopolita Visarion Puiu, Abbazia di Maguzzano, Italia, 2009, 
93p; Protoiereu Ioan Lisnic, Mitropolitul Visarion Puiu: viaţa şi opera sa bisericească. Editura 
Labirint, Chişinău, 2010, 135p +9 pl; Pr.dr.Cristinel Ştefan Tănasă, Visarion Puiu.Biografia unui 
mitropolit. Editura Doxologia, Iaşi, 2017, 217p +40p bibliografie şi anexe. 

Legăturile cu zona Neamţului 

Relaţiile şi legăturile, lui Visarion Puiu, cu ţinutul Neamţului, au fost diverse şi 
au acoperit, în timp, întreaga sa perioadă de până la plecarea în pribegie (1944). în 
comunicarea noastră le vom prezenta cronologic, detaliind acolo unde avem 
mărturiile documentare ale cercetării noastre. Ca surse am folosit: lucrări edite 315 , 
documente existente în arhive şi biblioteci 316 , convorbiri cu martori oculari, persoane 
care l-au cunoscut 317 . 

O primă legătură ar fi aceea a originii sale nemţene, după tată, bunicul său 
fiind preot în Girov, Neamţ, iar mama din Roman. 

O altă etapă o constituie perioadele petrecute la Roman: prima, cea de 
şcolarizare - clasa a patra primară la Şcoala nr.3, Roman şi Seminarul „Sf.Gheorghe”, 
până în anul 1894, când pleacă la Seminarul “Veniamin Costache”, la Iaşi; cea de a 
doua (1905-1908) când, după absolvirea Facultăţii de Teologie la Bucureşti şi o 
perioadă de lucru la Casa Bisericii (viitorul Minister al Cultelor) revine în Episcopia 
Romanului, unde intră în cinul monahal (1905) şi pleacă la studii la Academia 
Duhovnicească din Kiev (1907-1908). Despre aceaste perioade petrecute la Roman 
avea să povestească mai târziu în însemnările sale 318 ; cu talent de povestitor, face o 
frumoasă descriere a oraşului şi împrejurimilor, a etapelor de şcolarizare, a oamenilor 
pe care i-a cunoscut - profesori, ierarhi, diferite personalităţi laice şi bisericeşti. 

în perioada pe care am putea-o numi „gălăţeană” (1908-1918), a fost iniţial 
Arhimandrit de Scaun, vicar al Eparhiei Dunării de jos, apoi, timp de 10 ani director 
al Seminarului „Sf.Andrei” din Galaţi. Legăturile cu zona Neamţului, din această 
perioadă, au constat în relaţiile cu unele mănăstiri nemţene (Neamţ, Secu, Văratec). 
Pe lângă corespondenţa purtată cu stareţii şi unii clerici, un aspect este de evidenţiat: 
acela de a aduce, la studii în seminar călugări din mănăstiri, în special din cele din 
Neamţ. Unii dintre aceşitia au ajuns să ocupe importante funcţii în ierarhia 
bisericească. Un astfel de exemplu este cel al elevului monah Ioan Busuioc (1897- 
1962), din Bistricioara, Neamţ, călugărit la Mănăstirea Neamţ sub numele Laurenţiu 
(1919), doctor în teologie (1924), director la Seminarul de la Neamţ (1926-1927), 
profesor la Academia Teologică din Oradea (1928-1935), professor şi rector la 
academia Teologică din Caransebeş (1937-1938), vicar al Arhiepiscopiei Craiovei 
(1949-1962) 319 . Despre activitatea lui Visarion Puiu în perioada amintită, demersurile 


315 Mitropolitul Visarion Puiu, însemnări din viaţa mea. Arhimandrit Visarion Puiu, Documente 
inedite, 1908-1917, Dr.Antonie Plămădeală, Visarion Puiu.Documente şi Visarion 
Puiu. Corespondenţă. 

316 Arhivele Naţionale Istorice Centrale (ANIC), Arhivele Sfântului Sinod al BOR (ASS), Biblioteca 
Academiei Române (BAR), Biblioteca Sf.Sinod al BOR (BSS). 

317 Arhimandriţii Sofian Boghiu (M-rea Antim, Bucureşti) şi Petroniu Tănase (Schitul Prodromu, 
Athos), ieromonah Cosma Juncu (M-rea Cernica), scriitoarea Flora N.Crăcea (Bucureşti). 

318 Mitropolitul Visarion Puiu, Însemnări din viaţa mea..., pp.24-30, 47-49. 

319 Mircea Păcurariu, Dicţionarul teologilor români. Editura Andreiană, Sibiu, 2014, pp. 104-105. 

făcute la forurile bisericeşti şi civile pentru ca monahii, între care şi cei nemţeni, să 
studieze, a fost publicată o lucrare de către Pr. Eugen Drăgoi 320 . 

In etapele următoare ale devenirii şi trudei marelui ierarh Visarion Puiu în 
slujba bisericii şi neamului românesc (director al Seminarului din Chişinău, exarh al 
mănăstirilor din Basarabia, episcop al Argeşului, episcop al Hotinului, mitropolit al 
Bucovinei, şef al Misiunii Bisericeşti în Transnistria şi mitropolit al Odesei), relaţiile 
cu zona Neamţului (cu preponderenţă Mănăstirea Neamţ) au fost continuie. 
Corespondenţa cu clerici nemţeni, aducerea lor în eparhiile amintite, sprijin material 
acordat mănăstrilor nemţene, donaţii. Amintim relaţiile deosebite cu alt nemţean, 
Nicodim Munteanu din Pipirig, ajuns Patriarh al României (1939-1948). 

Cu privire la corespondenţa purtată cu persoane, biserici şi mănăstiri nemţene, 
putem afirma că este bogată, atât ca număr de corespondenţi cât şi ca volum, cu unele 
persoane fiind de zeci şi chiar peste 100 de file; acoperă întreaga perioadă şi ea se 
află păstrată atât în arhivele eparhiilor unde a activat Visarion Puiu, cât mai ales în 
fonduri din Bucureşti (Biblioteca Sfântului Sinod 321 , Arhivele Naţionale Istorice 
Centrale 322 ). 

Donaţiile au constat în sprijin finaciar, obiecte de cult, veşminte, tablouri. De 
ele au beneficiat mai multe biserici şi mănăstiri nemţene - mănăstirile Neamţ, Secu, 
Văratec, biserica din Pipirig. O relaţie aparte a avut-o cu Mănăstirea Neamţ: a donat 
veşmintele primite cadou de la Ţarul Nicolae în anul 1914, acesta fiind impresionat 
de serviciul religios oficiat de arhimandritul Visarion Puiu la sosirea lui şi a delegaţiei 
ce-1 însoţea, la Constanţa; a mai donat tablouri şi obiecte de cult (în anul 1943, câte 
un rând din tot ce se confecţiona de Atelierul de obiecte bisericeşti, înfiinţat de el 


320 Arhimandrit Visarion Puiu, Documente inedite, 1908-1917, Galaţi, 2005. 

321 Scrisori primite de la: Arhimandrit Daniil Ciubotaru, M-rea Neamţ - 26.02.1926, 03.03.1927, 
30.12, 1927, 12.12.1939, în legătură cu problemele mănăstirii, solicitări de sprijin şi mulţumiri pentru 
sprijinul material şi moral acordat; Arhimandrita Zenaida Rachiş, M-rea Văratic - 18.04.1924, 
07.09.1927, 19.10.1927, 08.11.1935, despre publicaţii, traduceri, prefaţarea unor lucrări; Episcopul 
Nicodim Munteanu , M-rea Neamţ- 07.05.1931, despre călătoriile la locurile sfinte, aprecieri; 
Arhimandrit Melchisedec Dumitriu, M-rea Neamţ- 05.01.1933, solicitări de sprijin în probleme ale 
mănăstirii; Constantin D.lonescu, magistrat. Roman - 24.10.1935, aprecieri; I.Cavacalia, Roman- 
03.07.1940, solicitări de sprijin. ASS, fond Mitropolit Visarion Puiu , dosar 524, nr crt. 169, 171-172, 
187, 217-219, 224, 244-245, 231-232, 234, 376, 383, 432-433, 508. 

322 Scrisori primate de la : Arhimandrit Daniil Ciubotaru, 1911-1942 (102 file), problemele M-rii 
Neamţ şi personale, solicitări de sprijin şi mulţumiri pentru ajutorul acordat; Arhimandrita Zenaida 
Rachiş, M-rea Văratec, 1911, confirmă primirea de cărţi, donaţii, mulţumiri şi abordarea de teme 
monahale; Ioan Laiu, M-rea Horaiţa, 1915, mulţumiri pentru sprijinul acordat; loan Diaconu, M-rea 
Secu, 1916- 1929, despre monahism, un călugăr şi un preot englez; Arhimandritul Meletie, M-rea 
Neamţ, 1916-1917, probleme ale mănăstirii, solicitări de sprijin; V.constantinescu, Piatra Neamţ, 1921, 
aprecieri şi felicitări; Ieromonah Inochentie, M-rea Neamţ, 1922, despre situaţia mănăstirii şi 
demersuri făcute la mitropolitul Pimen Georgescu al Moldovei; Filaret Buliga, M-rea Neamţ, 1922, 
despre lucrările de pictură în m-re şi o călătorie în Bucovina; Ierodiacon Spiridon Balaban, M-rea 
Neamţ, 1941, despre faptul că au fost călcaţi de hoţi. ANIC, fond Puiu Visarion , dosarele 42, 53, 63, 
68,76, 114, 121, 131, 170. 

pentru Misiunea Bisericească din Transnistria); construirea Casei de la Vovidenia, în 
anul 1937, unde ar fi dorit să se retragă, casă care până în anul 1990 era prezentată ca 
fiind a lui Mihail Sadoveanu; placa funerară pe care şi-a pregătit-o pentru mormânt, 
care se află în cimitirul mănăstirii; livada de pomi de la Vovidenia, existent şi astăzi, 
a fost plantată de el personal împreună cu Petroniu Tănase, viitorul arhimandrit şi 
stareţ de la Schitul Prodromu, din Athos 323 . Mai amintim faptul că după condamnarea 
la moarte, în contumacie, de la Mănăstirea Cemica (unde îşi avea domiciliul în anul 
1944), un camion cu lucruri ale mitropolitului Visarion Puiu a fost trimis la 
Mănăstirea Neamţ 324 . 

O legătură deosebită, spirituală, este cu nemţeanul Melchisedec Ştegănescu, 
episcop al Romanului. în scrierile sale, mitropolitul Visarion Puiu pomeneşte adesea 
de episcopal Melchisedec, iar în întreaga activitate a mitropolitului se poate constata 
că i-a fost discipol. “Figura acestui vlădică Melchisedec - scria Visarion Puiu-, era 
copleşitoare, nu numai prin înalta sa poziţie în Biserică, ci şi prin tot ce gravita în 
jurul său, impunându-1 ca pe cineva superior prin sine însuşi...Mi-am putut da seama 
de complexitatea personalităţii sale şi de respectul de care se bucura în cler ţi în oraş, 
şi îndeosebi din cele auzite în ziua înmormântării sale, ce a avut loc la 16 mai 1892, 
eu fiind atunci elev în clasa a doua seminarială. Aceste lucruri le-am verificat mai 
târziu din izvoare sigure şi valoroase”. 325 în anul 1922, episcopul Visarion Puiu al 
Argeşului a participat, la Roman, la parastasul de 30 de ani al episcopului 
Melchisedec Ştefănescu, 16 mai 1922, unde în numele Sf. Sinod şi al Mitropolitul 
Primat Miron Cristea a rostit un impresionant Cuvânt 326 . 

Am încercat, în comunicarea noastră, să schiţăm imaginea acestui mare ierarh 
şi patriot român, Visarion Puiu şi aspecte ale legăturilor lui cu zona Neamţului. Că 
aceste legături au fost permanente, că a ajutat şi susţinut oameni şi instituţii nemţene. 
Faptul că se pregătise ca în aceste locuri să-şi aibă odihna veşnică este o dovadă în 
plus ale ataşamentului de această zonă. Spaţiul afectat unei comunicări nu a permis o 
tratare în detaliu a subiectului, dar poate constitui o bază pentru cercetătorul interest. 

însemne monumentale, despre mitropolitul Visarion Puiu, se află atât în 
România, cât şi în afara graniţelor sale. în România (A): Casa- muzeu de la 
Vovidenia, M-rea Neamţ; clădirea arhondaricului de la M-rea Putna; busturile de la 
Paşcani şi Putna; Troiţa de la Paşcani; plăcile monumentale de la Paşcani (pe clădirea 
în care a locuit), Constanţa (pe clădirea Arhiepiscopiei Tomisului, la a cărei 
construcţie a contribuit). în afara graniţelor României (B): Catedrala de la Bălţi, 
Republica Moldova, al cărei ctitor este, precum şi placa monumentală instalată pe 


323 6 septembrie 2005, Schitul Prodromu, Athos. Convorbire cu Părintele Arhimandrit Petroniu Tănase. 

324 1 0 iulie 2000, M-rea Cernica, convorbire cu ieromonahul Cosma Juncu, care împreună cu Arhiereul 
Pavel Şerpe, a însoţit acest transport. 

325 Mitropolitul Visarion Puiu, însemnări din viaţa mea, p. 28. 

326 Dumitru Stavarache, Episcopul Melchisedec Ştefănescu şi mitropolitul Visarion Puiu. Interferenţe, 
în revista THEOLOGOS, anul I, nr.1-6, 2006, Roman, pp. 30-41. Originalul Cuvântului se află în 
ANIC, fond Puiu Visarion, dosar 29, filele 118-124. 

catedrală; basorelieful din biserica Institutului Don Calabria, de la Verona, Italia 327 ; 
placa de pe sala ce-i este dedicată, la M-rea Maguuzzano, Italia; placa de pe 
monumentul funerar din Cimitirul Montpamasse, Paris, Franţa. 

Se hnlinesc 49 de ani de la trecerea la cele veşnice a marelui ierarh şi patriot 
român, Visarion Puiu, rămas în memoria colectivă a mai multor Biserici. Marile lui 
înfăptuiri şi viaţa jertfelnică îl recomandă pentru canonizare. Din păcate, în ţara lui, 
pentru care a luptat şi s-a jertft, după 72 de ani, continuă să fie condamnat la moarte. 


327 Basorelieful de la catafalcul lui Don Giovanni Calabria, care prezintă aspecte din viaţa acestui sfânt 
catholic, începe cu mitropolitul Visarion Puiu şi Don Calabria. La canonizarea lui Don Calabria (16 
aprilie 1999), a fost invitată o delegaţie de clerici români: P.S.episcop Laurenţiu Streza al 
Caransebeşului, actualul Mitropolit al Ardealului; Arhim.Benedict Sauciuc, stareţul Sf.Mănăstiri 
Neamţ; Monahul Serafim Vasilache. 

TRATATUL DE LA ROMA. 62 DE ANI DE POLITICI EUROPENE 

COMUNE. 1957-2019 


Prof. drd. Elena PREDA 328 


Abstract: The idea of fonning a united Europe dates back several centuries, but it was only after 
World War II that the necessary conditions for starting a process of European integration were 
formed. Recent history places the period 1945 - 1959 in the European political calendar as a peaceful 
period at the beginning of the cooperation. A united Europe wanted to end the large number ofbloody 
wars waged by neighboring countries, which culminated in World War II. Starting with 1950, 
European countries are beginning to unite, economically and politically, within the European Coal 
and Steel Community, in order to ensure a lasting peace. Many questions remain unanswered as to the 
future of the European Union: will this political construction last, over time? Will it undergo radical 
changes imposed by the new realities? Will the destiny of the great empires be? The answer will be 
received in time, the only certainty is that the lack of flexibility of the union can bring its decline, 
rather than can be expected. 

Keywords: Europa, părinţi fondatori, CEE, instituţii europene, tratat. 


Contextul favorabil politicilor europene comune 

Europa, după Al Doilea Război Mondial, oferă imaginea unui teritoriu instabil din 
punct de vedere politic, social şi economic, supunând la grele încercări atât tabăra 
învingătorilor cât şi tabăra învinşilor. Consecinţele războiului erau grave pentru întreaga 
omenire, însă Europa era de departe teritoriul cu cele mai multe pierderi şi în acest context se 
căutau soluţii şi lideri carismatici. 

Imediat după război, ideea unificării europene devenise intens subiect de dezbatere 
în cadrul mişcărilor pro-europene şi ale celor federaliste. Aceste mişcări au constituit un 
Comitet Internaţional în vederea promovării unităţii europene în 1947, iar după Congresul de 
la Haga din mai 1948, această mişcare europeană, era intens preocupată de găsirea unor 
soluţii capabile să rezolve marile probleme politice, economice, sociale şi de justiţie morală 
ale Europei. Politica momentului era aceea de a găsi factorii de stabilitate care puteau preveni 
posibilele conflicte din Europa, iar în privinţa economiei se căutau posibile soluţii pentru 
refacerea activităţilor industriale, în mod special. Conflictele de interese dintre noile puteri 
mondiale au provocat instaurarea unui climat de suspiciune în relaţiile internaţionale pentru o 
lungă perioadă de timp. 


328 Universitatea „Ştefan cel Mare” Suceava, Şcoala Doctorală de Ştiinte Socio-Umane; Inspector 
şcolar disciplina istorie, ISJ Neamţ. 

Scurt istoric al constituirii Uniunii Europene 

Ideea formării unei Europe unite datează de mai multe secole, însă abia după cel de- 
A1 Doilea Război Mondial s-au format premisele necesare demarării unui proces de integrare 
europeană. 329 Istoria recentă aşează perioada 1945 - 1959 în calendarul politic european ca 
pe o perioadă paşnică aflată la începuturile cooperării. O Europă unită se dorea pentru a se 
pune capăt numărului mare de războaie sângeroase duse de ţări vecine, care au culminat cu 
cel de-al Doilea Război Mondial. începând cu anul 1950 ţările europene încep să se unească, 
din punct de vedere economic şi politic, în cadrul Comunităţii Europene a Cărbunelui şi 
Oţelului, pentru a asigura o pace durabilă. Liderii vizionari care au inspirat crearea Uniunii 
Europene au investit energie în acest proiect comun, au fost motivaţi şi au reuşit să impună un 
parcurs concret al agendei europene comune. Părinţii fondatori: Konrad Adenauer, Jean 
Monnet, Robert Schuman, Joseph Bech, Johan Beyen, Winston Churchill, Alcide De Gasperi, 
Walter Hallstein, Sicco Mansholt, Paul-Henri Spaak, Altiero Spinell, au constituit un grup 
eterogen de oameni cu acelaşi ideal, Europa unită, paşnică şi prosperă. Cele şase ţări 
fondatoare: Belgia, Franţa, Germania, Italia, Luxemburg şi Ţările de Jos, în 1957, prin 
Tratatul de la Roma pun bazele Comunităţii Economice Europene (CEE), cunoscută şi sub 
denumirea de „piaţa comună”. 

Deşi anii 50 sunt marcaţi de Războiul Rece dintre Est şi Vest, de manifestările de 
protest din 1956 din Ungaria, manifestări îndreptate împotriva regimului comunist, liderii 
politici vizionari nu au pierdut speranţa renaşterii pacifismului şi au continuat să depună 
eforturi pentru conştientizarea pericolului naţionalismului agresiv. 

Dorinţa statelor Europei Occidentale de a restabili poziţiile economice afectate de 
război a constituit un alt motiv puternic care a stat la baza procesului de integrare europeană, 
iar pentru statele înfrânte era chiar o necesitate (în primul rând pentru Germania, împărţită în 
câteva zone de ocupaţie). Restabilirea poziţiilor politice şi a autorităţii pe plan internaţional, 
consolidarea forţelor statelor europene erau acţiuni menite să restabilească şi încrederea 
popoarelor şi erau văzute ca un pas important în opoziţia acestora la influenţa crescândă a 
Uniunii Sovietice asupra Europei Occidentale. 

Jean Monnet, secretar adjunct al Societăţii Naţiunilor, considera după cel de Al 
Doilea Război Mondial ca pacea Europei trebuie susţinută de o uniune economică. La 9 mai 
1950, Robert Schuman, ministrul de externe al Franţei, propunea unirea celor două ramuri 
strategice - a cărbunelui şi a oţelului - ale Franţei şi Germaniei. Pe baza acestei propuneri în 
aprilie 1951 a luat fiinţă Comunitatea Europeană a Cărbunelui şi Oţelului ( C.E.C.O) prin 
semnarea Tratatului de la Paris de către şase state: R.F.G., Franţa, Italia, Belgia, Olanda şi 
Luxemburg, tratat care intră în vigoare în luna august 1952. 330 Cele şase ţări îşi propuneau 
să-şi uneasca eforturile în vederea scoaterii din criza a industriei carbonifere şi a celei 
siderurgice prin crearea unei „pieţe comune" a ramurilor respective. 

Această administrare în comun a industriilor cărbunelui şi oţelului de către cele şase 
ţări europene a reprezentat un prim pas spre integrarea europeană. 

în 1957 se trece la a doua etapă a integrării ţărilor membre ale Comunităţii Europene 
a Cărbunelui şi Oţelului (C.E.C.O.) prin semnarea Tratatului de la Roma cu privire la 
Comunitatea Economică Europeană (C.E.E. sau Piaţa comună) şi Comunitatea Europeană a 


329 Manualul programului de instruire în tematica UE, InWent, IEP, 2004. 

330 Cf. Eugeniu Merce, Leontin Stanciu De la Tratatul de la Roma la Uniunea Economică şi Monetară, 
Bucurelti, Editura „Universal”, 2008. 

Energiei Atomice (C.E.E. sau EURATOM). Astfel s-au consolidat bazele integrării şi ideea 
unui viitor comun pentru statele membre. 331 
Contextul apariţiei Tratatului de la Roma 

Etapele premergătoare, de pregătire a integrării, au marcat începutul extinderii şi 
consolidării acesteia într-un triunghi comunitar; CEE, CECO si EURATOM, cu trei etape 
succesive: Uniunea vamală; Uniunea economică şi Uniunea politică. Aceste etape au pregătit 
momentul semnării Tratatului de la Roma şi au legiferat extinderea europeană. Până la acest 
moment crucial în evoluţia Europei unite au existat temeri cu privire la viitorul CECO, însă 
relansarea proiectului european, la Conferinţa de la Messina, din iunie 1955, are succes şi este 
urmată de alte reuniuni la nivel european. 

Comitetul pregătitor, organizat la începutul anului 1956, avea rolul de a pregăti un 
raport cu privire la crearea unei pieţe comune europene. Comitetul se reuneşte la Bruxelles, 
sub preşedinţia lui P.H. Spaak, ministrul belgian al Afacerilor Externe din acea vreme şi în 
aprilie 1956, prezintă un ansamblu de două proiecte care corespund celor două opţiuni alese 
de către state: 332 crearea unei pieţe comune generalizate şi crearea unei Comunităţi a Energiei 
Atomice. 

Tratatul de la Roma este documentul de referinţă al Europei unite prin care a fost 
instituită Comunitatea Economică Europeană (EEC) şi a fost semnat de Franţa, Germania de 
Vest, Olanda, Italia, Belgia şi Luxemburg la 25 martie 1957. Iniţial, numele complet al 
tratatului era Tratat de instituire a Comunităţii Economice Europene, însă prin Tratatul de la 
Maastricht a fost amendat eliminând, printre alte lucruri, cuvântul "Economic" atât din 
numele comunităţii cât şi al tratatului. Din acest motiv tratatul este denumit de cele mai multe 
ori Tratat de instituire a Comunităţii Europene sau Tratatul CE. 

în aceaşi zi a mai fost semnat şi tratatul care instituia Comunitatea Europeană a 
Energiei Atomice (CEEA, Euratom): cele două tratate, împreună cu Tratatul de instituire a 
Comunităţii Europene a Cărbunelui şi Oţelului, care a expirat în 2002, au devenit 
Tratatele de la Roma. Atât Tratatul de la Roma, cât şi Tratatul CEEA au intrat în vigoare la 
1 ianuarie 1958 pe o durată nelimitată. 333 

Tratatul a fost semnat de către următoarele personalităţi politice: 

Paul-Henri Spaak şi J. Ch. Snoy et d'Oppuers din partea Belgiei 
Konrad Adenauer şi Walter Hallstein din partea Germaniei 
Christian Pineau şi Maurice Faure din partea Franţei 
Antonio Segni şi Gaetano Martino din partea Italiei 
Joseph Bech şi Lambert Schaus din partea Luxemburgului 
Joseph Luns şi J. Linthorst Homan din partea Olandei 

Tratatul CEE(Comunitatea Economică Europeană) 

Tratatul CEE cuprinde 240 de articole şi este structurat în şase părţi distincte, 
precedate de un Preambul. 334 Prima parte este consacrată principiilor care susţin instituirea 
CEE prin intermediul pieţei comune, a uniunii vamale şi a politicilor comune; a doua 
parte se referă la fundamentele Comunităţii. Aceasta cuprinde patru titluri consacrate liberei 


331 www.circa.europa.eu 

332 www.europa.eu 

333 Cf. Eugeniu Merce, Leontin Stanciu, op. cit. 

334 http://europa.eu/legislation_summaries/institutional_affairs/treaties/treaties_eec_ro.htm 

circulaţii a mărfurilor, agriculturii, liberei circulaţii a persoanelor, a serviciilor şi a 
capitalurilor şi a transporturilor; a treia parte se referă la politica Comunităţii şi cuprinde 
patru titluri cu privire la regulile comune, la politica economică, la politica socială şi la 
Banca Europeană de Investiţii; a patra parte este consacrată asocierii ţărilor şi 

teritoriilor de peste mări; a cincea parte este consacrată instituţiilor Comunităţii, cu un 
prim titlu care se referă la dispoziţiile instituţionale şi cu un al doilea care se referă la 
dispoziţiile financiare; ultima parte a tratatului se referă la dispoziţiile generale şi finale. 

în Preambul, semnatarii tratatului se declară: 335 “că sunt hotărâţi să pună bazele unei 
uniuni tot mai strânse între popoarele europene, decişi să asigure, printr-o acţiune comună, 
progresul economic şi social al ţărilor lor, prin eliminarea barierelor care divizează Europa îşi 
propun ca scop esenţial al eforturilor lor îmbunătăţirea constantă a condiţiilor de viaţă şi de 
muncă ale popoarelor lor, sunt gata să recunoască faptul că eliminarea obstacolelor existente 
necesită o acţiune concertată în vederea garantării unei extinderi stabile, a unor schimburi 
echilibrate şi a unei concurenţe loiale; sunt preocupaţi să întărească unitatea economiilor lor 
şi să asigure o dezvoltare armonioasă prin reducerea decalajului dintre diferitele regiuni şi a 
rămânerii în urmă a zonelor defavorizate; dornici să contribuie, prin intermediul unei politici 
comerciale comune, la eliminarea treptată a restricţiilor din schimburile internaţionale; 
dispuşi să confirme solidaritatea dintre Europa şi ţările de peste mări şi dorind să asigure 
dezvoltarea prosperităţii acestora, în conformitate cu principiile Cartei Organizaţiei 
Naţiunilor Unite; hotărâţi să consolideze pacea şi libertatea şi invitând şi celelalte popoare 
ale Europei, care le împărtăşesc idealul, să se alăture efortului lor”. 

Comunitatea Economică Europeană nu reproducea modelul Comunităţii Economice a 
Cărbunelui şi Oţelului, care avea competenţe limitate, dimpotrivă permitea exprimarea 
intereselor naţionale şi dădea încredere pentru viziunea comunitară. 

Perioada 1958 - 1970 a fost dominată de concretizarea obiectivelor Tratatului, 
respectiv crearea unei "Pieţe Comune", în două sectoare principale: uniunea vamală 
industrială şi agricultura, având efecte spectaculoase ca urmare a înlăturării barierelor 
vamale: comerţul intercomunitar a crescut de 6 ori, iar Produsul Intern Brut al ţărilor membre 
a crescut în medie cu 70 %. 

Pentru a atingerea tuturor obiectivelor propuse, Tratatul CEE a stabilit principii 
orientative şi a definit cadrul pentru activităţile legislative ale instituţiilor Comunităţii. 
Acestea implicau politici comune: politica agricolă comună (articolele 38-43), politica de 
transport (articolele 74 şi 75) şi o politică comercială comună (articolele 110-113). 

Tratatul Euratom 

Tratatul de constituire a EURATOM a stabilit obiective concrete, urmărind formarea 
şi dezvoltarea unei industrii nucleare europene, impunând sarcini multiple, şi anume: 
dezvoltarea cercetării si difuzarea cunoştinţelor tehnice; asumarea unei funcţii de 
reglementare a aprovizionării statelor cu combustibili nucleari si minereuri; înfiinţarea unei 
pieţe nucleare. 

Tratatul are şase părţi (titluri), precedate de un Preambul. Titlurile sunt structurate 
astfel: 336 Titlul 1 (Art. 1-3) se refera la Misiunea Comunitarii; Titlul II (Art. 4-106) cuprinde 
dispoziţii menite sa favorizeze progresul in domeniul energiei nucleare; Titlul III (Art. 107- 


335 *** Tratatul de la Roma, 25 martie 1957. 

336 Tratatul EURATOM. 

170) intitulat Instituţii; Titlul IV (Art. 171-183) cu privire la regulile financiare; Titlul V (Art. 
184-208) cuprinzând Dispoziţii generale; Titlul VI (Art. 209-223) Dispoziţii relative la 
perioada de inceput a activitatii. 

Natura complexă a sectorului nuclear, în strânsă legătură cu interesele statelor 
membre (apărarea şi independenţa naţională), a provocat şi divergenţe de opinii, astfel încât 
Tratatul Euratom a trebuit să îşi reducă ambiţiile. 337 De exemplu, art.52 al Tratatului prevedea 
faptul că EURATOM dispune de un drept de opţiune asupra mineralelor, a materiilor brute si 
a materialelor fuzionabile speciale produse pe teritoriul statelor membre, precum şi de 
posibilitatea de a exercita un control de securitate asupra destinaţiei finale a produselor, astfel 
încât acestea să nu fie folosite în scopuri militare. In acest scop, orice întreprindere care 
manipulează materiale nucleare este obligată să prezinte Comisiei informaţii asupra activităţii 
desfăşurate, cu excepţia materialelor destinate nevoilor de apărare. 338 

Instituţiile create cu ocazia instituirii tratatului CEE 

Instituţiile şi mecanismele decizionale care permit exprimarea intereselor naţionale şi 
viziunea comunitară au fost create de către comisiile de lucru ale CEE, astfel că tratatul 
instituie un „triunghi instituţional” format din Consiliu, Comisie şi Parlamentul European, 
care au ca responsabilitate colaborarea interinstituţională. 

Consiliul elaborează normele, Comisia formulează propunerile, iar Parlamentul are 
un rol consultativ. Apare şi un alt organ care are un rol consultativ în cadrul procesului 
decizional, şi anume Comitetul Economic şi Social. 339 Conform Acordului privind unele 
instituţii comune, semnat şi intrat în vigoare în acelaşi timp cu Tratatele de la Roma, 
Adunarea Parlamentară şi Curtea de Justiţie sunt comune Tratatelor CEE şi Euratom. Odată 
cu intrarea în vigoare a Tratatului de Fuziune în 1967, Consiliul şi Comisia devin instituţii 
comune celor trei Comunităţi (CECO, CEE şi Euratom) şi se instituie principiul unităţii 
bugetare, deasemenea a fost înfiinţată şi Banca Europeană de Investiţii (BEI), cu sediul la 
Luxemburg, reprezentând în acest moment, instrumentul bancar al UE, respectând principiile 
economice şi bancare clasice în materie de împrumuturi şi lucrând în strânsă legătură cu 
celelalte instituţii financiare internaţionale. 

Modificări aduse Tratatului de la Roma 

Prezentul tratat a fost modificat prin următoarele tratate: 340 
Tratatul de la Bruxelles, numit şi „Tratatul de Fuziune” (1965). Modificare: înlocuieşte cele 
trei Consilii de Miniştri (CEE, CECO şi Euratom), pe de o parte, şi cele două Comisii (CEE, 
Euratom) şi înalta Autoritate (CECO), pe de altă parte, cu un Consiliu unic şi o Comisie 
unică. Pe lângă această fuziune administrativă, se instituie şi un buget de funcţionare unic. 
Tratatul de modificare a anumitor dispoziţii bugetare (1970). Modificare: se înlocuieşte 
sistemul de finanţare a Comunităţilor din contribuţiile venind din partea statelor membre cu 
cel al resurselor proprii. 


337 http://circa.europa.eu/irc/opoce/fact_sheets/info/data/how/evolution/article_7204_ro.htm. 

338 Tratatele de la Roma instituind C.E.E. si EURATOM - C.E.E.A. -1957 (intrate în vigoare în 1958). 

339 www.europa.eu. 

340 http://www.institutiieuropene.rO/article/3451/Tratatul-de-la-Roma/0. 

Tratatul de modificare a anumitor dispoziţii financiare (1975). Modificare: se conferă 
Parlamentului European dreptul de a respinge bugetul şi de a da Comisiei responsabilitatea 
descărcării de gestiune pentru executarea acestuia. 

Tratatul privind Groenlanda (1984). Modificare: se pune capăt aplicării tratatelor pe 
teritoriul Groenlandei şi stabileşte relaţii speciale între Comunitatea Europeană şi 
Groenlanda, după modelul regimului aplicabil teritoriilor de peste mări. 

Actul Unic European (1986). Actul Unic European constituie prima modificare 
semnificativă adusă tratatelor. Modificare: se permite extinderea domeniilor în care votul în 
cadrul Consiliului se face cu majoritate calificată, creşte rolul Parlamentului European 
(procedura de cooperare) şi lărgeşte competenţele comunitare. Actul Unic European 
introduce obiectivul pieţei interne, care trebuie realizat până în 1992. 

Tratatul privind Uniunea Europeană, numit „Tratatul de la Maastricht” (1992). Modificare: 
sunt reunite Uniunea Europeană, cele trei Comunităţi (Euratom, CECO, CEE) şi cooperarea 
politică instituţionalizată în domeniul politicii externe, al apărării, al poliţei şi al justiţiei. 
Acesta redenumeşte CEE, care devine CE. în plus, acest tratat instituie uniunea economică 
şi monetară, introduce noi politici comunitare (educaţie, cultură) şi consolidează 
competenţele Parlamentului European (procedura de codecizie). 

Tratatul de la Amsterdam (1997). Modificare: se perniţe extinderea competenţelor Uniunii 
prin crearea unei politici comunitare de ocupare a forţei de muncă, prin transferul către 
Comunitate a unei părţi din problemele relevante anterior în cadrul cooperării în domeniul 
justiţiei şi afacerilor interne, prin măsurile menite să apropie Uniunea de cetăţenii săi şi prin 
posibilitatea unor cooperări mai strânse între anumite state membre (cooperări consolidate). 
Tratatul de la Nisa (2001) este consacrat „reminiscenţelor” de la Amsterdam, şi anume 
problemelor instituţionale privind extinderea, care nu au fost soluţionate în 1997. Este vorba 
despre componenţa Comisiei, despre ponderarea voturilor în cadrul Consiliului şi despre 
extinderea domeniilor supuse votului cu majoritate calificată. Acesta simplifică utilizarea 
procedurii de cooperare consolidată şi eficientizează sistemul jurisdicţional. 

Tratatul de la Lisabona (2007). Modificare: introduce largi reforme instituţionale. Acesta 
elimină vechea arhitectură instituţională introdusă de Tratatul de la Maastricht şi înlocuieşte 
Comunitatea Europeană cu Uniunea Europeană. Tratatul introduce, de asemenea, modificări 
semnificative cu privire la modul de funcţionare al instituţiilor europene, la procesul 
decizional şi la repartiţia competenţelor între UE şi statele membre. 

Prezentul tratat a fost modificat de asemenea prin tratatele de aderare a Danemarcei, 
Irlandei şi Regatului Unit (1972), Greciei (1979), Spaniei şi Portugaliei (1985), Austriei, 
Finlandei şi Suediei (1994), Republicii Cehe, Estoniei, Ciprului, Letoniei, Lituaniei, Ungariei, 
Maltei, Poloniei, Sloveniei şi Slovaciei (2003), Bulgariei şi României (2005). 

Concluzii 

Uniunea Europeană de astăzi constituie rezultatul unei evoluţii, a unei construcţii 
politice comune, constante pe parcursul a şase decenii, construcţie ce a avut pe post de 
coloană de susţinere alianţa franco-germană care a funcţionat aproape permanent în perioada 
preşedintelui francez Mitterand şi a cancelarului german Kohl. E drept că nu au lipsit şi 
momentele de criză, cele mai pregnante fiind cele din perioada 1962-1969, generate de 
revenirea la preşedinţia Franţei a generalului de Gaulle. Faptul că de fiecare dată s-au găsit 
personalităţi carismatice precum Pierre Wemer, fost prim-ministru al Luxemburgului, au 

demostrat încă o data că ideea unităţii europene a fost genială, că europenii cred încă în ea şi 
au aşteptări mari. 

în prezent, după 62 de ani de la semnarea Tratatului de la Roma, putem afirma că 
eforturile „părinţilor fondatori” nu au fost în zadar, efectele acţiunilor comune ale statelor 
europene membre au produs consecinţe, dezideratul unei Europe unite a devenit realitate, cea 
mai bună dovadă fiind numărul statelor europene membre, număr care în mod constant a fost 
crescător. 

România, ca stat membru cu drepturi depline, împlineşte doisprezece ani de istorie 
comună europeană. Deşi există frecvente critici ale unor sceptici, nu se pot nega progresele 
reale pe care statul român le-a realizat, la toate nivelurile şi din toate punctele de vedere. 

Rămân multe întrebări fără răspuns, în ce priveşte viitorul Uniunii Europene: va 
rezista această construcţie politică, în timp? Va suferi modificări radicale impuse de noile 
realităţi? Va avea destinul marilor imperii? Răspunsul va fi primit în timp, singura certitudine 
fiind aceea că lipsa de flexibilitate a Uniunii poate aduce declinul acesteia, mai curând decât 
se poate prevedea. 

IMIGRANŢII ROMÂNI ŞI PIAŢA MUNCII DIN ITALIA: UN 

PROIECT DOCTORAL 

Drd. Alexandra-Georgiana POENARU 341 


Abstract: Migration is one of the oldest social phenomenons, emphasizeing the actual ideea that it is 
actually a social phenomenon as a whole, because in this way one can know how society is overall. 
The literature in this area is diverse and refers to migration flows, transnationalism, remittances, 
former migrant mentalities, but also discrimination, social inequities on the labour market.If we reiate 
to the case of Romanian immigrants that are working legally in Italy, we can encounter instances of 
differentiated treatment on the labour market. We cannot say that in most cases the Romanians are 
discriminated, however, by making in the next three years the doctoral project entitled Social 
Discrimination and Inequities on the Labour Market. The Case of Romanian Migrants from Italy, we 
intend to investigate what are the main reasons that lead to the emergence of the idea that there is 
discrimination, in the context of the existence of a democratic framework which ensures values such as 
human dignity, equal opportunities and freedom. 

In terms of the purpose of the study is methodological will mainly focus on qualitative 
research-based on interviews conducted with Romanians, but also with experts from the two countries. 
We consider the establishment of a content analysis of Romanian and Italian press, to which will 
supplement the content analysis of the laws of the two countries. 

Keywords: migration, labour market, immigrants, discrimination, social inequities. 


Cadrul explicativ al proiectului doctoral 

Migraţia este unul dintre cele mai vechi fenomene sociale, accentuându-se 
ideea conform căreia este chiar un fenomen social total. Etimologic, termenul de 
migraţie provine din limba latină unde migratio, onis semnifică plecare. Ca o 
definiţie directă, migraţia presupune mişcarea indivizilor, individuali sau colectivi 
dintr-o ţară în alta, cu sau fără stabilirea domiciliului definitiv. în acelaşi sens, pentru 
T. Rotariu şi P. Iluţ, migraţia este definită ca „deplasarea unor mase de persoane 
dintr-o arie teritorială în alta, deplasare însoţită de schimbarea domiciliului, a 
rezidenţei” 342 . 

Subiectul propus spre analiză în lucrarea de faţă se intitulează Discriminare şi 
inechităţi sociale pe piaţa muncii. Cazul migranţilor români din Italia. Aşa cum 
sugerează şi titlul, acest proiect în sens larg se încadrează în vasta problematică a 
migraţiei internaţionale, iar în sens restrâns, face trimitere la situaţiile de discriminare 


341 Universitatea „Alexandru loan Cuza” din laşi; profesor la C.N. „Roman-Vodă”, Roman. 

342 Traian Rotariu, Petru Iluţ, Sociologie, Editura „Mesagerul”, Cluj-Napoca, 1996, p.195. 

şi inechităţi sociale în rândul imigranţilor români care lucrează pe piaţa muncii din 
Italia. 

Pentru a legitima acest demers, aducem în atenţie faptul că în ciuda 
numeroaselor avantaje ale fenomenului mi graţiei, imigranţii înşişi rămân printre cei 
mai vulnerabili membri ai societăţii. Conform International Migration Raport 343 , ei 
sunt adesea primii care îşi pierd locul de muncă în cazul unei recesiuni economice şi 
de cele mai multe ori lucrează pentru salarii mai mici, mai multe ore decât programul 
normal de lucru şi în condiţii mai puţin bune decât lucrătorii naţionali. De asemenea, 
literatura de specialitate atestă faptul că migranţilor le sunt încălcate drepturile, sunt 
supuşi abuzurilor şi discriminării. Nu putem afirma că în majoritatea situaţiilor 
românii care lucrează în Italia sunt discriminaţi însă se pot evidenţia o serie de cazuri 
în care românilor le-au fost încălcate anumite drepturi în contextul în care la nivel 
european sunt promovate o serie de valori între care demnitatea umană, respectarea 
drepturilor omului, egalitate etc. 

Migraţia este un fenomen cu o vechime considerabilă în cunoaşterea ştiinţifică 
însă sunt multe aspecte ce au fost dezvoltate mai puţin şi prin urmare merită o atenţie 
deosebită din partea cercetătorilor. Pornind de la aceste considerente, putem afirma că 
în literatura de specialitate din România lipsesc studiile legate de modul în care sunt 
trataţi migranţii români pe piaţa muncii, condiţiile de muncă, drepturile legale, 
contractele semnate şi respectarea/nerespectarea acestora, altfel spus, experienţa 
individuală pe piaţa muncii din Italia. Cele mai multe studii dedicate migraţiei sunt 
concentrate pe dimensiunea economică a fenomenului (de la veniturile obţinute până 
la remitenţe). Alte studii sunt focalizate pe „lumile sociale ale migraţiei”, fenomenul 
copiilor „home alone”, migraţia creierelor, efectele asupra celor rămaşi/întorşi acasă, 
mentalitatea foştilor migranţi etc. Există puţine referinţe la problemele specifice ale 
integrării pe piaţa muncii a imigranţilor. 

Utilitatea temei pentru cunoaşterea ştiinţifică este reprezentată de analiza 
complexă a statutului imigrantului român pe piaţa muncii sub influenţa procesului de 
migraţie dintr-o perspectivă sociologică. Chiar dacă la nivelul fiecărei ţări (România 
şi Italia) dar şi la nivelul Uniunii Europene există o legislaţie a muncii dar şi 
documente care promovează drepturile omului, ideea de demnitate şi egalitate de 
şanse, în practică, sunt numeroase situaţii care concură la încălcarea acestora, în cazul 
nostru referindu-ne la o abordare neloială pe piaţa muncii din Italia în urma căreia 
imigranţii români sunt dezavantajaţi. în prezent, nu am identificat în literatura 
ştiinţifică românească un studiu sociologic complex care să abordeze această 
problematică, cele mai comune raportându-se, aşa cum am precizat mai sus, la 
dimensiunea economică, fenomenul copiilor rămaşi singuri acasă, efectele asupra 
celor rămaşi acasă etc. Prin această lucrare analizăm perspectivele teoretice legate de 
conceptul de migraţie, discriminare pe piaţa muncii, reprezentări sociale ale 


343 International Migration Raport, 2015, p.2. 

imigranţilor, cadrul juridic al procesului migrator dar şi evidenţierea unor cercetări, 
sondaje privind costurile migraţiei. 

Din perspectiva teoriilor migraţiei, punctul de plecare al acestei abordări o 
reprezintă teoria pieţei duale a forţei de muncă dezvoltată de M. Piore 344 . Acest 
analist american evidenţia faptul că piaţa muncii cuprinde două segmente: unul 
superior (caracterizat prin stabilitate şi un nivel salarial mai ridicat) şi altul inferior 
(definit printr-un nivel de calificare scăzut, salarii mai mici şi instabilitate). Se 
consideră că locurile de muncă din segmentul inferior sunt refuzate de lucrătorii 
naţionali şi privite cu un relativ interes de imigranţi. Plecând de la acest fapt, vom 
selecta un eşantion teoretic de români care să aparţină ambelor segmente. Scopul final 
este acela de a identifica situaţii şi elemente disfuncţionale referitoare la situaţia 
românilor pe piaţa italiană a muncii, de la nerespectarea prevederilor contractuale 
până la discriminare - în bună măsură amintite şi de presa locală. 

Totodată, teoria capitalurilor elaborată de P. Bourdieu 345 este un alt punct 
cheie pentru acest demers. Conform acestei teorii, accesul la bunurile rare (salarii, 
gratificaţii, bunăstare etc.) pentru agenţii sociali se face prin intermediul capitalurilor 
de care dispun: capitalul economic (diverse bunuri, proprietăţi etc.), capitalul cultural, 
capitalul social. La acestea se poate adăuga capitalul simbolic (de prestigiu, 
recunoaştere, respect). în acest context, dacă problema capitalului economic nu se 
pune în mod vădit atunci, ne interesează care ar fi aportul celorlalte forme de capital 
pentru reuşita socială a imigranţilor şi în ce măsură capitalul simbolic al unui individ 
poate influenţa încadrarea legală pe piaţa muncii sau creşterea veniturilor. Nu în 
ultimul rând, ne propunem să stabilim care sunt elementele care conduc la crearea 
unui capital simbolic pozitiv/negativ pe piaţa muncii în condiţiile unei ostilităţi 
crescute a surselor mediatice sau a mediului politic actual contra prezenţei româneşti 
în Peninsulă. 

Aşadar, realizarea unui demers sociologic care să se concentreze în jurul 
experienţelor migranţilor români pe piaţa muncii din Italia cu toate elementele ce pot 
fi asociate acestei idei este necesar mai ales în contextul în care, direcţia dominantă în 
problematica migraţiei este de natură economică. 

Comunitatea românească din Italia 

Românii reprezintă una dintre cele mai numeroase comunităţi de imigranţi din 
Italia, prin urmare, s-au bucurat de o atenţie deosebită în rândul cercetătorilor. Din 
punct de vedere statistic, conform Istituto Nazionale di Statistica, în anul 2018 au fost 
înregistraţi 1.190.091 de români pe teritoriul Italiei dintre care 505.961 bărbaţi şi 


344 Michael Piore, Dualism in the Labor Market: A Response to Uncertainty and Flux. The Case of 
France , în „Revue economique”, 1978, voi. 29. nr. 1. 

345 Pierre Bourdieu, Limbaj şi putere simbolică, Editura Art, Bucureşti, 2012. 

684.130 femei. Prin urmare, de-a lungul timpului, cunoaşterea ştiinţifică a fost 
îmbogăţită cu diverse lucrări, studii, monografii ce scot în evidenţă acest fapt, fie că 
vorbim despre remitenţe (Moretti, 2013; Bartolini, Castagnone, 2015), opinia publică 
cu privire la imigranţi (Bonifazi, 2016), fie că vorbim despre discriminarea cetăţenilor 
străini pe piaţa muncii şi nerespectarea drepturilor legale ale acestora (Ferrero, 
Perocco, 2011). 

In studiul Migration in Italy is Backing the Old Age Welfare, Daniela del Boca 
şi Alessandra Venturini (2014) realizează o analiză privind domeniile în care 
activează românii. Este susţinută ideea potrivit căreia proporţia imigranţilor români 
(bărbaţi) angajaţi în construcţii este de 42%, mai mare comparativ cu celelalte 
comunităţi de imigranţi (27%) şi de peste trei ori mai mare comparativ cu cetăţenii 
italieni (12,3%). în plus, migranţii români sunt angajaţi şi în sectorul de producţie 
(22%, 29,5% migranţi şi 24% localnici). Mai puţin semnificativă este prezenţa 
migranţilor români în domeniile comerţ şi transport (7,4% şi, respectiv, 8,2%). 
Femeile din România pe piaţa muncii din Italia sunt concentrate cu un procent de 
52,2% în domeniul servicilor sociale şi personale în timp ce 14% muncesc în hoteluri 
şi restaurante. 

Este important de menţionat că imigranţii, chiar dacă lucrează în aceste 
domenii, în ţara de origine au o altă calificare care nu corespunde cu activitatea pe 
care o realizeză în ţara de destinaţie. Astfel, în raportul intitulat Racism and related 
discriminatory pracîices in employment in Italy, Laura Di Pasquale atrage atenţia 
asupra prezenţei discriminării pe piaţa muncii în cazul imigranţilor pornind de la o 
cercetare efectuată de Universitatea din Veneţia. Este prezentată următoarea situaţie 
care contribuie la discriminare: „dacă lucrătorii imigranţi în ţara de origine au o 
anumită calificare, atunci când ajung în Italia, aceştia nu sunt angajaţi cu aceeaşi 
calificare iar aceasta este o formă de discriminare” 346 . Acest cadru poate fi justificat 
de afirmaţia - străinii sunt utili pentru a fi angajaţi în locurile de muncă pe care 
italienii nu le doresc - ce a fost susţinută de 61.4% dintre respondenţii unui studiu 
realizat de ISTAT în 20 1 3 347 . 

Literatura de specialitate 

O lucrare reprezentativă pentru demersul nostru este Razzismo cd lavoro. II 
sistema della discriminazione sul lavoro, la comice giuridica e gli strumenti di tutela 
(2011). Autorii Marco Ferrero şi Fabio Perocco avansează ideea conform căreia, în 
Italia, discriminarea imigranţilor se realizează dintr-o dublă perspectivă şi anume: 
„sistemul de afaceri, care este caracterizat prin faptul că angajează imigranţi în mod 
regulat, dar în cele mai proaste locuri de muncă, subîncadrarea acestora şi penalizarea 


346 Laura di Pasquale, Racism and related discriminatory practices in employment in Italy, ENAR 
SHADOW REPORT, 2013, p. 14. 

347 Idem. 


113 



Analele Liceului „Vasile Conta” Târgu-Neamţ, Istorie, 1/2019 


lor în carieră şi sistemul companiilor mici care angajează imigranţi într-un mod 
neregulat şi în care se amplifică practicile de exploatare” 348 . Conform autorilor există 
câteva direcţii de evoluţie a problematicii discriminării străinilor pe piaţa muncii, 
între care segmentarea rasială a pieţei muncii şi segregarea muncii femeilor imigrante. 
Cei mai mulţi lucrători imigranţi sunt angajaţi în segmentele inferioare ale pieţei 
muncii cu precădere în activităţile slab calificate, obositoare, riscante şi insalubre, cu 
un nivel al salariului mai scăzut. Cel mai frecvent, imigranţii lucrează în industrie, 
agricultură, construcţii, firme de curăţenie şi vizează totodată, activităţile domestice. 
Femeile sunt angajate în munca casnică, în companii de curăţenie, însoţitoare în 
spitale sau chelneriţe. 

Literatura sociologică românească privind fenomenul migraţiei este bogată; în 
lucrarea Lumile sociale ale migraţiei româneşti în străinătate (2010), Dumitru Sandu 
analizează fenomenul migraţiei din perspectiva modelelor de gândire, de acţiune şi de 
afirmare identitară pe care le concentrează în conceptul de lumi sociale ale 
migranţilor derivat din conceptul de lumi sociale dezvoltat de A. Schutz în On 
Fenomenology and Social Relcitions 349 dar şi a efectelor asupra celor rămaşi sau întorşi 
acasă. Principalele concepte dezvoltate în lucrare se referă la decizii de emigrare, 
fluxuri de mi graţie, transnaţionalism, remitenţe, mentalitatea foştilor migranţi etc. în 
finalul lucrării autorul prezintă o cercetare complexă realizată în 2006, denumită 
Locuirea temporară în străinătate. Datele au fost culese atât din ţară cât şi din 
străinătate (Italia, Spania, Serbia), prin sondaj la nivel naţional, prin cercetări 
microregionale, prin cercetări calitative la nivelul a şase comunităţi din ţară şi în patru 
comunităţi din străinătate. Pentru Dumitru Sandu lumile sociale ale migraţiei rezidă 
tipologic într-o serie de situaţii: români la lucru în străinătate vs. români reîntorşi în 
Romania (situaţia de migraţie); imigranţi orientaţi spre România sau spre ţara de 
adopţie sau spre ambele (orientare identitară); migraţie recentă vs. migraţie veche 
(valul migratoriu); migranţi înalt calificaţi vs. migranţi slab sau mediu calificaţi (nivel 
de calificare). 

Un alt volum de interes a fost conceput de B. Voicu (2010) şi se intitulează 
Capital social în România începutului de Mileniu: Drumeţ în ţara celor fără de 
prieteni?. în cadrul acestui volum, autorul abordează problematica capitalului social, 
definit ca „interacţiunile la care indivizii iau parte, fiind inclus în reţelele sociale şi 
normele asociate acestora, manifestându-se prin participarea indivizilor la formarea şi 
funcţionarea instituţiilor, în încrederea în aceste instituţii, în alţi indivizi sau grupuri 
de indivizi” 350 . Noţiunea de capital social, inclusă în tipologia capitalurilor ca fiind 


348 Marco Ferrero, Fabio Perocco, Razzismo al lavoro. II sistema della discriminazione sul lavoro, la 
comice giuridica e gli strumenti di tutela , Franco Angeli, Milano, 2011, p. 66. 

349 Alfred Schutz, On Fenomenology and Social Relations , The University of Chicago Press, Chicago 
and London, 1970, p. 245. 

350 Bogdan Voicu, Capital social în România începutului de Mileniu: Drumeţ în ţara celor ţară de 
prieteni?, Editura Lumen, Iaşi, 2010, p. 18. 

distinct de cel economic şi cultural, este definită de Bourdieu 351 ca fiind „agregarea 
resurselor actuale sau potenţiale legate de posesia unei reţele durabile de relaţii mai 
mult sau mai puţin instituţionalizate de responsabilitate şi recunoaştere reciprocă - 
sau, cu alte cuvinte, resurse legate de apartenenţa la un grup - care furnizează fiecărui 
membru sprijinul capitalului de care dispune colectivitatea, o «acreditare» care te 
îndreptăţeşte la credibilitate, în variatele sensuri ale termenului”. 

Capitalul social este înţeles ca o proprietate a interacţiunilor constante în care 
intră un individ. în contextul demersului nostru, capitalul social poate 11 înţeles ca un 
set de relaţii personale cu cei din comunitatea românească dar şi cu nativii italieni fie 
ei manageri/angajatori fie colegi de muncă. Capitalul social include „relaţii sociale, 
accesul la acestea, participarea şi încrederea” 352 , făcându-se o distincţie între capital 
de tip bridging şi bonding. Pe de o parte, capitalul social de tip bonding este specific 
comunităţilor mici, bazate pe relaţii în interiorul grupului de apartenenţă şi pe 
neîncrederea în ceilalţi, fie ei indivizi sau instituţii. Pe de altă parte, comunităţile cu 
niveluri ridicate de capital social de tip bridging sunt caracterizate prin stabilirea unor 
relaţii cu alte grupuri în afara celor primare şi niveluri ridicate de încredere în acestea 
şi în instituţii, precum şi de participare la activitatea unor asociaţii. 

Metodologia cercetării 

Prin proiectul de faţă ne propunem să investigăm care sunt elementele 
principale ce conduc la apariţia ideii de discriminare şi nerespectarea drepturilor 
românilor pe piaţa muncii din Italia şi totodată să stabilim în ce măsură costurile 
sociale implicate pot influenţa viaţa de zi cu zi a familiei fie reîntregită în Italia, fie 
rămasă în ţară. 

Aşadar, cercetarea îşi propune să evidenţieze aspecte şi perspective ce ţin de 
exploatarea forţei de muncă într-un cadru în care drepturile omului la muncă, la un 
nivel de trai decent, la securitate fizică şi psihică sunt deplin recunoscute. Totodată, 
demersul teoretic şi empiric abordează problematica migraţiei în corelaţie cu noţiunile 
de câmp social (aici desemnând câmpul social al emigranţilor cu marja lui de 
influenţă şi putere simbolică) şi habitus (ca structură internă subconştientă 
semnificativă unui proces adaptativ la realităţi sociale ostile nefavorabile). 

Un prim stagiu al cercetării îl va constitui analiza de conţinut a presei 
româneşti generaliste, a presei româneşti din exil, a presei italiene pentru a evidenţia 
situaţiile de inechitate şi discriminare pe piaţa forţei de muncă dar şi modul (uneori 
stereotip) în care este percepută minoritatea migrantă română din Peninsulă. La 
aceasta se va adăuga analiza de conţinut a legislaţiilor celor două ţări în ce priveşte 


351 Pietre Bourdieu, The Forms of Capital, în „Handbook of Theory and Research for the Sociology of 
Education”, Greenwood Press, New York, 1986, p. 248-249. 

352 Bogdan Voicu, op.cit., p. 18. 

drepturile pe piaţa muncii ale celor care au venit în Italia fie individual fie ca urmare a 
unor contracte ferme. 

în cadrul studiului de teren, eşantionul este fonnat din cetăţeni români care 
sunt încadraţi pe piaţa muncii din Florenţa cu un contract de muncă înregistrat legal şi 
cetăţeni care s-au întors definitiv în ţara de origine (ca urmare a unor litigii de muncă 
sau a unor situaţii de nerespectare a contractelor iniţiale etc.). în ambele situaţii 
eşantionarea este de tip bulgăre de zăpadă. 

Din punct de vederea metodologic, studiul se va axa în principal pe cercetarea 
de tip calitativ (interviuri de profunzime) pentru a evidenţia experienţele individuale 
trăite de români pe piaţa muncii din Italia şi situaţiile concrete de nerespectare a 
drepturilor. De asemenea, vom apela la cercetarea de tip calitativ, pe bază de interviu 
semistructurat, pentru a stabili în ce măsură românii care au muncit în Italia şi s-au 
întors în România au avut probleme specifice la locul de muncă din străinătate/ la cel 
din România şi cum le-a influenţat acestora viaţa după remigrare. Un al treilea stagiu 
este constituit din intervievarea specialiştilor din ambele ţări. Avem în vedere 
specialişti cu forţa de muncă, angajatori, inspectori pe piaţa muncii, funcţionari ai 
administraţiei locale, jurişti şi avocaţi români şi italieni, membri ai unor structuri de 
tip ONG care acţionează pe piaţa muncii. 

Totalitatea interviurilor va fi transcrisă putând fi apoi valorificată şi în alte 
cercetări sociologice viitoare. Un raport rezumat al cercetărilor poate constitui un 
adevărat manual de bune practici în ceea ce priveşte drepturile şi responsabilităţile 
migranţilor pe piaţa muncii fiind în acelaşi timp şi un ghid infonnativ pentru noii 
veniţi. 


Limitele cercetării 

Orice cercetare ştiinţifică presupune apariţia unor limite. Aceste limite nu pot 
fi stabilite de la început, ele făcându-şi simţită prezenţa odată cu implementarea 
planului de cercetare. Limitele pot fi atât teoretice cât şi empirice. Din punct de 
vedere teoretic, limitele fac trimitere la faptul că cercetătorul este dependent de 
bibliografia existentă în momentul realizării demersului. Literatura de specialitate 
românească nu abordează acest subiect, iar studiile sociologice nu sunt bine 
conturate, de aceea, scopul este de a studia literatura de specialitate străină (în special 
cea din Italia). Cercetarea empirică pe care o vom realiza se bazează pe interviul de 
profunzime şi analiza de conţinut. Câteva limite pot face trimitere la următoarele 
aspecte: datele nu pot fi generalizate, apariţia subiectivităţii în analiza datelor, 
oferirea unor răspunsuri superficiale din partea respondenţilor. 

Concluzie 

Prin realizarea acestui demers avem în vedere investigarea fenomenului 
migraţiei, a conceptelor de discrimnare şi inechitate socială (precum şi alţi tenneni 

asociaţi) corelate cu piaţa muncii. Eşantionul este constituit din români care lucrează 
legal în Italia, în special cei din zona Florenţa dar şi din români care s-au întors în ţara 
de origine; eşantionarea este de tip bulgăre de zăpadă. Avem în vedere realizarea unor 
interviuri de profunzime pentru a evidenţa experienţele individuale ale românilor din 
eşantion pe piaţa muncii, situaţiile concrete care conduc la tratarea diferenţiată, 
motivele pentru care acceptă acest tratament precum şi evaluarea situaţiilor de 
raportare a abuzurilor autorităţilor competente. 

ARHIVISTICĂ 


DISTRUGERI DE DOCUMENTE PE TERITORIUU MOUDOVEI 


Marlen-Elena GHERASIM 353 


Abstract: The following material is intended to be an example of the destruction of documents from 
the Moldovian’s archive heritage outside the legislative norms, with losses sometimes irreprasable for 
the history of the country. The most common causes from the oldest oftimes to our present are the lack 
of legislation and visions for the future, ignorance and deficit of proper education, lack of attention 
and professional training of archivists, waste of documents, inadequate conditions for keeping a 
documentary (dirtiness, rodents, mold), poor financial support, the paper crisis and nationalization of 
factories, reorganization of administrations and territories (change of institution ’s subordinates, 
relocation of archives and the lack of storage spaces), work plâns in the comunist era for recycling 
paper that led people to declare important documents as waste paper, political conflicts, naţional 
revolutions, riots, wars, natural disasters, loss via e-mails, etc. 

Keywords: Moldova, Romanian State’s Archives, manuscript, archivist, electronic archive. 


”...Pe dealul Mitropoliei, 
în Archiva României, 
Unde Statul grămădeşte 
Tot ce nu-i mai trebuieşte, 
Hârtii, condici osândite, 
Judecăţi nenorocite, 
Are cuiburi din vechime 
Numeroase şorecime, 
Seminţie roditoare 
Şi de literi rozătoare...” 354 


De nenumărate ori custozii sălilor de studiu sunt întrebaţi de ce Arhivele 
Naţionale nu pun la dispoziţia cercetătorilor mai multe documente anterioare 
secolelor XVIII-XIX. Unul dintre motivele pe care vom încerca să-l prezentăm în 
continuare, este distrugerea de documente - şi nu ne vom referi la selecţionările 


353 Serviciul Judeţean Neamţ al Arhivelor Naţionale. 

354 Grigore Alexandrescu, Arhivar al Statului (1849-1954), Răzbunarea şoarecilor sau moartea lui 
Sion, publicată prima dată în ”România Literară’’, Iaşi, 1855. 

prevăzute de normativele arhivistice ci la acele pierderi ireparabile din istoria ţării, pe 
care specialiştii încearcă să le reconstituie atât din surse interne cât mai ales din surse 
diplomatice externe. 

Distrugeri de manuscrise s-au produs încă din cele mai vechi timpuri. Se ştie 
că în secolele VII-IX papirusul şi pergamentul deveniseră o raritate iar nevoia de a 
scrie crescuse foarte mult, motiv pentru care manuscrisele vechi se ştergeau (prin 
radere sau spălare) şi se rescriau, rezultând palimpsesturile. Pe unele dintre acestea se 
mai văd urmele scrierii vechi, iar specialiştii restauratori încearcă reconstituirea 
acestora cu ajutorul razelor UV. 

Trebuie să ţinem cont că deşi noţiunea de "arhivă” este relativ nouă, ea 
apărând oficial odată cu Regulamentele Organice, totuşi practica arhivării 
documentelor la noi este foarte veche, ea începând odată cu constituirea cancelariilor 
instituţiilor medievale principale. Arhive aveau atât domnitorii, cât şi dregătorii, 
mănăstirile, boierii şi orăşenii (constând în urice, ispisoace sau zapise dovezi ale unor 
drepturi, privilegii, judecăţi, etc.). Documentele erau create şi păstrate în diferite 
locuri şi condiţii. Din fericire unele dintre acestea au ajuns în cele din urmă în 
depozitele Arhivelor Naţionale. 

în Moldova, cele mai vechi evidenţe păstrate par a fi unele statistici din a doua 
domnie a lui Petru Şchiopu. Din 1741 Constantin Mavrocordat introduce condicile de 
transcriere a documentelor (integral sau în rezumat) la instituţiile emitente pentru a se 
evita falsificările (plastografiile), înfiinţând astfel arhivele de registru.. 

Până la înfiinţarea Arhivelor Statului la Iaşi documentele cu caracter obştesc 
erau date spre păstrare Mitropoliei Moldovei. Nu trebuie uitat că „în 1686 
mitropolitul Dosoftei, distins cărturar, s-a retras în Polonia, împreună cu armata lui 
Ioan Sobieski, ducând cu el odoarele şi documentele Mitropoliei” 355 . 

în perioada 1769-1774, în timpul administraţiei ruse, la Iaşi a fost organizată 
câte o arhivă pentru fiecare instituţie. Către sfârşitul sec. XVIII apare primul depozit 
de arhivă pe lângă Mitropolie. 

Un caz care şi-a lăsat adânc amprenta în istoria Moldovei ca o barieră în timp 
a fost „Focul cel Mare” din 1827 de la Iaşi, despre care s-au scris numeroase articole 
şi studii. Produs la 19 iulie 1827, a izbucnit la casele spătarului Ilie Burghi în timp ce 
se fierbeau „vutce şi şerbeturi” pentru serbarea zilei acestuia de Sf. Ilie. Cauzat de 
neglijenţa oamenilor, şi întreţinut de vântul puternic ce a împrăştiat scânteile, pavelele 
de lemn ce au transformat strada intr-un râu de foc şi au ţinut oamenii izolaţi, casele 
zidite lipite una de alta, precum şi lipsa de curăţenie, toate acestea au făcut ca 
incendiul să se propage iute şi agresiv, până a doua zi arzând cartiere întregi. S-au 
mistuit în această mare de flăcări Uliţa Mare, Podul Vechi, Târgul de Jos, mahalaua 
Sf. Constantin, Curtea Domnească, Hanul Turcesc, case boiereşti, palatele 
Roznovanu, Ghica, Paladi, Calimachi, Constantin Sturza, Socola, 15 biserici (printre 
care şi Mitropolia şi Golia), producându-se victime omeneşti din toate clasele sociale. 


355 Filiala Arhivelor Statului Judeţul Iaşi, I.P. „13 Decembrie 1918”.p.15. 

Cei ce au scăpat cu viaţă, printre care şi domnitorul erau afectaţi de lipsa de 
locuinţe şi pericolul foametei. Nici arhivele nu au scăpat. „Au pierit în foc un mare 
număr de documente, dosare şi condici, când s-au prefăcut în cenuşă şi toate arhivele 
Vistieriei, a Divanului, a Departamenturilor şi a acelorlante slujătoare Curţii 
locuri” 356 . în acest timp „nimine nu s-a îngrijit a scoate o hârtie din Vistierie sau din 
Divan” 357 . Tot atunci au dispărut acte de proprietate ale moşierilor, ceea ce a dus la 
tot felul de încercări de reconstituiri ulterioare prin martori şi judecăţi. La acea vreme 
Iaşiul fiind capitala Moldovei, pierderea acestor arhive este foarte gravă. 

Primele depuneri de documente la Arhivele Statului din Iaşi au început în anul 
1832, pe transpoarte şi opise, organizate în administrative şi judecătoreşti. 
Dispoziţiile neclare ale Regulamentului Organic din 1832 au produs nenumărate 
confuzii privind preluarea, împrumutul şi "desfiinţarea” actelor. 

Spaţiile de depozitare fiind insuficiente, în anul 1832 la 11 iulie Gh. Asachi 
(Arhivist al statului în perioada 1832-1849) solicita aprobarea „să se desfiinţeze 
nămolosul număr de dele a micilor proţesuri ce cuprinde o mare parte de loc, fără nici 
o treabă şi înmulţeşte zadarnic scrisul sau să se mai rînduiască alte încăperi” 358 . Până 
în anul 1843 nu s-a făcut nicio selecţionare. Iar după acest an instituţiile şi autorităţile 
de stat făceau selecţionări, dar fără criterii precise. De la înfiinţare evidenţele 
documentelor se ţineau în ordinea intrării în depozitele instituţiei. Abia în anul 1912, 
Sever Zotta (şeful Arhivelor Statului din Iaşi în perioada 1912-1925), care studiase în 
diferite Arhive din străinătate, a dispus formarea colecţiei de „Documente” foi 
volante, care au fost ordonate şi inventariate pe pachete. 

Una din practicile din trecut cu repercursiuni în prezent, datorate lipsei 
prevederilor legislative a fost şi separarea documentelor în vederea constituirii 
diferitelor colecţii (reuniune de documente/piese de acelaşi gen care au creatori 
diferiţi). Din neştiinţă sau din dorinţa de a realiza o colecţie inedită la Muzeul din 
Galaţi, V.A. Urechia a separat mai multe peceţi de manuscrise, realizând o colecţie de 
peceţi 359 , dar lăsând astfel documentele nule. Cazuri asemănătoare s-au mai produs în 
cadrul arhivelor în decursul anilor, când pentru a se întocmi colecţii (ex: colecţii de 
planuri şi hărţi), documentele de bază au fost separate de anexe fără a se opera niciun 
fel de menţiuni, astfel încât s-au pierdut legăturile dintre ele şi datele ce au stat la 
baza întocmirii acestora. 

Aflate iniţial la Ministerul de Justiţie, după Unirea Principatelor Arhivele 
Statului Iaşi trec la Ministerul Cultelor şi Instrucţiunii Publice, iar ulterior la 
Ministerul Afacerilor Interne. După o serie de instrucţiuni şi regulamente în anul 


356 Virgil Apostolescu, Distrugerea de arhive în „Focul cel Mare” de la Iaşi din 1827, în Arhivele 
Statului 125 ani de activitate 1831-1956, Bucureşti 1957, p. 251. 

357 Ibidem. 

358 Istoricul Arhivelor Statului în Arhivele Statului 125 ani de activitate 1831-1956, Bucureşti, 1957, 
pag. 104. 

359 Ştiinţe speciale ale istoriei - Note de curs , prof. univ. dr. Petronel Zahariuc, decan al Facultăţii de 
Istorie din cadrul Universităţii „Al.I.Cuza” Iaşi. 

1925 se aprobă Legea pentru organizarea Arhivelor Statului, care prevedea printre 
altele ca materialele arhivistice de la toate autorităţile statului, civile, bisericeşti, 
militare, să fie depuse la arhivă după 30 de ani. Tot aici se stipulează că distrugerea 
sau înstrăinarea acestora este interzisă fără aprobarea Arhivelor Statului. Din păcate, 
începând cu anul 1926 Ministerul Instrucţiunii Publice a redus fondurile necesare 
acestei instituţii pe motiv de economii, iar din 1927 a diminuat schemele de personal 
şi a redus salariile. 

încă înainte de primul război mondial s-au distrus arhive importante ,,... mai 
multe prefecturi ş.a. autorităţi de judeţe au început a vinde dosare ce trebuiesc depuse 
spre păstrare la Arhivele Statului....la cele mai multe Prefecturi, cum şi la unele 
Tribunale arhiva lor veche ne mai găsind loc în localul autorităţii respective, sunt 
păstrate prin poduri sau şoproane, expuse deteriorării şi incendiului...un număr mare 
de dosare din prima jumătate a sec. al XlX-lea, cu acte importante din timpul 
Regulamentului Organic şi din alte epoci ale Ţării au fost vândute de unele autorităţi 
ca maculatură fiind astfel pierdute pentru cercetări istorice...” 360 

Astfel de cazuri s-au înregistrat şi pe teritoriul judeţului Neamţ. Ministerul de 
Interne prin Ordinul circular nr. 4255/27 februarie 1905 (vezi Anexa nr. 1) comunică 
aprobarea de vânzare către d-1 N. Gheorghiu din Bucureşti a hârtiei de maculatură din 
arhiva prefecturii, contra preţului de 60 lei/1000 kg. Pentru realizarea aceşti 
operaţiuni de sortare a dosarelor fără „absolut nici o importanţă” pentru Stat şi judeţ şi 
pentru părţile interesate nici din punct de vedere istoric „trebuia delegat un funcţionar 
al prefecturii care să examineze fiecare dosar în parte, reţinându-se „toate acele pe 10 
ani în urmă”, toată răspunderea revenind prefecturii. La un an diferenţă, prin Adresa 
nr. 5681/6 februarie 1906, Ministerul de Interne anunţă că pentru subprefecturi s-a 
aprobat oferta d-lor M. Mărculescu şi M. Lăzărescu din Bucureşti. în încercarea de a 
descâlci problema dosarelor care se încadrează ca maculatură, ministerul emite 
Ordinele circulare nr. 9673/23 februarie 1906, 18061/6 aprilie 1906 şi 
60481/7.12.1906, prin care se solicită prefecturilor să înainteze opisele dosarelor mai 
întâi Direcţiunii Arhivelor Statului, care vor alege „pe cele cari trebuie depuse şi 
conservate”, iar dosarele din anul 1867 să fie depuse urgent la Arhivele Statului 
însoţite de opise în dublu exemplar. în urma intervenţiei Directorului Arhivelor 
Statului se anunţă că „este cu desăvârşire oprită ori ce vânzare de dosare”, 
solicitându-se totodată şi opisarea dosarelor vândute până la acea dată. Ca urmare a 
acestor prevederi persoana desemnată cu sortarea dosarelor întocmeşte un prim 
referat în care prezintă starea reală în care se afla arhiva prefecturii: depusă în localul 
„geandarmeriei”, cea mai mare parte „aruncată pe podele, fără nici o ordine şi 
amestecată”, rafturile fiind goale sau ocupate cu alte obiecte. Totodată atrage atenţia 
asupra condicilor şi registrelor „aruncate pe podele pe lângă păreţi unde putrezesc din 
cauza umezelei”. în încercarea sa de a ordona documentele arhivarul constată că în 


360 Istoricul Arhivelor Statului, în Arhivele Statului, 125 ani de activitate (1831-1956), Bucureşti, 
1957, p. 38. 

acelaşi local, amestecată cu arhiva prefecturii erau şi arhive ale altor unităţi 
desfiinţate (ex.: suprefectura Plasa-Muntele, Comisia poliţienească la qvartalul III, 
etc.), ca urmare a mutării succesive a documentelor de la prefectură în podul 
arestului, la jandarmerie, şi alte locaţii. Din dorinţa definitivării operaţiunii de 
ordonare se mai deleagă periodic câte o persoană cu munca de arhivă, dar fără 
pregătire în domeniu (îngrijitor, camerist, etc.). (vezi Anexa nr. 2). în luna aprilie 
1906 opisele solicitate începuseră să prindă contur, dar Ministerul de Interne revine 
cu telegrama din 21.05.1906, prin care se sistează toate operaţiunile de vânzare până 
la noi dispoziţiuni, totodată solicitându-se situaţia arhivelor vândute, întrucât existau 
infonnări că „mai multe autorităţi au pus în vânzare acte care cuprind acte istorice”. 

Acest lucru „din fericire” nu se realizase la Neamţ, tocmai din lipsa 
evidenţelor. Parcă să întunece şi mai tare cerul arhivarului Mănăstirea Agapia solicită 
în această perioadă prefecturii o copie de pe Procesul-Verbal încheiat în anul 1866 de 
ing. Covaleschi cu ocazia despărţirii pământurilor Mănăstirilor Agapia şi Văratec, 
document ce se distrusese în anul 1903 în incendiul de la mănăstire. După zece zile de 
căutări în maldărele de documente răvăşite, prefectura formulează răspunsul că 
documentul „nu s’a putut găsi”. Pentru a pune sare pe rană o serie de referate 
întocmite de diverşi angajaţi ai prefecturii la preluări de funcţii noi, scot în evidenţă 
alte nereguli constatate în activitatea de organizare a arhivei: sunt identificate condici, 
registre şi dosare răzleţe din anii anteriori ce aparţineau altor birouri, documente 
înregistrate fără a fi trecute în registrele de evidenţă care erau incomplete, păstrarea 
actelor prin camere, pe bănci sau îngrămădite prin dulapuri, acestea fiind considerate 
ca rezultat al lipsei de personal sau a supraaglomerării personalului existent cu foarte 
multe atribuţii, uneori restanţele întinzându-se pe perioade foarte lungi de timp. Ca 
urmare a sesizărilor din teritoriu ministerul prin Ordinul circular 601718/5 decembrie 
1906 aprobă înfiinţarea unor noi posturi de „arhivar registrator” care va avea 
răspunderea „trecerii hârtiilor intrate”. Prefectura Neamţ consideră că acest lucru nu 
ar ameliora cu nimic starea de lucruri. Pentru trecerea actelor, ţinerea registrelor de 
vânătoare, paşapoarte, compturi, etc., se puteau însărcina şi alte persoane. La arhivă 
trebuia o persoană de încredere, care să organizeze singură această activitate ce era 
foarte laborioasă. 361 

în urma aglomerării cu opisele primite de la prefecturi, subprefecturi şi 
primării, Direcţia Arhivelor Statului din Bucureşti emite Decizia nr. 186/1907, prin 
care se amintesc procedurile legale de analizare a acestora: se vor prezenta direcţiei 
doar opisele dosarelor mai vechi de 30 de ani, de la prefecturi. Opisele primăriilor şi 
inspectoratelor comunale vor fi analizate de prefecturi, care vor păstra în arhiva 
proprie doar dosarele referitoare la „proprietatea rurală, la instituţiile culturale, la 
mişcarea populaţiunei şi istoria comunei respective, cum şi cele ce se vor găsi 
importante după aprecierea D-lui Prefect” şi care vor fi înaintate direcţiei după 


361 Serviciul Judeţean Neamţ al Arhivelor Naţionale, fond Prefectura judeţului Neamţ, dosar nr. 
3/1906. f. 6r, 7r, 10r,v 16r,v, 17r, 19r, 21r,v, 24r,v, 28r,v, 35r, 37r, 48r,v 57r,v, 58r,v, 60r. 

împlinirea tennenului de depunere (30 ani - n.a.). Prin Decizia Direcţiei Arhivelor 
Statului nr. 223/1 septembrie 1907 se comunică faptul că toate dosarele scrise în 
„slove chirilice” vor fi opisate şi înaintate direcţiei spre triere. în aceeaşi perioadă, 
Arhiva Statului - Sucursala Iaşi, cu adresa 158/12 septembruie 1907, solicită 
Prefecturii Neamţ situaţia „numărului de acte şi registre vechi nelucrătoare” pe care 
doresc să le depună spre conservare în sediul lor, pentru a se avea în vedere la 
necesarul de spaţiu al noului local al Arhivelor Statului din Iaşi. La această solicitare, 
fără viziune în viitor prefectura anunţă că au înaintat toată documentaţia la Direcţia 
Arhivelor Statului Bucureşti. în încercarea Ministerului Cultelor şi Instrucţiunii 
Publice de a lua unna dosarelor vândute şi de a le răscumpăra pe cele importante, 
Ministerul de Interne prin ordinul circular 035389/1907 sistează orice vânzare şi 
solicită cercetarea faptelor ce ar putea veni în sprijinul celor de la culte. în dorinţa de 
a se convinge că nu au fost înstrăinate documente prefectul se deplasează personal la 
sediul arhivei, unde se convinge că dosarele „sunt în o stare cu desăvârşire 
deplorabilă şi în cea mai mare disordine, lipsind foarte mult din ele şi fiind toate 
mucegăite şi mâncate de şoareci, astfel că este peste putinţă a se alege dosare vechi, 
spre a se trimite arhivei statului”. Situaţia în cauză se consideră a fi urmarea 
răscoalelor ţărăneşti, întrucât în spaţiul de arhivă au fost deţinuţi mai mulţi locuitori 
implicaţi în răscoale. în concluzia verificării efectuate, prefectul propune „a se 
desface prin vânzare toate dosarele, cât mai curând, spre a nu fi distrusă cu totul, 
pentru care să va cere aprobarea de la Dl. Ministru” (Vezi anexa nr. 3). Cu această 
ocazie arhivarul face cunoscut prefectului că în podul arestului preventiv sunt „dosare 
deteriorate şi mâncate chiar de guzgani neştiinduse nici începutul nici sfârşitul 
dosarului”. Tot în anul 1907 primăriile urbane şi comunale încep să trimită prefecturii 
spre analiză opisele dosarelor mai vechi de 30 de ani, unele dintre acestea menţionând 
că au înregistrat lipsuri ca unnare a reorganizărilor teritorial - administrative 362 . 

La numai 10 ani de la demararea procedurilor de opisare a arhivelor din 
teritoriu şi trimiterea spre analiză specialiştilor în vederea sortării documentelor de 
importanţă istorică, prin Ordinul circualr nr. 43129/4 iulie 1916 Ministerul de Interne 
anunţă prefecturile să nu mai înainteze Direcţiei Generale a Arhivelor Statului 
dosarele mai vechi de 30 de ani dacă nu au interes istoric, deoarece direcţia nu mai 
dispune de spaţiu de depozitare (Vezi Anexa nr. 4), documentele urmând a fi păstrate 
în arhivele comunelor sau la prefecturi. Totodată sporeşte şi preţul hârtiei, un lucru 
deloc de neglijat ţinând cont de fondurile veşnic insuficiente, motivat şi de faptul că 
în toamna anului 1916 au început sosirea familiilor de refugiaţi de peste munţi şi de 
peste Dunăre, pentru care Ministerul de Interne a solicitat întrajutorarea prin oferirea 
de adăpost, hrană, bani, locuri de muncă, etc. Prin Ordinul circular 2630/9 noiembrie 
1916 Biroul Mobilizare din cadrul Ministerului de Interne anunţă criza acută de hârtie 
de scris şi tipografică datorată închiderii unor fabrici din zona operaţiunilor militare. 
Ca soluţie se dispune reducerea formatului hârtiei, folosirea oricărei părţi libere, 


362 Ibidem, dosar nr. 1/1907 - f. 16r,v, 17r,v, 19r, 20r,v, 21r, 22r, 23r,v, 25r, 27r,v, 28r. 

scoaterea hârtiilor nescrise din dosare, realizarea corespondnţei intr-un singur 
exemplar, iar registrele şi tipizatele reducându-se la struictul necesar 363 (Vezi anexa 
nr.5). 

Din cauza celor două războaie mondiale multe arhive au fost distruse atât de 
armatele inamice cât şi de cele aliate, mai ales cele din zona frontului, unde au fost 
înfiinţate birouri militare, spitale, popote, aresturi, posturi de pază, etc., şi unde 
deseori hârtiile erau folosite pentru aprinderea focului. Distrugeri importante de 
arhivă au avut loc şi cu ocazia evacuărilor sau bombardamentelor. De asemenea, 
mutarea instituţiilor dintr-un local în altul a dus uneori la abandonarea documentelor 
acestora. 

Abia în anul 1951 s-a pus problema controlului asupra materialelor 
documentare. Instrucţiunile şi regulamentele ulterioare au avut prevederi referitoare la 
personal, studii, paleografii, salarii, localuri, mobilier, pentru fiecare în parte făcându- 
se demersuri interminabile la forurile superioare, uneori însă fără niciun ecou. 

Calamităţile naturale au produs deasemenea pagube în patrimoniul arhivistic 
naţional. Pe plan local inundaţia din 7 iunie 1975 când apele râului Cuiejdi au ieşit 
din matcă, a afectat mai multe instituţii, printre care şi Judecătoria Piatra Neamţ, care 
a înregistrat o cantitate de 16748 dosare compromise (280,00 m.l.) din perioada 1969- 
1972, dosare care au fost predate la D.C.A. nemaiputând fi recuperate 364 . în astfel de 
situaţii au fost şi alte instituţii, cum ar fi Tribunalul jud. Neamţ, Parchetul de pe lângă 
Judecătoria Roman, Ocolul Silvic Borca, Primăria comunei Săbăoani, Şcoala 
Gimnazială Icuşeşti, etc., ale căror arhive au fost afectate de apele pluviale, inundaţii 
sau incendii. 

Planurile de muncă a instituţiilor din perioada comunistă aveau indicatori 
separaţi pentru cantitatea de maculatură ce trebuia reciclată anual. în decembrie 1989, 
când manifestanţii au pătruns în Comitetele judeţene de Partid şi au vandalizat 
birourile dând foc documentelor, au produs deasemenea goluri în materialele 
documentare care ar fi prezentat interes pentru cercetători. Lipsa unor prevederi 
arhivistice clare şi scoaterea din Codul Penal a infracţiunii de distrugere de înscrisuri 
au făcut ca odată cu închiderea/ privatizarea după revoluţie a fabricilor şi 
întreprinderilor de stat, multe arhive să fie distruse (cu sau fără intenţie) fără a fi 
nimeni tras la răspundere. De suferit au avut în special foştii angajaţi care nu şi-au 
mai putut reconstitui drepturile de pensie. în acest sens legislaţia arhivistică a fost 
îmbunătăţită abia în anul 2013 când s-a instituit obligativitatea notificării Arhivelor 
Naţionale şi a structurilor judeţene cu privire la înfiinţarea/desfiinţarea creatorilor şi 
deţinătorilor de documente 365 . 


363 Ibidem, dosar nr. 4/1916 - f. 18r, 23r, 27r, 33r, 34r, 37r,v. 

364 Serviciul Judeţean Neamţ al Arhivelor Naţionale, fond Filiala Arhivelor Statului judeţul Neamţ, 
dosar nr. 72/1977, f.l. 

365 Ordinul Ministerul Afacerilor Interne nr. 137/27 septembrie 2013, publicat în Monitorul Oficial al 
României, Partea I, nr. 619/4.X.2013. 

Pătrunzând într-un sector considerat ca un pionierat al arhivisticii - arhiva 
electronică, constatăm că şi în zilele de azi se mai produc distrugeri de arhive, 
datorate fluxurilor web sau costurilor crescute pentru spaţiul de stocare (deşi costurile 
de stocare sunt în descreştere cantitatea de informaţii arhivate este din ce în ce mai 
mare). Şi aici paşii sunt mici şi nesiguri, părerile diferite, Legea arhivării electronice 
nr. 135/2007 fiind aplicată rudimentar, fără ca instituţiile să aibă proceduri care să 
definească în mod clar modul de înregistrare, creare, procesare, capturare, migrare, 
stocare, digitizare, clasificare, acces, păstrare, inventariere, selecţionare, management 
şi transferarea la Arhivele Naţionale a datelor şi metadatelor, ceea ce în timp poate 
duce la compromiterea unor arhive. Din fericire în momentul de faţă nu avem 
instituţii cu „zero hârtii”, dar un arhivist trebuie să aibă în primul rând viziune astfel 
încât să pregătescă terenul infonnaţional pentru actualii şi viitorii istorici. 

Şi exemplele ar putea continua. Dar ca o concluzie a celor prezentate 
încercăm să oferim un răspuns cercetătorilor, prin prisma distrugerilor de documente - 
Cauzele acestor pierderi uneori ireparabile de material documentar, au fost în 
decursul timpului: lipsa prevederilor legislative, lipsa viziunilor în viitor, neştiinţa de 
carte, ignoranţa, lipsa de atenţie şi de pregătire profesională a arhivarilor, risipirea 
actelor, mizeria, rozătoarele, mucegaiurile, slaba susţinere materială, condiţiile 
necorespunzătoare de păstrare a documentelor, criza de hârtie şi naţionalizarea 
fabricilor de profil, reorganizările administrativ-teritoriale, schimbarea subordonării 
instituţiilor şi a sediilor acestora, mutarea arhivelor, lipsa spaţiilor de depozitare, 
planurile pentru maculatură, conflictele politice, răscoalele, războaiele, revoluţiile, 
neglijenţa, calamităţile naturale, fluxurile web, ş.a. 

Personal consider arhivistică un diamant neşlefuit. Nu o consider o ştiinţă 
auxiliară a istoriei, ci o ştiinţă de sine stătătoare în strânsă legătură cu ştiinţele 
istorice, a artelor, economiei, învăţământului, administraţiei, justiţiei, informaticii, 
etc., întrucât orice arhivist trebuie să aibă noţiuni elementare din toate aceste ramuri. 

ANIVERSĂRI SI COMEMORĂRI 

5 


UN CENTENAR COMEMORATIV - GRIGORE CREŢU 

Conf. univ. dr. Ioan DĂNILĂ 366 


Abstract: It has been a few years since 1 have been waiting for an opportunity to write about Grigore 
Creţn and liere it was in 2019, on tlie lOOth anniversary of the death of the great and unknown 
scholar. My interest was activated by a significant biographical detail: the place ofbirth (in 1848) is 
the city of Târgu-Neamţ. 

Keywords: centenary, commemoration, folklore, philology, editor 


Sunt ceva ani de când tot aştept un prilej de a scrie despre Grigore Creţu şi iată că 
acesta s-a ivit în 2019, la împlinirea a 100 de ani de la moartea marelui şi necunoscutului 
cărturar. Interesul meu era activat de un detaliu biografic semnificativ: locul naşterii (în 1848) 
este oraşul Târgu-Neamţ. Din informaţiile pe care le deţin până acum, este cel mai important 
filolog pe care l-a dat urbea de sub Cetatea Neamţului. încă patru localităţi ar trebui să-l 
revendice: laşiul (unde a urmat cursurile secundare), Bucureştiul (unde şi-a desăvârşit studiile 
universitare şi unde a profesat, la Liceul „Matei Basarab”), Romanul şi Huşiul (unde, la 
seminarele teologice, a predat limba şi literatura română şi limba latină). Ba s-ar alătura aici 
Mănăstirea Voroneţ, unde a descoperit un manuscris capital pentru istoria filologiei 
româneşti, şi Blajul, unde a identificat o importantă lucrare lexicografică. 

Nu sunt cunoscute prea multe date biografice (ar merita să fie obiectul unei teze de 
doctorat sau măcar al unei lucrări de licenţă) şi poate de aceea s-au strecurat unele 
inadvertenţe. De exemplu, un important dicţionar al folcloriştilor români dă ca loc de naştere 
comuna Ştefăneşti din judeţul Botoşani (la 25 ian. 184 8) 367) . Portretele de care are parte sunt 
foarte puţine şi îl recunosc ca filolog 368 ' ori pur şi simplu ca „profesor român” 369 '. Deşi are 
merite evidente în planul istoriei literaturii române, lucrări din acest domeniu (lexicografice şi 


366 Conf. univ. dr.. Universitatea „Vasile Alecsandri” din Bacău. 

367 Iordan Datcu, Dicţionarul etnologilor români , I, Bucureşti, Editura „Saeculum I. O.”, 1998, s.v. 
Eroarea este preluată de alte lucrări informative (Ioan Baban, Univers cultural şi literar vasluian. 
Dicţionar, Iaşi, Editura PIM, 2008; data naşterii: 30 ianuarie 1848, în Ştefăneşti, jud. Botoşani; în 
Botoşani ar fi urmat şcoala primară) şi amendată de Nicolae Scurtu („Inscripţii nemţene/ Un cărturar 
nemţean - Grigore Creţu”, ZACH News - ziar Online regional, 3 oct. 2014). 

368 Jana Balacciu, Rodica Chiriacescu, Dicţionar de lingvişti şi filologi români. Bucureşti, Editura 
„Albatros”, 1978. La bibliografia de referinţă apare doar articolul lui Al. Horvath, Dictionarium 
valachico-latinum (Anonymus Caransebesiensis), în „Studii de limbă, literatură şi folclor”, voi. II, 
Reşiţa, 1971, pp. 69-76. 

369 I.-Aurel Candrea, Gh. Adamescu, Dicţionar enciclopedic ilustrat, II, Bucureşti, Editura „Cartea 
românească” S.A., 1931. 

de sinteză) îl ignoră 370) . Mai puţin sec este tonul lui Lucian Predescu, în 1940: „CREŢU, 
Grigore, n. 25 lan. 1848 în Târgu-Neamţului, f 1919. Membru al soc. ieşene «Junimea». 
Numele de familie ar fi trebuit să-i fie Robu, care însă fu înlocuit cu porecla C. dată de 
călugării de la mănăstirea Neamţului unui frate mai mare cu părul creţ. A fost profesor de 
română şi latină la seminarele din Roman şi Huşi, iar de la 16 ani ocupă aceeaşi catedră la 
liceul Matei Basarab din Bucureşti” 371) . 

în literatura română sunt prezente nume de scriitori apropiate de configuraţia literală 
a lui Grigore Creţu: George Creţeanu (1829-1887), „poet minor, de un sentimentalism 
lăcrămos [...], un făcător de versuri goale” (G. Călinescu) sau, mai ales, Grigore Creţescu 
(1853-1933), prozator. Numele de familie fusese Creţu, motiv pentru care Neculai V. Coban 
scrie în „Viaţa Basarabiei” din 1941: „Un scriitor necunoscut - Grig. Creţu-Creţescu”. 

Mai aplicat este câte un fericit medalion aşezat, împreună cu alte texte de prezentare 
tematică, într-un volum. Este cazul lucrării filologului Eugen Pavel, care după un titlu general 
- „Arheologia textului” comentează „Odiseea unui bibliofil: Grigore Creţu” 372) , fixând 
coordonatele esenţiale ale personalităţii cărturarului: „bibliofil împătimit”, „iniţiat în 
labirintul bibliotecilor şi al colecţiilor mănăstireşti mai puţin cunoscute”, „retras, dar 
sârguincios” 373) . 

Contribuţiile filologice al lui Grigore Creţu pot fi organizate în două grupe: literară 
şi, respectiv, lingvistică. Din prima categorie fac parte: „Codicele Voroneţean”, manuscris de 
excepţională însemnătate din secolul al XVI-lea, descoperit în 1871 (în alte locuri, 1877), în 
podul unei clădiri a Mănăstirii Voroneţ. (Am cercetat, la secţia Patrimoniu a Bibliotecii 
Judeţene „C. Sturdza” Bacău, ediţia 1. G. Sbiera, din 1885, criticată de Gr. Creţu, şi pe cea din 
1981 a Marianei Costinescu.) Anterior, dăduse de „Evangheliarul de la Războieni”. La 
Mănăstirea Suceviţa are norocul de a găsi (în 1875) cea mai veche variantă a cronicii lui 
Grigore Ureche, însoţită de adnotările lui Miron Costin. Tot acolo va da de manuscrisul 
rămas sub numele de Codicele Braţul, care a cunoscut în zilele noastre două ediţii comentate 
de universitarii ieşeni Al. Gafton (2003) şi C. Dimitriu (2005). 


370 Grigore Creţu nu figurează în D. Murăraşu, Istoria literaturii române. Bucureşti, Editura „Cartea 
românească”, 1943; 1. C. Chiţimia, Al. Dima (coordonatori). Literatura română. Dicţionar cronologic. 
Bucureşti, Editura Ştiinţifică şi Enciclopedică, 1979; *** Dicţionarul literaturii române de la origini 
până la 1900, Bucureşti, Editura Academiei R.S.R., 1979; G. Călinescu, Istoria literaturii române de 
la origini până în prezent, Bucureşti, Editura „Minerva”, 1982; Al. Piru, Istoria literaturii române. 
Bucureşti, Editura „Grai şi suflet - Cultura naţională”, 1994; Mircea Zaciu, Marian Papahagi, Aurel 
Sasu (coordonatori). Dicţionarul scriitorilor români. Bucureşti, Editura Fundaţiei Culturale Române, 
1995; Academia Română, Dicţionarul general al literaturii române, C-D, Bucureşti, Editura „Univers 
enciclopedic”, 2004; Nicolae Manolescu, Istoria critică a literaturii române. 5 secole de literatură. 
Piteşti, Editura „Paralela 45”, 2008; Nicolae Manolescu, Istoria literaturii române pe înţelesul celor 
care citesc, Piteşti, Editura „Paralela 45”, 2014 ş.a. 

371 Lucian Predescu, Enciclopedia României, Bucureşti, Editura „Cugetarea - Georgescu-Delafras”, 
1940. Am respectat întocmai ortografia autorului şi forma de plural seminare, promovată de actualul 
DOOM. Medalionul continuă cu date despre activitatea publicistică şi literară a lui Grigore Creţu. 

372 Eugen Pavel, Arheologia textului, Cluj-Napoca, Casa Cărţii de Ştiinţă, 2012, pp. 124-129; volum 
accesibil la www.inst-puscariu.ro. 

373 Ibidem, p. 124. 

A doua grupă de lucrări, din sfera lexicografici, include: Anonymus 
Carcinsebesiensis, „primul dicţionar bilingv cu româna ca limbă de bază” 374 ', Lexiconul slavo- 
românesc al lui Mardarie Cozianul (1649), „prima lucrare lexicografică completă păstrată 
până astăzi”, „însoţită de un documentat studiu asupra glosarelor slavo-române ale secolului 
al XVI-lea şi de un indice alfabetic al cuvintelor româneşti cuprinse în lucrare” 375 ' ş.a. 

O contribuţie filologică de mai mică întindere, dar de importanţă culturală este legată 
de primul volum de poezii al lui Barbu Paris Mumuleanu, „Rost de poezii, adică stihuri. 
Acum întâi alcătuite în limba românească de Paris Mumuleanu. în Bucureşti. în cea din nou 
făcută tipografie 1820”. Grigore Creţu este cel care „a descoperit unicul exemplar păstrat 
până astăzi” 376 '. 

Oarecum distinctă este latura operei lui Grigore Creţu ţinând de istoria tipăriturilor. 
Astfel, împreună cu I. Antonovici, publică „Cercetări despre tipografiile, xilografiile, 
librăriile şi legătoriile de cărţi din oraşul Bârlad, Judeţul Tutova” (ediţia a doua, Bucureşti, 
1907). După trei ani, singur, dezvoltă subiectul pentru „Tipografiile din România, de la 1801 
până astăzi” (Bucureşti, 1910; mulţumeşte, printre alţii, „poliţaiului de la Târgul-Neamţului 
Al. 1. Rizeanu” pentru informaţiile furnizate). 

Publicistul Grigore Creţu s-a orientat, desigur, spre gazetăria cultural-ştiinţifică. Nu 
figurează în dicţionarele presei literare româneşti (de Ion Hangiu), iar în „Istoria 
jurnalismului din România în date” (coordonator, Marian Petcu, 2012) apare doar cu 
colaborarea la „Şcoala şi biserica” din 1898. De la Lucian Predescu aflăm că „a publicat 
câteva studii filologice în Convorbiri literare, Columna lui Traian şi Revista pentru istorie, 
arheologie şi filologie " 377) . 

De referinţă este implicarea lui Grigore Creţu în valorificarea tezaurului folcloric. 
Dicţionarele de specialitate precizează că el „este autorul uneia din cele mai ample arhive 
folclorice româneşti” 378 ', alcătuită cu ajutorul elevilor de la Liceul „Matei Basarab” şi de la 
Seminarul Teologic Huşi şi publicată postum, în 1970, în seria „Folclor din Oltenia şi 
Muntenia”). Colindele, de exemplu, cuprind „variante dintre care multe egalează şi uneori 
chiar depăşesc în frumuseţe colindele din colecţiile G. Dem. Teodorescu şi Gr. Tocilescu” 
(Ov. Papadima) 379 '. 

După încercarea de a expune liniile viguroase ale prezenţei lui Grigore Creţu în 
cultura română, se cuvine să atragem atenţia asupra faptului că acest cărturar merită a fi mult 
mai bine cunoscut, iar modelul său de râvnă în scoaterea la lumină a tezaurului spiritual 
românesc şi de frumoasă decenţă în faţa roadelor acestei îndeletniciri să fie asimilat de 
cercetătorii umanişti în toată activitatea lor. La centenar, un omagiu peste timp şi promisiunea 
de a reveni asupra subiectului. 


374 Jana Balacciu, Rodica Chiriacescu, op. cit. 

375 Ibidem. 

376 Academia R.S.R., Istoria literaturii române (coordonatori. Al. Dima, I. C. Chiţimia, Paul Cornea, 
Eugen Todoran), II, Bucureşti, Editura Academiei R.S.R., 1968, p. 207. Ne-am folosit de indicele de 
nume de la sfârşitul lucrării, care însă are un defect: după numele proprii începând cu Co, apar cele cu 
Cr (Creangă, Creţeanu) şi iarăşi un şir de antroponime cu Co, la finele căruia dăm de „Creţu, Grigore, 
207”. 

377 L. Predescu, op. cit. 

378 Iordan Datcu, op. cit., p. 200. 

379 Ibidem, p. 201. 

PREZENTĂRI SI RECENZII 

O RECENTĂ BIOGRAFIE A LUI CODREANU 

Mircea STĂNESCU 380 


Oliver Jens Schmitt, Corneliu Zelea Codreanu. Ascensiunea şi căderea 
„ Căpitanului “, Bucureşti, Editura „Humanitas”, 2017, 455 p. 

înţelegând că autorul este din Austria, ne aşteptam să citim ceva bine 
documentat, expozitiv şi analitic, gen Brigittei Hamann, cu rol de a progresa în 
înţelegerea subiectului, dacă nu chiar de a mai calma cumva zavera dintre anti- şi 
prolegionari, dar după 50 de pagini lucrarea părea a fi departe de un asemenea 
deziderat, la fel cum am rămas frapaţi că autorul - elveţian de origine - se arată 
deferent faţă cu memoria Imperiului Cezaro-Crăiesc, un fapt altfel de înţeles, dacă îl 
luăm ca pe un exerciţiu de adeziune faţă cu Statul de adopţie. 

Prima impresie a fost că, istoric vorbind, cartea nu este nici rea, nici bună, ci 
mediocră. Problema reală ar fi însă dacă ar face parte din aşa-numita „literatură a 
holocaustului 14 , a cărei expresie este dogma preluată de titlul unuia dintre interviurile 
de presă ale autorului, patent Radu Ioanid & Co, şi care în bibliografie se află pe 
piedestal. 

Faptul că lucrarea generează articole de presă - la RFI, „22“, „HotNews“ 
situaţie destul de neobişnuită la noi pentru o producţie ştiinţifică, este pentru că se 
pretează la ideologizare („firul roşu“ în Istorie), la utilizare propagandistică, la 
„prezentism“ (lectura trecutului prin prisma prezentului). De pildă, autorul foloseşte 
excesiv epitetele „naţionalism 11 (care istoric are semnificaţii multiple), „fanatism 11 , 
„exaltare 11 , „iredentism 11 , cu rol nu de explicare, ci de incantaţie pedagogică ; apoi, 
citează pe Petre Pandrea (convenabil, „demascările 11 de închisoare privind Garda de 
Fier, dar nu «literatura de sertar», precum Memoriile mandarinului valah), pentru a-1 
categorisi în acelaşi timp - neexplicat şi neexplicabil - ca un personaj „care avea să 
joace un rol dubios în timpul comunismului 11 (p. 40), adică un fel de «hai să vorbim 
despre ce n-avem habar». 

Primul imbold a fost să lăsăm cartea deoparte, dar am continuat lectura dintr- 
un soi de automatism profesional, motiv pentru care, ca amatori interesaţi ai 


380 Arhivele Naţionale Istorice Centrale. 


131 



Analele Liceului „Vasile Conta” Târgu-Neamţ, Istorie, 1/2019 


subiectului, la sfârşitul lecturii ne-am nuanţat opinia iniţială şi o redăm pe cât putem 
de scurt. 

Studiul este unul de mare întindere (probabil cea 900 de pagini standard), de 
valoare inegală şi de multe ori repetitiv: dacă prima jumătate este neimpresionantă, a 
doua este remarcabilă - ai spune chiar că reprezintă o altă carte, căci renunţă şi la 
epitetele-invective. El prelucrează un material de arhivă bogat şi reuşeşte să redea o 
imagine istorică veridică a Căpitanului. Totodată, îmbină demersul istoric clasic cu o 
tendinţă teoretizantă (teoria charismei a lui Max Weber, cea a „ultranaţionalismului 
palingenetic“ a lui Roger Griffin - ultima modă în materie etc.), o pierdere de vreme 
şi de teren al disciplinei noastre, ştiinţă a individualului, a-teoretică şi empiric- 
analitică prin definiţie, care are alte resurse ce-i dau forţă (demersul comparativ, de 
pildă). 

Acreditarea unei credinţe religioase autentice a lui Codreanu şi substratul ei 
mistic, accentul pus pe un model formativ, pedagogic al Legiunii, mutarea atenţiei de 
pe structurile ei centrale către cele locale, diversele orientări şi grupări interne, 
distincţia operaţională între Căpitan şi Mişcare, dinamica acesteia din urmă şi 
reorientările operate de lider, calitatea şi impactul iconografiei şi al cântecelor 
legionare sunt subteme pe cât de interesante, pe atât de convingător tratate. 

Partea cea mai neconvingătoare este prima, care istoric vorbind îşi propune să 
înţeleagă naşterea Mişcării Legionare, căci explicaţia autorului este mai degrabă 
prolixă: o reacţie tradiţionalist-conservatoare a populaţiei de după război la 
provocările modernităţii, dezorientarea ei spirituală şi decalajele regionale. 

Apariţia unei extreme drepte naţionaliste trebuie văzută pe fundalul acestui 
contrast puternic între diferite stări de spirit, al unei atmosfere sociale neobişnuit de 
încărcate emoţional, în care ascensiunea socio-politică şi naţională către o societate 
modernă a maselor se ciocnea cu o pronunţată frică de pierdere (p. 19). 

în fapt, aici este şi miza înţelegerii Mişcării care rămâne, în ciuda dinamicii 
ulterioare, în linii mari aceeaşi până ce va fi zdrobită în 1948 de regimul comunist. 

Teama de Revoluţia bolşevică este cea care agregă o reacţie locală cu profil 
distinct (fascism local, dacă preferăm, iar explicaţia lui Emst Nolte se verifică pe 
deplin); sau în tenneni proprii lui Codreanu şi ai mişcării sale, faţă de „iudeo- 
bolşevism“, o asimilare încurajată de prezenţa în Moldova şi Bucovina a unei masive 
populaţii evreieşti şi de proporţia militanţilor de origine evreiască în mişcarea 
comunistă, atât la Moscova cât şi local, pericolul fiind văzut nu ca unul printre altele, 
nici ca cel mai important dintr-o ierarhie, ci drept vital, existenţial. Iar această frică 
teribilă apare la numeroşi contemporani care nu aveau nimic antisemit, precum 
scriitorul Vintilă Horia, care o enunţă expresiv: 

Spaima de noapte şi de oameni. în curând aveam să ştiu mai bine despre ce e 
vorba, căci [era] acel sentiment, până atunci necunoscut, însă atât de clar legat de 
ceea ce începuse a schiţa peste lume un teribil pas de dans macabru şi care, de la 1917 
încoace, avea să se numească revoluţie, cuvânt grăitor mai mult decât îmi puteam 
închipui atunci şi decât îşi pot închipui despre el mulţi dintre contemporanii acelui 

dezastru. Revoluţie, adică întoarcere în timp, revenire antiprogresivă către evuri 
barbare, în întunericul cărora omul uită că e om. In acea noapte de spaimă înfundată, 
neexprimată de nimeni cu voce tare, sau poate numai în cuvinte al căror sens nu-1 
putea prinde, am simţit ceva îngrozitor plutind peste lume, ceva care e încă aici, 
deasupra noastră, tot atât de intens ca atunci, poate că mai sinistru în această ultimă 
încercare de a distruge viaţa . 

In mod identic, conflictele din 1922 din Universitate, ale studenţilor români cu 
cei evrei, între care unii comunişti, sunt cele care structurează mişcarea, după cum 
altele o potenţează: grevele din anii de criză economică, în care era suspectată pe 
bună dreptate infiltrarea comunistă, sau Camarila Regală cu Elena Lupescu; impactul 
cedării Basarabiei şi Bucovinei (cu acţiunile trupelor sovietice şi populaţiei civile din 
aceste teritorii, între care numeroşi evrei, împotriva armatei şi administraţiei 
româneşti în retragere) asupra opţiunii către terorism a Legiunii şi a propensiunii sale 
revoluţionare, care a dus la căderea lui Carol al II-lea. 

Fără această înţelegere, imaginea rămâne parţială, iar focalizarea asupra 
efectului, iar nu a ansamblului, în speţă a realităţii care a provocat-o, o face 
neverosimilă. Ca orice ştiinţă, istoria nu este apanajul exhaustivităţii, ci al selecţiei, 
dar este necesar ca ea să fie relevantă, iar nu arbitrară. 

Imediat după Războiul pentru întregirea României, Codreanu nu va mai 
susţine un antisemitism cuzist, antebelic, ci în optica sa se vor agrega diverse 
elemente, sub presiunea evenimentelor şi în mod negativ, reactiv, iar el a avut 
capacitatea de a structura un model pozitiv, generând o perspectivă coerentă radical 
diferită de naţionalismul antisemit antebelic. 

Sentimentul nostru este că autorul înţelege suficient de bine aceste lucruri, dar 
ca orice universitar care se respectă, nu-şi poate da foc la valiză, ba chiar, pentru a-şi 
asigura impunitatea, face şi o mică apologie „legii holocaustului 44 , cea care are rolul 
de a frâna, dacă nu chiar de a împiedica orice dezbatere consistentă la temă: 

în orice caz, statul român a reacţionat la tendinţele neolegionare. Legea 
217/2015 [...]. Până acum, această lege n-a provocat însă o dezbatere serioasă şi 
cuprinzătoare privind locul lui Codreanu în istoria României. Pentru o analiză critică 
cuprinzătoare a moştenirii legionare în societatea românească şi a locului lui 
Codreanu în istoria contemporană a României, crucială nu este atât legislaţia, cât 
iniţiativa la nivelul societăţii, care lasă de dorit. în afara României, Codreanu este 
astăzi aproape necunoscut. Dar în cercurile de extremă dreaptă i se aduce o anume 
cinstire (p. 329). 

Până la sfântul-aşteaptă al apariţiei unei dezbateri autentice prin intermediul 
unei legi liberticide, vom încheia prin a spune că este păcat cum prin interviurile din 
presă autorul cedează unei tentaţii populiste, inserând naraţiunea istorică în fronturile 
istorico-memoriale şi politice de la noi şi amalgamând-o temelor: proteste sociale, 
Biserica Ortodoxă Română, naţionalism trans- şi anistoric local (şi în carte subiectul 
este, din păcate, la fel de dezolant tratat) ş.a., care probabil, pe lângă întinderea 
lucrării, vor îndepărta un număr de cititori. Mai mult, şi în carte există o suită de 

subteme în care promisiunea autorului de analiză contextuală nu este ţinută în faţa 
opţiunii pentru esenţialism care generează acelaşi efect de asimilare bizară şi 
amalgam istoric. 

Lucrarea reprezintă - pe jumătate - un punct de pornire pentru o discuţie 
detaşată, neideologică, adică ceva ce în genere istoriografia noastră postdecembristă 
asupra subiectului nu a reuşit să producă până acum (atâta putem), iar cea 
„holocaustistă“ (blocată în câteva dogme şi diverse poncife) cu atât mai puţin. 
Rămâne de văzut care va fi jumătatea ce va conta, dar primele semne indică mai 
degrabă că lupta împotriva fascismului în disciplina istorie va continua să facă ravagii 

CIMITIRUL SI MONOGRAFIA 

5 


Emil NICOLAE 


Emanuel Bălan, Evreii din Târgu-Neamţ. Istoria unei comunităţi , Bucureşti, Editura 
„Hasefer”, 2019, 263 p. 


Cândva, demult, cineva rn-a învăţat un lucru: dacă ajung într-un oraş 
necunoscut, primul drum să-l fac la cimitir; acolo, cercetând pietrele tombale, vom 
afla o mulţime de amănunte despre trecutul locului, despre structura socială, despre 
mentalitatea oamenilor etc. Şi nu despre morţi e vorba în această experienţă, ci despre 
oamenii vii, în măsura în care istoria guvernează prezentul, aşa cum ar trebui să se 
petreacă lucrurile într-o societate nonnală, firească. Numai că, parcursul societăţii 
româneşti (majoritare) fiind unul destul de accidentat, se ştie, cu atât mai derutant, 
mai nefiresc a fost parcursul unei „societăţi interioare” (minoritare), precum cea 
evreiască, se ştie şi asta. 

De aceea sunt importante cimitirele: pentru că ele constituie o referinţă de 
bază care, în cazul când nu ne pot oferi informaţii decât despre un anumit moment al 
istoriei, măcar ne pot sugera ce ar fi urmat să fie... 

Aşadar, faţă de această aserţiune, istoria comunităţii evreieşti din Târgu 
Neamţ a evoluat pe un parcurs marcat de trei cimitire: primul, mai mic - dar şi cel 
mai vechi -, a existat cândva „în dosul cetăţii Neamţului” („de o vechime de 5-6 şi 
700 ani”, după cum consemnează „cronicarul” Josef Kaufman 381 , poate exagerând), 
dispărut sub prăbuşirile dealului; al doilea, mai extins, se afla (din secolul al XVIII- 
lea) pe locul unde a fost ridicat spitalul vechi (1852); în sfârşit, cimitirul nou, situat 
„pe drumul Fălticenilor” 382 , datând din 1838, în funcţiune şi azi. Urmărind 
dezvoltarea târgului, în perioadele medievală şi modernă şi, în raport cu ea, 
„deplasarea” cimitirului, vom putea avea şi o reprezentare imaginară a mutaţiilor pro¬ 
duse în comunitatea evreilor. 

în orice caz, această istorie a cimitirelor evreieşti din Târgu-Neamţ certifică 
faptul că evreii din Moldova, cel puţin, s-au stabilit aici, în general, în două etape şi în 
două circumstanţe diferite: o dată mai de timpuriu (în secolele al XV-lea şi al XVI- 
lea), pe teritoriile controlate de cetăţi (Suceava, Iaşi, Roman, Târgu-Neamţ, Piatra 
Neamţ ş.a.), ei fiind chemaţi de domnitori ca practicanţi ai diverselor meserii; şi a 


381 Josef Kaufman, Cronica comunităţilor israelite din judeţul Neamţ, voi. 2, Tipografia „Record”, 
Piatra -Neamţ, 1928. 

382 Idem. 

doua oară mai târziu (sfârşitul secolului al XVIII-lea şi începutul secolului al XIX- 
lea), când comercianţii care închiriau temporar terenuri pentru târgurile anuale s-au 
decis să rămână şi au înfiinţat ştetl-urile (Oniţcani, Dorohoi, Bucecea, Hârlău, 
Burdujeni, Lespezi, Podul Iloaiei, Săveni etc. - în 1859 erau consemnate 63 de 
asemenea târguşoare 383 ), unele constituind nucleele unor viitoare localităţi, altele 
dispărând. Desigur, lucrurile nu au decurs atât de simplu şi de clar, pentru că de-a 
lungul timpului au apărut şi momente de criză care s-au soldat cu „interferenţe” între 
grupurile / valurile de imigranţi evrei. De pildă, pogromurile din Ucraina, din secolul 
al XVI-lea (în timpul rebeliunii cazacilor) au împins spre Moldova un val de imi¬ 
granţi evrei care s-au afiliat comunităţilor deja existente. Mai târziu, după anexarea 
Basarabiei de către Imperiul Rus (1812) şi introducerea legislaţiei nefavorabile 
evreilor (care a stimulat şi producerea câtorva pogromuri), un alt val de imigranţi a 
pătruns în Moldova. Pe de altă parte, în a doua jumătate a secolului al XlX-lea, re¬ 
formele administrative introduse de Al. I. Cuza, cu destule prevederi tolerante faţă de 
minorităţi, au atras alte grupuri de evrei ş.a.m.d. 

în cadrul acestei paradigme, sub influenţa factorilor externi şi interni care au 
produs condiţii când favorabile, când mai degrabă adverse, s-a coagulat / articulat 
comunitatea evreilor din Târgu-Neamţ. 

Şi totdeauna în relaţie - mai netedă sau mai aspră - cu populaţia autohtonă, 
care era şi ea prinsă în convulsiile formării tânărului stat român şi, mai apoi, în 
dezvoltarea lui modernă. Astfel, în monografia profesorului Emanuel Bălan vom re¬ 
găsi imagini din „oglinda mică” (comunitatea nemţeană, începând din secolul al 
XVIII-lea) reflectate în „oglinda mare” (mai întâi Principatul Moldovei şi apoi 
România Unită), într-o derulare nu foarte lină şi nici foarte comodă, conformă cu 
realitatea. 

Cercetarea lui Emanuel Bălan, întreprinsă cu acribie şi pasiune, reuşeşte să 
confere coerenţă surselor documentare - unele cunoscute, altele mai puţin ştiute şi 
altele deloc frecventate până acum -, cărora le alătură o suită de surse orale. Intere¬ 
sant e faptul că autorul reuşeşte să adauge informaţii noi la o referinţă considerată 
exhaustivă pentru perioada de până la momentul apariţiei („cronica” lui Josef 
Kaufman, 1928). însă completarea ei cu date din istoria ulterioară a comunităţii din 
Târgu-Neamţ, cuprinzând şi secvenţa Holocaustului, şi secvenţa comunismului, şi 
secvenţa post-comunistă (până în 2015), creşte valoarea lucrării lui Emanuel Bălan. 

Deopotrivă de incitantă mi se pare şi consemnarea istoriei „organizatorice” a 
comunităţii (sub aspect administrativ, economic, juridic, religios, social, cultural), 
avansând posibilitatea de a face comparaţii cu alte configuraţii comunitare. Şi aş mai 
remarca un lucru: autorul nu se fereşte să consemneze frământările din interiorul 
comunităţii, cu detalii care contrazic unele stereotipii revolute care-i vizează pe evrei, 
în plus, încercarea finală de a (re)pune în discuţie „portretul moral şi fizic” al evreului 


383 J. B. Brociner, Chestiunea israeliţilor români. Tip. Horia Carp & Marinescu, Bucureşti, 1910. 


136 



Analele Liceului „Vasile Conta” Târgu-Neamţ, Istorie, 1/2019 


moldovean (aşkenaz), în opoziţie cu anumite clişee care bântuie mentalul colectiv, 
este o curajoasă deschidere polemică... 

Din păcate, încărcătura de fapte şi date din această monografie tinde să nu mai 
aibă corespondent în realitatea imediată: sinagogile din Târgu-Neamţ au fost 
dărâmate (precum şi alte „urme materiale”), contribuţia evreilor la dezvoltarea ora¬ 
şului s-a dizolvat în anonimatul „colectivităţii” (supravieţuiesc doar câteva 
personalităţi culturale prin diverse dicţionare, eroii din războiul Marii Uniri, înscrişi 
pe un monument şi numele unor veterani din Războiul de Independenţă pe câteva 
pietre tombale din cimitirului nou), numărul evreilor e din ce în ce mai mic... De 
aceea invocam, la început, cimitirele: cu ele în minte ar trebui citită această carte, 
tristă şi dramatică până la urmă! 

(AUTO)DEMASCĂRILE NOMENCLATURII COMUNISTE 

Mircea STĂNESCU 


Andrei Şiperco (editor), Confesiunile elitei comuniste. România 1944-1965: 
Rivalităţi, represiuni. Crime... Arhiva Alexandru Şiperco, Bucureşti, INST, 2015- 
2016, voi. I II, 452 + 448 p. 

Din anii 1970 şi până în 1990 (ba chiar şi după, căci întrevederea cu Ida Felix 
este datată 1994), Alexandru Şiperco a realizat circa 350 de discuţii neoficiale, 
majoritar cu foşti ilegalişti, dar şi lideri ai partidelor „burgheze“ ori un fost director al 
SSI, pe care le-a stenografiat. 

Demersul nu este singular în ţările comuniste din Est, dacă ar fi să indicăm 
aici lucrarea Terezăi Torariska . Lucrarea autorului - şi el unul dintre „ei“ (nume de 
ilegalist: ,,Titu“) - se distinge însă nu doar prin cantitate, ci prin rolul major jucat de 
unii dintre interlocutori şi, mai ales, prin aceea că înregistrează în mod fiabil maniera 
în care foştii ilegalişti evaluează acţiunile proprii şi ale tovarăşilor lor în chiar 
perioada comunistă (spre deosebire de interviurile cu foşti membri ai aparatului 
comunist publicate după 1989, între care se disting cele ale Laviniei Betea). 

Ne aflăm deci în faţa unei lucrări surprinzătoare, neaşteptate, unice, 
importante, am spune majoră, care verosimil nu va mai fi urmată de o alta, căci dacă 
producţiile de cest tip nu au apărut până acum, nici nu mai sunt de aşteptat. Din 
nefericire, cele trei volume publicate până în prezent, din cele şapte proiectate 
(înţelegem că cel de-al treilea tocmai a ieşit de sub tipar), nu au beneficiat, din câte 
ştim, de nici o recenzie, deşi prelucrarea istorică a infonnaţiilor conţinute a început, 
chiar şi timid. Totodată, ar fi util să ne întrebăm asupra resorturilor unei asemenea 
tăceri. 

Iată o parte dintre personajele cu care se întreţine Şiperco: Gheorghe Apostol 
(împreună cu Nicolae Ceauşescu, „copil“ al lui Gheorghiu-Dej), Cristina Luca 
(Bianca Marcusohn) / Boico (şefa Direcţiei Culturale şi Tipărituri pentru Străinătate a 
MAE condus de Ana Pauker), Traian Borcescu (fost director al SSI), Silviu Brucan / 
Saul Brucăr (fost membru al Comisiei Financiare a Partidului condusă de Remus 
Koffler), Avram Bunaciu (apărător al comuniştilor în ilegalitate, ministru al Justiţiei 
după înlăturarea lui Pătrăşcanu, în 1948 şi prim-adjunct al Anei Pauker la MAE, în 
1949-1952), Mihai Burcă (fost „brigadist“, şeful Direcţiei Generale Politice a MAI, 

apoi funcţii similare în Armata Populară), Butyka Francisc (şeful Anchetelor 
Securităţii după înlăturarea lui Mişu Dulgheru, în 1952), Ion Crişan / Harry Glasser 
(adjunctul lui Gavril Birtaş la conducerea Direcţiei a IlI-a a Securităţii - 
Contrainfonnaţii Penitenciare şi Miliţie, care coordona Securitatea închisorilor şi 
lagărelor şi se ocupa cu smulgerea „demascărilor 14 deţinuţilor), Alexandru Drăghici 
(ministru de interne după înlăturarea lui Teohari Georgescu, în 1952), Mişu Dulgheru 
/ Dulberger (până în 1952 şeful Anchetelor Securităţii), Demeter Alexandru (şeful 
Cadrelor MAI), Ida Felix şi Elvira Gaisinschi (anchetatoare la Comisia de Control a 
partidului), Mihail Florescu (fost „brigadist“ şi combatant în Rezistenţa Franceză). 

Regăsim în acest discuţii vorbe de duh precum cea din 1945 a hâtrului Petre 
Pandrea (apărător al comuniştilor în ilegalitate şi cumnat al lui Lucreţiu Pătrăşcanu), 
când se ducea pe jos, împreună cu Ion Crişan, la prima recepţie oficială a noii 
burghezii roşii sosită în limuzine: Ăsta e profitariatul, mă! (II, p. 165). 

în continuare, vom reda unele dintre informaţiile furnizate de interviuri, 
pentru a exemplifica relevanţa lor pentru analiza istorică. 

Calificative 

în întrevederea cu Cristina Luca / Boico (sora Henninei Marcusohn şi 
cumnata lui Leonte Tismăneanu / Tsimineţki), fosta cekistă a FTP-MOI (franctirori şi 
partizani, mână de lucru imigrată din Rezistenţa Franceză comunistă) face 
caracterizări membrilor grupărilor adverse din nomenclatură, de unde se poate deduce 
relativ uşor care era dinamica grupurilor - şi aceasta pentru a vorbi intr-un limbaj 
neutru, ca să nu le spunem de-a dreptul „bande“: 

Petru Groza - uns cu toate alifiile; 

Ida [Felix] [şefa Cadrelor de la Externe] - o lepră, promova pe cei care se 
culcau cu ea; 

Emil Bodnăraş - un „mafioso“, o oroare; 

Alexandru Moghioroş - extrem de slugarnic cu [Vasile] Luca; 

Mihail Burcă - un oportunist gata să execute orice; 

[Lucian] Stupineanu [şeful SSI] - odios; 

[Eduard] Mezincescu - un păcătos, un fanatic; 

Florica [Mezincescu] - o figură sinistră în minister [de Externe]; 

[George] Macovescu - cu maniere burgheze, „louvoyantes“, alunecătoare, 
ambigue; 

Grişa [Grigore] Naum [şef de direcţie în Securitate] - capabil de orice; 

Constantin Pârvulescu [şeful Comisiei de Control, Securitatea partidului] - a 
condus ca un dobitoc; 

[Saul] Schnapp [unul dintre liderii Comitetului Democrat Evreiesc] - deosebit 
de meschin; 

Teodor Rudenko - [caustic] rămânem cu oameni ca Rudenko; 

Ivanka Rudenko - înaltă, pretenţioasă, rea. 

Şi despre doi francezi: 

Aurore Thorez - trăia cu Eugen Fried; 

Dominique Desanti - o aventurieră. 

în tot acest marasm, o rază de speranţă - hai, două! 

Prima: Pantiuşa [Gheorghe Pintilie, şeful Securităţii - n. n.] a fost aripa 
noastră protectoare. 

A doua: Anuţa [Toma, soţia lui Pintilie - n. n.] a simţit. Foarte deşteaptă, 
foarte diplomată şi [cu] intuiţie. Ea l-a iubit şi ca bărbat pe Gheorghiu [Dej - n. n.] şi 
s-a lăsat convinsă să-l infonneze [despre] ce se întâmplă cu Ana [Pauker - n. n.]: că 
vine Teohari [Georgescu - n. n.] şi discută, că trece [Vasile - n. n.] Fuca - de aici a 
apărut fracţionismul. (I, pp. 179-189) 

Ca intr-un joc al oglinzilor, şi despre Cristina Fuca există relatări de aceeaşi 
factură, precum a lui Ion Crişan, fost pretendent la mâna Licăi Gheorghiu, fiica lui 
Dej, mazilit odată cu Birtaş, în 1952: 

Ce putoare! Fa Conferinţa de pace, Cristina trăia cu Grigore Preoteasa. Stătea 
pe ... [indescifrabil - n. ed.]. Ea a fost la post la Belgrad, în 1946-1947. O cultiva 
Serghei Niconov [şeful SSI comunizat, Securitatea externă - n. n.]. (II, p. 163) 

Tovarăşi 

O anchetă oarecum anodină din 1948 (privea moartea unui muncitor, sic!) şi 
care avea legătură cu Emilian Angheliu (fost ilegalist, fost şef al Confederaţiei 
Generale a Muncii, la data respectivă ministru adjunct al Industriei Forestiere) dar nu 
îl viza, este transfonnată de Ida Felix, pe atunci anchetatoare la Comisia de Control 
(Securitatea partidului), în cap de investigare şi acuzare. Motivul: cu acel prilej, 
Angheliu făcuse gafa de a aduce acuazaţii cuplului Fiuba - Iosif Chişinevschi că 
dorea să pună mâna pe conducerea sindicatelor. 

Pavel Apostol, cu care discutase deja situaţia, l-a sfătuit pe Angheliu să nu 
facă propuneri, ci doar să-i înmâneze Idei Felix dosarul cu documentele doveditoare. 

Pe 15 august, el este anchetat la Comisie de: Constantin Pârvulescu, Iosif 
Rangheţ, Alexandru Drăghici, Emil Popa (adjunctul lui Pârvulescu la Comisie) şi 
Fiuba Chişinevschi. 

Şezătoarea a decurs astfel: 

Fa citirea acestui pasaj, Fiuba întrerupe: „Tu-ţi mama ta de bandit [apelativul 
pentru duşman - n. n.], nu-ţi era de ajuns numai Apostol? Şi Chivu îţi stătea în cale?“ 
Eu: „Dacă nu-ţi scot măselele, este pentru că, la plecare, un tovarăş m-a sfătuit să fiu 
cahn!“ 

Pârvulescu: „Cum îndrăznesc să vorbesc aşa într-o şedinţă de partid?“ (I, p. 63) 

Restul este şi mai halucinant, dar nu-1 vom mai povesti, căci această relatare 
despre înjurătură ca tehnică a puterii comuniste este suficientă. 

Vintilă Vais (Weiss), simpatizant al PCdR în ilegalitate, după „eliberare 44 (23 
august 1944) şef al Direcţiei de Paşapoarte din MAI, s-a pus şi el cu cine nu trebuia: 

Marin Jianu (adjunct al ministrului de Interne Teohari Georgescu, secretar general al 
MAI) şi Alexandru Neacşu (şeful Cadrelor MAI). 

Speriat de presiunile la care era supus ori justiţiar naiv - în 1949-1950 când se 
petrec aceste fapte avea 29 de ani) - el îi reclamă pe oamenii grupării Jianu - Neacşu 
la conducerea partidului pentru afacerile pe care le făceau. La Comisia de Control 
discută cu Ion Vinţe şi Alexandru Drăghici (şi prim-secretar de partid al Capitalei), 
care confirmă că acuzele erau întemeiate, însă Teohari, ai cărui oameni erau 
respectivii, s-a opus îndepărtării lor din funcţii. 

Mai mult, în iunie 1950 justiţiarul nostru este arestat - ca şi sora sa - şi trimis 
direct la închisoarea Gherla, în „demascări“, unde trece, alături de „bandiţi“, prin 
toate supliciile. 

Am povestit istoria sa şi rolul sinistru pe care l-a jucat ulterior în procesele 
„reeducării 44 în voi. II din Istoria reeducării (Polirom, 2010) şi în Procesele reeducării 
(Fundaţia Culturală „Memoria 44 , 2008). Mai mult, i-am publicat producţiile 
documentare în voi. II din Documentele reeducării (Vicovia, 2018). 

Aici vom reda relatarea lui Emilian Angheliu - de asemenea arestat şi „ţinut 
în păstrare socialistă 44 (vorba fostului deţinut politic Paul Dumitrescu) - despre tortura 
din „demascări 44 care consta în consumarea fecalelor, şi care se întemeiază pe discuţia 
cu Vais. 

Vais a fost instruit asupra conduitei adecvate sub tortură de Papken Keropian, 
un preot armean savant maltratat şi el îngrozitor în „demascările“de la Gherla, care îi 
spune: 

„Fiule, nu încerca să te opui, priveşte gura mea, nu mai am dinţi, nu mai am 
gingii, totul îmi este distrus, mi-au băgat cu forţa pe gât, mi-au băgat un ciomag de 
lemn, l-au răsucit în gură şi până la urmă am înghiţit. Dă aerul afară, înghite fără aer, 
să nu-ţi vină mirosul înapoi. 44 „M-a învăţat tehnica de a înghiţi exact. 44 (I, p. 88) 

Maria Vais (Weiss) din Bucureşti, sora lui Vintilă, de profesie funcţionară, 
necăsătorită, „nu face politică 44 , „N’are activitate politică 44 , „N’a făcut politică 44 , a fost 
arestată pe 24 mai 1950 pentru că era sora fratelui său, arestat şi el pe 28 iunie acelaşi 
an, dar întâi i-au luat sora, din motive de «teroare roşie». Pe 4 ianuarie 1951 a fost 
condamnată de Secţia a Il-a a Tribunalului Militar pentru Unităţile MAI la 15 ani de 
„muncă silnică 44 pentru „crima de înaltă trădare 44 , sub acuza că „a dat informaţii 
Legaţiei Franceze 44 . A fost deţinută la închisorile Mislea şi Văcăreşti (1951), Jilava 
(1952), din nou Mislea (1953 - 12 februarie 1955), Dumbrăveni (12 februarie 1955 - 
23 octombrie 1955) şi iarăşi Mislea. în fine, a fost graţiată prin Decretul nr. 308/1956 
al Prezidiului Marii Adunări Naţionale şi eliberată de la Jilava pe 16 iunie 1956 . 

Pasiunea pentru mobilă 

Episodul, care are loc la Belgrad, unde Ana Pauker se afla cu treabă, este 
evocat lapidar de Cristina Luca (Boico) şi o are de asemenea protagonistă pe Ana 
Toma (zisă Anuţa, pentru a nu se confunda cu Ana-Cea-Mare): 

într-o dimineaţă, în 1948, la Belgrad, Ana se plictisea, izolată: „Măi, fetelor 
(Anuţa şi Cristina), veniţi aici, că vine un avion cu mobilă. Luaţi-1.“ (I, p. 184) 

„Demascarea 44 

Emilian Angheliu povesteşte ce a auzit de la alţii, trecând prin propriul filtru, 
în ansamblu, el rămâne în perimetrul „explicaţiilor 44 Securităţii: conducerea Mişcării 
Legionare, aflată în Occident, a transmis în închisori ordinul de începere a acţiunii, iar 
„legionarii 44 (nume generic pentru toţi deţinuţii politici) s-au bătut între ei, au pus 
mâna pe conducerea atelierelor de la Gherla, iar Securitatea şi administraţiile 
închisorilor nu se amestecau în „demascări 44 . 

Printre infonnaţiile de detaliu comunicate de el - între care unele sunt reale 
(precum cele legate de Vintilă Vais şi Papken Keropian), altele fantasmagorice (şi nu 
ne vom pierde vremea cu ele) - se află una demnă de atenţie, căci credibilă, şi care 
atestă controlul operaţiunii de la cel mai înalt nivel al partidului. Sursa este Ady 
Ladislau (zis Laci), la momentul petrecerii faptelor adjunct al Secţiei Administrativ- 
Politice a Comitetului Central al partidului (care se ocupa cu controlul „organelor 44 de 
Securitate, Interne, Armată şi Justiţie): 

Era în toamna 1951 sau 1952 [1952 - n. n.]. Drăghici + Ady [plus - n. ed.] 
reprezentantul Secretariatului, Ioşca [Chişinevschi - n. n.]. Gheorghiu [Dej - n. n.] îi 
cheamă pe toţi trei (îmi povesteşte Ady). Gheorghiu întreabă, calm: „Cum stăm cu 
bandiţii ...?“ I se răspunde că sunt închişi, făcuţi inofensivi. „Dar cum e cu 
reeducarea? 44 „Foarte bine, obţinem şi declaraţii de la cei reeducaţi. 44 (I, pp. 88-89, 
subl. în text.) 


Identităţi 

Cristina Luca (Boico) relatează: 

Se trimiteau la şcoală [la Moscova, se înţelege din context - n. n.] români 
[originari din România - n. n.]. Raymond Guyot, care făcea şcoala împreună cu ei 
[membru al conducerii Internaţionalei Comuniste de Tineret - n. n.]: „De ce nu 
sunteţi patrioţi? Fiindcă sunteţi minoritari! 44 
Şi remarca memorialistei noastre: 

Eu pe români îi fac [consider - n. n.] minoritari. (I, p. 189) 

Gheorghe Adorian (Adorjan), fost „brigadist 44 , fost combatant al FTP-MOI, 
apoi membru al aparatului politic al Internelor în România comunistă: 

Când [Vasile - n. n.] Luca venea la Cluj, era totdeauna găzduit de [Alexandru] 
Iacob [Jâkab - n. n.]. Nevasta lui gătea mâncăruri ungureşti pentru Laci baci, îi dădea 
facturile la plecare, i-a trimis un porc la Bucureşti - Laci baci în sus şi în jos. (I, p. 
33) 

Istorii cu Arhivele Statului 

Valeriu Bucicov, agent sovietic, specialist în „acţiuni umede“ (execuţii, crime) 
şi «câinele de pază» al lui Gheorghiu-Dej relatează: 

Mă scot [de la Paza Demnitarilor - n. n.] în 1963 (eram adjunctul directorului 
general al Arhivelor), cunoşteam militărie bine. [...] / Mă cheamă [Nicolae - n. n.] 
Dinu, directorul general, şi mă scoate la pensie (un ,,jucioc“) [în rusă: putoare - n. n.]. 
Indicaţia era să mă schimbe de la MAI - Arhive, ca adjunct la „Pronosport“, unde 
aveam acelaşi salariu, dar mă scoate cu 1500 lei pensie. întreb: „De ce mă scoateţi?“ 
Drăghici a surâs. 

Mă scoate în 1967, pe chestiunea Pătrăşcanu ... De ce? De ce? Era ordin. Mă 
întreabă Ionel Gal, care era cu Răduică [în cadrul Comisiei Patilineţ - Stoica - n. n.]. 
Mă cert cu el, Răduică m-a liniştit. (I, p. 325) 

Dar cine era tovarăşul Dinu? Propagandist, a lucrat ca locţiitor al şefului 
Direcţiei Politice din Trupele MAI (1957-1960), de unde a fost scos ca 
„necorespunzător“, apoi a fost trimis la o şcoală de ofiţeri de Miliţie până în 1961, 
când a fost transferat la Arhivele Statului - un «cimitir al elefanţilor» şi «batalion 
disciplinar» pentru cadrele superioare din MAI. 

Şi aici a manifestat „lipsuri“, fiind considerat la fel de „necorespunzător“. 
Motivul găsit de cei de la Direcţia Cadre a ministerului a fost că are o viaţă personală 
dezorganizată (era în divorţ cu cea de-a doua soţie şi trăia cu o subordonată). în fine, 
în 1966 a fost scos încă o dată din funcţie şi trimis să lucreze la Penitenciare . 

Soarta Anei Pauker 

în 1952, după ce a fost „doborâtă“, în grupul lui Gheorghiu-Dej rămas la 
butoane (Biroul Politic) au apărut neînţelegeri cu privire la soarta ce-i revenea: a fost 
pusă în discuţie judecarea şi lichidarea fizică. Gheorghe Apostol, cel care relatează, 
nu ne spune şi care au fost poziţiile. 

Prin urmare, tovarăşii au hotărât să ceară avizul lui Stalin. Au mers aşadar la 
Moscova Gheorghiu-Dej, Gheorghe Apostol, Iosif Chişinevschi şi Miron 
Constantinescu unde s-au întreţinut cu Stalin şi acoliţii săi: Mikoian, Malenkov, 
Beria, Molotov şi Kaganovici. 

Nu au luat un traducător, discuţia a avut loc în rusă, iar cel care a comunicat a 
fost tovarăşul Miron. 

Scena este antologică, iar şeful suprem recognoscibil: 

Stalin a ascultat întreaga poveste privind-o pe Ana şi a conchis că, intr-adevăr, 
Ana este o figură importantă a mişcării, dar a făcut parte din partidul comunist al 
U.R.S.S., iar când a plecat în România a devenit un activist al mişcării româneşti şi 
este treaba internă a românilor. 

Seara, el i-a invitat pe tovarăşii români la masă, la dacea (vila) sa: 

A băut multă vodcă şi la urmă a spus: „Gheorghiu, eu m-am înşelat cu tine!“ 

Toţi au îngheţat. 

„Cum adică, Iosif Vissarionovici?“ „Am crezut că eşti un proletar, dar în fond 
eşti un mic burghez.“ „De ce, Iosif Vissarionovici?“„Fiindcă eu, în locul tău, n-aş 
proceda cu Ana cum ai procedat [tu - n. n.], ci i-aş da una la mir!“ 

Şi şi-a lovit fruntea cu marginea pocalului pe care-1 ţinea-n mână - în sens de 
un glonţ în frunte. 

La care Miron intervine: 

- Tovarăşe Stalin, ştiţi, Gheorghi Afanasievici [Dej - n. n.] este un sentimental! 

Nimeni nu a reacţionat. (I, p. 92) 

Arizona dreamin’ 

Mai întâi, o relatare a lui Jean Coler / Hairn Goldstein (ilegalist, „brigadist“, 
fost la Moscova în timpul războiului, paraşutat în spatele frontului, în România, cu 
grupul de partizani sovietici „Carpaţi“, ulterior anchetator la Comisia Controlului de 
Partid), care îi are ca protagonişti pe Chivu Stoica (alter ego-ul lui Gheorghiu-Dej) şi 
Constantin Doncea (şi el ilegalist, „brigadist“, fost la Moscova în timpul războiului, 
epurat în 1958 împreună cu alţi ilegalişti). Episodul, care pendulează între tragic şi 
burlesc, se petrece în timpul Plenarei CC al partidului din aprilie 1968 consacrată 
reabilitărilor perioadei Gheorghiu-Dej, rezultat al investigaţiilor Comisiei Patilineţ- 
Stoica: 

Chivu (despre Ghiţă [Dej - n. n. ]): „Am crezut în el ca în Dumnezeu. Eram 
prost!“ Doncea: „Erai prost? Eşti şi vei rămâne prost! Rolul tău şi al lui Ghiţă, în 
1933? Să vă spun eu! în timp ce Griviţa vuia în grevă, tu şi cu Ghiţă aţi fost arestaţi 
de Poliţie într-o casă de curve, pe strada..., numărul... Spune că nu-i aşa!“. (Chivu 
tace). (II, p. 146) 

Apoi, o altă relatare a aceluiaşi Coler, de datat cel mai probabil în 1948, care îi 
are în centru pe Mircea Brătucu (director în Direcţia Generală a Poliţiei) şi Petre 
Mihăileanu / Leon Herşcovici (secretar general al Prefecturii Poliţiei Capitalei): 

împreună stabilesc planul lichidării Crucii de Piatră şi a caselor de toleranţă. 
Acţiunea trebuia să fie organizată noaptea, dintr-o dată, să cuprindă toate casele, ca să 
nu se sesizeze [nimeni - cuvânt tăiat; n. a.] cei în cauză şi să nu se transfere dintr-un 
loc intr-altul. Au venit cu planul la Teohari [Georgescu - n. n. ]. S-a uitat pe plan. 
„Bine... Bine...“ S-a oprit asupra unei case de pe Brezoianu, denumită „Arizona“. 
„Aici nu prea...“ „Dar e un centru important..? 4 „Parcă nu... Fiţi atenţi...“ S-a cam 
bâlbâit Teohari. Brătucu şi Mihăileanu au pus la bătaie 3000 de poliţişti, au ocupat 
totul. Ei doi s-au dus la „Arizona“, să vadă ce o fi acolo, că Teohari era atât de 
circumspect. Au găsit aproape întreg Biroul Politic acolo, inclusiv Emil [Bodnăraş - 
n. n. ]! A fost o lovitură teribilă. (II, pp. 146-147) 

Se-nvârte roata 

La sfârşitul lui 1952 Mişu Dulgheru, şeful Anchetelor Securităţii, este arestat 
(din motiv de grupare adversă: Ana Pauker) şi trecut prin anchete unde, în urma 
maltratărilor, dantura îi este complet ruptă. Liberat după câţiva ani, Jean Coler îl 

întâlneşte la sfârşitul anilor 1950, cu prilejul unei manifestaţii de 1 Mai, timp în care 
fostul anchetator lucra la ICAB: 

- Ce faci, nea Mişule? 

- Bine, după cum vezi. 

- Dar ce dantură frumoasă ai! 

- Măcar de-ar fi a mea! 

- Pe a ta ţi-au scos-o ai tăi? 

-Îhî. 

- Şi au procedat cum i-ai învăţa tu? 

- Ba bine că nu, încă şi mai bine! (II, p. 145) 

Sociopaţi 

Cititorul se va întreba poate dacă în aceste relatări apar ceva reevaluări, 
regrete sau măcar vreo autocritică tovărăşească. Nu este cazul. 

Mai întâi, Alexandru Drăghici, cel care a patronat ruperea dinţilor lui 
Dulgheru: 

în ceea ce priveşte regimul din închisori, cu privire la cei politici, Drăghici e 
categoric: „Dă-i în mama lor! Ei ce au făcut cu noi? Bandiţii...“ - cam în tonul ăsta s- 
a referit la Maniu, Argetoianu şi ceilalţi de la Sighet. Bandiţi..., faţă de care n-are nici 
un fel de remuşcări. (II, pp. 194-195) 

Apoi, însuşi Mişu Dulgheru: 

Momentele pe care le-am trăit - 1944-1945 - au fost ceva grozav. Am lovit în 
legionari cu toată puterea. M-am scăldat în sânge legionar. Am lovit. Cine a aruncat 
[lucrat - n. n.] împotriva partidului, împotriva regimului, am lovit cu toată puterea. 
Am făcut, dar am fost cinstit. (II, p. 257) 

Ne vom opri aici cu exemplele, dar nu vom încheia înainte de a ne manifesta 
gratitudinea faţă de autor - Alexandru Şiperco, „unul dintre ei“, care prin efortul şi 
dăruirea studierii unei istorii complicate şi-a făcut datoria faţă de „pământul românesc 
pe care s-a născut“ (II, p. IV) - şi a mulţumi colegial fiului său, istoricul Andrei 
Şiperco, pentru efortul de descifrare, editare şi publicare a acestor preţioase 
„(auto)demascări“. 

ABREVIERI 


ANRM- Arhivele Naţionale ale Republicii Moldova 

ARLUS-Asociaţia Română a Legăturilor cu Uniunea Sovietică 

BNR-Banca Naţională a României 

BOR-Biserica Ortodoxă Română 

BPD-Blocul Partidelor Democratice 

CARP-Comisiunea pentru Ajutorarea Refugiaţilor Poloni 

CECO- Comunitatea Europeană a Cărbunelui şi Oţelului 

CEE- Comunitatea Economică Europeană 

CNSAS-Consiliul Naţional pentru Studierea Arhivelor Securităţii 

DIR-Documente privind Istoria României 

DRH-Documenta Romaniae Historica 

EURATOM-Comunitatea Europeană a Energiei Atomice 

GAC-Gospodăria Agricolă Colectivă 

ICAB-întreprinderea Canal-Apă Bucureşti 

MAE-Ministerul Afacerilor Externe 

MAI-Ministerul Afacerilor Interne 

NKVD- Narodnîi komissariat vnutrennih del (Comisariatul Poporului pentru Afaceri Interne) 

ONU-Organizaţia Naţiunilor Unite 

PCR-Partidul Comunist Român 

PNL-Partidul Naţional Liberal 

PNŢ-Partidul Naţional-Ţărănesc 

PSD-Partidul Social-Democrat 

PDSR-Partidul Democrat-Social din România 

RSSM-Republica Sovietică Socialistă Moldovenească 

SONFR-Societatea Ortodoxă Naţională a Femeilor din România 

SSI-Serviciul Secret de Informaţii 

URSS-Uniunea Republicilor Sovietice Socialiste 

